
Argument 


Lucrarea de față reprezintă un prim pas într-un proiect mai larg de 
investigare a raporturilor dintre specificul cercetării literare (critică, istorie, 
estetică, teorie literară) şi cel al cercetării ştiinţifice şi filozofice din ultima 
jumătate a secolului al XIX-lea si prima jumătate a secolului al XX-lea. În 
linii mari, el poate fi caracterizat drept o încercare de abordare a cercetării 
literare prin prisma unei istorii a ideilor. 

Ca ipoteză de lucru, am restrâns câmpul investigaţiilor la un anumit 
aspect din istoria filosofiei si a științelor (particularitätile tensiunii 
epistemologice dintre o gândire de tip esentialist! şi una de tip nominalist/ 


1 Esentialismul asumă existența unor esențe, entităţi caracterizate de o sumă de 
proprietăţi necesare si suficiente, care emană quidditatea unui obiect (sursa: 
idealismul platonician -— credința în existența unor astfel de entităţi ideale 
permanente si inalterabile în orice dimensiune a existentului si independente de 
gândirea umană). Antiesentialismul, în schimb, priveşte cu scepticism existența 
anumitor proprietăți necesare si suficiente care ar preforma identitatea unui 
particular. Cu origini în respingerea de către Aristotel a teoriei platoniciene a 
formelor ideale, tradiția despărțirii de Platon, respectiv conceperea universalului 
ca formă imanentă a realității sensibile (universalia in rebus), nu ca formă separată 
a ei (universalia ante res), a condus, în Evul Mediu, la o redispunere a datelor 
acestei complexe antinomii prin ceea ce s-a numit „cearta universaliilor”, care 
opune realismul — în fond, un esentialism generic, respectiv credinţa în existența 
reală a unor universalii, termeni dotați cu aptitudinea de a predica despre mai 
multi indivizi, i.e. tipuri, categorii, genuri, expresia unor pluralitäti permanente 
(ca roseata, tigritatea, dar si feminitatea, frumosul, esteticul, literarul etc., la 
realiștii de mai târziu) — nominalismului, respectiv convingerii că existență reală 
au doar indivizii (forme, acţiuni, obiecte), denominabili distinct - calul, nu 
cabalinitatea —, și că, prin urmare, universaliile nu sunt decât entități fictive, 
produse de mintea umană (universalia post res). (Pentru o arheologie consistentă a 
acestor concepte, v. Alain de Libera, Cearta Universaliilor [1996], trad. rom. 1998). 
În filosofia modernă, esentialismul se regăseşte în realism, care, în variatele sale 
ipostaze, vârste si opțiuni ideologice, mizează pe existența în sine, fermă și 

antiesentialist, în prima jumătate a secolului trecut), reflectat într-un corpus 
reprezentativ de scrieri critice şi de istorie literară românească (în volumul 
de faţă, sunt avuti în vedere G. Ibrăileanu, E. Lovinescu şi G. Călinescu). Pe 
terenul cercetării literare, am considerat că se poate constata o tensiune 
similară între, pe de o parte, perpetuarea unei gândiri esentialist- 
categoriale fundamentate pe o pură (anistorică) relație de contenentä 
(individul aparținând unei clase, opera literară se subordonează unui gen 
sau conceptului global de obiect estetic) şi, pe de altă parte, fenomenul de 
evoluţie a literaturii, aşa cum s-a coagulat acesta pe fondul contactului 
dintre tradiția gândirii darwiniene, de factură antiesentialistä si 
antifinalistă, şi formele mai vechi, organiciste, dialectice, finaliste, de a 
judeca producţiile literare şi filosofia sistematizării lor. 


Provocările de metodă s-au concentrat în: 


1. alegerea unor topoi de critică şi istorie literară care să reflecte 
complexitatea conflictelor şi a soluţiilor ocazionate de transferul de 
identitate şi metodă dintre disciplinele „umane” şi „reale” (în cazul de față, 
teoria genurilor literare şi conceptul de evoluţie a literaturii). 


2. combinarea interesului pentru conceptele criticii şi istoriei literare 
(constante ideatice aparținând unui mental al epocii) şi, pe de altă parte, 
pentru criticii şi istoricii literari ca autori ai unor structuri argumentative 
ireductibile la trendul conceptual al contemporaneitätii (lor/ noastre). Am 
urmărit deci, în primă instanţă, contaminarea globală a criticilor români — 
via teoria genurilor şi conceptul de evoluție a literaturii — de unele soluții sau 
aporii ale discursurilor cu miză ştiinţifică şi filosofică din epocă (ipostază 
care mi-a impus reducerea la gen proxim a individualitätilor reprezentate 
de fiecare dintre aceştia), căutând apoi să disting relevanta particulară pe 
care apropierea (mai mult sau mai putin asumată) de unul sau mai multe 
curente de idei a avut-o în construirea unor ideologii şi aparate critice 
totuşi atât de diferite. 


independentă de cunoaştere, a realității (certitudine graţie căreia istoria ideilor ar 
face vizibil progresul cunoașterii) — în tensiune cu idealismul si cu neo- 
nominalismele specializate în contestarea „realității” de dincolo de spirit/ intelect 
şi în deconstruirea limbajelor. 


3. încercarea de a izola, pe baza conceptelor si autorilor selectaţi, a unor 
habitudini de cercetare şi validare din sfera literarului, în raport cu 
standardele şi avatarurile cercetării ştiinţifice teoretizate şi investigate de 
Karl R. Popper (un „realist”), respectiv de Thomas S. Kuhn (un „relativist”). 


Pe planul cercetării literare autohtone, mi-am propus să ofer câteva 
scenarii de interpretare a unor tensiuni ideologice importante din critica și 
istoria literară românească, tensiuni neidentificate ca atare până acum sau 
cărora exegeza de specialitate nu le-a creat un context explicativ solid. Şi, 
nu în ultimul rând, să chestionez, cu noi argumente, literaturocentrismul 
culturii române, îndeosebi în ce priveşte prima jumătate a secolului al 
XX-lea, altfel spus, aportul criticii şi istoriei literare româneşti la încercarea 
de sincronizare cu marile direcţii de gândire de pe plan european. 


De asemenea, prin unele opţiuni de perspectivă, lucrarea de față 
tinde să aducă discursul despre critică, istorie şi teorie literară spre zonele 
de interes ale filosofiei şi epistemologiei contemporane — abordarea teoriei 
genurilor via conceptul de evoluție inițiată aici sperând să ofere, la rândul 
său, un „material probator” elocvent, din domeniul cercetării literare. 


A. CONCEPTUL DE EVOLUTIE A LITERATURII 
ÎN DEZBATERI CU MIZĂ TEORETICĂ 


Intre marxism şi darwinism. Premisele gândirii 
critice a lui G. Ibrăileanu 


În tinereţea sa de la „Critica socială”, „Munca” sau „Evenimentul 
literar”, G. Ibrăileanu este, pe teren românesc, în descendența lui 
C. Dobrogeanu-Gherea, unul dintre cei mai coerenti teoreticieni sau, cu un 
termen mai adecvat, militanti ai socialismului. 


Calitățile gândirii lui G. Ibrăileanu se cristalizează pe fondul com- 
binării unei formaţii logico-filosofice cu apetenta materialistă şi interesul 
pentru cele mai în vogă curente ştiinţifice ale momentului. Ca spirit pozitiv, 
Ibrăileanu nu e deprins să judece în linia permanentei valorilor şi a 
teoriilor; teoriile, în ştiinţele tari, sunt necontenit înlocuite unele de altele, 
căci acesta este, în sine, motorul progresului. Chiar în studierea feno- 
menului literar, Ibrăileanu va lucra sub ipoteza progresului metodelor şi al 
concepțiilor, arătând fără echivoc, de pildă, apud Fr. Brunetiere, că gândirea 
lui Taine a devenit un instrument perimat (tributar teoriilor lui Geoffroy 
Saint-Hilaire şi Cuvier, care fuseseră depăşiţi de Darwin) şi că reducerea 
operelor literare la emanatia mediului înseamnă o abordare excesivă şi 
păguboasă (a se vedea, în acest sens, temperarea, cu varii ocazii, a 
încercărilor lui Gherea de a explica opera şi autorul prin recursul cvasi- 
exlcusiv la variabila mediu). 


Pentru G. Ibrăileanu, aşadar, ideea de evolutie/ progres în istoria 
ştiinţelor şi a ideilor în genere reprezintă o premisă puternică, în lumina 
căreia vor fi dispuse toate poziţiile sale de mai târziu, chiar cu prețul 
sofismelor şi al diagnozelor forțate. Ideea de progres se raliază, mai 
accentuat în etapa de tinereţe a criticului, conceptului de egalitate socială, 

după cum ulterior, în etapa poporanistă, părăsind cauza proletariatului — 
utopică, în condiţiile statului român de atunci —, Ibrăileanu se va limita la 
susținerea cauzei etnice, asociind progresul cu ideea de împroprietărire a 
ţăranilor (în plan social) şi cu literatura poporanistă, în plan cultural — 
singura care va fi luat act de „realitatea” epocii, mergând în sensul istoriei. 


În studiul de față mă interesează însă, în primul rând, surprinderea 
ideii de evoluţie în formele incipiente ale gândirii lui G. Ibrăileanu, 
anterioare etapei poporaniste, a focalizării pe problematica țărănească şi 
națională (acea impardonabilă eroare imputată criticului de exegeza 
„recuperatoare” din anii 50, care a văzut în abandonarea crezului interna- 
tionalist şi proletar o limitatie primejdioasă a cauzei revoluţionare). Întrucât 
miza judecării — din perspectiva prezentului nostru - a cuantumului de 
eroare sau de spirit vizionar arătat de socialistul Ibrăileanu la sfârşitul 
secolului al XIX-lea este una facilă, voi căuta să discern, în cele ce urmează, 
strict calitatea argumentativă şi coerenţa criticului cu propriile premise, în 
limitele ideologice ale dezbaterilor evoluționiste din epocă, via marxism şi 
darwinism. 


O autentică provocare a fost pentru tânărul Ibrăileanu (care semna în 
presa vremii cu pseudonimul C.lezar] Vraja) alcătuirea unei structuri 
conceptuale viabile din coroborarea a două surse divergente ideologic — 
darwinismul şi marxismul — structură pe baza căreia să poată fi avansată 
concluzia că progresul înseamnă egalitate socială, i.e. socialism-comunism 
(„transformarea proprietăţii din individuală în socială” — Ibrăileanu 1977b: 
499). Pentru tânărul socialist Ibrăileanu, dificultatea — şi în acelaşi timp 
nexul stimulativ al demersului — rezida în acomodarea tezelor unei 
episteme înalt debitoare ideologiei liberale, darwinismul?, cu marxismul şi 
cu interpretarea acestuia în epocă. 


2 Pentru o sinteză a argumentelor conform cărora apariția teoriei selecției naturale 
a lui Charles Darwin a fost favorizată de climatul unei gândiri de dreapta, i.e. de 
economia clasică engleză cu baza în Adam Smith, de conceptele de concurență și 
individualism, v. Flonta 2010. 

Teatrul acestei coliziuni ideologice (ocazie de a verifica versatilitatea 
şi acuratețea sistemei argumentative a lui G. Ibrăileanu la începuturile 
carierei sale de publicist) este suita „Darwinismul social”* (1892). Primul 
reflex al combatantului C. Vraja — aflat într-o vervă a expunerii ce-i anunţă 
tenacitatea de mai târziu din lupta cu moderniştii — atestă însă un spirit 
precaut: Ibrăileanu e conştient de dificultăţile transplantării unei teorii 
biologiste pe teren social (respectiv de altoirea darwinismului pe marxism) 
şi se pune, pentru început, în gardă, arătând că „această aplicare a 
darwinismului brut la societate este vulgară” (Ibrăileanu 1977a: 465). 


O a doua precauţie este eschiva confruntării magiştrilor. Ibrăileanu 
nu deschide practic un culoar direct între Darwin şi Marx, ci se serveşte de 
teorii şi interpretări livrate de nume cu o mare sau mai mică rezonanţă în 
comunitatea ştiinţifică şi filosofică a epocii lui Darwin şi Marx, precum şi 
de descendenţi mai mult sau mai puţin fideli ai acestora (Ibrăileanu trimite 
direct la Grant Allen, G. Deville, E. Laveleye, A.R. Wallace, E. Haeckel, 
H. Spencer etc. şi aproape deloc la sursele sale prime Charles Darwin şi 
Karl Marx). Drept pentru care originalitatea însăşi a interpretării lui 
Ibrăileanu se umbreşte de contaminatia cu lecturile din terți mediatori. 


A treia precauţie (în fond, deja o premisă viciatä) este codarea 
darwinismului prin concepte marxiste (individ vs. clasă, nu individ vs. 
specie) şi reclamarea superiorității abordării colectiviste în dauna celei 
individualiste. În aceste condiţii, Darwin devine perfect digerabil pentru 
doctrina socialistă, întrucât se poate pronunţa fără echivoc legitimitatea 
luptei de clasă ca expresie a selecţiei naturale (conflictul dintre necesitatea 
luptei de clasă marxiste şi hazardul selecţiei naturale darwiniene nefiind 
luat în calcul de Ibrăileanu“). Posibilitatea, în schimb, ca burghezia, nu 


3 Sintagma „darwinism social” trimite critic la teoria suprapopulatiei a lui Malthus, 
fundamentată pe sesizarea unei disproportii între creşterea în progresie geome- 
trică a populaţiei și creşterea în progresie aritmetică a resurselor de subzistență. 

4 În cazul darwinismului, „presiunea adaptativă [...] nu acționează într-un mod 
direct, determinist, ci se exercită preponderent indirect. Şi anume prin aceea că 
în medie statistică vor fi avantajati în lupta pentru existenţă indivizii care posedă 
caracteristici ce oferă avantaje adaptative, caracteristici care au apărut însă în 
mod întâmplător, adică independent de această presiune” (Flonta 2010: 73). Din 

acest punct de vedere, teoria darwinistă — interpretată în mod ortodox (ca 
gândire de tip populational şi antifinalistă) — devine incompatibilă cu teoria lui 
Marx, care n-avea răbdare să aştepte milioane de ani pentru ca hazardul 
probabilistic să creeze condiţiile revoluţiei proletare. Nici lui Ibrăileanu nu-i va fi 
fost pe plac accepţia nereformată a darwinismului — într-un articol de mai târziu 
el preferând să ştie „dinainte” că poporanismul va fi „selectat” în defavoarea 
simbolismului. Comentatori din epocă ai marxismului acreditaseră însă, 
dimpotrivă, similitudini majore între doctrina darwinistă şi marxistă tocmai prin 
ceea ce darwinismul ortodox, în fapt, refuză — necesitatea si finalismul: „teoria 
marxistă a revelat forța propulsoare si mecanismul dezvoltării sociale, 
demonstrând că istoria nu e dezordine şi că feluritele sisteme sociale nu sunt 
urmarea hazardului sau evenimente întâmplătoare, că dezvoltarea se face în 
ordine, conform unei direcții anume” (Pannekoek 1912: 11; traducerea fragmen- 
telor preluate din versiuni altele decât originale îmi aparţine, n.m., T.D.), darwi- 
nismul constituind „o coroborare glorioasă şi o complinire a teoriei marxiste a 
dezvoltării sociale” (Pannekoek 1912: 19). Pe de altă parte, limitele „coroborării” 
celor două teorii se ivesc odată cu nevoia de a disocia „organismul social” de 
„organismul animal”, pe fondul contracarării şarjelor anti-socialiste lansate de 
evolutionistii H. Spencer şi E. Haeckel — şi cu acest prilej G. Ibrăileanu si 
marxistul olandez Anton Pannekoek împart acelaşi arsenal argumentativ. În 
concluziile textului său, Pannekoek va susţine că marxismul şi darwinismul nu 
sunt două teorii independente, că formează o teorie unică, care se aplică însă 
disociat: darwinismul, lumii animale, iar marxismul, societăţii umane. În episte- 
mologia contemporană, marxismul şi darwinismul au devenit preponderent 
tipice pentru sisteme de gândire opuse, baza disocierii lor radicale constituind-o, 
în plus față de comentatorii de la începutul secolului XX, în al căror bagaj 
argumentativ nu intra acest aspect, conflictul dintre finalism şi antifinalism (v. în 
ultimele decenii, şi disputele dintre reducționism şi holism, dintre teorii 
ştiinţifice care admit hazardul — darwinismul, de pildă — şi sistemele finaliste, 
conform cărora orice „accident” e dictat de un proiect al providentei, al naturii 
etc., v. Staicu 2009, în special contribuţia lui Ilie Pârvu, „Dincolo de holism şi 
reducționism: un nou tip de cercetare fundamentală în ştiinţele naturii?” (Pârvu 
2009), şi Wolfe 2012). Raporturile dintre marxism şi teoriile evoluționiste de 
sursă darwinianä n-au fost însă definitiv clasate, în direcţia unei 
(in)compatibilități fundamentale — un teoretician al evolutionismului de calibrul 
lui Stephen Jay Gould fiind încă nevoit să aducă elucidări şi justificări 
suplimentare în privința posibilelor apropieri dintre teoria sa a echilibrului 

proletariatul, să fie clasa „selectată natural” nu este admisă. lată ce spune 
Ibrăileanu: „această aplicare a darwinismului brut la societate este vulgară. 
Şi fiindcă această greşeală o face şi un Spencer, un Haeckel, ni se lămureşte 
cum interesul de clasă perverteşte judecata oamenilor celor mai de seamă.” 
(Ibrăileanu 1977a: 465). Marxismul este aşadar contaminat de premisele 
darwiniste, dar nu până la transfuzia totală, î.e. nu până acolo încât să 
obţină fermitatea legică a darwinismului: Ibrăileanu nu concepe, ca atare, 
lupta de clasă drept o expresie ca oricare alta a selecţiei naturale şi nu admite 
că interesul de clasă poate perverti judecata burgheziei în aceeaşi măsură în 
care o poate perverti şi pe cea a proletariatului — altfel spus, că lupta de 
clasă e o expresie a legii celui mai tare, şi nu a necesităţii istorice. 


Tratamentul conflictelor dintre Marx şi Darwin 


Pentru a-şi păstra coerenţa, argumentatia desfăşurată de Ibrăileanu în 
„Darwinismul social” trebuie să se confrunte cu două teze darwiniene 
fundamentale: 


1. „Pe o întindere dată, pot trăi mai multi indivizi, când fac parte din 
specii deosebite, decât când sunt din aceeaşi specie” (Ibrăileanu 1977a: 467 
— redare a tezei darwiniene, fără trimiteri explicite) — postulat ce zădăr- 
niceşte efortul obținerii unei unități de clasă a proletariatului“, care să facă 


punctuat (elaborată în anii 1972, în colaborare cu N. Eldredge, sub concluzia că 
evoluţia nu se întâmplă gradual și uniform, ci alternând perioade de relativă 
stabilitate cu schimbări rapide) şi prezumția de „Marxist plot”, alimentată de 
posibila translare a acestor schimbări rapide în ethosul revoluţionar — v. Gould 
2002: 985-987; 1017-1018. 

5 Este vorba, fără îndoială, de capitolul „Lupta pentru existență”, subcap. „Lupta 
pentru viaţă este cea mai înverşunată între indivizii şi varietățile aceleiaşi specii: 
adesea şi între speciile aceluiaşi gen”, din Originea speciilor. 

6 Exprimat si cu alte ocazii: „Lupta dintre naţiuni si rase fiind în fond o luptă între 
clase, ea nu va înceta decât cu desființarea antagonismului între clase. Muncitorii 
de orice naţionalitate, neavând interese contrare, n-au de ce să se înduşmă- 
nească. [...] Prin urmare, o mişcare naționalistă împinge pe muncitori nu numai 
în afară de drumul lor, transformarea societăţii, dar chiar împiedică foarte mult 
lucrarea lor, o nimiceşte, înduşmănindu-i cu alți muncitori, făcând pe placul 
burgheziei” (Ibrăileanu, 1977c: 503). 

posibilă ridicarea sa împotriva burgheziei (aceasta însă admirabil închegată 
în jurul „interesului” său „de clasă”, după cum constată Ibrăileanu). 

2. În darwinismul ortodox, spre deosebire de transformismul lui 
Jean-Baptiste Lamarck, evoluţia nu echivalează cu progresul — nu întotdeauna 
supraviețuiesc organismele cele mai evoluate, arătase Darwin în Originea 
speciilor” —, iar Ibrăileanu e conştient de acest fapt („Teoria lui Darwin nu 
implică ideea de progres. [...] Dovadă microbii, cari-s aşa de infimi şi totuşi 
sunt cei mai apți de luptă” — Ibrăileanu 1977a: 468). O teză care vestejeste 
vederile marxiste, conform cărora lupta de clasă finalizată cu victoria 
proletariatului se întâmplă în logica unui mers înainte al istoriei spre o 
finalitate inconturnabilă (necesitatea istorică) şi, implicit, spre un stadiu 
superior de dezvoltare a societăţilor („rezultatul din urmă şi trebuitor al 
lucrărilor legilor dezvoltării evolutionare”, ,evolutia” ducând „la comu- 
nism” — Ibrăileanu 1977a: 476). Conform acestui precept darwinian însă, 
victoria clasei muncitoare ar putea fi decodată şi ca victorie a unui 
organism nu cu necesitate superior burgheziei, după cum ideea în sine a 
diviziunii muncii — ca indice al superiorității evolutive — ar putea să nu 
asigure, după Darwin, vitalitatea unei societăți. Cu alte cuvinte, dacă 
victoria proletariatului se întâmplă, țelul în sine al egalității sociale, ca 
pandant al luptei de clasă, ar putea — conform aplicării darwinismului la 
societatea umană - să nu reprezinte expresia celei mai evoluate dintre 
societăţi. Concluzie cu totul inacceptabilă pentru marxism. 


7 „De ce oare formele mai dezvoltate nu au înlocuit şi nimicit pretutindeni formele 
inferioare? Lamarck, care credea într-o tendință înnăscută şi inevitabilă spre 
perfectie la toate organismele, se pare că a simţit atât de intens această 
dificultate, încât a ajuns să presupună că se produc în mod continuu forme noi şi 
simple prin generaţie spontană. Indiferent de ce va dezvălui viitorul, ştiinţa nu a 
dovedit încă până în prezent dacă părerea sa este adevărată. Pentru teoria 
noastră, existența permanentă a organismelor inferioare nu reprezintă nici o 
dificultate, deoarece selecția naturală, sau supraviețuirea celor mai apți, nu 
include în mod necesar o dezvoltare progresivă — ea beneficiază numai de 
avantajul acelor variaţii care se manifestă şi sunt folositoare fiecărui organism în 
cadrul relaţiilor sale complexe de viaţă [...] în cazul unor condiţii de viaţă foarte 
simple o organizaţie înaltă nu ar fi de nici un folos — e posibil chiar că ar fi 
dăunătoare” (Darwin 1957: 125-126). 

Confruntarea lui Ibräileanu cu acest postulat major al darwinismului 
nu se petrece însă direct, ci oblic, într-o notă de subsol din „Darwinismul 
social”. După ce lămureşte cum stau lucrurile cu ideea de progres la 
Darwin, Ibrăileanu pretinde a nu înţelege cum ar putea explica „lupta 
pentru trai, ca la animale”, i.e. „individualistă”, capitalistă, apariţia unor 
„deosebite sisteme filozofice şi cum ar explica evoluţia filosofică” 
(Ibrăileanu 1977a: 468) — acolo unde epistema darwiniană ar putea oferi un 
răspuns ca în oricare alt caz: prin concurenţă şi prin obligaţia de a emite 
structuri şi soluţii diferite de ale adversarului de ecosistem. (Peste doar 
câţiva ani, Ibrăileanu va deveni însă teoreticianul ideii de „selecţie literară” 
şi militantul acerb al „Vieţii româneşti”, poziţii din care va participa, fără 
nedumeririle de odinioară, la cearta „deosebitelor sisteme” care au marcat 
evoluția mişcării de idei din România primei jumătăţi de secol XX.) 

Inechitatea socială are, după Ibrăileanu, o sursă unică: burghezia şi 
pandantul său ideologic, ,burghezismul”$ (nu însă şi burghezii”). Meteh- 
nele burghezismului sunt însă dificil de circumscris, oscilând între teoria 
teologală a predestinării (în raport cu liberul arbitru) şi soluţia dialecticii 
hegeliene. Altfel spus, burghezismul s-ar afla, pe de o parte, într-o impo- 
sibilitate ontologică de a fi, de a acţiona şi de a se defini altfel decât este, 
acționează şi se defineşte!: „burghezismul nu se poate defini, nu se poate 
înţelege pe sine însuşi, căci după adânca observare a lui Hegel, un lucru 
supus evoluţiei, odată definit, nu are rațiunea de a exista. Şi, într-adevăr, 
un burghez, care ar ajunge să cunoască evoluţia societăţii, să vadă că 
societatea burgheză cu principiile ei eterne nu-i decât o verigă din lanţul 
evoluţiei, dacă ar ajunge să vadă germenii altei societăți nouă ce se dezvoltă 


„Tot ce nu ajută atingerea acestui scop [dezrobirea muncitorilor, prin transformarea 
organizării sociale, n.m., T.D.] şi mai ales ceea ce împiedică sau întârzie, ori vrea să 
întârzie ajungerea la acest scop, este burghezism” (Ibrăileanu 1977b: 499). 

? Căci nimicirea burghezului ca individ este eroarea anarhistului, care confundă 
persoana cu clasa şi cu ideologia unei clase, neîntelegând prin urmare mersul 
istoriei (v. Ibrăileanu 1977e). 

10 Problematică reinterpretată substanţial de G. Lukács, în Istorie şi conştiinţă de 
clasă (1923), în special în cap. „Reificarea şi conştiinţa proletariatului” (v. Lukács 
1967, îndeosebi pp. 196-197). 

în aceasta burgheză, acest burghez ar mai fi burghez?!! Nu. Ar fi socialist. 


|: 


.] Intocmai cum un creştin nu e capabil să facă evoluţia religiilor şi să 


hotărască locul ce-l ocupă creştinismul în evoluţia religiilor” (Ibrăileanu 


1977a: 469). (În aceste condiţii însă, un socialist n-ar trebui nici el să fie 


capabil de a face istoria socialismului; ca atare, pentru a nu cădea în 


imposibilitatea ontologică descrisă, socialismul e obligat să nu aibă istorie? 


11 


12 


De remarcat în fraza citată, combinaţia riscată de gândire hegeliană, finalistă, 
asupra istoriei şi de simili-darwinism („verigă a evoluţiei”), Hegel exprimând, 
de altfel, în a sa Filozofie a naturii, premisele unei poziţii „fixiste”, ostile unei 
viziuni evoluționiste asupra speciilor, deși pledează, în genere, pentru un 
concept dialectic de Real. Sursă a dialecticii marxiste ca luptă de clasă, chiar dacă 
o gândire evoluționistă, gândirea hegeliană nu încurajează însă apropierea lui 
Marx de Darwin în felul practicat de filosofii şi comentatorii marxişti şi socialişti 
la începutul secolului al XX-lea. Motivul? Spre deosebire de Marx şi Engels, la 
care „vampirul” capitalist suge sângele proletarului, în virtutea necesităţii (Marx 
1966: 312), la Hegel, nu burghezul şi proletarul sunt angajaţi în luptă, burghezul 
şi proletarul (burghezul sărac) aparţinând aceleiaşi clase (teza), căreia i se opune 
Capitalul (antiteza): „Le probleme du Bourgeois semble donc insoluble: il doit 
travailler pour un autre et ne peut travailler que pour soi-même. Or en fait, 
l'Homme réussit à résoudre son problème, et il le résout encore une fois par le 
principe bourgeois de la Propriété privée. Le Bourgeois ne travaille pas pour un 
autre. Mais il ne travaille pas non plus pour lui-même, pris en tant qu'entite 
biologique. Il travaille pour lui-même pris en tant que «personne juridique», en 
tant que Propriétaire privé: il travaille pour la Propriété prise en tant que telle, 
c'est-à-dire devenue argent; il travaille pour le Capital. [...] (On voit, soit dit entre 
parenthèses, que pour Hegel, comme pour Marx, le phénomène central du 
Monde Bourgeois est non pas l’asservissement de l'ouvrier, du bourgeois pauvre, 
par le bourgeois riche, mais l’asservissement des deux par le Capital)” (Kojève 
2011: 191). Redispunerea actorilor dialectici — burghezie vs. proletariat — şi 
aducerea în discuţie a luptei de clasă ca „selecție naturală” schimbă cu totul 
premisele hegeliene ale problematicii. 

Socialismul nu are o istorie, nu poate fi tratat ca trecut, dar are un scop: „Rolul 
socialismului este de a cerceta unde merge societatea în evoluţia ei; şi fiindcă 
merge spre comunism, spre transformarea proprietăţii din individuală în socială, 
a ajuta acest mers, iar pentru a-l ajuta, a grupa pe muncitori în partid deosebit pe 
terenul luptei de clase şi a regula mişcările acestui partid în vederea desființării 
organizării actuale a societății” (Ibrăileanu 1977b: 499). Aporia prezentului per- 

— prin asta înţelegându-se nu că-şi rezervă un loc în afara istoriei (a-cronic) — 
inacceptabil pentru o gândire de tip dialectic, hegeliană sau marxistă —, ci 
că socialismul se obligă să reprezinte permanent o doctrină a prezentului 
sau a viitorului — un dincolo de istorie.) 


Pe de altă parte însă, burghezia are un „interes” de clasă — o voinţă 
proprie, un liber arbitru sau un instinct, care-o întemeiază dincoace de 
orice predispozitie metafizică: „ar rezulta că clasele stăpânitoare fac rău 
pentru că-s îmbătrânite, bicisnice, dar nu este aşa. Ele se poartă cum se 
poartă pentru că aşa le este interesul” (Ibrăileanu 1977a: 488). lar 
„interesul” burgheziei este acela de a „împiedeca” realizarea selecției 
naturale, care, în condiţii de echitate concurentialä, ar da, se înțelege, câştig 
de cauză proletariatului. 


lată aşadar cum poate fi convertit „individualismul” lui Darwin în 
serviciul gândirii lui Marx: socialistul Ibrăileanu este pregătit să accepte şi 
ideea de selecție naturală, şi ideea de concurenţă — însă numai cu preţul 
translării acestora în condiții de probabilitate (o societate a viitorului); el 
nu este dispus totodată să admită că şi prezentul — respectiv societatea 
burgheză - ar putea verifica legitätile darwiniene. Asta ar însemna că bur- 
ghezia — respectiv dominanta prezentului — şi-a câştigat poziţia în virtutea 
legii selecţiei naturale, care favorizează cel mai bine adaptat organism; or, 
socialistul caută să probeze tocmai faptul că buna adaptare a „burghe- 
zismului” se sprijină în realitate pe fraudă, o pseudo-selectie ce va fi 
demascată de „adevărata” selecție naturală - echivalentă în marxism cu 


petuu la care se dedică, aici, socialismul — ca exponent al sfârşitului Istoriei — are 
tot un fundament hegelian, în Fenomenologia spiritului (1807): circularitatea 
atinsă, întru Spiritul absolut, în momentul sistării dialecticii, ca „epuizare a 
tuturor posibilităților gândirii” (Kojeve 2011: 469). Spre deosebire de istoria 
burghezului, care e imaginată doar ca o etapă a întregului proces dialectic al 
Istoriei, care se cere suprimată/ sublimată (aufgehoben), socialismul e asimilat 
momentului sintetic final. 

13 Dificil de lămurit aici dacă „interesul” burgheziei e confecţionat conştient, rațional, 
sau dimpotrivă, este de natură instinctuală, de perpetuare a speciei, ca la Darwin 
(Ibrăileanu pomeneşte în „Darwinismul social” chiar de „instinctul de clasă”, care 
„orbește pe om” — însă pare a fi vorba doar de un „instinct” al burgheziei). 

necesitatea istorică!!. „Nu cel mai capabil izbuteşte”, reia Ibrăileanu 
demonstrația unora dintre socialiştii contemporani lui; „Grant Allen" arată 
cum astăzi selecția naturală e împiedecată, schimonosită, din pricină că 
instrumentele de muncă sunt monopolizate de o mână de oameni” 
(Ibrăileanu 1977a: 495). Ingredientul nou introdus pe canalul de 
comunicare dintre Darwin şi Marx este, prin urmare, factorul etic; altfel 
spus, selecţia naturală e injustă, fiindcă leii au gheare, iar mieii, carnea 
fragedă. Pe urmele lui Allen, Ibrăileanu amendează legea darwiniană 
tocmai printr-o ipoteză exclusă din principiu de aceasta: egalitatea de şanse 
şi, în genere, egalitatea între indivizilé. Darwin refuză să judece dacă 


4 Ironic este însă faptul că Ibrăileanu vedea chiar în Tolstoi tipul perfect al 
burghezului. Realitatea s-a dovedit însă mai putin predictibilă, traiectoria vieţii 
unui singur individ fiind cel puţin la fel de greu de prevăzut pe cât este mersul 
unei societăţi întregi. Ultimul Tolstoi, cu ideea de a-şi ,nationaliza” averea 
împărțind-o la săraci şi preocuparea pentru soarta mujicului rus, nu s-ar fi 
recunoscut burghez, dar nici socialist; în schimb, poporanismul de mai târziu al 


lui Ibrăileanu avea, s-ar putea spune, o doză bună de tolstoism. 
1 


oi 


Autor de literatură cu caracter ştiinţific, romancier, interesat de avatarurile 
evolutionismului şi de ideile socialiste; semnificativ pentru tranziţia de la 


psihologia asociationistä la darwinism. 
1 


D 


Contemporanul lui Ibrăileanu Anton Pannekoek afirmase că lupta pentru 
existență dintre feudali si burghezie nu fusese stimulată de un deziderat etic, 
întrucât burghezia nu se ridicase împotriva vechii clase dominante de pe poziția 
exploatatului: „Darwinismul a servit ca unealtă burgheziei în lupta ei împotriva 
claselor feudale, împotriva nobilimii, a clerului si a domniilor feudale. Aceasta a 
fost însă o luptă cu totul diferită de lupta dusă acum de proletari, căci burghezia 
nu era o clasă exploatată, care să tânjească după abolirea exploatării” 
(Pannekoek 1912: 15). În aceste condiţii, a apăsa pe necesitatea convertirii etice a 
darwinismului, în speța concretă a luptei dintre burghezie si proletariat, pare 
mai degrabă o ipoteză ad hoc altoită pe trunchiul teoriei selecției naturale de unii 
dintre adepţii gândirii marxiste. Uzul burghez al teoriei darwiniene rămâne însă 
constant şi coerent cu premisele autorului ei: mersul societății nu exprimă 
necesitatea şi/ sau etica ajungerii de la un punct la altul, ci victoria celui mai 
puternic, indiferent de circumstanţe (constant și coerent — cu unele, importante, 
excepții: convertirea „celui mai puternic” în „cel mai bun”, la Spencer sau la 
Haeckel, putând fi receptată tot ca o deviere de la ortodoxia teoriei darwiniene, 

selectarea unui organism în defavoarea altuia e justä; în schimb, când legea 
selecției naturale e transportată pe teren social, în discursurile socialistilor 
vremii, intervine insolubila tensiune dintre performanţă, progres şi echitate 
socială, selecţia naturală devenind, în fapt, o selecție morală (i.e. artificială, 
rațională; Ibrăileanu va întrebuința chiar sintagma „selecţie într-o formă 
mai umană”). În concluzie, pentru a fi acceptabilă şi promovată în 
socialism, legea selecţiei naturale trebuie să suporte proteza unui argument 
exclus din start de autorul ei. 


Lucrurile nu se limpezesc aici: odată introdus amendamentul etic, 
Ibrăileanu nu renunţă cu totul la profilul kratic al legii darwiniene, fiindcă 
socialiştii nu sunt câtuşi de putin tentaţi să admită că ascensiunea 
proletariatului nu s-ar obține, astfel, în virtutea legii celui mai puternic; cu 
alte cuvinte, că proletariatul ar putea obţine hegemonia scenei social- 
politice fără a fi şi cea mai puternică clasă socială. „Selecţie umană”, 
desigur, însă până la un punct, fiindcă potenţialul cu efect persuasiv, 
mobilizator, al afirmării unei puteri de clasă” nu trebuie irosit şi, mai cu 
seamă, nu trebuie scos din discuţie când e vorba de stimularea 
sentimentului (instinctului?) de clasă al unui proletariat fără conştiinţă de 


printr-o ipoteză ad hoc similară celei marxiste, diferența fiind că burghezul 
regăseşte victoria celui mai puternic = celui mai bun în societatea actuală, pe 
când marxistul deleagă obiectivul egalitarist unei societăți viitoare). Se regăseşte 
însă, în aceste recalibrări ideologice opuse ale teoriei darwiniene, mobilul 
divergenţelor dintre moştenitorii de dreapta şi cei de stânga ai hegelianismului, 
primii apărând teza ,rationalitätii realului” (argument conservator), ceilalți 
convinşi de „realitatea raționalului” (argumentul schimbării societăţii în lumina 
unor principii superioare celor in actu). În sumă, raportat la Pannekoek şi la 
contextul epocii sale, tânărul Ibrăileanu se arată suficient de (in)format asupra 
trendului dezbaterilor din mediile socialiste, inclusiv în ce priveşte manipularea 
ipotezelor marxiste ad hoc şi a strategiilor de discurs dezvoltate în aria 
darwinismului şi a altor surse de provocare intelectuală. 

17 De remarcat retorica agresivă întrebuințată: muncitorii trebuie „să smulgă” 
concesii statului burghez, „să pună mâna” pe stat, să nu „facă pe plac” 
burgheziei etc.; iar avantajele astfel obținute n-ar trebui să dilueze spiritul 
ofensiv al proletarilor (să-i „boierească”), ci să-i încrânceneze şi să le acutizeze 
conştiinţa de clasă (v. Ibrăileanu 1977b). 

sine sau fără o tradiţie solidă — cum se prezenta muncitorimea din Regatul 
României la cumpăna dintre secole. Ca atare, tânărul socialist Ibrăileanu 
preferă să reinvestească argumentul kratic pe un alt palier al demonstrației, 
ajustând legea selecției naturale printr-un nou artificiu (ipoteză auxiliară 
sau ad hoc, ar fi spus Karl R. Popper): rationarea în termenii puterii de clasă, 
nu de individ; iar aici Ibrăileanu îşi sporeşte referintele biologist- 
evoluționiste, chemând în discuţie transformismuli*: „Dar în teoria 
transformismului, pe lângă lupta pentru trai între indivizi, mai este şi lupta 
pentru trai între grupe. [...] Prin luptă de clase înțelegem lupta dintre 
deosebitele interese economice, interese potrivnice. Aceasta de perfect 
acord cu teoria transformismului. Căci grupele animale se luptă între ele 
pentru hrană” (Ibrăileanu 1977a: 473). Nu primeşte, prin urmare, 
darwinismul individualist, liberal, unde răzbesc indivizii cei mai tari, însă e 
de acord cu transformismul, unde „clasele cele mai tari înving pe cele mai 
slabe” (în chip ireversibil, trebuie subliniat: „clasele stinse dispar pentru 
totdeauna. Şi după cum speciile intermediare tind şi ajung la zero, aşa şi 
clasele sociale intermediare ajung la urmă să dispară”! (Ibrăileanu 1977a: 


18 Curent evoluționist pornit din şcoala lui Buffon şi a lui Lamarck, precedent 
darwinismului şi depăşit de acesta, care susține evoluţia organismelor de la 
simplu la complex şi de la inferior la superior, prin moştenirea caracterelor cu 
valoare adaptativă, în virtutea unei legi a progresului. Transformismul este, ca şi 
(trans)mutationismul, un curent evoluționist esentialist, diferit prin această 
ultimă componentă de darwinism (v. Mayr 2004: 108-112). În scrierile sale 
ulterioare, Ibrăileanu va evita însă în chip expres să mai apeleze la o teorie 
„depăşită”, mai ales pentru a soluţiona un impas creat în sânul unei noi viziuni 
asupra lucrurilor — cum era, în cazul „Darwinismului social”, disconfortul 
acomodării teoriilor darwinistă şi marxistă, în vederea promovării ideii de 
egalitate socială. Totuşi, în aceste scrieri de început, realizarea statului comunist- 
socialist este codificată clar în termenii transformismului: „societatea viitoare 
este produsul acesteia”, „societatea actuală se transformează în cea viitoare” etc., 
unul dintre motive fiind mai probabila compatibilitate dintre marxism şi 
transformism (v. componenta finalistă a amândurora), decât aceea dintre 


marxism şi darwinism. 
1 


so 


Conceptie organicistă transportată şi în studiul literaturii: Ibrăileanu va 
condamna, în toată practica sa critică, aşa-zişii hibrizi neviabili (genuri sau forme 
de tranziție). 

473-474) — specia intermediară avută aici în vedere fiind mica burghezie, a 
cărei ruină, după revoluţia de la 1848, „produse pesimismul” în filosofie şi 
literatură). Altfel spus, nu e drept ca un individ mai slab să fie învins de 
unul mai puternic, însă o clasă care învinge altă clasă, desființând-o 
totodată, satisface mersul istoriei, în deplină legitimitate. Fapt ce implică, se 
înţelege, că substitutia de clase nu e o luptă ordinară pentru trai, ci însăşi 
dialectica evoluției. Herbert Spencer, în The Man versus State (1884) 


2 


© 


„Selecțiunea naturală, neînfrânată, nu produce nici un progres. Selectiune 
neînfrânată are loc numai la cele mai de jos plante şi animale. [...] La organismele 
superioare selectiunea naturală începe a fi mărginită prin plănuiri ale părinților 
pentru apărarea urmaşilor. [...] Toate acestea, zice Grant Allen, sunt atacuri 
împotriva selectiunii naturale. Dar sunt oare în contrazicere cu dânsa? Nicidecum. 
Selecţia naturală are loc aicea într-o formă mai umană, între grupe şi grupe, iar nu între 
indivizi şi indivizi. [...] Greşeala acestora (a celor ce combat socialismul), zice Grant 
Allen, vine de acolo că nu înţeleg selectiunea în înțelesul larg, biologic. O înţeleg; ca 
o luptă între individ şi individ; dar biologul experimentat e deprins a considera 
rasa ca o unitate în lupta pentru trai. Aceasta se vede foarte bine la insectele 
sociale” (subl.m., T.D.) (Ibrăileanu 1977a: 495-496). Aşadar Allen şi, pe urmele lui, 
Ibrăileanu gândesc, în fond, selecţia în termeni de progres: inteligenţa progresivă a 
animalelor plus, în cazul omului, factorul etic îngrădesc forța selecției naturale. Ei 
n-au nimic împotriva luptei „mai umane” dintre rață şi vulpe — respectiv a luptei 
între specii, i.e. între clase; important pentru cauza proletară este să fie descurajată 
acea teză fundamentală a darwinismului privind selecția intra-specie, respectiv să 
descurajeze disensiunile din sânul muncitorimii, precum şi să ofere argumente noi 
superiorității ideii de colectiv (rasă/ clasă) în dauna ideii de individ. Argumentul 
„insectelor sociale” pare a-l contrazice pe Darwin şi a-i da dreptate lui Marx. Nu-i 
totuşi mai putin adevărat că acest argument al superiorității categoriei în faţa 
individului cautioneazä, cu aceeaşi forță, nu numai lupta de clasă, dar şi lupta de 
rasă, ale cărei consecinţe funeste Ibrăileanu n-a părut a le întrezări în anii tinereții 
sale. Însă, tot atât de adevărat este şi că Ibrăileanu-C. Vraja va fi putut riposta că 
lupta între rase se reduce, în fapt, la mobilul economic, conflictele interetnice sau 
religioase mascând adevăratul motor al istoriei, care e lupta de clasă (v. Ibrăileanu 
1977c; v., în aceeaşi perioadă, articolele sale despre naționalism, sovinism, 
chestiunea evreiască, iredenta română ş.cl.). Descoperirea unui factor etic sau 
socializant în lumea animală (în teoriile lui Grant Allen, Karl Kautsky sau Piotr 
Kropotkin, cu a sa Ajutorul reciproc ca factor de evoluție) nu periclita însă cu adevărat 
teza selecţiei naturale, căci prin selecție naturală nu se înțelege decât în ultimă 

subjugä stiinta ,interesului de clasä”, sustine mai departe Ibräileanu. Dar 
socialistul darwinist-transformist Ibrăileanu nu face tot aşa? se pune 
întrebarea. Reflectia lui Ibrăileanu, deşi tentată de coabitarea cu ştiinţa lui 


instanţă tendinţa animalelor din aceeaşi specie de a se concura/ elimina direct, prin 
confruntare individuală sau de grup, selecția însemnând, în primul rând, o 
înfruntare a bagajelor genetice, într-un joc al hazardului şi al necesității care 
determină selectarea organismului mai bine adaptat — toate aceste variabile fiind 
incontrolabile printr-o „etică” de tipul ajutorării reciproce, a altruismului etc. 
(v. Mayr 2004). La aproape un deceniu după articolele socialiste ale lui Ibrăileanu, 
Pannekoek va continua să utilizeze aceleaşi argumente privind existența unui 
„socialism” animal (în sensul unităţii de grup/ clasă), fapt care dovedeşte că 
maniera interpretării darwinismului prin marxism nu înregistrase, între timp, 
revizuiri importante. Mai relevantă pentru soliditatea (rigiditatea?) unei tradiţii de 
argumentare marxistă în ideea unei cooptări a darwinismului la cauza stângii prin 
intermediul lecturii critice, este menţinerea cvasi-aceluiaşi sistem argumentativ în 
prefața primei ediții româneşti a Originii speciilor (v. Darwin 1957). Dacă la tânărul 
Ibrăileanu confuzia între transformism şi darwinism este întrucâtva explicabilă 
prin stadiul insuficient al colportării informaţiei şi lipsa confirmărilor oferite de 
genetică, în cazul prefetei la ediția românească din anii 50, considerarea lui Darwin 
drept un adept al eredității caracterelor dobândite şi a selecției naturale ca 
influență a mediului asupra individului şi asupra grupului era deja o eroare 
demonstrată. În aceste condiţii, autorul „Darwinismului social” şi al 
„Burghezismului inconştient” dobândeşte, retroactiv, calități pe care discursul lui 
nu le posedă decât raportat la un discurs animat de aceleaşi intenţii, dar mult 
ulterior: aşa, de exemplu, faptul că Ibrăileanu nu discută/ evită să discute teoria 
selecției naturale în termeni explicit dialectici (cf. Fr. Engels, Dialectica naturii), 
acordă textelor sale o calitate pe care prefața ediției româneşti din 1957 n-o are, 
autorul acesteia subliniind frecvent meritele „dialectice” ale viziunii lui Darwin — 
i.e. convertind hazardul în necesitate, iar fenomenul de adaptare (în fapt, inteligibil 
ca atare numai 4 posteriori, v. Mayr 2004: 193) în luptă a contrariilor. Ambele 
atitudini însă, atât cea a lui Ibrăileanu, cât şi cea a prefetei critice din 1957, au, în 
linii mari, o strategie comună: eliminarea factorului hazard (incumbat de selecție 
ca proces stocastic, în primă fază) din teoria evoluţiei — element incompatibil cu 
finalismul marxist — şi accentuarea importanţei mediului în selecția naturală, ca 
suport pentru propagarea conceptului de luptă de clasă (relaţia dintre grupurile 
sociale şi mijloacele de producție specifice unei epoci etc.). 

Darwin, manifestä un prea puternic ancoraj finalist pentru a putea adopta 
în chip ortodox darwinismul?!. 


Stabilind, aşadar, cu prețul unor amendamente care practic modifică 
în chip radical darwinismul, ce trebuie să fie selecția naturală transpusă în 
cheie socialistă (iar nu ce este ea deja, în termenii burgheziei), Ibrăileanu se 
îndreaptă spre aspectele practice ale chestiunii, anume spre cum trebuie 
operată această substituție de clase — fie ea codată în termenii interesului de 
clasă, ai necesităţii sau ai progresului. „Darwinismul social” nu oferă soluţii 
practice concrete în această privinţă, însă execută o serie de delimitări şi 
îndepărtarea unor false friends ai telurilor socialiste: democraţia, anarhismul 
şi antisemitismul. Coerenta ideologică recomandă vigilenta practică si, nu o 
dată, Ibrăileanu se află în postura de a-i devoala pe aparentii tovarăşi de 
drum - încă mai primejdioşi decât adversarii declarați -, care se 
intersectează cu socialiştii doar în segmente doctrinare neesentiale: ei sunt 
propagatorii acelui „burghezismului inconştient”, sub pretextul că au în 
vedere, ca şi socialiştii, o societate mai bună, epurată de vechile erori 
vinovate de mizeria şi inechitatea socială dintotdeauna. 


Curios la prima vedere, dar absolut natural în structura unui ideolog 
marxist, între aparentii tovarăşi de drum ai socialiştilor produşi de „ruina 
micii burghezii”, Ibrăileanu înscrie, alături de antisemitism, anarhism şi 
democraţie (expresii ale „disperării active”), şi literatura unor M. Eminescu, 
B. Delavrancea sau Al. Vlahuţă (expresii ale „disperării pasive”). Sunt 
autori pretuiti (Eminescu, în chip superlativ) de criticul G. Ibrăileanu, dar 
ideologul socialist din primii ani ai afirmării sale publicistice nu ezită să 
arate că disperarea şi pesimismul literar post-paşoptist nu au fost decât 
forme de cecitate în faţa dialecticii istoriei*?. Aşadar, democrația, 


21 Cu atât mai mult cu cât încercări mai recente sau mai vechi de relativizare a anti- 
finalismului darwinian nu reuşesc să livreze scenarii convingătoare (un exemplu 
simptomatic este lucrarea lui Etienne Gilson D’Aristote à Darwin et retour, 1971). 

2 Tot aici explică Ibrăileanu şi literatura unui Eminescu („expresia genială” a micii bur- 
ghezii) sau a unui Delavrancea, în termeni de verigă a evoluției, ca expresie a unei 
fatalitäti/ finalități ascunse: „neștiind că această cădere [ruina micii burghezii, n.m., 
T.D.] este rezultatul realizării unei faze mai departe către o societate fericită, poetul 
nostru va cădea subt greutatea acestui fatalism şi va fi pesimist” (Ibrăileanu 1977a: 

anarhismul si antisemitismul ilustreazä, ca si ,burghezismul”, consecinte 
ale neïntelegerii evoluţiei sociale, „oblojele” de moment, care nu tintesc 
eficient sursa răului. Democraţia e „reacționară în înţeles ştiinţific. Radicalii 
noştri, deşi mult mai înaintați, fac parte din această democraţie: adică s-ar 
dori ca noi, socialiştii, să luptăm împotriva burgheziei noastre, care-i faza 
imediat precedentă socialismului. Adică să luptăm împotriva noastră!” 
(Ibrăileanu 1977a: 487); anarhiştii nu au „idee de evoluţie” (sunt 
saltationisti!)# şi „pretind că oricând, chiar şi acum două sute de ani, s-ar fi 
putut realiza o societate comunistă, dacă s-ar fi găsit un cap de geniu şi 
ceva dinamită. Va să zică, anarhiştii nu înţeleg că între societatea actuală şi 
cea viitoare este legătură cauzală, nu înțeleg că societatea viitoare este 
produsul acesteia, nu înțeleg că societatea actuală se transformează în cea 
viitoare. Ei cred că aceasta de azi trebuie nimicită cu totul şi creată apoi alta 
din cap” (Ibrăileanu 1977a: 489-490). La fel în ce priveşte antisemitismul, 
care participă si el la acest sistem de opacizare temporară a finalitätilor 
socialiste inconturnabile. 


De interes este şi atitudinea lui Ibrăileanu în privința meliorismului, 
precizată mai cu seamă în „Burghezism inconştient” (1892). El acceptă 


484). În „Curentul eminescian” (1901), criticul va relua ideea: „Eminescu trebuia să 
simtă şi să cugete aşa. [...] E fatal aceasta, e o stare de tranziţie, e o verigă în lanţul 
progresului” (subl.m., T.D.) (Ibrăileanu 1974: 64). Aşadar „neştiință” („pesimism 
înnăscut”, i.e. involuntar) sau pesimism dobândit (voluntar) — aceştia sunt polii între 
care va derula Ibrăileanu (şi pe urmele lui, E. Lovinescu) afacerea pesimismului 
eminescian, iniţiată de Titu Maiorescu. 


% Ibrăileanu ajunge chiar să echivaleze ,revolutia” cu „anarhismul” („revoluţia 


O 


anarhistă nu poate face transformarea socială” — Ibrăileanu 1977f: 519). De 
remarcat că argumentele lui Ibrăileanu împotriva acestor false friends ai 
socialismului acuză, toate, ignorarea esenței evoluționiste: atât ,reactionarii”- 
democrați, cât şi anarhiştii „n-au idee de evoluţie” — nu „de revoluţie”, nota bene 
— repulsia față de anarhism comandându-i lui Ibrăileanu un uz extrem de 
prudent al acestui concept fundamental al marxismului. Dar chiar dincolo de 
pericolul contaminării de semantica anarhistă, Ibrăileanu alege să îndepărteze 
„revoluţia” ca pur miraj saltationist — în „Curentul eminescian” deplorând 
„utopia revoluționară a socialiştilor”, nu doar a anarhiştilor (Ibrăileanu 1974: 64). 

interventionismul burghez? (îmbunătăţirea condiţiilor de muncă şi de trai 
ale muncitorului prin legi burgheze — căci „A fi împotriva intervenţiei este 
a fi pentru degenerarea şi îndobitocirea muncitorilor”, Ibrăileanu 1977d: 
511), dar — nota bene — nu acceptă meliorismul (efectul real de reformă al 
interventionismului burghez, faptul că îmbunătăţirea graduală a situaţiei 
muncitorilor ar putea reprezenta, în sine, chiar soluția problemei sociale, 
teoria luptei de clasă devenind, ca atare, pierdere de vreme): „Dar să ne 
închipuim [...] o stare în care muncitorii precumpănesc în stat şi în care ei 
duc un trai foarte bun. Dar pentru ca să fi ajuns să smulgă toate acestea de 
la burghezie, însemnează că au pus mâna pe stat, şi dacă au pus mâna pe 
stat, atunci [...] de ce să nu desființeze societatea burgheză şi să se mulțumească 
cu o republică democratică?”% (subl.m., T.D.) (Ibrăileanu 1977b: 501). Nu e 
suficient, prin urmare, ca muncitorul să aibă un trai bun: orânduirea 
precedentă trebuie desființată indiferent de capacitatea ei de a produce 


24 „Capitalul nu se sinchisește de durata vieţii forței de muncă. Ceea ce îl 
interesează este numai și numai maximul de forță de muncă susceptibil de a fi 
pus în funcţiune într-o zi de muncă”, scrisese Marx (1966: 276); si apoi: „Se pare, 
în consecinţă, că propriul interes al capitalului reclamă o zi de lucru normală”, în 
aceeași logică prin care proprietarul de sclavi e determinat să conserve sănătatea 
proprietăţii sale: „Proprietarul de sclavi își cumpără muncitorul aşa cum și-ar 
cumpăra un cal. Pierzându-si sclavul, el pierde un capital, care trebuie înlocuit 
printr-o nouă cheltuială la târgul de sclavi” (Marx 1966: 276). Dar autorul 
Capitalului observase în continuare: „În general, experienţa îi arată capitalistului 
că există o suprapopulatie constantă, adică o suprapopulatie în raport cu nevoile 
imediate de valorificare a capitalului, cu toate că rândurile acestei suprapopulatii 
sunt formate din generații de oameni präpäditi, care se uzează repede” (Marx 
1966: 279). Ibrăileanu păstrează numai prima parte a rationamentului: „Un 
burghez mai deştept, care cunoaşte interesele clasei sale, va deveni atunci 
interventionist şi va face legi protectoare pentru muncitori pentru ca aceştia să-şi 
poată perpetua specia [...] un gospodar bun nu dă mai mult orz calului pentru a 
face cu el cât mai multă treabă?” (Ibrăileanu 1977d: 509), lăsând deoparte 
„experienţa” care, de la Marx citire, arăta că, într-un fel sau altul, cu sau fără 
interventionism, capitalul va beneficia constant de inepuizabilele cohorte ale 
„prăpădiţilor”. 

% Conform legii celui mai puternic; v. supra, retorica kratică. 

soluţia propriilor probleme’; aşa arată, deci, „selecția mai umană” despre 
care se vorbea în „Darwinism social”. În aceste condiţii, nu realitatea 
economică s-ar părea că reprezintă nucleul disfunctiilor sociale, ci tocmai 
voința de putere gratuită, ca hazard al selecției naturale. Accederea 
proletariatului la puterea-ca-vointä-de-putere, cu trecerea în plan secund a 
importanţei economicului şi a „necesităţii” istoriei, duce discuţia spre un 
marxism destul de neortodox. Împotriva diversiunii melioriste, militantul 
Ibrăileanu scrie aşadar cu fermitate: „Dacă noi cerem votul universal, îl 
cerem pentru ca muncitorii să-şi facă legi folositoare şi apoi să puie mâna să 
răstoarne burghezia” (Ibrăileanu 1977a: 489). Prin urmare, ameliorarea 
condiţiilor de trai ale proletariatului în societatea burgheză nu va atenua 
(mai precis: nu trebuie să atenueze) lupta de clasă”. 


Dacă „Darwinismul social” crea premisele discuţiei, în „Burghezism 
inconştient” sunt schitate planuri concrete de atac împotriva unei burghezii 
care va fi avut destul timp să se exprime pe scena istoriei (altminteri, 
răsturnarea pripită a burgheziei ar fi însemnat „să luptăm împotriva 
noastră”). Anti-anarhistului Ibrăileanu îi repugnă soluţiile violente, care se 
năpustesc asupra efectelor (statul, republica, religia etc.), ignorând cauza 
primă a inechitätii sociale: antagonismul dintre clase. Trebuie deci acceptat 
compromisul interventionist cu legea burgheză pentru a se putea „smulge 
din ce în ce tot mai mult concesiuni de la burghezie, ceea ce va întări pe 
muncitori şi-i va face în stare să pună mâna pe stat”, „dar să nu lase a li se 


2 În aceste condiţii, junimistul P.P. Carp, care, prin legea vânzării bunurilor între 
țărani, a „intervenit în favoarea ţăranilor pentru a crea între dânşii o mică 
burghezie” (Ibrăileanu 1977d: 509), ar fi preparat inconştient venirea statului 
socialist. 

27 Un exeget realist-socialist al lui Ibrăileanu, Savin Bratu, îi reproşa criticului 
această atitudine, ghicind în ea tactica „căii legale” a lui Kautsky, care, revizuind 
inadecvat pe Marx, executa o „substituire oportunistă a revolutionarismului prin 
reformism” (Bratu 1955: 45). Reproşul e însă neavenit, mai ales în ce priveşte 
tinereţea socialistă a lui Ibrăileanu, care în repetate rânduri a îndepărtat paharul 
reformismului (meliorismului), pledând neechivoc pentru „răsturnarea burghe- 
ziei” şi „desființarea organizării actuale a societăţii”, dar via interventionism, nu 
prin rezolvări radicale. 

da ce vor burghejii (cum, de pildă, voiau în Belgia, să facă case pentru 
muncitori lângă fabrici”, care lucru aduce pe muncitori în stare de a fi 
legaţi de fabrică ori de a nu se putea strămuta — un fel de iobăgie modernă), 
ci să ceară ei tot ceea ce le poate alina suferințele şi ceea ce poate ajuta la 
ajungerea proletariatului în capul societăţii şi chiar transformarea societăţii 
însăşi în sensul socialismului. Prin urmare, proletariatul trebuie să se 
organizeze în partid deosebit, să-şi formuleze cererile şi să lupte pentru 
îndeplinirea lor. Burghezia va fi nevoită să primească, iar proletariatul, 
îmbunătăţindu-şi starea, se va lumina, se va organiza şi deci cu atâta se va 
apropia de țelul lui” (Ibrăileanu 1977d: 511). Soluţiile practice sunt 
furnizate în două note de subsol al acestui articol. Prima: „Mulţi nu înţeleg 
ce însemnează «ajungerea proletariatului în capul societăţii». El îşi 
închipuie punerea proletarilor în locul burghezilor, adică traiul a 100 000 de 
muncitori din munca a 100 de burgheji. Domnia proletariatului însemnează 
statul în mâna lui. Având statul, proletarii vor desființa clasele şi atunci 
nimenea nu va mai domni”. A doua: „De pildă, impozitul pe venit, care, pe 
lângă alte foloase, mai însemnează şi începerea trecerii averei individuale la 
societate. Sau munca limitată, de pildă, munca de 8 ore, care căpătată, 
muncitorii pot cere munca de 6 ore, de 5 etc., şi astfel muncitorul din ce în 
ce să primească tot mai mult din rodul muncii sale, deci să se apropie de 
sfârşitul exploatării omului de om” (Ibrăileanu 1977d: 511)”. 


28 În termenii acestei discuţii, coloniile de muncitori din România socialistă se cer 
interpretate ca forme ale „iobăgiei moderne”. 

2 Problema raporturilor dintre ziua de muncă si plusvaloare fusese amplu 
dezbătută de Marx în volumul întâi al Capitalului (o. cap. 8, „Ziua de muncă”; 
cap. 10, „Noţiunea de plusvaloare relativă”; cap. 15, , Variatiile mărimii preţului 
forţei de muncă si ale mărimii plusvalorii”). „Partea cu adevărat originală în 
această demonstrație” a lui Marx, se poate citi însă într-o lucrare din 1909, în 
imediata contemporaneitate a criticului român, „este că ea nu constă în banale 
incriminări de exploatatie a muncitorilor si de aviditate a exploatatorilor, că 
explică cum e furat lucrătorul, încasând, totuși, tot ce-i revine. Capitalistul n-a 
furat pe lucrător: a plătit mâna de lucru cu preţul adevărat, adică cu adevărata 
valoare de schimb. [...] Poate că lucrătorul e surprins de rezultatul neașteptat al 
acestei operaţii, care nu-i lasă decât jumătate din valoarea produsului muncii 
sale [...], dar nu poate face nimic, căci totul s-a petrecut corect”, muncitorul 

lată, deci, pe scurt, soluţia lui Ibrăileanu pentru obţinerea statului 
socialist egalitarist: acceptarea interventionismului burghez şi strategizarea 
concesiilor prin diplomaţia paşilor mărunți, în aşa fel încât burghezia să fie 
„nevoită să primească”, semnându-şi actul de deces prin suspendarea 
antagonismului de clasă şi implicit a conceptului de clasă. Cu alte cuvinte, 
Ibrăileanu recomandă proletarului diplomaţia apostolică: blând ca mielul şi 
viclean ca şarpele, sub deviza „cere şi ti se va da”. Să nu se mulțumească, 
prin urmare, muncitorii cu satisfacerea dezideratelor economice şi intelec- 
tuale oferite de societatea burgheză (trai mai bun, luminarea minţii etc., 
respectiv cu iluzia melioristă) şi să nu uite de împlinirea necesității istorice 
— totuna cu realizarea dezideratului etic al egalităţii între indivizi prin 
nivelarea claselor sociale. Câtă viziune şi câtă naivitate conţin soluţiile lui 
Ibrăileanu (C. Vraja) este o altă discuţie. Trebuie remarcată însă aparenţa 
aporetică a demersului: dacă societatea socialistă reprezintă o necesitate a 
istoriei şi se va realiza inevitabil“, pe ce se bazează temerea că muncitorii, 
dedati mirajelor burgheze — după ce au fost educați şi luminati pe spezele 
burgheziei —, şi-ar putea uita menirea pentru care au fost näscuti?51 


aflându-se în situaţia ţăranului „care ar fi vândut o vacă cu vițel fără să fi ştiut!” 
(Gide, Rist 1926: 635-636). Autorii rezolvă disonanta dintre capitalistul-,vampir” 
şi capitalistul „care n-a furat pe lucrător” („e drept că Marx ar putea răspunde că 
nici vampirul n-are să-și impute nimic, ca şi capitalistul, căci nu face decât să se 
supună unei necesități a naturii sale”) într-o manieră simili-darwinistă — i.e. 
suspendând ingredientul rational-volitional al burgheziei, deci si întregul apanaj 
etic al discuţiei — cum procedase și Ibrăileanu ezitând între „instinctul” şi 
„interesul” conştient al burgheziei, cu diferenţa, notabilă, că Ibrăileanu nu ajun- 
ge la imaginea „corectitudinii” vampirului capitalist (mai apropiată, în schimb, 
de viziunea hegeliană a proletarului si burghezului angajaţi, de aceeaşi parte a 
baricadei, în lupta cu Capitalul, v. supra, nota 11). 

3% „forma viitoare [a societăţii] n-o fabricäm noi, ci de se dezvoltă singură din aceasta şi noi 
trebuie doar s-o ajutăm” (sublinierea autorului) (Ibrăileanu 1977e: 514). 

31 Teorii ale ştiinţei mai recente pretind că rescriu marxismul în termeni neluati în 
calcul de părintele său fondator ori de descendenții săi mai mult sau mai putin 
fideli: odată cu apariţia robotariatului (i.e. a „clasei” maşinilor care vor executa 
munci dificile în locul omului), nemaiexistând exploatarea omului de către om, 
proletariatul și-ar pierde calitatea de subiect istoric. (Marx nu fusese însă străin 

Pentru ce milita, în concluzie, socialistul Ibrăileanu? Pentru revoluție 
„pe îndelete”, pentru scăderea orelor de lucru, pentru interventionism, dar 
nu şi pentru meliorism, căci îmbunătăţirea economică a situației 
muncitorilor nu trebuie să-i „boierească” şi să-i deturneze de la „menirea” 
lor: răsturnarea burgheziei. Acesta nefiind o afacere morală sau de frumu- 
sete spiritualä?, ci o necesitate a istoriei — care, deşi enunțată în termeni 
cauzali şi, până la urmă, a-morali, se întâmplă să fie imaginată concomitent 
cu realizarea consensului etic absolut, într-un stat egalitarist. Organicismul 
funciar al lui Ibrăileanu (sau predilectia sa pentru o viziune evolutionist- 
transformistă, care imagina schimbarea în paşi mărunți, insesizabili pentru 
ochiul aprig al burgheziei — acesta fiind poate singurul substrat cu potenţial 
darwinian din argumentatia dezvoltată aici de Ibrăileanu) l-a împiedicat 
totuşi să zăbovească în sferele acestei „utopii” saltationiste — una dintre 
cauzele abandonării socialismului de către viitorul secretar al „Vieţii 
româneşti” fiind tocmai regimul improbabil al accederii la socialism într-o 
societate românească lipsită de paşii mărunți ai unei autentice tradiţii 
proletare („pentru că nu se poate face ceva din nimic”, va constata el peste 
câţiva ani, în „Curentul eminescian”). 


Şi dacă Ibrăileanu abandonează „utopia” proletară, tiparele sale 
conceptuale se păstrează, aflându-şi o relevanţă nouă, pe teritoriul literar. 
Dacă însă, în ofensiva tinereţii sale socialiste, criticul afirma ireversibilitatea 


de acest scenariu, v., în secţiunea a patra a volumului întâi al Capitalului, 
cap. „Maşinile si marea industrie”). 

2 ,[CJa şi când dezinteresare si spirit de dreptate ar fi totuna cu comunismul”, 
ricanează Ibrăileanu pe marginea fantasmelor anarhiste — bazate nu pe „ideea 
luptei de clase” — ci pe „dezinteresarea” şi „spiritul de dreptate” al „poporului” 
căruia urma să-i fie încredințată puterea, odată dinamitat vechiul stat 
(v. Ibrăileanu 1977f: 516). Pare uitat, aici, amendamentul adus, alături de Grant 
Allen, în „Darwinismul social”, selecţiei naturale darwiniene şi militantismul 
pentru o selecţie „mai umană”, i.e. etică. 

3 „Aceeaşi stare de lucruri, aceeaşi nemulțumire a produs şi eminescianismul şi 
socialismul. Şi ambele aceste curente au fost utopii, pentru că nici unul nu 
reprezenta interesele realizabile ale unor clase. Breslele nu se puteau înființa, 
socialismul nu se putea realiza pentru că morții nu învie şi pentru că nu se poate 
face ceva din nimic” (Ibrăileanu 1974: 64). 

claselor sociale, pe teren literar va sustine, dimpotrivä, posibilitatea reve- 
nirii unor opere si chiar a unor curente pe scena culturalä, prin fenomenul 
de „selecţie literară”. Apoi, deşi orientarea traiectoriei ideologice dinspre 
internationalismul socialist al tinereţii spre teoria „specificului national” 
din anii maturității sale critice pare o schimbare evidentă de macaz, faptul 
s-a petrecut în aceeaşi logică a preeminentei categoriei asupra individului — 
„specificul national”, argumentul etnic preluând funcția „clasei”, a 
colectivitätii semnificative. 

Din jargonul marxist, cel mai rezistent concept este, la G. Ibrăileanu, 
„revoluţia” (cu relativul ei corespondent ei biologist „salt”) — în cheia căreia 
e judecat frecvent Eminescu -, însă de cele mai multe ori ,revolutia” lui 
Ibrăileanu se face, şi în literatură, ca şi în politică, fără violenţă anarhistă — 
„cu dibăcie, evolutiv” (Ibrăileanu 1979) şi în deplină legalitate. Refuzul 
„poeziei noi” (simboliste, moderniste) şi al avangardelor literare va origina, 
ca atare, la maturul Ibrăileanu, în asimilarea lor cu forme de anarhism, de 
stimulare inadecvată („un cap de geniu şi ceva dinamită”...) a evoluţiei 
fenomenului literar. 

Clasă şi individ. Aspecte ale aporiei 
geniu — scriitor reprezentativ 


Pornind de la o comparaţie între G. Ibrăileanu şi E. Lovinescu, în cele 
ce urmează doresc să elucidez câteva aspecte importante şi recurente în 
practica şi în teoria critico-istorică românească de la începutul secolului al 
XX-lea: relaţia dintre mediu, clasă, categorie (socială, naţională) şi individ 
(autor) reprezentativ, şi, implicit, dificultăţile de acomodare a conceptului de 
autor reprezentativ cu teoria romantică a geniului. 


Analiza mea are în vedere contribuţiile a doi critici situați pe poziţii 
de adversitate pe scena literară şi ideologică românească şi, inerent, în 
lumina acestei premise tari, concurentiale, voi căuta să identific în opera lor 
critico-istoriografică atât punctele de divergență reală, cât şi pe cele de 
antagonizare trucată (mecanism al unei regii de contrast — de delimitare 
față de competitorii din epocă). 


Voi discuta în primă instanță şi mai pe larg concepţia lui 
G. Ibrăileanu, atât din imperative istorice -— cristalizarea acesteia 
precedând-o pe a lui E. Lovinescu, în raport cu care se va stabiliza însă 
ulterior —, cât şi în urma constatării că Ibrăileanu, spre deosebire de 
Lovinescu, n-a avut multă vreme şansa unor lecturi recuperatoare apte să-i 
pună în evidenţă desenul gândirii critice. 


Spre deosebire de adversarul său Lovinescu, pentru care versati- 
litatea ideilor şi a convingerilor era semnul unui intelect nezaharisit, 
Ibrăileanu — organicistul cu oroarea contradictiunii - a manifestat o 
consecvență aproape fără pată în construirea aparatului său critic. Trecerea, 
de pildă, de la internationalismul din anii 90 ai secolului al XIX-lea — 
coincident cu faza socialistă a criticului — la autohtonismul epocii 
poporaniste şi la teoria specificului naţional a însemnat, la prima vedere, o 
evidentă întoarcere a armelor — îndeosebi în percepţia exegezei „recupe- 
ratoare” din anii 50 ai secolului trecut. Reproşurile aduse criticului în 

micro-monografiile semnate de Savin Bratu si Al Dima (acesta, un 
specialist în gândirea lui Ibrăileanu, convertit după Al Doilea Război 
Mondial în agent al compatibilizării criticului cu ideologia noului regim) 
reproduc cu exactitate aparența conflictului intern din gândirea lui 
Ibrăileanu: părăsirea internationalismului socialist ca resemnare în „poziţia 
stagnantä a poporanismului”; abandonarea dialecticii si dedarea la 
idealismul burghez (Dima 1955: 24), poporanismul mascând, la modul 
„narodnicist”, un  reacţionarism* (Bratu 1955); vânzarea cauzei 
revoluționare — internationaliste şi proletare — pentru blidul de linte al 
„României mari” şi pentru epopeea täränismului utopic etc. În exegezele 
citate, conceptul de specific național la G. Ibrăileanu primeşte tratamentul 
dublei măsuri: combătut când e opus internationalismului socialist şi 
admirat când e opus cosmopolitismului burghez. 


Am afirmat că aceste încercări de resistematizare a gândirii lui 
G. Ibrăileanu pe tiparul marxism-leninismului anilor 50 evidenţiază doar 
aparența scindării ideologice a criticului (în termeni de schismă, de rupere 


3% Problema n-ar fi însă deraiajul spre narodnicismul rusesc, cât dificultatea lui 
Ibrăileanu de a-şi distanța conceptul specificului national de paradigma natio- 
nală a idealiştilor (germani): „Fundamentându-şi teoria [specificului național] 
înainte de elaborarea ultimelor teze marxiste în legătură cu definirea ştiinţifică a 
națiunii şi cu precizarea semnelor ei distinctive şi ignorându-le ulterior, Ibrăi- 
leanu rămânea el însuşi — asemenea teoreticienilor social-democrati germani ai 
internationalei a II-a, hegelieni de stânga, ca B. Bauer, şi Springer — într-o dilemă 
fără ieşire, neputând lămuri cu claritate prin ce se deosebeşte acest psihologic 
«element național subiectiv» de faimosul «spirit național» al idealiştilor” (Bratu 
1955: 195). Ibrăileanu, vecin de categorie cu defectiunea germană (fie ea a 
idealiştilor, fie a teoreticienilor social-democrati), păcătuieşte aşadar tocmai prin 
ratarea adecvärii la opţiunea rusească (a se citi sovietică — v. definirea 
conceptului de națiune la Lenin și Stalin). Pe de altă parte, în sine, teza reacţiunii 
poporaniste nu era un argument nou (apărea deja la St. Zeletin, în Burghezia 
română, 1925); nou este doar acest context al recuperării, care, incriminând la 
Ibrăileanu părăsirea internationalismului în favoarea specificului national, se 
serveşte chiar de polarizarea etnică germanic (idealism) vs. rus (materialism): iată 
cum se combătea argumentul etnic în critica internationalistä a anilor 50. 

3 Pentru o viziune completă asupra rechizitoriului, v. Bratu 1955. 

radicală) tocmai pentru că încercarea de a pune pe tapet contradicţiile unei 
gândiri în cadrul unui demers el însuşi minat creează din start suspiciune. 
Iar încercările lui Bratu şi Dima etaleazä, ca procedee de ajustare a realităţii 
la o ideologie“, aceleaşi impasuri contradictorii, după cum se şi bucură de 
acelaşi alibiuri conjuncturale care ar fi justificat — dacă ar fi fost cazul — şi 
transformarea ideilor lui G. Ibrăileanu, oricât de radicală. Dar n-a fost 
cazul. Nici de reformă (revizuiri subtile, în stil lovinescian), nici de 
schimbare radicală — lui Ibrăileanu repugnându-i pesemne mai mult 
anarhia decât... burghezia; căci între nerozie (abordarea anarhistă a 
problemei sociale: „capul de geniu şi ceva dinamită”) şi fatalitate 
(burghezia — clasa înfrânţilor prin necesitate istorică), un ins cu demnitate 
nu întârzie să aleagă. 


Clasă — mediu - specific national 


Distanţa de la conceptul marxist de clasă, trecut prin mediul tainian, şi 
până la conceptul poporanist ,reactionar” de specific național” nu are în 
realitate proporţiile unei prefaceri notionale radicale, criticul literar 
Ibrăileanu - după cum nici militantul socialist C.[ezar]Vraja — neputându- 


% În jargonul trădării mai mult sau mai putin voluntare a criticului de la „Viaţa 
românească” şi a migrării sale spre fantasma ideologiei burgheze se înscrie, după 
Bratu, şi împrumutul metodelor de cercetare ale ştiinţelor naturii pentru studiul 
literaturii (de la Fr. Brunetière, în primul rând) — metode care l-ar fi „îndepărtat” 
pe Ibrăileanu de la o „concepţie materialist-istorică asupra artei”, aducându-l 
spre „falsa teorie a «selectiunii literare»” (Bratu 1955: 196). În ce fel îl 
îndepărtează pe Ibrăileanu de materialismul istoric aplicarea darwinismului la 
literatură, în 1912, anul elaborării teoriei selecţiei literare, în faza poporanistă 
deci, şi de ce nu-l va fi îndepărtat şi în 1892, anul „Darwinismului social” — din 


perioada socialismului ortodox al criticului —, aceasta e întrebarea. 
3 


SI 


Concept pentru consolidarea căruia Ibrăileanu a luptat cu consecvență, de la 
„Încheierea” studiului Spiritul critic în cultura românească (1909) până la 
„Caracterul specific naţional în literatura română” (1922) şi alte scrieri ulterioare. 
O cuprinzătoare sinteză a liniilor de forță ce au impus acest concept în prim- 
planul dezbaterilor culturale din spaţiul românesc, din preromantism până la 
protocronism şi postmodernism, oferă Nicolae Mecu, în articolul „Specific 
național” din Dicţionarul literaturii române (v. Mecu 2012: 511-522). 

se imagina în afara ideii de colectivitate (categorie) semnificativă, căreia îi 
trebuie ataşată o literatură şi un scriitor reprezentativ. Aşa se explică 
dubioasa — pentru unii — instrumentare a spetei Eminescu, atât pe terenul 
cauzei socialiste (pesimismul eminescian anunțând - involuntar, căci 
poetul nu era conştient de necesitatea istorică — debarcarea burgheziei şi 
ascensiunea proletariatului), cât şi în slujba autohtonismului poporanist — 
cu Eminescu avansat drept figură suprem-reprezentativă a românitätii. 
Argumentele care serviseră, în anii tinereţii sale socialiste, ideea unei clase/ 
mediu anume vor fi întrebuințate de Ibrăileanu, fără revizuiri majore, în 
anii poporanismului activ şi după, în favoarea specificului național, cu 
imperativul aceleiaşi militante pentru literatură ca „expresie a societăţii” 5%, 
ie. a realității „aşa cum este”%. Etnicul va fi judecat în vechiul cadru al 


38 Concept cu o genealogie bogată, plecat de la vicontele Bonald şi transferat difuz 
în bagajul determiniştilor şi al marxistilor (v. Dima 1947). 

% În unele dintre articolele sale post-socialiste, „Curentul eminescian”, de pildă, 
sau „Cu prilejul foiletoanelor lui Caragiale” (ambele din 1901), dar şi mai 
devreme, în „Originalitatea formei” (1894), Ibrăileanu optează pentru o abordare 
nominalistă a conceptelor de fond, formă, adevăr („Nu există «rosatä» în natură, 
există corpuri roșii. Omul a fost întotdeauna mistificat de acest produs al 
propriei sale minți. Întotdeauna a fost aplecat să creadă că în dosul cuvântului se 
găseşte o realitate de sine stătătoare. Aceasta e originea entităților, a celei mai 
mari piedici ce s-a pus în calea progresului ştiinţific şi filozofic. Credinţa că într-o 
operă de artă forma și fondul sunt două lucruri deosebite e de aceeași natură, 
este credința în entități, este credința în existența separată a «sângelui» şi a 
«rosetei sângelui»” — Ibrăileanu 1974: 55-56) — dar numai din raţiuni organiciste, 
pledând în fapt pentru o literatură „sinceră” (apud J.-M. Guyau), care să 
„exprime realitatea”, fără cârja imitatiei. Viciul argumentatiei lui Ibrăileanu este 
însă, în aceste cazuri, nu abordarea nominalistă în sine, ci inconsecventa acesteia: 
unele concepte sunt tratate nominalist — ca pure abstractiuni create de mintea 
umană în scopul de a-şi ordona producţia intelectuală — tocmai pentru a pune în 
lumină altele care, se înţelege, nu sunt pure abstractiuni, ci existente 
incontestabile — „realitatea” „aşa cum este”/ pe care „o cunoaștem cum e” si care 
nu trebuie „falșificată” („Realitatea obiectivă e una, si trebuie să te supui ei. Dacă 
n-o poţi pricepe şi zugrăvi așa cum este, nu-ţi rămâne nimic de făcut, căci nu poţi 
inventa o realitate care să corespundă stilului d-tale, pentru că dai un examen 
teribil înaintea noastră, care o cunoaștem cum e” — Ibrăileanu 1984: 321; v. si 


38 


conceptului de clasă — de data aceasta în accepţia sa logică, nu ideologică, 
respectiv de categorie. Altfel spus, dacă elementele categoriei se schimbă 
(substituindu-se ,proletariatul” prin „popor” şi printr-o filozofie a 
autohtonismului, dar — nota bene — şi prin ,public”#, ca substanţial aport al 
receptării la cuantumul de reprezentativitate a unui autor sau a unei 
opere), conştiinţa şi instrumentele de raportare la ideea de categorie se 
conservă. Nu indivizii care ilustrează categoria sunt relevanti (Ibrăileanu 
detesta, de altfel, violentarea burghezului ca persoană fizică, în practicile 
anarhismului, lupta lui - încă din tineretile socialiste — fiind nu cu 
reprezentanţii numärabili ai unei clase, ci cu burghezismul, cu principiile, 
cu quidditatea categoriei sau, în jargon biologist, cu datele organismului 
numit burghezie, acelea care îl fac să se comporte aşa şi nu altfel). Unica 
diferență măsurabilă între modul de raportare la ideea marxistă de clasă şi 
modul raportării la conceptul ,reactionar” de specific national este rangul 
potențial sau actual al listei de valori în numele căreia se pledează: dacă în 
cazul militantismului socialist discuţia nu se putea purta decât la nivel 


„«Reproducerea» realității”, 1906; „Scriitori şi curente”, 1906; ,laräsi popo- 
ranismul”, 1911 ş.a.). În tinereţea socialistă, această realitate era viața uvrierilor şi 
a exploatatilor social; în faza poporanistă (iniţiată tocmai pentru că realitatea 
socialistă de pe terenul românesc se dovedise inconsistentă, utopică), realitate 
devin valorile şi ,conditiile” nationale care le fac pe posibile pe primele. Cu toată 
inconsecventa viziunii nominaliste, poate fi totuşi imaginat un Ibrăileanu sceptic, 
care să arate, la rigoare, că însuşi conceptul de „realitate” e o abstracţie 
operațională, însă nu poate fi imaginat un Ibrăileanu care să admită că noțiunea 
de „clasă” socială sau de „valoare naţională” sunt simple instrumente intelec- 
tuale, abstracții create în laboratorul creierului uman. Ibrăileanu nu este, prin 
urmare, un relativist autentic, criticile sale de pe baze nominaliste au strict 
valoare conjuncturală şi servesc atestării unor realități incontestabile, a unor 
esențe tari. În această atitudine se simte influenţa concertatä a tradiţiei 
esentialiste şi, deloc paradoxal, a spiritului nou, stiintist — ambele deprinse să-şi 
formuleze judecätile în cadre nerelativiste: pe baza unor concepte imuabile, 
respectiv prin dovezi livrate de experimentul concret. 

% „[U]n aspect interesant al momentului este că a început să facă literatură si 
publicul. [...] Literatura nu mai este afacerea tipurilor reprezentative ale rasei, 
numite artiști, ci a poporului însuși, care cumpără publicaţiile literare” 
(Ibrăileanu 1975b: 311). 

potential, neexistând o literatură socialistă“! care să poată legitima o 
ierarhie şi o tablă de valori”, în etapa poporanistă — etnicistă — criticul are la 
îndemână, în schimb, un corpus reprezentativ de texte şi de autori, 
cristalizarea conceptuală fiind absolut dependentă de certitudinea listei de 
autori. Altfel spus, o listă de autori devine automat o listă de valori şi, prin 
urmare, de concepte. lar încrederea lui Ibrăileanu în propriile concepte — 
odată ce poate livra o listă de autori — devine atât de robustă, încât grija 
pentru întemeierea logică a argumentelor sale (foarte sensibilă în anii 
tinereţii) îl abandonează în brațele rationamentelor circulare, de tipul 
„Poporanism” egal  „progres” (Ibrăileanu  1979a)%; sau „cauzele 
eminescianismului existau pe acea vreme, dovadă poezia lui Eminescu” 
(Ibrăileanu 1974: 66) — un sofism“ mai timpuriu, provocat însă de aceeaşi 
siguranţă a listei de valori care întemeiază conceptele: în cazul acesta, 
Eminescu şi eminescianismul. 


4 Autori izolaţi ca Traian Demetrescu sau Al. Vlahuţă neputând alcătui o unitate 
semnificativă. 

2 Când discută despre relaţia dintre scriitori şi mediu, în foiletoanele sale timpurii 
din „Critica socială” sau din „Munca”, Ibrăileanu n-are la dispoziţie decât spete 
ne-socialiste, mic-burgheze sau din clasa boiernaşilor: Eminescu, Delavrancea, 
Brătescu-Voineşti — al căror pesimism, nostalgie sau pasatofilie exprimă, după 
Ibrăileanu, spiritul lor nedialectic şi necunoasterea imperativelor istorice. 

% „Amatorii de noutăţi cu orice pret se cred foarte înaintați şi revoluționari. Si 
totuşi, sunt reactionari, căci «reactionarismul» nu e, nu poate fi altceva decât 
ceea ce împiedică progresul” (Ibrăileanu 1979a: 302) — unde, în loc de „progres”, 
trebuie citit literatura poporană. Altfel spus: G. Ibrăileanu militează pentru 
progres, dar progres înseamnă literatura poporană - pentru care militează 
G. Ibrăileanu. Alt caz de raţionament circular se poate citi în „Complectări”: „În 
politică [...] nu putea avea loc acest proces evolutiv, pentru că în politică domină 
presiunea europeană fatală; în literatură însă se putea, pentru că... s-a putut” 
(Ibrăileanu 1979b: 330) — unde circularitatea argumentatiei îl scuteste, se pare, de 
investigații suplimentare. 

# Expresie a unui anacronism bazat pe convingerea esentialistä a existenţei unui 
„eminescianism” a cărui maximă formă de reprezentativitate este Eminescu; 
altfel spus, cauzele eminescianismului au produs eminescianismul, care l-a 
produs pe Eminescu. 

Apoi, dacă literatura „amatorilor de noutăţi”, a poeţilor cu ,etajere” 
şi „ametiste”4 e tratată ca organism supus trecerii — prin faza decadentei, 
către sorocul nimicirii sale -, literatura progresistă, poporanistă, nu pare 
judecată pe acelaşi calapod biologist al fanării, ci mai degrabă prin prisma 
categoriilor imuabile, nesupuse trecerii, erorii sau hazardului. 


Cazul scriitorului reprezentativ 


Aporia evoluţie — revoluţie 


Una dintre provocările importante cărora are să le dea o soluţie 
criticul Ibrăileanu în speța literaturii (autorilor) reprezentativi pentru o 
clasă/ un mediu/ o naţiune este acomodarea mai multor tradiţii de gândire, 
reductibile în ultimă instanță la antagonismul idealism - realism/ 
materialism (acestea din urmă coroborând concepte intersectabile şi opuse, 
fiecare în maniera sa, epistemei idealiste: determinism lamarckiano-tainian, 
pozitivism comtian, marxism, evolutionism darwinian şi post-darwinian, 
progresism, neo-naturalism etc.). 


Puternic influențat de epistema stiintistä a epocii (după cum am 
arătat în primul capitol, Ibrăileanu consultase, îndeosebi în anii tinereții 
socialiste, suficiente referințe de notorietate, la acel moment, atât în biologia 
(post)darwiniană, cât şi în aplicaţiile acesteia la domeniul socio-politic şi 
apoi literar), criticul şi militantul social Ibrăileanu este primul utilizator 
coerent al conceptelor de evolutie/ evolutionism în cultura română, cu 
rezervele impuse tocmai de o cunoaştere riguroasă a fenomenului și de 
spiritul precaut al cercetătorului profesionist. Chiar şi atunci când 
formulează critici sau îndoieli la adresa teoriei lui Darwin, Ibrăileanu o face 
în spirit darwinian, atent la validitatea argumentului, invocând experiența 
şi adecvarea la ,realitate”#, 


% Sintagme de identificare ironică a simbolisto-modernistilor în „Influențe străine 
şi realităţi naţionale” (1925). 

4 Distanţa față de epistema raționalismului clasic se măsoară prin schimbarea 
referentului căutării: Ibrăileanu nu mai caută, ca Boileau sau ca Eminescu de 
pildă, „cuvântul ce exprimă adevărul”, ci literatura care „exprimă societatea”, i.e. 
realitatea. Dacă gânditorul clasic căuta adevărul, omul de ştiinţă din zorii 

Evolutionismul lui Ibrăileanu începe însă, de la un punct încolo, să se 
confunde cu mai vechiul (în ordine istorică, nu de biografie intelectuală a 
criticului) organicism, ostil structurilor hibride, polimorfe, conglomerate de 
antinomii sau produse prin reacţii bruşte şi violente. Soluţia socială 
întrevăzută în suita „Burghezism inconştient” (1892) — anume acceptarea 
interventionismului burghez pentru îmbunătăţirea condiţiilor de trai ale 
muncitorilor şi apoi „răsturnarea”, pas cu pas, pe nesimţite, a societăţii 
burgheze — este transferată şi în ideologia literară: criticul G. Ibrăileanu nu 
prizează saltationismul (i.e. producerea valorilor literare autohtone prin 
adaptarea celor străine — căci nu avem „condiţiile nationale” pentru un 
France sau Proust); singurul „salt” pe care îl acceptă ţine de coeficientul 
irationalizabil al geniului (Eminescu) sau de asimilarea superioară a 
filonului popular (Creangă: „adresa de a sări din Humuleşti în Europa” — 
Ibrăileanu 1979b: 330). Saltationismul nu este o soluţie în literatură, pentru 
Ibrăileanu, iar formele promovării acestei convingeri derivă din 
întemeierea circulară a conceptului de realitate: realitatea este x, pentru că... 
este: „Trebuia de făcut în literatură ceea ce au cerut conservatorii în politică. 
În politică însă, nu putea avea loc acest proces evolutiv, pentru că în 
politică domină presiunea europeană fatală; în literatură însă se putea, pentru 
că... s-a putut [subl.m., T.D.]. Şi fiindcă în politică nu se putea, şi fiindcă în 


secolului al XIX-lea nu se mai sprijină pe „adevăr”, ci pe „realitate”. După cum 
am arătat însă într-o notă anterioară, Ibrăileanu nu are, în genere, dubii în 
privinţa acestei realităţi, care îi pare o esenţă fără controversă (realitatea pe „care 
o cunoaştem cum e”). Şi tocmai pentru că nu admite relativitatea acestui concept, 
nu admite nici tratările moderniste şi posibilitatea, de pildă, a unei ,realitäti” 
culturale şi intelectuale formate eminamente prin frecventarea autorilor străini. În 
anii maturității sale critice, „realitatea” devine una puternic parohială („Influențe 
străine şi realități naţionale” e titlul unui articol); cerând o literatură care să 
oglindească realitatea românească, Ibrăileanu respinge posibilitatea apariţiei unor 
Baudelaire, France sau Proust în literatura română a epocii, chiar din pricina 
diferenţei de „realitate” (mai precis a unor realități, româneşti şi franceze, înţelese 
ca incomensurabile): „Care e realitatea obiectivă «pariziană», «baudelairiană» de 
redat la noi? Şi de unde poetul, produs de o astfel de realitate, care să redea 
realitatea baudelairiană? Aşadar, cum s-ar zice, nici obiect, nici subiect: Dar nici de 
văzut nu fuse şi nici ochi care s-o vază” (Ibrăileanu 1979a: 298). 

literaturä se putea, de aceea criticii de la 1840 au fost patruzecioptisti 
[saltationisti, n.m., T.D.] în politică şi evolutionisti în literatură. Russo nu 
voia să păstreze nimic din regimul vechi politic, dar a luptat cu tărie pentru 
păstrarea limbii acesteia, «grecită, turcită şi cum a mai fi», şi pentru clădirea 
literaturii culte pe literatura populară” (Ibrăileanu 1979b: 330)”. Altfel spus, 
socialistul Ibrăileanu şi criticul militant poporanist omonim nu admit 
soluţia saltationistä (revoluționară, în jargon marxist) nici în pricini sociale, 
nici în cele literare. Singura soluţie este ,evolutia” organică, împlinirea 
verigilor una câte una, „încet, cu metod” şi „paza de a sări departe peste 
stările noastre” (Ibrăileanu 1979b: 330-331). Saltul lui Creangă nu 
reprezintă, în gândirea lui Ibrăileanu, decât un „salt” aparent, termenii în 
care discută criticul despre Eminescu şi despre Creangă fiind fundamental 
diferiți: Creangă n-a produs o „revoluţie” în literatura română, nu e un 
„meteor din alte lumi” (Ibrăileanu 1919), un eveniment „aproape 
inexplicabil în literatura noastră” (Ibrăileanu 1908; 1919), ca Eminescu — 


47 Soluţia lui Ibrăileanu — „clădirea literaturii culte pe literatura populară” — nu are 
în vedere numai dezideratul originalității şi problema realitätilor incomuni- 
cabile, ci şi exigenta evitării hibrizilor neviabili — în cazul de față, literatura 
„suburbiană”: Creangă şi Eminescu reuşind să evite, prin „adresă”, respectiv 
prin „geniu”, veriga dispensabilă a inter-mediilor. Însă tot Ibrăileanu (cu re- 
sursele educaţiei sale transformiste şi evoluționiste) vorbeşte în cel mai 
lovinescian mod cu putinţă despre inerenta transformării suburbanului în urban 
şi, nota bene, a formei în fond: „Pseudobaudelairianismul nostru este acelaşi 
snobism (foarte «specific» societăților orientale înapoiate) [...], aceeaşi dorință de 
declasare ascendentă [...], e fudulia Zitei Tircädäu de a vorbi «frantuzeste». Dar 
Zita e numai comică, deloc primejdioasă. Din contra: fiica Zitei va vorbi chiar 
frantuzeste şi nepoata ei va citi pe Anatole France” (Ibrăileanu 1979a: 302) — 
camilpetresciana Ela Gheorghidiu, bunăoară, era o cititoare de Anatole France. 
După cum Ibrăileanu, şi nu altul, scrisese în acelaşi loc că, fără influenţa 
franceză, fenomenul Creangă n-ar fi fost posibil (nu departe de modul în care, 
iarăşi, Lovinescu va justifica modernismul poetic ca proces de sincronizare, în 
concluziile Evolutiei poeziei lirice, arătând că nici sămănătorismul „nu e un 
fenomen «pur», autocton, ci reprezintă o undă a influențelor apusene” — 
Lovinescu 1927: 453). Concesiile făcute de Ibrăileanu nu aduc însă şi rezolvarea 
realitätilor incomunicabile, căci nepoata Zitei care-l citeşte pe Anatole France nu 
garantează posibilitatea unui France al „nostru”. 

dimpotrivă, pentru Ibrăileanu Creangă este numai expresia unei ,adrese”# 
(din frantuzescul „adresse” — abilitate, pricepere), un fenomen întrutotul 
explicabil si care ar putea deveni chiar comun -— ca expresie naturală, orga- 
nică, a unei literaturi naţionale născute pe temelia celei populare. Apelul la 
conceptul de revoluţie” este, în cazul lui Ibrăileanu, un comportament de 
forță majoră: prin revoluţie se caută o aprehendare a geniului, a ne- 
naturalului, a ne-organicului (a monstruosului, în termenii lui Brunetiere), 
care nu poate suporta explicaţie decât în raționament circular: „se putea, 
pentru că... s-a putut”. 


Contribuţia lui Ibrăileanu la teoria geniului — disputată în epocă între 
moştenirea schopenhauerianä, teoria eroilor pe linia Th. Carlyle - 
E. Hennequin şi viziunile deterministe care reduceau autorul de geniu la un 
produs al mediului — este, după cum s-a spus%, una de mediere a influențelor. 


Variabila adăugată de Ibrăileanu, în scopul fortificării compromisului 
său teoretic — anume psihologismul temperament”! — e învestită cu premisa 
imuabilitätii: singura care nu suportă atingerea mediului, păstrându-şi 
formula nealterată, monoliticä®, şi explicând emanatia unor autori diferiți 


48 Un autor familiar criticului, Ferdinand Brunetière, în Études critiques sur l'histoire 
de la littérature française (1893), volum citat si de Ibrăileanu în „Literatura şi 
societatea”, ataşa calitatea „adresse” unui scriitor, în opinia sa, vădit lipsit de 
geniu: Malherbe. 

4 În acest caz, conceptul de revoluție este mai aproape de accepțiunea biologică de 
mutație („această revoluţie, această schimbare «catastrofală», cum se zice în 
geologie”, scrie Ibrăileanu în Prefaţa la ediţia M. Eminescu, Poezii, 1930), decât de 
revoluţia în sens marxist, care exprimă tocmai necesitatea — i.e. natura — istoriei. 

5 V. Dima 1947. 

51 Utilizat de Ibrăileanu într-o problematică sinonimie cu conceptul de ereditate. 
Psihologia este totuşi o disciplină atent frecventată de critic, iar William James — 
unul dintre autorii săi de predilecție. 

5 Fuziune conceptuală debitoare tradiţiei tainiene a facultății dominante şi mai 
noilor teorii psihologiste, expusă de critic în varii ocazii, v. în special, „Literatura 
şi societatea” (1912). Ibrăileanu insistă chiar asupra diferenţei specifice a 
genialităţii — care înseamnă structură dintr-o singură bucată -— deosebind-o de 
autorii cu talent şi „adresse”, proteici şi pluriformi, care se pot „conforma” 
realității imediate, dar au, din pricina structurii compozite, o rezistență şi o 

din medii similare”. Deşi importate în calitatea lor de concepte stiintiste, 
recursul la conceptul de temperament, ca şi recursul la conceptul de revoluție 
maschează în fond capitularea lui G. Ibrăileanu, ca individ animat de spirit 
ştiinţific, în faţa complexitätilor cauzale care asistă naşterea unui autor de 
geniu. 


Relaţia dintre geniu şi scriitorul reprezentativ. 
Amendarea lui Brunetiere 


Teoria geniului reprezintă, în linii mari, etosul epocii romantice însă, 
de la Hegel la Schopenhauer, conceptul de geniu/ exceptionalitate artistică şi 
instrumentarea sa ideologică suferă modificări importante. În primul rând, 
se disociază între autor şi personaj — dacă teoria geniului își găsește rădăcini 
la Hegel, în viziunea clasică asupra eroului epopeic şi apoi dramatic (ambii, 
naturi ferme, dedicate într-un fel sau altul scopurilor care îi mobilizează)”, la 


valoare mai reduse. Din acest punct de vedere, monocordul Bacovia ar fi mai 
rezistent decât proteicul Arghezi; istoria (în speţă, istoria literară) nu i-a dat 
dreptate lui Ibrăileanu, dar, s-ar putea spune, nici nu l-a contrazis. 

5 Apariţia unor specii diferite chiar în condiții de mediu similare fusese pentru 
Darwin un argument în favoarea selecţiei naturale şi împotriva influenței majore 
a mediului, susținută de transformisti. 

%,„LUlnicul mare individ, care îşi rămâne sieşi fidel pretutindenea în dezvoltarea, în 
eroismul şi în sfârşitul său [...] individul epic are, potrivit deja întregii stări 
generale a lumii, dreptul să fie şi să se afirme aşa cum este şi ce este el, întrucât 
trăieşte într-o epocă în care e la locul său tocmai acest mod de a fi, adică 
individualitatea nemijlocită. [...] Ahile este acela care este şi cu aceasta problema 
este dezlegată din punct de vedere epic. [...] Căci dreptul principal al acestor 
caractere mari constă în energia lor de a-şi impune voinţa lor, dat fiind faptul că 
ele includ în natura lor particulară în acelaşi timp şi generalul, în timp ce, invers, 
moralitatea obişnuită constă în neluarea în seamă a propriei personalități şi în 
concentrarea întregii energii în această nerespectare” (Hegel 1966: 464-466). 
Eroul este, la Hegel, produsul unei epoci „originare” caracterizate prin ne- 
determinare şi nemijlocirea relaţiilor individului cu natura şi divinitatea, deci şi 
prin absenţa legilor şi instituţiilor unui stat şi a unei vieți cotidiene care să 
însemne securitate, constrângere şi, în genere, mediocritate a vietuirii. Însă acest 
bagaj de proprietăți ale eroului epopeic în accepțiunea lui Hegel - o 

Schopenhauer geniul devine” un apanaj eminamente al autorului/ artistului: 
„Ideile sunt sesizate numai cu ajutorul contemplatiei pure [...], ce se 
contopeste integral cu obiectul, iar esența geniului constă tocmai în 
capacitatea predominantă de a contempla în acest fel, deoarece această 
contemplatie solicită o totală uitare a propriei persoane si a relațiilor ei, aşa că 
genialitatea nu este altceva decât obiectivitatea perfectă, adică orientarea 
obiectivă a spiritului, opusă celei subiective, care vizează propria persoană, 
altfel spus, voinţa. Prin urmare genialitatea este capacitatea cuiva de a se 
comporta pur intuitiv [...] adică de a pierde complet din vedere interesul 
propriu, dorinţa si scopurile sale, aşadar de a se înstrăina pentru un timp pe 
de-a-ntregul de propria personalitate, spre a rămâne subiect cunoscător pur, 
ochi limpede al lumii” (Schopenhauer 2012a: 224). lar diferenţa dintre geniu 
- care absoarbe şi reduce realitatea la spirit —, şi omul normal — incapabil de o 
asemenea „înstrăinare” — se adânceşte progresiv, la Schopenhauer: „omul 
obișnuit se cufundă în vârtejul și tumultul vieţii, căreia el îi aparţine prin 
voinţa sa; intelectul său e acaparat de lucrurile și procesele vieţii, însă el nu 
observă deloc aceste lucruri și viaţa însăși, în semnificaţia lor obiectivă [...] 


individualitate frustă, nemodificată de contactul cu un (încă inexistent) mediu 
reglementat legic şi instituțional, dar capabilă să se ridice la general — nu trebuie 
înţeles decât ca efect al necesităţii (contextul istoric generează tiparul uman), nu 
ca proprietăți (merite) intrinseci ale individului-erou. De asemenea, în pofida 
condiţiilor diferite ale epopeii şi ale dramei, personajele dramatice „sunt originar 
şi integral ceea ce ele voiesc şi săvârşesc” (Hegel 1966: 614). Eroul epopeic ca 
„unitate independentă”/ „unitate subiectivă” şi eroul dramatic, la Hegel, precum 
şi artistul de geniu, la Schopenhauer, se regăsesc, în linii mari, în aceeaşi bază de 
descriere. 


5 Acest transfer de calitate nu trebuie înțeles în parametrii stricti ai unei disocieri 


Oi 


programatice, ci mai degrabă ca o consecinţă a diferenţei globale de viziune a 
celor doi filosofi. În acest caz este şi greu de stabilit o linie a influențelor, dat 
fiind că prima ediţie din Lumea ca voință şi reprezentare a apărut în 1819, iar 
Prelegerile de estetică ale lui Hegel abia între 1835 şi 1838; pe de altă parte, acestea 
din urmă au fost expuse studenţilor începând cu 1817, fiind cunoscute deci 
înainte de editarea lor, în vreme ce lucrarea lui Schopenhauer nu şi-a câştigat 
notorietate decât după apariţia ediţiei a doua, în a doua jumătate a secolului al 
XIX-lea. 

cine este mare se recunoaște în toate şi, drept urmare, în întreg; el nu trăiește, 
precum celălalt, doar într-un microcosm, ci mai mult în macrocosm [...] 
Datorită acestei extinderi a sferei sale îl numim mare. În consecință, numai 
adevăratului erou, într-un sens oarecare, si geniului li se cuvine acest 
predicat sublim [...] prin îndeletnicirile şi realizările lui, geniul se află de cele 
mai multe ori în contradicţie şi în conflict cu epoca lui. Oamenii care au doar 
talent sunt în permanenţă în pas cu timpul, pentru că, așa cum sunt 
insufletiti de spiritul epocii si sunt provocati de nevoile acesteia, tot astfel 
numai ei sunt şi capabili să le satisfacă [...] În schimb, geniul nimereste în 
epoca lui ca o cometă în orbitele planetare [...] În consecinţă [...] geniul își 
aruncă operele mai departe pe calea ce-i stă înainte, de unde abia timpul va 
trebui să le recupereze” (Schopenhauer 2012b: 407-417). 


Îndeosebi sub această acceptiune schopenhaueriană s-a impus teoria 
geniului în spaţiul cultural românesc şi la aceasta trebuie raportate aporiile 
şi paradoxurile cu care s-a confruntat critica românească, atât în cazul 
interpretării operei şi personalităţii lui Eminescu, pornind de la Maiorescu, 
cât şi pe variate fronturi de ideologie a literarului, de la autohtonism la 
modernism. Înainte de a trece însă la analizarea mecanismului aporetic al 
teoriei geniului pe terenul ideologiei româneşti, în speţă al pledoariei lui 
G. Ibrăileanu pentru un „autor reprezentativ” ca expresie a „specificului 
national”, sunt necesare câteva observaţii privind chiar natura „bricolată” a 
teoriei schopenhaueriene a geniului, eterogenitatea cadrului cultural care 
i-a dat naştere şi — ca atare — natura paradoxală a acestei teorii chiar în 
contextul ei genetic. Expresie a unei filosofii idealiste, teoria 
schopenhaueriană a geniului este şi emanatia unei metafizici sau a unei 
teologii fixiste, care asociază devenirea (evoluția, transformarea) cu 
degenerarea, esentele (inclusiv individul uman) reprezentând ab initio o 
creație perfectă a divinității, asupra căreia curgerea timpului şi condiţiile de 
mediu acţionează perturbator şi distructiv”. Considerarea de către 
naturalistul Buffon a catârului drept o specie degenerată a calului şi teoria 
schopenhaueriană a geniului care, deopotrivă cu superioritatea individului 
uman neatins de zgura existenței prozaice şi abstras în idealitate, 


5 Pentru o descriere elocventă a traseului de la naturalismul fixist la evolutionism, 
v. Gilson 1971. 

postulează inferioritatea indivizilor modificaţi, alterati, de contactul cu 
mediul (precum şi convingerea că omul de geniu ar fi produs aceleaşi 
valori independent de rasă, mediu şi moment), pornesc dintr-o rădăcină 
fixist-esenţialistă comună. Schopenhauer converteşte, de pildă, cercetările 
lui Cuvier asupra urangutanilor (care şi-ar pierde din inteligență odată cu 
avansarea în vârstă) în argumente favorabile ideii că asupra insului normal 
sau mediocru, evoluţia — i.e. contactul cu presiunile mediului ambiant, cu 
lumea-ca-vointä — acționează degenerativ: „Cine nu rămâne într-o oarecare 
măsură toată viaţa un copil mare, ci devine un bărbat grav, lucid, pe deplin 
cumpănit şi rațional poate fi un cetățean foarte util și destoinic al acestei 
lumi, dar niciodată un geniu. În realitate, geniul e astfel datorită faptului că 
prevalența sensibilităţii si a activităţii cognitive, firească în perioada 
copilăriei, se menţine la el în mod anormal, de-a lungul întregii vieţi, 
devenind deci perenă” (Schopenhauer 2012b: 423). În aceste condiţii, 
încercarea de a combina această teorie esenţialistă eminamente fixistă a 
geniului cu un discurs evoluționist, fie unul materialist şi finalist, ca 
transformismul ori ca marxismul, fie unul materialist ne-finalist, de filiatie 
darwiniană, fie cu un esentialism dialectic, de sursă hegeliano-tainiană”, 


5 Arta fiind cunoaştere, ea exprimă, în istoria spiritului, ca şi ştiinţa si filosofia, 
esența unei epoci, a unei „rase” şi, la urma urmei, chiar „esenţa lucrurilor” (Taine 
1991: 29). Mai degrabă decât pozitivismul lui Auguste Comte, filozofia lui 
Hippolyte Taine are la bază sistemul hegelian, după cum a demonstrat D.D. Roșca: 
„estetica hegelianului Taine apare ca o reacţie originală contra doctrinelor la 
modă de la Kant și Schiller încoace în estetica burgheziei europene”, implicit 
împotriva ideilor „răspândite mai târziu de către școala evoluționistă a lui 
Herbert Spencer, idei care, cu excepţia autorilor marxiști, fuseseră adoptate de 
cei mai multi esteticieni contemporani cu Taine [].-M. Guyau, Grant Allen, James 
Sully, Charles Renouvier, şcoala lui Schopenhauer în Germania, v. nota 
autorului], idei potrivit cărora arta n-ar fi în esență decât un joc liber al 
imaginaţiei şi intelectului nostru” (Roşca 1968: 270). Fermitatea hegeliană a 
conceperii artei ca etapă necesară a relaţiei subiect-obiect, ca expresie a 
identității conştiinţă = realitate, îl imunizează pe Taine contra antiesentialismelor 
nutrite din contestarea identității sus-pomenite (nominaliste — i.e. care reduc 
realitatea la desenul unui intelect despovărat, în fine, de coabitarea în regim de 
necesitate cu Ideea si, deci, cu Realitatea —, sau materialiste — care reduc puterea 

genereazä o sumä de blocaje aporetice. Unul dintre acestea este evidenta 
dificultate a lui G. Ibräileanu de a explica ,natura” si consecintele 
momentului Eminescu în cultura română (,meteorul” venit din alte lumi); 
altul este ,inconsecventa” ideologică prin care E. Lovinescu înţelege, pe de 
o parte, să construiască o imagine rațională şi relativistă a lui Eminescu, 
distinctă de portretul mitizant agitat de post-eminescienii sămănătoriști, 
dar, pe de altă parte, şi o imagine opusă portretului „materialist” creat de 
Călinescu în Viaţa lui Mihai Eminescu (1932), o imagine fatalmente întoarsă, 
deci, spre esentialismul repudiat în prima situaţie. Asperitätile scenariului 
de adaptare a constantei Eminescu sunt însă mai puţin explicite decât la 
G. Ibrăileanu, întrucât în bună măsură teatrul unor astfel de impasuri 
teoretice a fost, la E. Lovinescu, literatura (cele două romane, Mite şi 
Bălăuca), şi nu luări de poziţie în pagini de critică sau istoriografie. 
Ibrăileanu, în schimb, şi-a expus disfunctiile adaptării teoriei romantice a 
geniului la discursul materialisto-pozitivist, în articole de critică net 
militante, care nu beneficiază de alibiul beletrist, ca romantärile şi 
interviurile lui Lovinescu pe marginea subiectului Eminescu. 


de decizie a intelectului în fața unei realități autentic autonome), dar nu-i refuză 
accesul spre o viziune evolutorie asupra culturii și artei. Autorul Filosofiei artei 
respinge, ca atare, ofensiva antiesentialistä asupra necesității, arătând, via Hegel, 
că sub „omul vizibil” există „omul invizibil”, esenţial, marcat de „cauzele [i.e. 
legile] universale si permanente prezente în fiecare clipă si în fiecare caz”, de 
existenţa unui „sistem în sentimentele si în ideile omenești”, având „drept prim- 
motor anumite trăsături generale, anumite caractere spirituale si afective, 
comune tuturor oamenilor dintr-o rasă, dintr-un secol sau dintr-o ţară” (Taine 
1965: 255), dar respinge, totodată, alături de maestrul german, si esentialismele 
fixiste („oamenii de orice rasă şi din orice veac erau consideraţi aproximativ 
asemănători [...] păreau turnati în acelaşi tipar [...] Se cunoştea omul, nu se 
cunoșteau oamenii” etc., Taine 1965: 252), în favoarea unui concept de realitate 
(şi de reprezentativ) în continuă devenire, la care nu se poate accede decât 
urmărind „transformările și dezvoltarea” „omului vizibil” al fiecărei epoci 
(viziune compatibilă, de altfel, si cu ideea unei ierarhii obiective a valorilor 
artistice după „o scară ierarhică a formelor de existenţă, care, la rândul ei, se 
bazează pe ideea că ar exista o finalitate interioară a realității”, Roşca 1968: 
295-296). 

Condiţia geniului din Lumea ca voinţă şi reprezentare — apanaj al auto- 
rului, nu al eroului — este însă ostilă conceptului de autor reprezentativ, 
exponent al esenței nationale într-o epocă anume. Fixismul viziunii 
schopenhaueriene nu concordă cu o imagine adaptativă a scriitorului, care 
sesizează momentul şi caracteristicile semnificative din viaţa societății şi a 
neamului său pentru a construi o epopee a prezentului. Pentru un astfel de 
proiect, mai utilă ar fi fost concepţia bătrânului Hegel asupra poetului 
(autorului): „trebuie [...] să rămână o legătură strânsă între poet şi 
materialul său. [...] când îi lipseşte poetului afinitatea faţă de credinţa reală, 
de viață, când el nu este apropiat de modul de reprezentare propriu al 
epocii respective, când acest fel de reprezentare îi este impus poetului de 
propriul său prezent, precum este impus evenimentelor zugrăvite de el 
epic, atunci poemul său este în chip necesar scindat în sine însuşi şi 
disparat [...] Fiindcă, pe de o parte, vedem atunci scene proprii unei stări 
trecute a lumii, pe de altă parte, avem forme, feluri de a vedea, moduri de a 
considera lucrurile care aparțin unui prezent deosebit de acea [stare trecută 
a lumii], din cauza cărora creaţiile vechii credinţe, trecute prin această 
reflecţie mai dezvoltată, devin un lucru rece, superstiție si decor vid al unei 
mașinării poetice”, căreia îi lipsește sufletul originar al unei vieţi proprii” 
(Hegel 1966: 445)%. 

În viziunea lui Hegel, adecvarea poetului mare la epoca în care 
trăieşte este întemeiată pe deducție logică, din perspectiva unui esentialism 
„evoluţionist” care urmăreşte consecinţele scindării dintre obiect şi subiect 
via demersul unificator al artei (reprezentând spiritul cu determinatiile sale 
particulare). - O versiune reformată a vechiului esentialism clasic prin 


58 Dincolo de speța punctual interesantă aici a poetului implicat în realitatea vremii 
lui, abordarea literarului prin rama unor simple mecanisme de perimare („scene 
proprii unei stări trecute a lumii”, „lucru rece”, „decor vid”) situează viziunea 
hegeliană în preistoria antiesentialismului mutationist al lui Lovinescu. 

5 Teoriile receptării, prin Hans Robert Jauss, de pildă, merg împotriva acestei 
acceptiuni hegeliene privind relația poetului autentic cu determinările istoriei: 
pentru Jauss (ca şi pentru Schopenhauer), „poetul mare” se produce împotriva 
orizontului de aşteptare al epocii sale; în practica cercetării ştiinţifice, după 
T.S. Kuhn, lucrurile par a sta în acelaşi fel: schimbările de paradigmă iau naştere 
împotriva habitudinilor de cercetare ale epocii. 

introducerea variabilei istorie/ evoluţie, radical diferită de aceea elaborată 
de Schopenhauer, precum şi de fixismul „teoriei eroilor” propuse de 
Th. Carlyle sau, mai târziu, de William James (teorii care admit modificarea 
individului de către mediu, i.e. adaptabilitatea, dar numai cu prețul 
mediocritätii, geniul, omul „mare”, „eroul” rămânând neschimbat, ca la 
Schopenhauer, dar având, în plus, capacitatea de a modifica el mediul în 
care trăieşte) ori de vederile lui Fr. Brunetière din Études critiques sur 
l'histoire de la littérature française. Din gândirea lui Hegel, compatibilă cu 
proiectul promovării conceptului de „autor reprezentativ” gua autor maxim 
valoros nu este, aşadar, filiera care — de la caracterizarea eroului epopeic ca 
„unitate independentă” — a alimentat transferul acestui prototip de la 
personaj la autor (Schopenhauer), ci tocmai definiția pe care nationalistul 
esentialist Hegel (si, pe urmele lui, deterministul Taine“) o dă poetului 


6 Pe de altă parte, teoria „caracterului reprezentativ”, a „tipului” (hegeliană) intră, 
la Taine, în tensiune cu ideea „caracterului principal”, a „caracteristicului”, a 
calității dominante a unui autor (qualité maîtresse; raţiunea interioară a lucrului — 
după Hegel): „De fapt, criteriul gradului de reprezentare, cel al valorii operei de 
artă ca adevăr, al gradului de utilitate socială, apare mult modificat, în practică 
[practica lui Taine, n.m., T.D.], prin credinţa criticului în individualitate, si în 
expresia individualitätii. În sistemul estetic si istoric (derivat de la Hegel) unde 
se mișcă gândirea lui Taine, nu există contradicție între imitație si expresie, între 
adevăr şi sentiment. Arta în egală măsură reprezintă realitatea, și exprimă 
personalitatea [...] Dimpotrivă, în calitate de critic, scopul principal al lui Taine 
este tocmai de a surprinde individualul, nu numai la nivelul unei persoane, dar 
şi la acela al unei epoci sau al unei națiuni” (Wellek 1979: 45). La criticul Taine, 
facultatea dominantă devine, prin urmare, după René Wellek, mai degrabă un 
argument individualist şi irațional, care trimite la fixismul tipologiei 
schopenhaueriene a geniului (v. caracterizarea lui Shakespeare în Istoria literaturii 
engleze în termeni de imaginar monomaniac şi monstruos; sau tratarea lui La 
Fontaine „ca un fel de bloc geologic, izolat, prin temperament, de contemporanii 
săi”, Wellek 1979: 57 — frapantă similitudine de jagon cu Ibrăileanu în speța 
Eminescu!), în vizibilă discordantä cu punctul de plecare hegelian al esteticianului 
şi istoricului Taine, care postula că „scriitorul mare” este şi trebuie să fie o 
„icoană”a rasei şi a epocii sale. (În altă ordine de idei, datele disocierii critic vs. 
istoric literar întreprinse aici de Wellek le confirmă pe cele exploatate mai jos, în 
cap. „«Paradigma» kuhniană...”.) Deşi principial nu se revendică de la Taine, pe 

autentic, care, spre deosebire de caracterul puternic al eroului — epopeic, 


dar mai ales dramatic —, nu poate fi o structură independentă, ghidată de 


propriile finalitäti, ci trebuie să se lase imprimat de realitate€!. 

care, cum am văzut, îl consideră depășit, Ibrăileanu nu-și găsește, în realitate, un 
companion mai potrivit — în chestiunea autorului/ tipului reprezentativ si în 
meandrele aporeticei relaţii a acestuia cu geniul — decât Taine (al cărui exces 
determinist — si hegelian — îl întrece pe alocuri, încercând de pildă să-l „deducă” 
pe Eminescu din „eminescianism”, v. supra, nota 44, în vreme ce autorul Istoriei 
literaturii engleze se ferise să afirme că „un Shakespeare sau un Swift trebuiau 
să-și facă apariția la cutare moment, într-un loc anume”). Refuzând așadar 
soluţiile lui Taine (i.e. ceea ce se înțelege îndeobşte prin determinismul brut), 
Ibrăileanu reträieste, iată, din plin disfunctiile teoretice ale acestuia. 

Croce a transat, în schimb, mai simplu problema geniului, scotând-o din 
tensiunea cu reprezentativul (la el, cu „umanitatea”) şi, implicit, negând 
concepţia lui Schopenhauer şi a descendenților săi: „Nimic mai mult decât o 
diferenţă cantitativă putem admite şi în stabilirea semnificației cuvântului geniu, 
sau geniu artistic, față de non-geniu, faţă de omul comun. Se spune că marii 
artişti ne descoperă pe noi nouă înşine. Dar cum ar fi posibil acest lucru dacă 
n-ar exista o identitate de natură între fantezia noastră şi a lor, dacă diferența n-ar 
fi doar de ordinul cantităţii? [...] Faptul de a fi făcut din această diferenţă 
cantitativă o diferenţă calitativă a dat naştere cultului şi superstitiei geniului, 
uitându-se că genialitatea nu e ceva venit din cer, ci e umanitatea însăşi. Omul 
de geniu care-şi dă aere sau ajunge să fie înfätisat ca îndepărtat de umanitate îşi 
găseşte pedeapsa devenind sau părând întrucâtva ridicol. Aşa este geniul din 
perioada romantică, aşa este supraomul vremurilor noastre” (Croce 1970: 88-89). 
La prima vedere, avem de-a face cu raționamentul unui anti-intrinsecalist: Croce 
nu crede în existența unor proprietăţi interne (i.e. nu neapărat a anumitor 
proprietăţi interne, de tipul celor suficiente şi necesare) ale geniului, respectiv în 
existența lui ca natură distinctă (pentru disocierea între esentialism si 
intrinsecalism, v. Iliescu 2002). La o a doua vedere însă, transpare, în această 
judecată a lui Croce, desenul platonician din Menon (indivizii din aceeaşi sprecie 
posedă un anume caracter general, o natură comună, eidoC-esentä — „prin care, 
din punctul de vedere al ovora-ei [substanţei], lucrurile sunt nondiferite unele de 
altele” — de Libera 1998: 53 — geniul fiind deci, prin esență, nondiferit de 
individul normal) via un raţionament de tip aristotelian (ghidat de principiul 
noncontradictiei), conform căruia o natură nu poate fi o altă natură. — Respectiv 
tocmai tipul de gândire revizuit de Hegel prin dialectică, unde teza şi antiteza 

Pe de altă parte, revenind la speta românească, noţiunea de scriitor 
reprezentativ nu este strict debitoare ideologiei poporaniste. Ibrăileanu 
însuși a încercat, în toate ipostazele sale activiste, inclusiv în cele pre- 
poporaniste, să teoretizeze şi să promoveze adecvarea unei literaturi la 
mediul său (clasă socială, valori naţionale), releul dintre cele două entităţi 
categoriale fiind scriitorul reprezentativ. Criticul nu e interesat de periferici, 
de experimentalişti, de excentrici — aşa cum nu e interesat de hibrizii 
neviabili (din raţiuni ,evolutioniste” sau mai degrabă organiciste) — fiindcă 
aceştia nu pot realiza fuziunea dintre fond şi formă, ilustrând mai degrabă 
fateta huliganică, anarhistă a literaturii. Conceptul de autor reprezentativ 
nu era câtuşi de puţin virgin în braţele criticii şi teoriei literare europene, 
însă Ibrăileanu are dificultăţi în a-l importa în forma lui cosmopolită, 
întrucât, se ştie, „condiţiile naţionale” ale Regatului României nu coincid cu 
ale Franţei lui Brunetière. 


Raporturile criticului de la laşi cu mai ilustrul său omolog francez 
sunt complicate de ingerintele imediatului românesc şi ale „luptei” pe care 


diferă, cum ar spune Croce, „prin natură” (în sensul că diferenţa dintre ele nu e 
de ordinul cantităţii, ci al calităţii), însă trecerea uneia în alta (devenirea) nu este 
un nonsens, o încălcare frustă a principiului noncontradictiei, fiindcă ambele 
participă la o altă „natură”, superioară — necesitatea dialectică —, conform căreia 
transformarea unei entități în opusa ei şi sublimarea (Aufhebung) ambelor în 
sinteză ține de natura evolutorie a spiritului înscris în istorie. Croce doar pare 
aici mai avansat decât Hegel, Schopenhauer & Co. dar teoria geniului este, la el, 
respinsă cu metode mai vechi decât teoria în sine — deconstruirea unui 
esentialism prin altul -, problema punându-se tot în termeni de natură. (O soluţie 
mai credibil antiesenţialistă dă Thomas S. Kuhn, în Structura revoluțiilor ştiinţifice 
şi în alte scrieri ulterioare, unde, în loc de naturi şi esențe, aduce conceptul de 
(in)comensurabilitate a vocabularelor, însă nu văd, deocamdată, utilitatea acestei 
soluţii în problema punctuală a geniului artistic.) Pe de altă parte însă, deşi 
Croce refuză vehement, în Estetica, de pildă, teoria romantică a geniului şi pe cea 
nietzscheană a supraomului, vede totuşi în Dante sau în Ariosto expresii ale unei 
„umanităţi universale”, indivizi „unici”, dincolo de particularitätile epocilor şi 
ale popoarelor în care s-au născut (v. Poeti e scrittori del pieno e del tardo 
Rinascimento, 1945): în practică, recuperează aşadar tacit potenţialul explicativ al 
teoriei schopenhaueriene a geniului. 

criticul român trebuie s-o ducă pe teren national pentru clădirea unei 
literaturi organice, i.e. viabile. Altminteri, ,evolutionistul” Brunetière este o 
autoritate respectată şi cu influență asupra lui Ibrăileanu - teoria selecţiei 
literare din „Literatura şi societatea” (1912) fiind, de pildă, fasonată cu 
concursul Evolutiei genurilor în istoria literaturii şi a Études critiques sur 
l'histoire de la littérature française. În cazul scriitorului reprezentativ, 
Ibrăileanu se distanțează însă de opiniile criticului francez. Modalitatea nu 
este totuşi respingerea directă, ci semnalarea destul de echivocă a unor 
„contradicții” în gândirea francezului şi eticheta (peiorativă în context) de 
„antidarwinist”&, pronunţată în legătură cu tratarea conceptului de autor 
reprezentativ în Études critiques...: „Când ne spune că Malherbe a 
reprezentat sufletul epocii sale, pentru că fiind o mediocritate lipsită de 
personalitate puternică n-a putut rezista presiunii societății din vremea lui, 
Brunetière îşi contrazice teoria%. Si tot antidarwinist [adică transformist- 
lamarckian? n.m., T.D.] e Brunetiere şi când ne spune că poetul se naşte cu 
un temperament poetic în genere, fără predispozitii speciale, şi că devine 
liric sau epic, după împrejurări, fie acele împrejurări necesitățile societăţii 
sociale, fie genul literar dominant al vremii” (Ibrăileanu 1975a: 9). Mai 


€ Reconstruirea acestei imputatii e cu atât mai dificilă cu cât criticul se abtine de la 
dezvoltări suplimentare. „Antidarwinism” putea să însemne şi lamarckism, 
transformism ori saltationism (adică direcţii concurente, în interiorul evolutio- 
nismului), dar şi fixism sau, de pildă, vederile socialiştilor progresişti care 
combăteau ideea — în forma ei ortodoxă, nefavorabilă cauzei proletare — de 
selecţie naturală. 

6 Si mai departe, într-o notă de subsol: „când aiurea Brunetière explică apariţia 
unui gen prin cauze pur literare, ca aparţinând unui scriitor mare, ori închegarea 
unui nou gen pe compoziţia altora vechi, vedem un nou exemplu de contrazicere 
în propria-i teorie” (Ibrăileanu 1975a: 10). Iarăşi o contradicție echivocă: în raport 
cu ce se contrazice Brunetière? În raport cu doctrina heteronomistă, care nu 
admite mecanica imanentă a unui gen literar, cauzalitatea lui „pur literară”? 

s Fragmentul avut în vedere de Ibrăileanu — din Études critiques sur l'histoire de la 
littérature française, cap. „La Reforme de Malherbe et l’évolution des genres”, 
datat 1 dec. 1892 — este probabil acesta: „On ne me soupçonnera pas de vouloir 
aujourd’hui soumettre le talent à l'empire absolu de l'occasion et de la 
conjoncture. Mais la vérité sur cet empire, c’est qu'il n'est donné de pouvoir s'y 

curând însă decât propria sa teorie, Brunetière o contrazice pe a lui 
Ibrăileanu, care nu e dispus să confirme, alături de Brunetière (şi de Emile 
Faguet, de altfel), că scriitorul reprezentativ este cel mai adesea o 
„mediocritate lipsită de personalitate puternică”, strivit, uniformizat de 
presiunea societății şi că, prin urmare, lupta sa, a lui Ibrăileanu, pentru o 
literatură şi un autor reprezentativi — altfel spus, tot programul poporanist 
— este, în fond, o zbatere pentru un manej al mediocritätii. 
„Antidarwinistul” se dovedeşte, aici, Ibrăileanu, căci Darwin nu arată că 
selecția naturală favorizează organismele de pe treapta superioară a 
evoluţiei, care, în concepţia sa, nu are conotaţii progresiste. Pentru 
G. Ibrăileanu, în schimb, scriitori reprezentativi sunt Eminescu, Creangă, 
Sadoveanu, si mai putin Vlahuţă sau Tradem; scriitorul reprezentativ nu 
încapsulează perisabilul şi comunul dintr-o epocă, ci profilul ei peren, 
imuabilS. În gândirea criticului ieşean, conceptul de scriitor reprezentativ 


soustraire qu'à de rares génies et Malherbe n'est pas un génie rare, ni même, je 
pense, du tout un génie. Les circonstances l’ont fait ce qu'il est devenu. Si l’on 
peut dire de quelqu'un qu’il soit un bel exemple de la manière dont les genres 
évoluent d'eux-mêmes dans l’histoire d'une littérature c'est donc de lui. Ni 
grand poète ni grand écrivain peut-être, ni même grand caractère, c’est aussi 
pour cela que l’histoire de son genre se lit comme à nu dans celle de son œuvre, 
aussitôt qu'on veut bien seulement la replacer dans le milieu dont elle est 
l'expression” (Brunetière 1893: 39). Tot în acest capitol vorbeşte Brunetière 
despre acea „adresse” a lui Malherbe : „son habilete son adresse, ou son talent 
d’avoir compris qu'il n'avait pour ainsi gagner l'immortalité, qu’à se laisser faire 
aux circonstances” (Brunetière 1893: 35). 

Însă tot Ibrăileanu este acela care vorbise, ca un pozitivist autentic, de „cauzele 


a 
O 


eminescianismului”, insistând, în regim deontic, asupra caracterului fatal al 
operei unui Eminescu înscris în istorie: Eminescu „trebuia să simtă si să cugete 
aşa” etc. (v. „Curentul eminescian”, 1901) - opinie prezentă peste tot, de la 
„Darwinismul social” (1892), unde Eminescu ilustrează participarea la mediu, ca 
„expresie genială” a micii burghezii, până la „Influențe străine şi realități 
naționale” (1925), unde schema deterministă se păstrează în varianta „expresia 
cea mai pură, mai spiritualizată a spiritului popular”. Fapt care nu-l împiedică să 
reprezinte totuși „fatalitatea” eminesciană (i.e. previzibilul) și în termenii opuși, 
de inexplicabil, imprevizibil, inaderent la datele epocii (Eminescu-,meteorul din 

este functional — ca şi în cazul conceptelor de clasă, mediu ori naţiune — 
numai întrucât obligă la relația cu o categorie, nu cu indivizii care o 
populează. 

Excluzând ideea mediocritätii reprezentative, Ibrăileanu se expune 
însă din plin unui conflict pe care critica franceză - prin Faguet şi 
Brunetiere (nu si prin Taine) — îl tinuse la distanţă: acela dintre autorul 
reprezentativ (explicabil şi natural în raport cu mediul/ epoca sa) şi geniu, 
care funcționează sub auspiciile inexplicabilului absolut, al diferenţei 
ontologice. Un conflict rămas, în opera criticului român, fără soluţie. 


Paradoxal, câtă vreme asociază mediocritatea cu adaptabilitatea, 
„evoluţionistul” Brunetière se dovedeşte, în problema geniului literar, un 
fixist de tip schopenhauerian. Respingând această poziţie a istoricului 
francez, gânditorul de stânga Ibrăileanu se regăseşte mai degrabă în 
evoluționismul idealistului Hegel, ca teoretician al specificului național 
fiind de asemenea mai apropiat de esentialismul naţionalist al aceluiaşi 
filosof german. Cât despre evoluționismul darwinian, el devine o referință 
tot mai îndepărtată — nu atât în cazul teoriei geniului în sine (căci 
promovarea identității dintre geniu şi „artistul cel mai puternic/ mai bun” 
etc. şi-ar fi aflat o tradiţie via adaptările teoriei darwiniene la realitățile 
socio-politice, pe linia Spencer-Haeckel, v. supra, cap. „Între marxism şi 
darwinism...”), cât în speța precisă a relaţiei geniu — scriitor reprezentativ. 
A recunoaşte că „artistul cel mai puternic” este şi cel mai adaptat realităţii 
în care trăieşte însemna totodată a nega punctual geniul lui Eminescu 
(abordat de Ibrăileanu, în Prefaţa ediţiei M. Eminescu, Poezii, 1930, tocmai 
ca inexplicabil, deci incomensurabil, în raport cu epoca sa: „catastrofa 
geologică”, „muntele care izbucnește deodată spre cer din câmpia plată” 
etc.; sau exprimat dialectic, ca fenomen de revoluție, nu de evoluţie) şi, în 
genere, a reteza temeiurile unei gândiri de stânga, revoluționare (odată cu 
receptarea darwinismului ca ideologie a burgheziei dominante şi conser- 
vatoare). În altă ordine de idei însă, înainte de orice discuţie, trebuie spus 
că Ibrăileanu nu e dispus să judece scriitorul — inclusiv geniul — în afara 


alte lumi”, „catastrofa geologică” — adică geniul-,cometä” în limbaj 
schopenhauerian). 

unei funcţii reprezentative (de clasă, de rasă, de mediu etc.), fapt care, 
principial, îl pune în dezacord frontal cu esentialismul schopenhauerian. 
Unicul moment în care se produce abandonul acestei poziţii rămâne, deci, 
promovarea imaginii geniului eminescian ca diferență ontologică, 
inexplicabilă ca fapt de evoluţie, când Ibrăileanu se menţine între limitele 
limbajului fixist, de sorginte schopenhaueriană (emblematică rămâne, în 
acest sens, Prefaţa la ediția M. Eminescu, Poezii, scrisă în ultimii ani ai 
carierei sale). 


Interesant este însă că, deşi raportarea explicită la tematica 
darwiniană coincide, la Ibrăileanu, cu etapele de tinereţe ale gândirii sale 
critice (ale stângistului militant), criticul nu ajunge cu adevărat la 
experiența evolutionismului darwinist decât în anii programului 
poporanist şi ai gestionării efectelor acestuia. Încetând să propovăduiască 
răsturnarea societăţii burgheze prin socialism („realitatea rationalului”, în 
logica hegelienilor de stânga“), abia prin poporanistul Ibrăileanu se 
exprimă o poziţie autentic si subliminal darwiniană - cumva natural 
(= instinctual), fără a fi asumată ca atare” — lupta pentru conservarea 
specificului naţional ilustrând o altă manieră de a atesta „raționalitatea 
realului” (în limbajul hegelienilor de dreapta), deci starea de fapt, dreptul 
de a domina al formei dominante, superior adaptată, recte victorioasă, 
împotriva demersurilor de natură revoluționară exercitate dinspre tabăra 
moderniştilor... 


In concluzie, sinusoida relaţiei dintre geniu şi scriitorul reprezentativ, a 
înregistrat, în gândirea lui G. Ibrăileanu, dificultățile acomodării unor surse 
dispuse într-un complex de divergențe; dificultăţile coabitării, pe de o 


6 Reinterpretare scindată a cunoscutei sentente hegeliene din Principiile filozofiei 
dreptului (1821) conform căreia „Ce este rațional este real. Şi ce este real, este 
rațional”, devenită sursa unor revendicări opuse: pro-revolutionare (hegelienii 
de stânga mizând pe potenţialul proiectiv al „realității raționalului”) şi 
conservatoare (hegelienii de dreapta — adepţii structurilor existente, i.e. ai 
„Taţionalităţii realului”). 

# Tot atât de subliminal darwiniene fiind, s-ar putea spune, si fobiile extraliterare 
ale criticului, marcat în viaţa curentă de obsesia microbilor — „cari-s aşa de 
infimi şi totuşi sunt cei mai apți de luptă”... 

parte, a unor vederi de tip esentialist, hegelianismul si schopen- 
hauerianismul (iar în interiorul acestora, a conflictului dintre un esentia- 
lism evolutionist-dialectic, la Hegel, şi unul fixist, la Schopenhauer), şi, pe 
de altă parte, a unor perspective antiesentialiste, la rândul lor radical 
deosebite, darwinismul şi marxismul68. 


6 Interesant este că relația conceptual problematică dintre geniu şi scriitorul 
reprezentativ sau, în cazul eroului literar, dintre ,exceptional” şi „tipic”, a 
continuat să-şi perpetueze aporiile până în epoca realismului socialist. lată 
comentariul unui avizat exeget al realismului socialist şi al reflexelor sale în 
critica literară românească: „Conceptul instrumentat să camufleze perfect cele 
mai grave contradicții ale esteticii realist-socialiste rămâne însă cel de «tip» sau 
de «tipicitate». Devenit în filozofia marxistă liant perfect între social şi literar, 
între viață şi ficțiune, «tipicul» este orice altceva decât un termen univoc: 
«Înainte de toate se poate vorbi despre tipicitate în sensul unor atitudini mentale 
caracteristice (mitologia greacă sau medievală) şi de tipicitate, nu în mod necesar 
coincizând cu sensul unor înțelegeri a proceselor sociale, politice şi morale 
simptomatice. În al doilea rând, tipicitatea personajelor şi a întâmplărilor a fost 
înțeleasă, de la Marx si Engels, în două feluri: ca reprezentativitate faţă de 
manifestările dominante ale vieții sociale şi ca exceptionalitate, condensând în 
sine fenomene în stadiul lor de apariţie. Mai mult, tipic, este atât eroul în contrast 
cu tendinţa socială centrală recunoscută, cât şi acela care o exprimă complet, adică 
sunt tipici în acelaşi grad atât Melehov, din Donul liniştit, cât şi Pavka Korceaghin 
din cunoscutul roman al lui Ostrovski [...]» [Citat din Stefan Morawski, Marxismul 
şi estetica, Bucureşti, Editura Meridiane, 1977, vol. II, pp. 245-246, n.m., T.D.] [...] 
Nici reflectare fidelă a realităţii, nici abstractizare evazionistă, tipicul e portretul- 
model al conceptului realist-socialist tocmai pentru că poate fi instrumentat în 
orice direcţie. [...] Tocmai calitatea de a nu putea fi explicate logic devenea un 
semnal că valoarea acestor concepte era dincolo de argumentatie şi că ele 
reprezentau mesajul politic pur, revelat în chip estetic»” (Goldiş 2011: 24-26). 
Evident, nu se pot nega calitatea şi proporţiile aparte ale vehiculării conceptului de 
tipicitate în doctrina realismului socialist, însă originalitatea acesteia din urmă nu 
stă decât în orchestrarea particulară a unui concept deja fundat pe echivoc şi pe 
respingerea unei coerente logice clasice. Dincolo de sursele Marx şi Engels şi de 
prelucrarea lor efectivă în ecuaţia realismului socialist, se poate considera că aporia 
conditionärii „reprezentativității” de ,exceptionalitate” şi invers are un trecut mai 
amplu — problema ,reprezentativitätii” poetului şi a eroului (epopeic şi dramatic), 
precum şi paradoxul „omului mare” în relaţia cu Istoria fiind deja dezbătute la 


58 


Atitudinea lui E. Lovinescu, adversar neobosit al lui G. Ibräileanu si 
al grupării sale de la laşi, în chestiunea specificului national, a fost în 
genere sintetizată ca prevalentä a esteticului asupra etnicului, patronul 
„Sburătorului” rămânând în istoria criticii româneşti ca exponent al 
autonomiei esteticului, pe care nu l-a imaginat subordonat niciunui alt 
criteriu categorial. Conceptul de scriitor reprezentativ, în atari condiţii, îşi 
pierde la E. Lovinescu greutatea pe care o avea la Ibrăileanu, aceea de 
figură a unei colectivități semnificative şi cvasi-imuabile. Fapt petrecut din 
două motive. În primul rând, e vorba de o dificultate procedurală: a vorbi 
de autorul reprezentativ al modernismului, al simbolismului sau al 
„curentelor extremiste” este, în cazul lui Lovinescu, un efort nenecesar, cu 
atât mai mult cu cât „realitatea” pe care ar căuta s-o exprime autorii 
respectivi — modernismul, simbolismul, extremismul etc. — nu are câtuşi de 
putin soliditatea incontestabilă avută de „realităţile” sau de „condiţiile 
nationale” pe care se sprijină Ibrăileanu. Realitätile (i.e. categoriile) nefiind 
fixate, iar granița dintre concepte — fluctuantă, E. Lovinescu este mai întâi 
interesat de gradul de apartenență a unui autor la simbolism sau la „falsul” 
simbolism, de pildă, decât de gradul lui de reprezentativitate, care 
presupune existența unor categorii fixate, cu proprietăţi elucidate si 
ierarhizate. Or, între studiul Poezia nouă (1923), Istoria literaturii române 
contemporane (I-IV, 1926-1928) şi Istoria literaturii române contemporane din 
1937, „realităţile” la care se raportează Lovinescu suferă modificări 
sesizabile. Apoi, istoricul literar cu acelaşi nume este mai mult preocupat 


Hegel, iar ,exceptionalitatea” (îndeosebi a poetului) ilustrând eminent conceptul 
schopenhauerian al artistului-geniu - într-o tradiţie care şi-a combinat sursele 
până la amnezie, creând iluzia unor concepte noi în contexte noi. În cazul strict al 
realismului socialist, din comentariul lui Goldiş nu reiese fără echivoc dacă 
instrumentarea conceptului de tipicitate/ reprezentativitate trăda o formă de 
abilitate, o strategie conştientă de exploatare a dificultăţilor conceptului (caz în 
care agenţilor realismului socialist le trebuia recunoscută o oarecare astutie) sau, 
dimpotrivă, doar inabilitatea de a-i construi o bază ideologică necontradictorie 
(caz în care inabilitatea nu li se poate imputa lor mai mult decât antecesorilor 
confruntati cu aceeaşi dilemă, chiar pe teren românesc). 

de executarea unei ierarhii de valori a contemporaneitätii — ie. de 
impunerea unui nou canon —, iar în cazul acesta reprezentativ înseamnă actual. 
Un exemplu clar de inoperabilitate a conceptului de scriitor reprezentativ în 
discursul acestui critic iese în evidență dacă se compară relativa stabilitate a 
listei de autori vehiculate de la Poezia nouă până în compendiul din 1937 cu 
instabilitatea categoriilor modernism, simbolism, ermetism, extremism (literar), 
care cuprind autorii respectivi. Altfel spus, avem indivizii, dar nu avem 
clasele sau categoriile; avem reprezentantul, dar nu avem reprezentatul. Un 
exemplu concret este dificultatea încadrării lui Tudor Arghezi, care, din „fals 
simbolist” în Poezia nouă, devine în Istoria din 1937 „sinteză a modernismului 
cu traditionalismul” -— respectiv expresia unei fuziuni categoriale 
excepționale, de tipul coincidentia oppositorum (gestul ezitant al încadrării 
acestui poet amintind de surmenarea lui Ibrăileanu în fața dislocării ne- 
naturale, ,revolutionare” produse de geniul eminescian, după cum întregul 
efort al lui Lovinescu de a obține contururile conceptuale între care să 
închidă această populaţie „reprezentativă” ilustrează un pandant simetric al 
zbaterii lui Ibrăileanu pentru obţinerea unor autori care să reprezinte 
concepte şi ,realitäti” antepostulate). 


Dacă, în sine, conceptul de autor reprezentativ e nenecesar în 
gândirea lui Lovinescu, relaţia sa cu ideea de specific național sau de 
variabilă etnică are o istorie — fermă şi labirintică în acelaşi timp. Teore- 
tician şi promotor al sincronizării cu literatura europeană a epocii, 
Lovinescu nu s-a plasat totuşi cu consecvență împotriva argumentului 
etnic, condiţiile polemice în care s-au precizat conceptele sale critice 
aducându-l în postura de a răspunde în acelaşi timp unor adversari cu 
ideologii opuse. 

Ca tânăr critic (până în preajma anului 1910), Lovinescu declamă 
împotriva decadentei simboliste, după ce tatonase intrarea la „Sămă- 
nătorul” lui lorga. Stagiul doctoral de la Paris îi reordonează prioritățile, 
cristalizându-i ideile pre-sincroniste (v. „Intelectualizarea literaturii”, 1912). 
Primul Război Mondial îi comandă apoi revenirea la argumentul et(n)ic si 
părăsirea temporară a esentialismului estetic, redresat însă şi sporit imediat 
după Unire. Asa încât începutul anilor 20, fericit coincident cu lansarea 
revistei şi a cenaclului „Sburătorul”, înseamnă pentru Lovinescu abordarea 

factorului etnic cu alte instrumente. Criticul trebuie sä-si precizeze 
personalitatea şi conceptele în raport cu concurenţi dispuşi în cupluri 
antagonice. Unul este adversarul de la Iaşi, G. Ibrăileanu, decis să nu facă 
nicio concesie literaturii de imitație străină şi „poeziei noi” — nerepre- 
zentative, fireşte —, alţii vor fi, de-a lungul acestui fructuos deceniu, 
B. Fundoianu, N. Davidescu şi F. Aderca — autori cosmopoliti şi sincronizati, 
care se pronunţă cu severitate împotriva deficitului de personalitate al 
literaturii române“. Alegând postura moderatului (care, singură, conferă 
credibilitate), Lovinescu s-a pomenit obligat la comportamente extreme: 
este unul dintre puţinii critici români care au reuşit să se pronunţe pro şi 
contra în legătură cu acelaşi subiect, față însă cu preopinenti divergenti 
ideologic. Nesmintit potrivnic al tombaterei G. Ibrăileanu, în disputa dintre 
Ibrăileanu şi N. Davidescu, din 1922, Lovinescu se trezeşte combătându-l 
pe rafinatul critic simbolist Davidescu — autor al afirmației „simbolismul 
este începutul literaturii noastre” - tocmai cu argumentul tradiţiei 
„sămănătoriste” şi „poporaniste” („spiritul atât de compact al «sămănăto- 
rismului», continuat prin «poporanism»”7, scrie atunci Lovinescu); cu 
argumentul „duioşiei”, al „umorului” şi al fatalismului românesc, al 
folclorului şi al poeziei populare (pe care o consideră aici „superioară celei 
franceze”, deşi cu varii ocazii se pronuntase si se va pronunţa cu dispreţ în 
direcția folclorului şi a folcloriştilor). -Respectiv cu argumentele predilecte 
desfăşurate de Ibrăileanu în scopul unei literaturi reprezentative. Sintagma 
ca atare — „literatură reprezentativă” (alături de „talent reprezentativ”) 
apare şi ea în acest text polemic al lui Lovinescu împotriva lui Davidescu. 


© B. Fundoianu, Imagini şi cărți din Franţa, măşti de André Rouveyre, Ed. Librăriei 
Socec & Co., S.A., Bucureşti, 1921; N. Davidescu, „Critica veche despre «poezia 
nouă» (D-l G. Ibrăileanu şi poezia simbolistă)”, „Flacăra”, nr. 29, 1922, ca reacție 
la poziţia lui Ibrăileanu din articolul „Poezia nouă”, „Viaţa românească”, nr. 6, 
1922. 

7 V, preliminariile studiului Poezia nouă, în Critice, IX (Lovinescu 1923), care adună 
idei expuse anterior de Lovinescu în suita „Există o literatură română?” (I-IV), în 
„larăşi problema literaturii române”, în „Originalitatea în primejdie” sau în 


A 


„Critica şi literatura” (I-VII), toate apărute în „Sburătorul literar”, în 1922. 

Peste patru ani, în 1926, anul apariţiei primului volum din Istoria 
literaturii române contemporane — Evoluţia ideologiei literare —, poziţia lui 
Lovinescu față de simbolism se schimbă, criticul înțelegând să combată 
„pricinile atitudinii duşmănoase față de simbolism” prin judecăţi care, 
iarăşi, se debarasează de exigenţele etnice, mutând discuţia spre utilitatea 
practică, sincronizantă, a acestui curent în cadrul literaturii române şi 
ridicând semne de întrebare asupra consistentei conceptului de „tradiţie”, 
i.e. de specific naţional, în cultura română (dacă Davidescu se îndoia că 
avem o literatură română până la simbolişti, Lovinescu ajunge să conteste 
însăşi ideea de tradiţie, care e mult mai vastă, înglobând, fireşte, şi 
literatura...). 


Important pentru descifrarea politicii argumentative a lui Lovinescu, 
şi implicit pentru soliditatea poziţiei sale în jurul specificului național, este 
spectacolul convertirii în instrument de combatere a lui Ibrăileanu (în 
Istorie) a unui fragment din vechea ripostă contra lui N. Davidescu (din 
Poezia nouă)”!. Cu motivaţia că, spre deosebire de şcoala poporanistă, care a 
dat o „aplicaţie curentă şi limitativă” variabilei etnice, el, Lovinescu, a 
expus în textul din 1923 doar „o idee general valabilă numai în gene- 
ralitatea ei” (?!). La fel de interesant este faptul că argumentul caracterului 
nespecific naţional al simbolismului fusese disputat, chiar în momentul 
redactării celui de-al treilea volum al Istoriei... lovinesciene, de pe poziţii 
divergente, de către G. Ibrăileanu şi F. Aderca. Lovinescu n-a fost atunci de 
partea niciunuia, arătându-i lui Ibrăileanu virtuțile supranationale, 
„general umane” ale simbolismului şi zădărnicind astfel exigenţele etnice 
ale criticului de la Iaşi, iar lui Aderca — autor al afirmației „specificul 
naţional [...] dovedeşte vitalitatea unui morb de care cultura noastră trebuie 
să se lepede” (Aderca 1927), oferindu-i un răspuns ca la „Viaţa româ- 
nească”: „A te concepe în afară de rasă este un caz de bovarysm” (Lovi- 


71 Este vorba de „Caracterele esenţiale ale literaturii române” (Lovinescu 1923: 12- 
13), recontextualizat în Istoria literaturii române contemporane. Evoluţia ideologiei 
literare (Lovinescu 1926: 92-93) ca demonstraţie împotriva şcolii poporaniste şi a 
„Vieţii româneşti”. 

nescu 1927: 273) 7. Dar dacă în 1923 Lovinescu era sigur că „rasa şi-a făcut 
dovezile”, respectiv că literatura română — cu Eminescu, Caragiale, Slavici, 
Coşbuc, Hogaş ş.a. — îşi poate proba identitatea şi fără serviciile şcolii sim- 
boliste, aşa cum nu pricepuse dl Davidescu, până în 1927, criticul îşi mai 
domoleşte certitudinile, avansând, în acelaşi text în care pomenea de bova- 
rismul conceperii în afară de rasă, ,neputinta de a preciza fără controversă 
caracterele specifice ale artei româneşti” (Lovinescu 1927: 273-274). 


Etnicul funcţionează, aşadar, în retorica lovinesciană, ca argument 
bicefal, iar identitatea mentorului sburătorist se construieşte pe fondul unei 
strategii a delimitării: se desprinde de modernistul Aderca în problema 
specificului naţional, se desprinde şi de retrogradul Ibrăileanu, în aceeaşi 
privință: Aderca nu ştie ce combate, Ibrăileanu nu ştie ce susţine... Rutinat 
într-un asemenea dresaj al extremelor, Lovinescu reuşeşte fără dificultăți să 
se facă suma unor concilieri fără precedent: el admite „specificul național” 
şi, în acelaşi timp, susține „poezia nouă” — fără să cadă în erorile de semn 
contrar ale unor Aderca şi Ibrăileanu. 


Indice indiscutabil al „progresului”, pentru Ibrăileanu, poporanismul 
comite „confuziunea etnicului cu esteticul”, găseşte Lovinescu, având „o 
atitudine potrivnică evoluţiei literaturii române spre autonomia esteticului” 
(Lovinescu 1926: 94). 


Evolutionistul Ibrăileanu îşi spusese deja părerea: „Amatorii de 
noutăţi cu orice pret se cred foarte înaintați şi revoluționari. Şi totuşi, sunt 
reactionari, căci «reactionarismul» nu e, nu poate fi altceva decât ceea ce 
împiedică progresul. [...] enervând mereu mişcarea literară, producând 
confuzie în public, stricându-i gustul, abătând unele energii creatoare de la 
adevărata literatură — sunt piedici în calea progresului şi deci reacționare” 
(Ibrăileanu 1979a: 302). Singurul aspect asupra căruia par a conveni cei doi 
critici este, prin urmare, efectul de tulburare a apelor generat de partida 
adversă. Predispozitia criticii de direcție pentru raționamentul circular 
(direcţia justă fiind, nu-i aşa?, aceea pentru care se militează, şi se militează 
în favoarea ei fiindcă este justă) face însă aproape imposibilă discuţia la 


72 Articolul „Etnicul”, din „Sburătorul”, seria a Il-a, nr. 11-12, mai-iunie 1927, este 
reluat în Evoluţia poeziei lirice. 

nivel teoretic — nomologic şi axiologic — prin eşuarea constantă în sofisme 
de tipul tu quoque. Mai relevant este însă cadrul intelectual mai larg al 
disputelor, respectiv imaginarea literaturii în termeni de progres, evoluţie, 
mutație, selecţie ș.a., i.e. evoluționismul literar, care, în decursul timpului, 
va primi din partea ambilor critici solide dovezi de adeziune. 

Selecție şi mutație: două concepte pentru 
explicarea fenomenului literar 


Mecanica evoluţiei literarului şi tensiunea esentialism/ antiesen- 
tialism estetic se pun excelent în evidență prin două concepte din opera 
critică a lui G. Ibrăileanu şi E. Lovinescu. Primul, selecția literară — conceptul 
lui Ibrăileanu - e teoretizat mai consistent în articolul „Literatura şi 
societatea”, din 1912, reprodus în acelaşi an ca „Introducere” la Opera 
literară a d-lui Vlahuță, teza sa de doctorat; al doilea este mutatia valorilor 
estetice, mult mai notoriul concept lovinescian, ale cărui baze ştiinţifice sunt 
anunţate în Istoria civilizației române moderne (1924-1925), pentru a primi o 
dezvoltare amplă în al şaselea volum al Istoriei literaturii române 
contemporane — Mutatia valorilor estetice (1929). 


Încă din 1892, în articolul „Darwinismul social”, tânărul socialist 
Ibrăileanu îşi pune problema reformării din temelii a societăţii şi, în acest 
nobil scop, interpelează teorii de mai vechi sau mai nou răsunet, încercând 
un mariaj cât mai avantajos între ştiinţele naturii şi ştiinţele sociale, 
respectiv între Darwin şi Marx, între „selecţia naturală” şi „lupta de clasă”. 
Aici aduce în discuţie problema „transformismului”, care „pe lângă lupta 
pentru trai între indivizi, mai este şi lupta pentru trai între grupe” şi 
observă, trecându-l pe Darwin prin ciurul etic, că în societatea burgheză, 
„individualistă”, „selecţia naturală e împiedecată, schimonosită, din pricină 
că instrumentele de muncă sunt monopolizate de o mână de oameni”. Tot 
aici încearcă Ibrăileanu să convertească una dintre tezele capitale ale 
darwinismului — „Pe o întindere dată, pot trăi mai multi indivizi, când fac 
parte din specii deosebite, decât când sunt din aceeaşi specie” (Ibrăileanu 
1977a: 467) — în opusul său (indivizii din aceeaşi specie/ clasă n-ar trebui 


73 La aceeaşi concluzie va acosta şi Lovinescu după apariția volumului al treilea din 
Istoria literaturii române contemporane — Evoluţia poeziei lirice, când ia act de spiritul 
concurential şi individualist al modernistilor incluşi acolo. În reflectiile din 
„Heautontimorumenos” (Lovinescu 1928), criticul se vede nevoit să răstoarne 

să-şi macine energiile în lupta cu semenii lor de categorie), pentru a excita 
sentimentul de clasă al proletariatului în scopul debarcării „speciei” 
adverse: burghezia. Frontul legitimării coeziunii de clasă va migra, în anii 
ce urmează, în câmpul literaturii, Ibrăileanu transferând conceptul de clasă 
şi în critica literară”, pentru ca ulterior, dezabuzat de eşecul socialist, să-i 
substituie unul mai puţin conotat politic şi cu o tradiţie în critica şi istoria 
literară: mediul. 


Din zestrea mariajului împotriva naturii dintre selecția darwiniană şi 
lupta de clasă” (v. supra, cap. „Între marxism şi darwinism...”), criticul se 
va hrăni însă decenii bune, şi după ce convingerile sale socialiste vor fi 
deversate în debara ca utopice, nerealizabile în contextul de atunci al 
societății româneşti. Pe ruinele acestui vis de tinerețe se va ridica un 
concept nou, selecția literară, care va moşteni calităţile şi curiozitätile 


postulatul stendhalian „difference engendre haine” cu argumente curat 
darwiniene şi să observe că, în loc de a se solidariza împotriva unui inamic 
comun, d-nii Tudor Arghezi, Ion Barbu, F. Aderca, Perpessicius, N. Davidescu — 
„adică forţele cele mai autentice ale modernismului român” — s-au încăierat între 
dânşii... (Se poate ghici, în subteranele acestei dezolări lovinesciene din 1928, mai 
vechea tânjire a lui Ibrăileanu după o coerenţă „de clasă”, din „Darwinismul 
social”, 1892, ,Înrâurirea artei”, 1894 ş.a.; în cazul lui Lovinescu, avem de-a face 
deci cu o „clasă” a moderniştilor — pe care mentorul „Sburătorului” îi constată 
dezbinati şi neasezati doctrinar.) 

74 V, „Înrâurirea artei”: „cine poate fi sugestibil de simtirile unui artist, cine, cu alte 
cuvinte are o viață asemănătoare sufletească cu a lui? Desigur aceia care au trăit 
şi s-au dezvoltat în şi prin aceleaşi împrejurări sociale ca şi dânsul. Prin urmare, 
va înrâuri asupra celor din clasa sa, căci numai aceştia vor fi sugestibili de simtirea 
sa” (Ibrăileanu 1977b: 523). 

75 Un fel de-a spune „împotriva naturii”; de fapt, raportul dintre selecția naturală şi 
lupta de clasă a fluctuat în funcție de ideologia momentului. De comparat, de 
pildă, vederile lui Mihai Ralea, care în anii 50 ai secolului trecut susținea că 
„Teoria «selecţiei literare» [...] este în fond pe linia justă a concepţiei marxiste”, 
„Miciuriniste”, ba chiar „pavloviene” (Ralea 1958: 204-206), cu opiniile lui Mircea 
Flonta, care, într-un volum recent, leagă apariţia Originii speciilor de profunda 
familiarizare a lui Darwin cu ideile lui Malthus şi ale economiei de piaţă de tip 
laissez-faire, fapt ce i-ar fi permis celebrului naturalist englez „să imagineze o 
explicație pe baza unui mecanism cauzal orb” (Flonta 2010: 24). 

cuplului ce i-a dat nastere, dar va deschide ochi noi asupra cercetärii 
literare din ţară. 


În „Literatura şi societatea” (1912), criticul găseşte o bază mai sigură 
şi mai fermă de edificare a conceptului său, altminteri suficient de bine 
conturată atât în mişcarea de idei a timpului, cât şi în cadrul tradiţiei 
autohtone (Maiorescu — Gherea). Ideea atragerii unor concepte darwiniste 
la sfera literaturii nu-i aparţine, modelele mărturisite fiind Ferdinand 
Brunetière şi William James”: „Aşadar, odată ce un om excepţional (o 
«variaţie întâmplătoare») convine mediului, acesta îl adoptă şi e modificat 
de omul mare. [...] Cum se vede, e teoria eroilor, dar amendată: nu orice om 
mare, ci numai acela care convine mediului. Prin aceeaşi teorie, care ține 
mijlocul între a lui Carlyle şi a lui Spencer, Taine etc., Brunetière explică şi 
opera scriitorilor, şi apariția genurilor literare” (Ibrăileanu 1975a: 9)7. Însă 
ideea amendării vederilor critico-teoretice din spațiul românesc şi găsirea 
unei a treia căi între extremele Maiorescu (care, după Schopenhauer, nu 
admite imixtiunea mediului în condiţia geniului) şi Gherea (care susține 
poziţia contrară) este indubitabil o cucerire personală. Variabila care 
captează atenţia lui Ibrăileanu — temperamentul „înnăscut” al artistului, care 
se împotriveşte invaziei mediului în personalitatea sa — fusese adoptată fără 
rezerve şi de Lovinescu, încă de la primele sale texte critice (v. „Teoria 
mediului şi literatura noastră”, 1906). Dacă ideea progresului în artă şi 
literatură se dezbate încă, ideea progresului în critică este, pentru 
Ibrăileanu, un lucru dovedit — soluţia selecției operate de mediu avansată 
de Brunetière şi James înlocuind vechile absolutisme (determinismul 
tainian şi simetricul său, „teoria eroilor” a lui Carlyle şi Hennequin). În 
aceeaşi ordine de idei încearcă şi Ibrăileanu să aducă la zi reflectia asupra 
literaturii şi a fenomenelor sale exemplare, arătând care e „adevărul” său: 
„[Un scriitor]| ilzbuteşte dacă se naşte într-o lume cu acelaşi fel de a simți. 


76 Great Men and Their Environment, în volumul The Will to Believe [nota lui 
Ibrăileanu, n.m., T.D.] (Ibrăileanu 1975a: 8). 

77 Vezi L'Évolution des genres dans l'histoire de la littérature. Introduction; Études 
critiques sur l’histoire de la littérature française, vol. V: La réforme de Malherbe et 
l'évolution des genres, Id. vol. VI: La doctrine évolutive et l’histoire de la littérature etc. 
[nota lui Ibräileanu, n.m., T.D.] (Ibräileanu 1975a: 9). 

Şi, desigur, într-o oarecare măsură e influențat de mediul în care trăieşte, 
cum şi acest mediu, la rândul său, e influenţat de scrisul lui. lar dacă nu 
găseşte un mediu prielnic, atunci nu e gustat, cetit, lăudat şi consacrat. Se 
poate însă ca după moartea lui să vină o generaţie care să-l priceapă. 
Atunci e dezgropat, selectat — gloria lui e postumă. Acesta ni se pare că este 
adevăratul raport dintre scriitori şi societate” (Ibrăileanu 1975a: 12). 
Urmează o sumă de precizări: „Dar din cine se alcătuieşte acest public” 
care selectează? Uneori e o clasă socială, alteori, o categorie intelectuală. [...] 
Conachi a fost selectat de boierime şi mahalagii. Alecsandri, de toate 
spiritele «noi» din vremea sa. Eminescu, de «intelectualii» de după 1880. 
Coşbuc, de temperamentele echilibrate, optimiste. [...] Uneori, un scriitor 
corespunde numai în parte categoriei sale sufleteşti ori sociale. Atunci nu e 
apreciat cum trebuie. E şi cazul lui Grigore Alexandrescu [...] Temperament 
de clasic, cugetător şi spirit analist, Alexandrescu n-a prea fost omul vremii. 
[...] În schimb, ce glorie a avut Bolintineanu, care e aşa de sărac faţă de 
contemporanul lui Alexandrescu! Dar versurile sale patriotice şi eroice 
corespundeau aşa de bine necesităţilor sufleteşti ale contemporanilor săi!” 
(subl.m., T.D.) (Ibrăileanu 1975a: 12-13). 


Întăriri şi lămuriri suplimentare pe marginea conceptului de selecţie 
apar până târziu, într-o suită de articole din 1925 (Ibrăileanu 1979a; 1979b; 
1979c), unde sintagma „să convină mediului” e alternată de cvasi- 
echivalentele „să coincidă/ să corespundă mediului”. 


Cazul Eminescu deţine cel mai consistent dosar în documentarea 
chestiunii selecţiei, din zorii înfiripării acestei problematici în sfera de 
interes a lui Ibrăileanu (v. „Înrâurirea artei”, 1894) şi până la prefața 
volumului de Poezii eminesciene alcătuit în 1930. Dar ceea ce susține în 
„Literatura şi societatea” rămâne, în linii mari, sinteza opiniilor lui 
Ibrăileanu în această privință: „Eminescu însuşi n-a fost selectat pe vremea 
când şi-a scris poeziile. [...] până în 1880, nu prea avea cine să-l aprecieze”. 


78 În articolul „Complectări” (Ibrăileanu 1979c), introduce chiar unele disocieri între 
public şi mediu. 

7 Doi ani a căutat Ibrăileanu - „la toate bibliotecile publice din ţară, la tot felul de 
particulari” — „Albumul literar” al societăţii studenților universitari Unirea, de la 
15 martie 1886, pentru a identifica acolo o poezie cerută de studenţi lui Eminescu 

Dar soarta poetului Eminescu e plină de peripetii. După ce a fost îndumne- 
zeit vreo douăzeci de ani numai ca poet al limbii şi al durerii, acum, de vreo 
zece ani, începe să fie admirat, de către foarte multi, ca un luptător 
naţionalist. «Proletariatul intelectual» a selectat pe poetul pesimist Emi- 
nescu. Naţionaliştii de azi selectează pe ziaristul Eminescu şi consideră 
pesimismul poeziei lui ca un fel de rătăcire” (Ibrăileanu 1975a: 13). 


La prima vedere, între selecția literară a lui G. Ibrăileanu şi mutatia 
valorilor estetice a lui E. Lovinescu rezidă un dezacord profund. Una afirmă 
posibilitatea nelimitată a unei opere de a fi selectată în istoria umanității şi 
mai ales în istoria națională, cealaltă contestă drastic această ipoteză, 
admitând-o numai cu concursul snobismului şi prin resurectia artificială, 
de cabinet. Una afirmă posibilitatea reversibilitätii unei opere sau a unui 
autor, cealaltă o recuză scurt, pe temeiul decrepitudinii biologice irever- 
sibile. Apoi, dacă la Ibrăileanu selecţia literară exploatează noi fațete ale 
operei („mutații progresive” ar fi spus biologistii de la începutul secolului), 
la E. Lovinescu, mutatia acţionează distructiv: lumina reflectorului cade, 
cinic, nu pe obţinerea unor noi caractere adaptative, ci pe pierderea celor 
vechi („mutație regresivă”, ar fi spus biologii contemporani criticului5). 


(Nu mă înţelegi) şi a se elucida în privinţa „corespunderii” poetului cu publicul 
său. Demersul era, aşadar, „în legătură cu problema gustului estetic al lui 
Eminescu şi al simțului său de autocritică, si cu problema momentului când a 
început el să fie selectat de tinerime, adică de primul său public” (Ibrăileanu 
1974b: 223). E. Lovinescu, în schimb, care nu-şi irosea vremea cu astfel de afaceri 
„mărunte” („în ordinea cosmică, astfel de «descoperiri» au exact importanţa 
descoperirii a 101 chibrituri într-o cutie în dauna alteia care conţine numai 99”, 
scria el ironizând acribia criticului ieşean — v. Lovinescu 1929), publică — în doi 
ani — Istoria civilizației române moderne. 

V. îndeosebi de Vries 1908; v. şi Delage, Goldsmith 1911: 327: „Les mutations 
peuvent être progressives ou régressives, suivant qu'il s’agit d'acquisition (ou 


8 


S 


réveil) ou la perte (ou mise en latence) des caractères”. Teoria latentei ar fi putut 
fi şi ea foarte bine întrebuințată atât de Ibrăileanu în problema selecției postume, 
cât şi de Lovinescu în analiza receptărilor succesive ale lui Don Quijote, din 
Mutatia valorilor estetice. 

Unde sunt totusi punctele comune? În primul rând, ideea de selecție 
„temporară” şi „intermitentă” (după clasificarea datorată lui Al. Dimat!) e 
cât se poate de în asentimentul mutatiei valorilor: unele opere nu pot fi 
gustate plenar decât în momentul apariţiei lor, consideră Ibrăileanu; altele 
sunt recuperate cu lacune; şi chiar ideea de selecție permanentă nu 
postulează cu necesitate selectarea aceluiaşi aspect din opera unui autor. 
Ibrăileanu spune clar: soarta postumă a lui Eminescu a fost „plină de 
peripeții”. Natural, de aici rezultă că multe aspecte ale operei sunt, pe rând, 
puse în umbră prin mecanisme care, chiar dacă nu presupun completă 
identitate cu cele arătate de Lovinescu, se suprapun întrucâtva lor. Ideea 
însăşi că un autor poate să nu fie receptat „cum trebuie” în vremea sa, fiind 
valorizat cu întârziere, e o legitimare avant la lettre a mult-contestatei 
revizuiri critice lovinesciene (expresie a mutatiei critice). Lovinescu, la 
rândul său, pare că scrie cu mâna lui Ibrăileanu, consideratiile din Mutatia 
valorilor... despre soarta postumă a lui Don Quijote şi despre ,rezurectia” lui 
Ronsard - o resurectie, e drept, artificială, emanată din cabinetul lui 
Sainte-Beuve şi „motivată din nevoia sensibilităţii romantice de a-şi găsi 
consonante în trecut şi stabili deci strămoşi” (Lovinescu 1973: 391). 
- O adaptare la mediu, ar fi spus Ibrăileanu. Dar nicăieri Ibrăileanu nu 
susține că selecția postumă n-ar trebui astfel „motivată”, de rațiuni externe 
operei — deci convergenta de idei a celor doi critici pare, aici, deplină. 


Apoi, nu în ultimul rând, cele două teorii aspiră vădit la standarde 
ştiinţifice (Lovinescu chiar mai mult decât Ibrăileanu, care emite o serie de 
precautii, arătând că „selecţia literară” se cere înțeleasă „în chip figurat”, 
nu în litera tezelor lui Darwin), trebuind deci judecate şi în lumina acestei 
intenţii de stiintificitate. Altfel spus, dacă Ibrăileanu se teme că teoria sa nu 
e îndeajuns de „literară”, Lovinescu se gândeşte cu strângere de inimă că 


„mutaţia valorilor” ar putea fi privită ca nestiintificä®. Precauţiile l-au 


8& Al. Dima a identificat patru feluri de ,selectii” operate explicit sau implicit în 
critica lui Ibrăileanu: selecţia „temporară”, realizată în contemporaneitate 
(Creangă), selecţia „intermitentă” (Caragiale), selecția „postumă” (Eminescu), 
selecția „permanentă” (Mioriţa sau Eminescu) — v. Dima 1947. 

s Apropierea de estetica psihologistă — ca model intelectual depăşit — i-a fost 
imputată de Camil Petrescu, unul dintre cei mai redutabili contestatari ai 


mutatiei valorilor, care reduce teoria lui Lovinescu la estetica lui Th. Lipps sau la 


72 


condus pe Ibrăileanu la emfatizarea ideii de selecție permanentă (atestând 
ascendentul operei asupra tiraniei mediilor succesive) şi la exploatarea 
obsesivă a exemplului Eminescu; pe Lovinescu l-au împins în direcția 
adversă: reducerea la parametri minimi a rezistenţei unei opere în faţa 


Psychologie der Kunst a lui Miuller-Freienfels, recomandând în schimb, 
fenomenologia lui Husserl: „Negând realitatea obiectivă a artei, preocupându-se 
numai de acea trăire a artei (Kunsterleben), punând accentul exclusiv pe emoția 
artistică, se înțelege că se anula, prin aceasta, baza oricărei concepţii cu intenţii 
apodictice [...] în Germania, psihologismul estetic a fost aproape în întregime 
abandonat. Lipps, cel care l-a dus la înflorire, în ultimii ani ai vieţii, a acceptat 
criticile care i se aduceau de către şcoala fenomenologică (determinată de 
Husserl) şi a trecut de partea cealaltă a baricadei. Autonomia esteticii (față de 
psihologie) e poziția ocupată acum de estetica fenomenologică susținută de 
Utitz, M. Geiger şi oarecum de Max Dessoir (fondatorul acelei Kunstwissenschaft). 
De altfel, e surprinzător că un critic, un om care-şi intitulează volumele Critice, 
care ţine salon literar, a putut să accepte această poziţie psihologică, pentru că ea 
postulează în acelaşi timp şi anularea posibilităţii criticii. Dacă nu există valori 
obiective, durabile, ce obiect mai poate avea critica?” (Petrescu 2004: 125-127). 
Argumentul lui Camil Petrescu seamănă surprinzător cu modul în care 
Ibrăileanu comentase, cu ani în urmă, după Hegel, imposibilitatea burghezului 
de a se imagina în istorie: „un burghez, care ar ajunge să cunoască evoluţia 
societăţii, să vadă că societatea burgheză cu principiile ei eterne nu-i decât o 
verigă din lanţul evoluţiei [...], acest burghez ar mai fi burghez? Nu. Ar fi 
socialist. [...] Întocmai cum un creştin nu e capabil să facă evoluția religiilor şi să 
hotărască locul ce-l ocupă creştinismul în evoluţia religiilor” (Ibrăileanu 
1977a: 469; v. şi supra, cap. „Între marxism şi darwinism...”). Dincolo de 
pertinenta observare a faptului că autonomismul e în discordie cu 
mutationismul/ evoluționismul estetic, şi viceversa, acuzaţia lui Camil Petrescu 
(mai autonomist, în acest caz, decât Lovinescu şi, deci, mai esentialist!) poate fi 
însă demontată prin raţionamentul următor: operele nu se perimează fiindcă se 
sprijină sau sunt dependente de stimularea emotiei (variabila psihologistă a 
receptärii), ci pur şi simplu fiindcă se „şterg datele” care ar putea activa diversele 
forme ale receptării, inclusiv variabila emoţională, mutatia valorilor estetice 
implicând, în primul rând, un acces denied obiectiv, fizic vorbind, la „bazele de 
date” ale operelor. 

8 A se observa că, măcar în acest caz, şi nu e singurul, Ibrăileanu şi Lovinescu îşi 
împrumută discursurile: Lovinescu-determinist, Ibrăileanu-estetist. Se pare că 


73 


timpului. (V. manipularea diferită a spetei Prévost: dacă pentru Ibrăileanu 
Manon Lescaut e o dovadă suficientă de rezistență a materialului estetic — 
„Această veche carte e pururea tânără. Ea pare că trăieşte cu toată puterea 
celor o sută de romane ori nuvele ale abatelui Prevost, pe care nu le mai 
cetesc decât cercetătorii” (Ibrăileanu 1975b: 153) -, Lovinescu preia 
exemplul aproape la literă, în Mutatia valorilor estetice, dar focalizează 
problema din unghiul opus: el vede doar cele „o sută şaptezeci” de volume 
ale abatelui pe care nu le mai citeşte nimeni; abia Manon Lescaut dacă se mai 
citeşte...). 

În pofida tesäturii de precautii, lovitura cea mai puternică o primeşte 
teoria lui Lovinescu, care, la un moment dat, pierde controlul nomologic şi 
aduce „corectivul unui tratament special pentru anumite mari valori 
literare [...] ce nu se schimbă cu generaţiile şi modele, rezistând înnoirilor si 
consolidându-se chiar cu timpul sub forma unei demnități estetice, pe care 
nimic n-o mai poate clinti din loc” (Lovinescu 1933). Pentru Ibrăileanu, 
Eminescu e o confirmare a legii selecţiei; pentru Lovinescu, o infirmare a 
legii mutatiei (speța Eminescu, care atacă aspectul legic al mutatiei, 
explicându-se tocmai prin „selecția permanentă” a lui G. Ibrăileanu, apud 
clasificarea din Dima 1947). În cazul acesta, o teorie care oferă un răspuns 
acolo unde alta se loveşte de o ,exceptie” este considerată mai avansatăs. 


În istoria receptării critice a mutatiei valorilor, toată lumea s-a grăbit 
să colectioneze excepţii de la legea lui Lovinescu — nu si de la a lui 
Ibrăileanu. E mai bună aşadar „legea” lui Ibrăileanu? Nu neapărat, întrucât, 
în mare măsură, lipsa detractorilor în acest caz poate fi şi o consecinţă a 


disputele cronice dintre ei şi imputatiile ce s-au acumulat au avut unele roade, 
chiar dacă neasumate explicit: deşi niciunul nu cedează de pe poziţia sa 
ideologică, sunt atenţi, fiecare dintre ei, la reproşurile ce li s-au făcut şi pe care şi 
le-au făcut unul altuia, de-a lungul vremii: așadar Ibrăileanu e cu băgare de 
seamă să nu fie prea determinist, iar Lovinescu să nu fie prea impresionist- 
estetist. Un fel de aspirație secretă la a oficia în haina celuilalt. 

8 Teoria lovinesciană ar putea fi totuși fi salvată ca model probabilistic-inductiv, în 
termenii lui C.G. Hempel, dacă se acceptă că, în cadrul unor condiţii date, 
evenimentul mutatiei este probabil, însă nu sigur, aşa cum se întâmplă în cazul 
modelului nomologico-deductiv (v. Hempel 1968). 

ecou a teoriei. Dar ar putea fi totuşi infirmată legea selecţiei lui Ibrăileanu? 
Răspunsul e negativ: legea selecţiei literare a lui G. Ibrăileanu nu poate fi 
infirmată, deoarece nu se poate demonstra că au dăinuit scriitorii mediocri 
sau minori. Motivul? Cabala instanței de verdict. Ar trebui răsturnat în 
mod decisiv şi integral canonul, lista de valori a umanităţii, pentru a se 
arăta că au fost selectate, în mod constant, opere fără valoare. Cine vrea să 
demonteze legea lui Ibrăileanu trebuie așadar să conteste întreg canonul: în 
fond, orice contestatar al canonului (Eminescu-mare poet, Shakespeare-mare 
dramaturg etc.) şi orice revizionist radical (insurgenții, revoluționarii, 
avangarda) atentează la validitatea legii lui Ibrăileanu. 


Cine-l infirmă, în schimb, pe Lovinescu? Creatorii, moştenitorii şi 
adepții oricărui canon în exercițiu (oamenii „de la putere”), care nu digeră 
perspectiva „columbariilor istoriei literare” oferită de autorul Mutatiei 
valorilor estetice. În frază călinesciană: „Spiritul nostru creator nu vrea să 
construiască fără încrederea — fie şi iluzorie — în temeinicia lucrului său” 
(Călinescu 2006: 482-484) %. 


s Conceptul lovinescian de mutație a valorilor estetice se găseşte pe un culoar 
complementar ideii de literaritate conditionalä (jurnale, memorii, epistole ş.a. — 
texte a căror finalitate nu e în primul rând literară, dar care pot primi, la un 
moment dat, o receptare literară, deci estetică), expusă de Genette în Ficțiune şi 
dictiune (1991): „vedem de-a lungul secolelor cum câmpul literaritätii 
conditionale se extinde, necontenit, ca urmare a unei tendinţe aparent constante, 
sau poate în creştere, de recuperare estetică, ce acționează peste tot şi care aduce 
creditului artei o mare parte din ceea ce acţiunea timpului îi ia celui al 
adevărului sau al utilității: de aceea, un text intră mai uşor decât iese din câmpul 
literaturii” (Genette 1994: 104). În aceeași ordine de idei, în cazul literaritätii 
constitutive (marcate de intenţia actului artistic), deși calitatea estetică e 
perisabilă, arată în continuare poeticianul francez, nu există totuși pesimism în 
legătură cu calitatea literară — i.e. generică — a unui text — literaritatea, inclusiv 
calitatea generică de poem, roman etc., nedizolvându-se cu trecerea timpului: 
„chiar şi atunci când nimeni n-ar mai scrie sonete, chiar şi atunci când nimeni n- 
ar mai citi sonete, s-ar recunoaşte fără putinţă de tăgadă că sonetul este un gen 
literar” (Genette 1994: 105); „Stricto sensu, un text nu poate să devină sau să 
înceteze a mai fi decât un obiect estetic” (Genette 1994: 112). Epuizarea „puterii 
de sugestie” a unui text literar mergea, în teoria mutatiei valorilor estetice, în 

acelaşi sens, cu excepţia faptului că Lovinescu nu apasă, ca Genette, asupra 
conservării calităţii literare (ambigua transformare a unei opere în „proză”, odată 
pierdută puterea de sugestie, putând însemna, la criticul român, atât schimbarea 
— degradarea -— calităţii generice de la poezie la proză, cât si, mai probabil, 
dizolvarea calităţii ei literare, „degenerarea” în limbaj comun, ,notional”). Cred 
însă că Lovinescu ar fi fost totuşi de acord cu Genette în privința conservării 
calității generice: cu sau fără putere de sugestie, Iliada rămâne o epopee şi pentru 
unul, şi pentru celălalt. Mutationismul generic trebuie, prin urmare, deosebit de 
cel estetic; dar dacă în privinţa implauzibilitätii primului se poate declara un 
consens (un sonet rămâne un sonet, indiferent dacă mai e sau nu gustat estetic), 
în privința mutationismului estetic, lucrurile nu s-au lămurit nici până astăzi în 
teoria literară: un „poem prost [dar şi un poem care nu mai incită gustul literar 
al epocii, n.m., T.D.] mai este sau nu un poem?” — mai trebuie, adică, tratat ca 
operă literară ratată sau pur şi simplu trebuie exclus din categoria operelor 
literare? Altfel spus, este aprecierea (validarea) lui ca operă literară acel filtru 
care îl instituie ontologic qua operă literară sau, dimpotrivă, delegarea 
proprietăţii literare e strict dependentă de intenţia autorului său (independent 
de reacția criticii sau a publicului)? Este, la urma urmei, valoarea literară sau 
estetică dependentă de canonul unei epoci? Lovinescu răspunde pozitiv. În cea 
mai recentă lucrare a sa, teoreticianul englez Terry Eagleton răspunde 
preponderent în acelaşi mod, dar tinde la un moment dat să ironizeze 
relativismul left-elitiştilor, care, din deconstructie în deconstructie, ajung la 
cripto-esentialism — preferând, de pildă, să se îndoiască de existenţa unui „poem 
prost” qua literatură și să mute discuţia dinspre binomul literatură vs. literatură de 
proastă calitate, spre binomul literatură vs. non-literatură (Eagleton 2012: 88). În 
acest fel, critica literară (care se justifică îndeosebi ca furnizoare a unor ierarhii 
bazate pe judecăţi axiologice mai complexe decât verdictul ontologic A sau 
non-A, respectiv cutare text este sau nu este literatură, poem etc.) ar ceda postul 
său unei logici/ ontologii a literarului — aptă să certifice, prin raționamente 
specifice, existența sau non-existenta unor entități oarecare, în acest caz a 
entităţilor „literare”. Însă aşa cum un ficat bolnav rămâne, totuşi, un ficat, la fel, 
un poem prost, rămâne, totuşi, un poem -— susține Eagleton (2012: 90). Diferenţa 
faţă de Genette este că acesta, prin literaritatea ,conditionalä”, aduce în discuţie 
acordarea calităţii estetice unor obiecte neintentionate ca atare, pe când Eagleton 
(ca şi Lovinescu) vorbește, invers, de retragerea (suspendarea) calităţii estetice/ 
literare a unor obiecte intenţionate ca atare. În sensul acesta, se poate conchide, 
la Eagleton, că un poem care şi-a pierdut/ n-a dobândit niciodată calitatea de a fi 

De ce, prin urmare, pare mai solidă legea selecției? Fiindcă articulaţia 
ei conceptuală este mult mai laxă (i.e. mai bogată potential), reducându-se, 
în mare, la corespondenţa dintre cerere şi ofertă; nimic concret şi decisiv 
despre factorii implicaţi în acest joc al ,corespondentei”, al „coincidenţei” 
între mediu şi operă (motivarea predilectiilor constante ale publicului 
pentru cutare operă sau abordare, de pildă, constantä care ar certifica 
existența unei valori obiective a operei). Lovinescu e, în schimb, mult mai 
strict, mai explicit: operele mor estetic, susține el, au un ciclu vital, un 
„palpit”, şi se perimează ca orice produs biologic, resuscitarea lor 
(reversibilitatea mutatiei) fiind în chip real imposibilă. În teoria lui 
Ibrăileanu însă, operele nu sunt organisme ireversibile (v. posibilitatea 
selecției postume). Apoi, criteriul estetic nu se pune cu necesitate în vedere, 


receptat estetic rămâne totuși — prin prisma intenţiei — un obiect estetic, chiar 
dacă disfunctional, calitatea de existent-în-marja-esteticului nedispărând odată 
cu disfunctia dobândită. Până în acest punct, în ceea ce Eagleton ironizează (sau 
tinde să infirme prin ironizare) se include aparent şi teza mutatiei valorilor 
estetice a lui Lovinescu: esteticul perimat jucând rolul poemului prost, se pune 
problema dacă obiectul care şi-a pierdut receptarea estetică se cere cu totul 
exclus din sfera esteticii sau doar tratat ca disfunctional estetic (însă, trebuie 
subliniat că — luând Iliada ca exemplu -— ea îşi pierde, pentru Lovinescu, calitatea 
estetică, „valoarea de sugestie”, dar, după cum nu-şi pierde calitatea generică de 
epopee, nici nu devine, prin mutație, o epopee (mai) proastă — pe când poemul 
prost, în viziunea criticată de Eagleton, nu-şi pierde statutul de obiect estetic, 
dimpotrivă, nu-l experimentează niciodată). Toată discuția de mai sus are sens 
însă numai dacă analogia „ficat bolnav”/ „poem prost” e acceptată ca pertinentă. 
Dar „poem prost” reprezintă o sanctionare a unui produs raportat la intenția 
autorului său, în vreme ce ficatul nu e receptat ca bolnav prin prisma „intenţiei” 
sale de funcționare; altfel spus, „ficatul bolnav” ar fi o descriere mai plauzibilă în 
termeni determinişti (disfunctia e cauzată de...), pe când „poemul prost” — mai 
degrabă în termeni finalişti (raportat la o intentie/ proiect construit via canoanele 
estetice ale epocii, poemul „prost” reprezintă un eşec, o degradare, o eroare etc.; 
pentru o dezvoltare a acestei problematici, v. infra, cap. „Forme de validare a 
noului...”). Ca atare, „poemul prost” ar putea avea un alt statut decât „ficatul 
bolnav” şi, pe cale de consecință, mutationismul estetic lovinescian n-ar mai 
suferi o invalidare din direcţia criticilor de tipul celor sugerate de Eagleton. 

la Ibrăileanus, dar e subînteles — exemplele sale de selecție permanentă, 
Miorița, Eminescu%, Manon Lescaut rămânând până azi repere estetice 
valide. Ce se poate deduce implicit din teoria lui Ibrăileanu este că operele 
mari nu-şi pierd obiectiv valoarea, ci, neselectate la vremea apariției, îşi 
aşteaptă cuminţi publicul — în „firida istoriei” cum ar zice Lovinescu. Nu 
există depreciere estetică în sens tare la Ibrăileanu, doar conuri de umbră şi 
conuri de lumină; apoi selecţia literară pare pură chestiune de hazard, un 
„accident fericit”, susține Ibrăileanu în jargon darwinist, importantă fiind, 
se pare, doar realizarea conjunctiei astrale dintre cerere şi ofertă pentru ca 
opera mare să iasă în prim-plan. Regimul dual și disjunctiv în care vede 
Ibrăileanu raportarea unui autor la mediu („scriitorul se naşte pesimist ori 
optimist, cerebral sau pasional, subiectiv ori obiectiv [...] Izbuteste dacă se 
naşte într-o lume cu acelaşi fel de a simţi” — Ibrăileanu 1975a: 12), regim 
care-i oferă aşadar autorului o şansă de succes de 50%, e însă o reducere 
prea simplistă a problematicii. 

Larghetea teoriei lui Ibrăileanu are însă avantajul că satisface atât 
canonul, establishment-ul („selecția permanentă”), cât şi puseele anticano- 
nice (prin variantele „selecţiei postume” şi „selecţiei intermitente”). 
Versatilitatea e o calitate, dar, din alt punct de vedere, şi defectul capital. 
Calitatea: teoria selecţiei literare e dificil de infirmat, fiindcă: 1. are mai 
multe paliere de verificat (Al. Dima a identificat mai multe feluri de 
„selecţii” operate explicit sau implicit în practica criticii lui Ibrăileanu); 
2. palierele selecţiei sunt enunțate în aşa fel încât infirmarea unuia conduce 
automat la confirmarea celorlalte, i.e. infirmarea tuturor palierelor selecției 
conduce la contradicţie. De exemplu: cine dezavuează ideea de selecție 
„permanentă” se poate refugia în ideea de selecție „temporară” sau 


86 Al. Dima (Dima 1947) şi, pe urmele lui, Al. Piru (Piru 1967) consideră că teoria lui 
Ibrăileanu se situează de fapt în afara relevantei estetice a operelor, o teorie a 
succesului mai degrabă, a acelui „milieu admirateur” care întâmpină o operă 
literară. Ralea venise cu precizări suplimentare în „Criticul ştiinţific 
G. Ibrăileanu” (Ralea 1958) — arătând că opera selectată primeşte „un certificat de 
asemănare” din partea mediului (expresia îi aparţinea, de fapt, lui 
F. Baldensperger, în La littérature, création, succès, durée, 1919). 

8 V., Ibrăileanu 1975a; 1979a; 1979c şi Prefaţa pentru ediția Eminescu 1930. 

„intermitentă” (apud clasificarea lui Al. Dima, 1947). Defectul: lipsa unui 
nucleu dur, a consistentei, care procurase de fapt toate avantajele de mai sus. 


Lovinescu, în schimb, face afirmaţii tranşante şi se expune riscului de 
a fi contrazis, fără ca preopinentul să cadă în contradicţie; Ibrăileanu nu e 
atât de generos cu preopinentul, dar, s-ar putea spune, nici n-are „tăria 
opiniunii” &: teoria lui e mult mai suspendată în eterul apodictiilor vagi, cu 
valabilitate a posteriori (legea cererii şi a ofertei), lăsând sub semnul 
întrebării o sumă de factori pe care Lovinescu are curajul să îi pună în 
discuţie — cum ar fi perimarea operei ca obiect estetic în sine, nu doar ca un 
produs de relaţie cu un anumit public. Acesta este probabil şi motivul 
pentru care teoria lui Ibrăileanu a fost cvasi-ignorată. De notat însă că 
aproape toți exegetii lui E. Lovinescu: Eugen Simion (Simion 1996: 138), 
Florin Mihăilescu (Mihăilescu 1972: 257), Al. George (George 1975: 174) sau 
Paul Cornea, în studiul ce prefateazä volumul Conceptul de istorie literară în 
cultura românească (Cornea 1978: 44), comentând teoria mutatiei valorilor, 
folosesc într-un context sau altul, vocabula ,selectie” (a valorilor) ori 
creează impresia că parafrazează teoria „selecţiei literare”, însă niciunul nu 
simte nevoia să trimită la Ibrăileanu -— să revendice termenul de la o teorie 
anume din istoria criticii româneşti. În schimb aproape toţi, când pomenesc 
de mutatia valorilor lovinesciană, trimit automat la precedentul Zarifopol. 


Teoria lui Ibrăileanu mai are încă un punct vulnerabil: corespondenţa 
mediu-operă nu e garanţia viabilitätii estetice (asta însemnând şi că 
esteticul e, în esenţă, lipsit de autonomie). Se întâmplă ca mediul să aleagă 


8 Teoria lui Lovinescu este, în jargon popperian, falsificabilă (o. Karl R. Popper, 
Logik der Forschung, 1934, The Logic of Scientific Discovery, 1959; versiunea 
românească, Popper: 1981), respectiv epistemologic superioară uneia care îşi 
ascunde posibilitatea infirmării prin variate „ipoteze auxiliare”, aşa cum face 
teoria lui Ibrăileanu (din perspectiva rigorilor metodologice popperiene, 
varietatea formelor de selecție indexate de Al. Dima -— care par a asigura 
imunitatea teoriei lui Ibrăileanu — semnalează, dimpotrivă, o pseudo-teorie, în 
net dezavantaj față de mutatia lui Lovinescu, care, expunându-şi punctele „de 
risc” — i.e. posibilitatea falsificării —, îşi asigură măcar poziţia de candidată la 
statutul de teorie. (Pentru detalii privind concepția popperiană asupra teoriilor 
ştiinţifice, v. infra, cap. „Forme de validare a noului...”.) 

„greşit”? Fireşte. Ibrăileanu admite şi această posibilitate: selectarea lui 
Bolintineanu în locul lui Alexandrescu, de pildă (v. Ibrăileanu 1975a; 1979a; 
1979c). Cine decide însă că Bolintineanu a fost ales greşit? Printre alte 
răspunsuri posibile, primul la îndemână este: chiar criticul şi istoricul 
literar G. Ibrăileanu. Apoi, de câte asemenea selecții ulterioare şi de câte 
certificate de garanţie eliberate de instanţele succesive ale omologării 
estetice este nevoie pentru un rezultat incontestabil? Răspuns dificil. Cum 
se explică situaţiile de alegeri greşite (i.e. de coincidente indezirabile cu 
mediul, care promovează nulitäti în loc de valori autentice5)? Dacă opera 


8 

,selectia” lui Ibrăileanu, pe de altă parte, poate fi citită şi ca o „justificare 
ştiinţifică” a conformismului (însuşi criticul pronunţă cuvântul: scriitorii selectați 
de mediu sunt, din fire, mai „conformişti”, spre deosebire de geniu — care nu 
cedează influențelor, egal cu sine). Răsfoind încercările din anii 50 ai secolului 
trecut de a adapta opera critică a lui Ibrăileanu pe tiparele ideologiei de la putere 
(v. Dima 1955, Bratu 1955 sau Ralea 1958), am avut neta confirmare a teoriei lui 
Ibrăileanu prin ostenelile unora dintre aceşti autori de a conveni unui mediu 
anume. Numai că Ibrăileanu evitase până la urmă să pună problema în termeni 
etici, să judece posibilitatea unei relaţii vinovate, cu un mediu aşa-zicând nociv, 
corupător. În „Darwinismul social” (1892), mediul nociv era burghezia, care nu 
permitea o selecţie naturală echitabilă; în 1912, când apare „Literatura şi 
societatea”, socialismul fiind deja abandonat ca „utopie”, criticul părăseşte şi 
obisnuinta de a mai cerceta nocivitatea mediului. Acum nu mai are de apărat 
posibilitatea unui mediu (politic — socialismul), ci posibilitatea unei literaturi: 
poporanismul. Aşa că eforturile lui se îndreaptă spre găsirea literaturii celei mai 
nimerite mediului prezent, oricare ar fi acesta. Numai că, astfel pusă problema, 
militantismele criticului tronează pe un sofism cât se poate de evident, pe care 
l-am mai invocat: „Amatorii de noutăți cu orice pret [...] sunt reactionari, căci 
«reactionarismul» nu e, nu poate fi altceva decât ceea ce împiedică progresul” 
(Ibrăileanu 1979a: 302) — raționament cu un destinatar precis: „poezia nouă” din 
Bucureştiul dlui Lovinescu. Altfel spus, premisa poporanistă se propune drept 
concluzie verificată de istorie (poporaniştii sunt progresul, ceilalți sunt 
reactionari). Lovinescu, pe de altă parte, era liber să susțină contrariul, în aceeaşi 
logică a sofismului „noi suntem progresul, ceilalți reacţiunea” (v. si supra, cap. 
„Clasă si individ...”). A nu se confunda, aşadar, chestiunea alegerii greşite operate 
de mediu, de tipul Bolintineanu în locul lui Alexandrescu (caz de malpraxis operat 
de mediu, de rău neintenționat, s-ar putea spune) cu posibilitatea unui mediu 

aleasă de mediu se vädeste o alegere „greşită” înseamnă implicit că mediul 
respectiv e, la rândul său, „greşit”, fapt care conduce la soluţia brechtiană: 
„dacă poporul a greşit, schimbaţi poporul!”. Prin urmare, dacă teoria 
selecţiei literare stă sub inerenta erorii, atunci teoria cade. La Darwin nu 
există selecție prin eroare (hazardul nu e o eroare, întrucât nu se raportează la 
un sistem veritativ); la Ibrăileanu, da. Eroarea selecţiei literare va fi corectată, 
se spune, de selectiile ulterioare. Dar cine garantează justetea lor? Consensum 
gentium? 

În concluzie, teoriile selecției şi mutatiei rezistă mai bine ca dileme 
epistemice decât ca întrebări ce mizează pe un răspuns univoc. Similare în 
premise (nu şi în consecinţele practicii critice), în ultimă instanţă cele două 
teorii se lovesc, braţ la braţ (e şi aici o formă de comunicare — comunicare în 
eşec), de aceeaşi aporie, aporia instanţei de verdict: cine decide că se 
păstrează operele mai valoroase estetic? Cine oferă garanţia acestei valori, 
de vreme ce nu s-a elucidat dacă frumosul e contingent sau absolut? 
Selecţia precedă esenţa ori esenţa precedă selecția? Etc. 


Dacă am creat până acum impresia că teoria lui Ibrăileanu ar fi mai 
rezistentă în comparaţie cu mutația lovinesciană, să vedem cum se 
comportă lângă o altă teorie îmbrăţişată de acelaşi critic. Căci tot Ibrăileanu 
este şi propagatorul echivalentei geniu — revoluție (ilustrată recurent prin 
exemplul Eminescu). Cum se împacă însă ideea de „selecție permanentă” 
cu ideea de revoluție a gustului declanşată de apariţia geniului? Căci 
existenţa lui Eminescu ar face imposibilă apariţia altui geniu (care, 
revoluționând gustul patronat până atunci de Eminescu, ar periclita 
întâietatea acestuia în canonul literar). Poetul revoluţionar Eminescu a 
„izbucnit” din neant, ca muntele „din câmpia plată”, ca o „catastrofă 
geologică” — asigură criticul (v. Eminescu 1930), redefinind parametrii de 
gust şi de vârstă a literaturii. Un alt geniu, apărând după Eminescu, ar 
bulversa de asemenea parametrii fixati de acesta; asta implică trecerea lui 


nociv, corupător în sens activ; nici măcar burghezismul putred, care admite 
incestul în opera literară, ca la Maupassant, nu întruneşte stricta dezavuare a lui 
Ibrăileanu; odată ce renunță să mai judece în logica strictă a luptei de clasă, 
eticismul criticului se contractă până la a ieşi cu totul din discuţie. 

Eminescu într-un con de umbră, pentru ca „unul care cântă mai bine” să ia 
potul selecţiei permanente până la următoarea iruptie a unui alt geniu pe 
firmamentul literaturii. Teoria selecţiei permanente a lui Ibrăileanu intră 
aşadar în tensiune cu premisele unei alte teorii frecvent invocate în opera sa 
critică, teoria geniului, fasonată la confluența mai multor surse: Arthur 
Schopenhauer, J.-M. Guyau, William James, Émile Hennequin şi — în ce 
priveste ideea de ,revolutie” absolutä introdusä de geniu în câmpul 
literaturii — Karl Marx, teorie menţinută până în anii maturității târzii, v. 
aceeași prefață la Poeziile eminesciene din 1930 (pentru dificultăţile 
adaptării acestei teorii la ideologia scriitorului reprezentativ, v. supra cap. 
„Clasă şi individ...”). Însă, cum spuneam, teoria selecției literare a lui 
Ibrăileanu are mai multe chei, selecția permanentă fiind doar una dintre 
ele; teoria geniului-revolutionar se dovedește, în schimb, compatibilă cu 
ideea de selecție temporară sau intermitentă. Vechiul neajuns rămâne, în 
schimb, în mare parte nerezolvat: cine decretează că un geniu este geniu şi 
cum se atribuie această calitate? Prin consensul cui? Este geniul o calitate 
tare, în jargon esentialist? (În acord cu natura sa ,revolutionarä”, geniul 
n-ar putea fi acreditat decât de un juriu revoluționar — paradoxală formulă! —, 
a cărui unică esenţă ar fi pulsiunea deconstruirii continue a statu quo-ului, 
de vreme ce recunoaşterea geniului ca atare de către acționari ai canonului 
dominant ar fi contradictorie atât cu premisele revoluționare ale geniului, 
întrucât gestul recunoaşterii sale ar atesta „raționalitatea realului”, cât şi cu 
cele conservatoare ale ideii de juriu, întrucât ar justifica înlocuirea 
canonului în vigoare şi, deci, chiar demiterea juriului.)% 


% Dificultăţile lui Ibrăileanu în speța geniu-element revoluționar decurg chiar din 
codarea marxistă a dialecticii hegeliene, respectiv din urgenţa atacării statu 
quo-ului. În ce-l priveşte pe Hegel, acesta conturase deja, în primele pagini ale 
Prelegerilor de filozofie a istoriei, premisele şi soluţiile problemei, dar în direcția 
opusă, a valentelor conservatoare ale dialecticii, ataşând destinul „oamenilor 
mari ai istoriei” de condiţia propriei lor disoluţii, ca necesitate a devenirii şi 
„jertfire” a particularului pe altarul generalului (prin ceea ce Hegel numeşte, tot 
aici, „viclenia rațiunii”): „În filozofie, se arată că ideea progresează prin caracterul 
infinit al contradictiei. [...] într-o acţiune nemijlocită poate fi cuprins mai mult 
decât a stat în voinţa şi conştiinţa făptuitorului. [...] substanța unei acţiuni, deci 
acțiunea însăşi, se întoarce împotriva aceluia care a săvârşit-o, transformându-se 

Pe de altă parte, judecând după atitudinea criticului Ibrăileanu față 
de poetul Eminescu, calitatea de geniu (şi implicit de valoare absolută a 
poeziei sale) este obiectivă şi imuabilă, fiindcă geniile nu evoluează — 
respectiv nu se conformează mediului -, aşa cum li se întâmplă talentelor 
ordinare şi mediocritätilor (v. „Literatura şi societatea”, 1912). Nu se poate 
imagina, ca atare, un Ibrăileanu dispus să conceadă că Eminescu - la cele 
mai înalte cote ale geniului său -— e, fie şi întrucâtva, în minore aspecte, 


într-o contralovitură care-l zdrobeşte. Reunirea celor două extreme, înfăptuirea 
ideii generale ca realitate imediată şi înălțarea singularului la adevărul general se 
petrec mai întâi cu presupozitia deosebirii şi indiferentei reciproce a celor două 
părți. [...] Personalitätile istorice, indivizii croiti pe măsura istoriei universale sunt 
aceia în ale căror scopuri rezidă un asemenea general. [...] Dacă — în continuare — 
aruncăm o privire asupra sorții acestor indivizi ce aparţin istoriei universale, 
care au avut chemarea de a fi mandatarii spiritului universal, trebuie să 
constatăm că ea n-a fost prea fericită. [...] Odată scopul atins, ei cad ca tecile 
uscate ale unei seminţe. Fie mor timpuriu ca Alexandru, fie sunt ucişi ca Cezar, 
fie sunt exilați ca Napoleon la Sf. Elena” (Hegel 1968: 28-33). În Filosofia istoriei, 
aşadar, „menţinerea principiului dialectic, de natură revoluționară — conform 
căruia tot ce-i real îşi merită pieirea — se află aici în imediata vecinătate a unui 
conservatorism cu accente hagiografice” (lanoşi 2005: 51). Concluzia emană însă 
un „optimism dialectic” (lanoşi 2005: 213) pe care o gândire de stânga şi, desigur, 
Ibrăileanu cel din „Literatura şi societatea”, nu-l pot tatona ca soluție: „Deci 
înţelegerea la care trebuie să ajungă filozofia, confruntată cu idealurile de mai 
sus, constă în a recunoaşte că lumea reală este aşa cum trebuie să fie, că 
adevăratul bine, rațiunea divină generală este totodată şi puterea care se 
îndeplineşte pe sine. În reprezentarea sa cea mai concretă, acest bine, această 
rațiune este Dumnezeu. Dumnezeu cârmuieşte lumea, iar conţinutul cârmuirii 
sale, îndeplinirea planului său constituie istoria universală” (Hegel 1968: 38). În 
ce-l priveşte pe Ibrăileanu, el admite necesitatea apariției geniului Eminescu în 
literatura română („Eminescu trebuia să simtă şi să cugete aşa” etc.), fiind 
deopotrivă tentat să-i judece apariţia în termenii hazardului stocastic (Eminescu 
e muntele ieşit din câmpia plată, meteorul venit din alte lumi etc.). A admite, 
însă, ca la Hegel, necesitatea dispariției „omului mare” Eminescu este o logică pe 
care nu Ibrăileanu, ci Lovinescu o va îmbrăţişa (în teoria sincronismului şi a 
mutatiei valorilor estetice, chiar dacă în aceasta din urmă Eminescu este tratat cu 
menajamente). 

perimat. Fapt cu atât mai convingător cu cât sunt cunoscute încercările 
criticului de a-l proteja pe Eminescu de Eminescu, i.e. de a proteja producţia 
genială a poetului (publicată cu acordul său, în faza de maximă 
efervescenţă creatoare şi integritate intelectuală) de riscul promovării 
„postumelor” — al poemelor publicate de alţii, fără acordul poetului şi fără 
garanţia integrității sale intelectuale, în timpul cât a fost bolnav şi după 
moartea sa (v. ciclul Ediţiile poeziilor lui Eminescu). Impresioneazä acest efort 
al lui Ibrăileanu, cu atât mai dureros cu cât era pus în act de un fanatic 
admirator, care, pentru a conserva şi a proteja era nevoit mai întâi să 
zdrobească. Nimeni în epocă n-a mai scris pagini atât de dure, atât de 
tranşante, de insistente, despre nebunia fără scăpare a poetului, 
contorizându-i cinic fiecare pâlpâire a intelectului şi zădărnicind fiecare 
impresie de revenire a geniului într-un creier irevocabil degradat, şi toate 
acestea în lumina unui obiectiv strict estetic: conservarea producţiei 
eminesciene în datele dorite şi conştient asumate de poet. Ibrăileanu judeca 
în linia unei axiologii clasice: boala, degradarea produc erori, nu valori; 
producţiile unui scelerat, ale unui decrepit sau ale unui inconştient nu sunt 
şi nu pot deveni valori; pentru omologarea unor valori e nevoie de 
intentionalitatea autorului, de avizul conştiinţei treze. Cele mai frumoase 
poezii ale lui Eminescu sunt scrise, prin urmare, cât a fost sănătos, căci 
boala supune si opera poetică, si corpul fizic aceloraşi devastări. În urâtul 
bolii nu e nimic frumos — şi Ibrăileanu nu face nicio concesie: producţiile 
„postume” sunt irecuperabile tocmai fiindcă sunt probe de impostură şi 
eroare: o boală care se doreşte frumoasă, care se doreşte producătoare de 
obiecte estetice; de obiecte estetice în cea mai pură acceptie a lor: poezia. Cu 
greu se poate imagina un fanatic mai îndemoniat al lui Eminescu decât 
Ibrăileanu, un oficiant mai umil la poalele idolului său, şi totuşi Ibrăileanu 
scrie: „creierul ramolit” al poetului! Creierul ramolit, descoperit fără putință 
de tăgadă la autopsie, nu mai putea produce nimic de valoare. Şi n-o spune o 
singură dată. Tot demersul salvării antumelor de „postume” presupune 
astfel de operații de impietate vârtoasă, de stäruinte în sordid, de dare pe față 
a detaliilor incomunicabile. Amestecul biografiei în estetic? Da. Dar cu ce 
consecințe! Adevărul vieții în schimbul adevărului operei - nobil negot 
pentru un critic rămas în istoria literaturii prin alte calități decât prin aceea 
de evanghelist al esteticului. Căci adevărul operei lui Eminescu înseamnă, 


84 


pentru Ibrăileanu, climaxul estetic — cea mai izbutită cu putință versiune a 
unui poem. Şi pentru o virgulă just aşezată (şi editată), Ibrăileanu saltă brut 
cearşaful, arătând ulceratiile poetului si inaptitudinea lui de a mai comunica 
în sfera frumosului. Zaraful Ibrăileanu vânzând trupul Hristosului său în 
schimbul eternizării operei lui „valide”: o ipostază a maximei onestitäti 
estetice, executate cu minim de trâmbitä programaticä. 


Poate părea surprinzător faptul că doi critici cu surse apropiate — şi e 
suficient a-i aminti aici pe H. Taine, Fr. Brunetière, E. Faguet, J.-M. Guyau, 
E. Hennequin, J. Ruskin, P. Stapfer ş.a. — au fost atraşi pe orbite ideologice 
antagonice. Este de înțeles că exegetii celor doi critici — interesaţi 
precumpănitor de recuperarea lor dialectică, sub varii exigente — Ibrăileanu 
recuperat ca marxist, cu probozelile de rigoare, de un Al. Dima (în ediţia 
din 1955), Savin Bratu sau Mihai Ralea, apoi ca un promotor neglijat al 
autonomiei estetice (Mihai Drăgan); Lovinescu recuperat în anii 70 ca 
spiritus rector al autonomismului estetic românesc (Eugen Simion, 
Al. George şi — cu masive „actualizări” ideologice — de Florin Mihăilescu); e 
de înţeles aşadar că exegetii — oficiind strictamente ca avocaţi pentru salvarea 
cauzei ,clientilor” lor — n-au acordat suficientă atenţie punctelor de 
convergenţă dintre cei doi critici”, măcar a celor de convergenţă teoretică, 
căutând în schimb să arate mai degrabă exceptionalitatea personalităţii 
studiate. Există însă, în opera acestor doi critici importanți, suficient 
material în contul căruia s-ar fi putut specula, în cel mai plauzibil regim cu 
putinţă, spre o istorie a mişcărilor de idei din România începutului de secol 
XX. Un rol în această operaţie de antagonizare a similaritätilor voalate îl va 
fi jucat poate şi convingerea că, în fapt, cei doi critici nefiind oameni de 
sistem, creiere teoretice, importante au fost în primul rând consecinţele 
practicii lor critice: autorii promovați, direcţiile apărate etc. Lista lui 
Ibrăileanu: Mihail Sadoveanu, I.Al. Brătescu-Voineşti, Calistrat Hogaş, 
Demostene Botez, G. Topîrceanu, lonel Teodoreanu ş.a. vs. lista lui 


% Cercetând bibliografia critico-istoriografică privind opera celor doi autori, 
Ibrăileanu şi Lovinescu, n-am întâlnit contexte de apropiere a celor două 
concepte — de selecție literară şi de mutație a valorilor estetice. 

Lovinescu: Tudor Arghezi”, Ion Barbu, Camil Baltazar, Camil Petrescu, 
Hortensia Papadat-Bengescu, de pildă, ar fi expresia unor spirite 
fundamental diferite. Dar Hortensia Papadat-Bengescu, înainte de a face 
fala salonului literar ,Sburätorul”, debutase sub auspiciile „Vieţii 
româneşti”, după cum Lovinescu însuși, în tineretile sale, tatonase o 
posibilă colaborare cu „Sămănătorul”, refuzul lui Iorga de a primi 
colaborarea tânărului aspirant purtând, zice-se, volens nolens, o parte din 
vina ulterioarelor sale „defulări” moderniste. 


Un alt resort al eludärii convergentei ideatice a celor doi critici ar fi 
suspiciunea ipocriziei lor teoretice: altfel spus, aparatul lor conceptual n-ar 
fi expresia unei ideatii superioare, satisfăcute prin pura ei coerenţă intimă, 
ci o avanscenă a mişcărilor concrete de trupe de pe scena literaturii, a 
concurenţei în cel mai darwinian regim cu putinţă: selecția „de clasă”, a 
struggle for life între poporanism şi modernism. Dacă prin teoria selecției 
literare Ibrăileanu nu urmărea decât impunerea „pairilor” săi poporanişti 
(mai dotați, mai adaptati, în opinia criticului, la mediul socio-cultural al 
începutului de secol, decât simboliştii clorotici), şi dacă prin mutatia 
valorilor estetice Lovinescu nu urmărea decât impunerea literaturii 
prezentului — singura în care posibilitatea contemplatiei estetice nu e 
minată de dintele timpului —, astfel pusă problema, teoria „selecţiei 
literare” a lui Ibrăileanu şi teoria ,mutatiei valorilor” a lui Lovinescu îşi 
pierd — în regim speculativ superior — orice demnitate. Rămâne însă 
veleitatea operaţională, contingentă, a unor încercări teoretice care, dacă 
n-au atins glacialitatea egală cu sine a marilor sisteme, n-au fost nici certă 
irosire. Dovadă că, dacă listele de valori sunt reciproc contestabile (la nivel 
superficial însă; rezerva lui Lovinescu pentru Sadoveanu, de pildă, autorul 
cu care Ibrăileanu părea să fi câştigat pariul istoriei, întemeindu-se în mare 
parte pe contactul cu scrierile de tinerețe ale acestuia, nu cu marile 
romane), dacă listele de valori sunt aşadar contestabile, teoriile, privite în 


%2 Apariţia poeziei argheziene în peisajul literelor româneşti fusese caracterizată de 
Lovinescu chiar în termenii „catastrofei geologice” în care explica Ibrăileanu 
„izbucnirea” „muntelui” Eminescu „din câmpia plată”: „Nimic [...] nu face mai 
vizibilă dislocarea produsă în conştiinţa noastră estetică decât cazul poeziei 
argheziene” (subl.m., T.D.) (Lovinescu 1973: 412). 

afara tezismului manifest — i.e. cauza poporanistă vs. cauza modernistă — au 
făcut o lungă şi în bună parte involuntară carieră în critica românească 
postbelică. A se vedea numai de câte ori şi în câte variate contexte folosesc 
criticii români (chiar exegeti ai lui Lovinescu) vocabula (neasumată însă ca 
un concept, şi mai ales nu ca unul introdus de Ibrăileanu) de selecție a 
valorilor. 


Apoi, fertilitatea teoriilor a depăşit cu mult pragul razei de acțiune 
pentru care au fost proiectate, trădând cauza imediată a propriilor genitori 
şi găsindu-şi confirmarea în surse nepreconizate: selecția postumă, de pildă, 
de care ar beneficia, după Ibrăileanu, Eminescu sau Gr. Alexandrescu, se 
adecvează splendid tocmai unui agent din tabăra potrivnică (şi nu e 
singurul): cloroticul Bacovia, „selectat” intensiv-compulsiv de critica anilor 
optzeci şi după. Teoria mutatiei, la rândul său, a produs atâta scandal 
euristic® (fără a-şi epuiza însă problematica), încât arhiva amendărilor sale 
consumate şi virtuale e cel puţin la fel de incitantă speculativ ca miezul 
ideologic originar cu baza în volumul al şaselea al Istoriei literaturii române 
contemporane. 


Apoi, dacă la nivel teoretic în mod cert poate fi stabilit un culoar de 
comunicare, până şi în privinţa listelor de valori - gândite initial în regim 
puternic concurential — contrastul s-a pierdut şi, măcar din acest punct de 
vedere, mutatia valorilor sau mutatia contextelor culturale se vede 
confirmată. Cine-i mai vede astăzi pe Sadoveanu - perla coroanei 
poporaniste — şi pe Arghezi — vârful de lance al listei lovinesciene (un ne- 
sburătorist, totuşi) — ca exponenti ai unor curente de idei contrare, cum 
erau ele desenate de ideologii literari ai epocii? Scutită de presiunile 
imediatului junglier-darwinist şi animată de pulsiuni ecumenice, istoria 


% De la Istoria lui G. Călinescu, până la Dimineața poeților a lui Eugen Simion şi la 
cele „cinci secole de literatură” indexate de Nicolae Manolescu, istoriografia 
românească abundă în demersuri care — la rigoare — pot fi privite ca tot atâtea 
tentative de contestare a mutationismului estetic lovinescian şi a epuizării 
estetice ireversibile. O formă de compensare a spectrului anihilant al mutatiei 
este şi teoria expresivitätii involuntare, a lui Eugen Negrici, critica „misticii 
definitivului” din Iluziile literaturii române (2008) aducând un și mai transparent 
tribut mutatiei lovinesciene. 

literară îi studiază cu egală veneratie, urmărind ceea ce-i uneşte, nu ceea 
ce-i dezbină. Aşa se face că Sadoveanu şi Arghezi (şi, în urma lor, 
plutoanele poporanist şi modernist, în ordine ierarhică) beneficiază 


deopotrivă de „selecție permanentă” în cel mai înalt grad, fapt ce i-ar fi 
umplut probabil de mirare pe susținătorii lor adverşi în epocă. 

E. Lovinescu şi teoria genurilor. Provocări 
ale diadei subiectiv — obiectiv 
în Istoria literaturii române contemporane 


Dacă noţiunile de selecţie şi de mutație ilustrau, mai ezitant sau mai 
rezolut, tendinţele antiesentialiste ale criticii şi istoriei literare româneşti, 
trebuie spus că acestea continuau să coexiste alături de viziuni ferm 
esentialiste, deseori în gândirea aceluiaşi autor. 


La G. Ibrăileanu, teoria schopenhaueriană a geniului, combinată cu 
teoria eroilor şi a „oamenilor mari” via Th. Carlyle şi W. James, se află, de 
pildă, într-o permanentă ostilitate cu vederile heteronomiste ale criticului, 
deprins să judece un autor prin prisma (necesităţilor) mediului şi a istoriei, 
deci a gradului său de reprezentativitate în raport cu clasa socială ori cu 
variabila etnică. 


În cazul lui E. Lovinescu, teatrul celui mai evident disconfort 
epistemologic este, pe de o parte, promovarea teoriei clasice a genurilor 
literare şi, pe de altă parte, afirmarea unor principii cu potenţial 
antiesentialist, ca sincronismul şi mutatia valorilor estetice. Nici lucrul cu 
teoria genurilor în sine nu e însă lipsit de tensiuni marcante. Sursa 
conflictului generic din opera critică şi istorică a lui E. Lovinescu e vizibilă 
la limita dintre volumul al treilea şi volumul al patrulea ale Istoriei literaturii 
române contemporane (1927; 1928). Criticul se confruntă aici — în spaţiul 
mental dintre cele două volume tratând, unul, poezia, celălalt, proza 
românească din contemporaneitatea sa — cu una dintre contradicţiile 
importante ale aparatului său conceptual, acutizată pe fondul situării în 
interiorul clasicei teorii a genurilor. Dacă volumul al treilea al Istoriei..., 
Evoluţia poeziei lirice (cu originea în studiul Poezia nouă, 1923), confirma 
diferența specifică a poeziei noi ca ,disolutie a lirismului” şi 
„antisimbolism” (recte, obiectivare)%, în introducerea şi în concluziile 


% In Poezia nouă, Lovinescu părea atât de convins de teoria obiectivării poeziei 
contemporane, încât luase chiar în calcul o „desfacere” din „cătuşele prejudecätii 

volumului următor al Istoriei..., Evoluția „prozei literare”, E. Lovinescu 
schimbă diametral reperele: „am urmărit studiul poeziei epice în cadrele ei 
de desvoltare, prin ieşire din subiect şi prin organizaţie obiectivă, şi, deci, în 
sens opus poeziei lirice îndreptată spre subiect” (Lovinescu 1928: 376), 
periclitând astfel coerenţa conceptuală a anterioarelor sale poziţii din Poezia 
nouă şi Evoluţia poeziei lirice, care-şi datorau soliditatea tocmai opoziţiei 
simbolism-modernism şi acreditării modernismului ca reacţie antisimbolistă, 
deci ca „insuficiență” ori ,disolutie” a lirismului (subiectivismului). 


Nucleul conflictual la care mă refer a fost deja semnalat de exegetii lui 
E. Lovinescu (Florin Mihăilescu, de pildă, în E. Lovinescu şi antinomiile 
criticii, 1972), însă mecanismele implicate în generarea şi perpetuarea 
acestui conflict de idei nu au fost aprofundate. Clivajul teoretic dintre cele 
două volume consecutive ale Istoriei literaturii române contemporane este însă 


genurilor literare”, abandonând normativismul în favoarea actului mai prob al 
„constatării fenomenului”: „Primind situaţia ca pe o realitate necesară, ea [critica 
literară] trebuie s-o aprecieze în toată libertatea, desfăcută din cätusele 
prejudecätii genurilor literare. Insuficienta lirismului e o criză lirică, nu şi o criză 
poetică: sfârşitul relativ al unui gen poate fi punctul de plecare al unor noi 
deveniri tot atât de interesante... Reducerea emotiei la simpla sensatie înseamnă, 
în adevăr, pulverizarea şi deci degradarea lirismului; traducerea ei prin mijloace 
pur obiective nu numai că nu e o degradare dar e un termen de evoluţie. [...] 
Sub forma lui directă lirismul e primar. E firesc ca evoluţia să se facă în sensul 
ieşirii din noi prin anexarea unei părți cât mai mari a noneului; tendenta 
literaturii [deci şi a poeziei, n.m., T.D.] spre obiectivare este deci naturală si un 
semn de maturitate” (Lovinescu 1923: 189). 

% În paginile introductive ale Evolutiei „prozei literare”, evoluţia de la subiectiv spre 
obiectiv nu mai indica maturizarea literaturii, ca în Poezia nouă, ci strict a 
„poeziei epice”: „evoluţia de la subiectiv la obiectiv” se „confundă cu însuşi 
procesul de maturizare a poeziei epice. Judecând numai după aparente, ar putea 
să pară ciudat şi chiar contradictor faptul că, pe când în evoluția poeziei lirice am 
stabilit un proces de subiectivare [sic!], în evoluţia poeziei epice recunoaştem un 
proces invers de obiectivare. Realitatea este, totuşi, aşa, deoarece evoluția poeziei 
lirice nu se putea îndruma decât în sensul esenței sale subiective [...] Dar dacă 
poezia lirică înseamnă «subiect» şi evoluţia ei înseamnă adâncirea în «subiect», 
nu tot la fel e şi condiţia de existenţă a poeziei epice, a cărei evoluţie nu poate 
însemna decât adâncirea în «obiect»” (Lovinescu 1928: 10-12). 

prea accentuat — vizând chiar liniile directoare ale ansamblului istoriografic 
lovinescian — pentru a putea fi trecut sub legile discretiei ce însoțeau în 
mod curent politica revizionistă a criticului. Ca atare, în Concluzii-le 
volumului al patrulea, Lovinescu face aşteptata semnalare, pomenind de o 
„contradicţie” între volumele Istoriei sale, dar o aşază sub semnul aparentei: 
„contradicţia ce s-ar părea [subl.m., T.D.] că există între volumul acesta şi 
volumul al treilea al lucrării de faţă este, aşadar, dictată de înseşi condiţiile 
particulare ale celor două mari moduri de creaţie literară [genurile literare 
liric şi epic, n.m., T.D.]. În lumina acestui principiu, considerat şi ca un 
criteriu de valorificare, am urmărit desvoltarea poeziei epice” (Lovinescu 
1928: 376). Nimic mai mult. La această precauţie minimală se reduce 
tentativa de a motiva „aparenta” contradicţie ce priveşte mersul poeziei şi 
al prozei în epoca studiată. Criticul prezintă fundamentele teoretice ale 
demersului (care s-ar fi realizat „Pornind de la analiza notionalä a genurilor 
literare [...]”) şi pe cele axiologice („acest principiu [al genurilor, n.m., T.D.] 
considerat şi ca un criteriu de valorificare”), sugerând, prin laconismul 
justificării oferite, că simpla evocare a principiului genurilor literare închide 
discuţia, ca rațiune suficientă. 


Este limpede că, în datele acestei austere argumentatii, aparentă sau 
nu, contradictia lovinesciană a rămas nerezolvată şi flagrantă, mai ales prin 
rapiditatea cu care s-a dezvoltat — între două volume consecutive, editate la 
numai un an distanță, ale unei lucrări de maximă relevanță în cariera 
criticului român. Dacă celelalte „revizuiri” lovinesciene pot beneficia, la 
rigoare, de variate cautiuni, contradictia de care mă ocup aici este un punct 
nevralgic major al aparatului critic şi teoretic lovinescian. Sigur, pentru un 
exeget monografic al lui E. Lovinescu sau pentru un cercetător al sistemelor 
critice este mai indicat şi, în acelaşi timp, lipsit de riscul unor speculaţii 
suplimentare să trateze cu „nedumerire” contradictia cu pricina (cum proce- 
dează, de pildă, Florin Mihăilescu, în lucrarea citată), ca disfunctie de rutină, 
comună, la un revizionist „cu experiență”, şi care nu atinge acuitatea, spiritul 
critic sau experiența de canonizator a acestuia. Exegetii sistemei critice 
lovinesciene observaseră cât de rigid era criticul când era vorba de conser- 
varea purității genurilor (Eugen Simion, în E. Lovinescu, scepticul mântuit, 1971, 
de pildă), mergând până acolo încât supunea exigenţelor genericitätii clasice 
chiar elemente ale propriei doctrine a sincronismului şi producția modernistă. 

În cadrul lucrării de față, mi-am propus să depăşesc însă perimetrul 
nedumeririlor şi să trec în acela al speculațiilor. Pornind de la acest motor — 
contradictia lovinesciană privind mersul poeziei şi al prozei de la obiectiv la 
subiectiv sau viceversa, în Istoria literaturii române contemporane, volumele III 
şi IV — şi extinzând aria de investigație asupra manierei în care se 
raportează Lovinescu la teoria genurilor literare şi la conceptul de evoluție a 
literaturii, voi încerca să ofer — dacă nu o justificare generoasă —, măcar o 
cauțiune substanțială  blocajului teoretic exprimat de contradictia 
lovinesciană. 


În teza mea de doctorat, E. Lovinescu şi critica de poezie, am livrat 
acestei opțiuni contradictorii — înaintea altor investigaţii şi, într-o oarecare 
măsură, dincolo de criteriul generic — o dezlegare preliminară, ţinând de 
metodologia particulară a criticii lui E. Lovinescu: „Sistemul argumentativ 
lovinescian se desfăşoară cel mai bine în cadre conflictuale (cu alți 
preopinenti) sau de polarizare (divizare a propriului material si 
antagonizare internă). Criticul are întotdeauna nevoie de cadrele unui 
discurs polar, obținând caracterul specific prin raportare la un invers, graţie 
unui sistem de opoziții binare foarte detaliat pus la punct (Lovinescu 
opune poezia Elenei Farago lui Minulescu, apoi acestora doi, uniţi într-un 
singur pol, le opunea polul Bacovia etc.). Obţinând, în Evoluția poeziei lirice, 
individualitatea poeziei moderniste, (opusă anterior simbolismului, tocmai 
pe criteriul obiectivării lirismului) şi aflat în faţa unui nou teritoriu, proza, 
criticul se confruntă cu absenţa preliminară a conflictului. Proza va trebui 
aşadar introdusă într-un regim «conflictual», de opoziţie față de poezie. 
Declarat însă în repetate rânduri împotriva «lirismului» în proză, criticul 
nu putea susține, în Evoluția «prozei literare», că proza se îndreaptă spre 
subiectiv. Era necesar aşadar transferul de criterii, iar «obiectivarea», ca 
«formă de maturizare» a literaturii, e trecută subtil din portofoliul poeziei 
în acela al prozei”. 


De ce nu admite, aşadar, Lovinescu (contemporan cu formaliştii ruşi 
şi cu noile poetici ale literaritätii) mersul genurilor literare în acelaşi sens, 
fie spre obiectivare, fie spre subiectivare? Preocuparea sa pentru sime- 
trizarea producţiilor literare pare în chip evident tributară discriminării tra- 
ditionale a genurilor (linia Schelling-Hegel-Hugo) şi unei viziuni dualiste, 

specifice unei metafizici idealiste. Este însă Lovinescu singurul critic 
confruntat cu premisele şi, evident, cu consecinţele unor asemenea 
contradicții interne? Cu siguranţă nu — şi de aici va porni investigația mea. 

Încadrarea „metodologică” a contradictiei lovinesciene, aşa cum o 
propusesem în lucrarea amintită, tintea să deschidă posibilitatea unei 
discuţii în alţi termeni decât ştiutele acuzaţii de revizionism şi inconsistentä 
aduse criticului, ori de enigmatică, excesivă fidelitate față de simetrismul 
clasic al genurilor literare (toate acestea, în condiţiile în care cercetarea 
literară din anii 20 ai secolului trecut, epocă în care Lovinescu îşi elabora 
Istoria, avea să iniţieze, prin formalismul rus şi şcoala lingvistică 
saussuriană, un nou tip de înțelegere a faptului literar). Dincolo însă de 
aprofundarea relaţiei criticului cu teoria clasică a genurilor (o teorie 
romantică, mai precis) şi de documentarea aurei axiomatice, „mistice”, de 
care se bucură sistema genurilor literare în gândirea lui E. Lovinescu (un 
instrument vetust în mâna unui apologet al modernismului şi adversar al 
moştenirii romantice! — deși tot Lovinescu vorbise, la un moment dat, de 
„cătuşele prejudecätii genurilor literare”) — trebuie descifrată o habitudine 
anume a criticului, o dispoziție mentală predilectă, pentru angajarea 
combativă a discursului, pentru simetrizarea itemilor de orice rang, de la 
microstructuri (un anume tip de poezie simbolistă opus unui alt tip de 
poezie simbolistă etc.) la macrostructuri (poezie versus proză literară). 
O predilecție intelectuală care îl apropie de metodologia saussuriană a 
sistemelor de opoziții, chiar dacă Lovinescu a rămas străin de aceasta, 
alături de o bună parte a criticii şi teoriei literare europene de până la 
descoperirea şcolii formaliste ruse şi a şcolii lingvistice pragheze. (Discutia 
nu se pune însă în termeni de progres radical: aşa cum voi arăta mai jos, 
contemporani cu Lovinescu, Ibrăileanu sau Călinescu, formaliştii ruşi au 
depăşit în bună măsură doxa cercetării literare europene a momentului, în 
special istorismul de tip francez şi german, însă o parte dintre noile achiziţii 
conceptuale ale formaliştilor reprezintă, ca şi la criticii români invocati, nu 
mai mult decât travestirea unor idei vechi într-un jargon ce pretinde o 
exactitate superioară.) 


Dincolo de aceste predilectii mentale sau metodologice ale lui 
E. Lovinescu, la frontiera dintre poezie şi proză, dintre Evoluția poeziei lirice 
(1927) şi Evoluția „prozei literare” (1928) — mai mult decât în alte situaţii de 
amendare a propriilor poziţii — criticul s-a găsit prins la confluența unor 

episteme neconvergente sau convergente partial, deprinse pe mai multe 
filiere. Este vorba, pe de o parte, de lucrul în interiorul clasicei teorii a 
genurilor, de dicotomia fond-formă dezvoltată în cadrul unei tradiţii 
filosofice dualiste, idealist-esentialiste, iar pe de altă parte, de teoriile 
materialiste, pozitiviste şi evoluționiste, aplicate literaturii şi genurilor 
literare (formule de tip Taine, Lanson, Brunetiere), acestea din urmă 
importate pe filieră biologistă. Admitând evoluţia, transformarea literaturii 
(evolutionism fără de care sincronismul e de neimaginat), Lovinescu nu va 
admite, teoretic, si evoluţia genurilor — ca „alterare” a unor genuri naturale 
date, a unor esente/ categorii imuabile. 


Ideea că operele literare, ca şi arta, în genere, pot fi concepute în 
termeni de finalism categorial sau organicist (poezia şi proza merg cu 
necesitate în sensuri opuse, comportându-se ca nişte categorii fixe ori ca un 
organism viu, în acceptie aristoteliană — i.e. guvernat de legile imuabile ale 
speciei etc.) şi, în acelaşi timp, în termenii evoluţiei darwiniene, fără o 
finalitate prescrisă, a condus la sedimentarea patului de idei ce a favorizat 
naşterea unor contradicții conceptuale de tipul celei survenite în Istoria 
lovinesciană. Pe acelaşi sol conflictual s-a aşezat, dacă vorbim de 
Lovinescu, şi conceptul de mutație a valorilor estetice: „mistica” genurilor 
şi ,mutatia” valorilor estetice reprezentând polii între care se exersează 
esentialismul şi relativismul unui spirit atât de mobil ca Lovinescu. 


Indecizia criticului între o abordare de tip descriptiv (relativist, ca în 
Poezia nouă) şi o abordare de tip normativ (esentialist, finalist, ca în volumul 
al patrulea al Istoriei) a contribuit la escaladarea sus-pomenitei contradicții 
privind subiectivul şi obiectivul, din Istoria literaturii române contemporane, 
unde poezia şi proza „evoluau”, observase cu discreţie criticul, altfel decât 
în termenii stabiliți de el în scrierile anterioare. — Un disconfort de principii, 
la coagularea căruia au concurat problematici cu state vechi în istoria 
criticii şi a teoriei literare, cu rădăcini adânci în cearta universaliilor”, căruia 
nici teoriile de astăzi ale literarului nu i-au adus o rezolvare irevocabilă. 
Literatura are o existență autonomă, însă nu una de tipul organismelor vii 
întâlnite în natură şi nici una de tipul unei structuri social-culturale ca 
limba aşa-zis naturală, vorbită sau scrisă. În acelaşi timp, judecarea 
literaturii, i.e. trecerea ei prin filtrul raţiunii umane, cere instrumente şi 


% „O problemă saturată”, care însă nu şi-a atins punctul de epuizare — v. de Libera 
1998. 

parametri de o oarecare stabilitate — taxinomiile, genurile, clasele fiind o 
consecinţă a acestei inerente de rationalizare a unui flux (aparent?) amorf. 


Dificultăţile experimentate de E. Lovinescu îşi au, aşadar, originea 
într-un mai vechi diferend principial al criticii, care reverberează asupra 
teoriei genurilor şi a conceptului de evoluție a literaturii/ a artei în genere: 
este criticul strict un judecător al producției prezente sau e autorizat şi în a 
face predicții? Altfel spus: capacitatea de a pune un diagnostic producţiei 
literare curente şi trecute legitimează în vreun fel abordarea teleologică sau 
pretenţia de a dicta (sau, mai modest, de a prevedea) mersul ulterior al 
literaturii? Apoi, aceste predicții au caracter normativ (frumosul pre- 
format, de sorginte clasică) ori sunt aplicate unei literaturi în care valoarea 
estetică survine a posteriori — sau, cu o expresie a biologului Jacques Monod, 
în urma unor „interacțiuni gratuite”? Enigme cărora istoria criticii şi a 
esteticii nu le-a înregistrat soluții decisive, oferind, în schimb, o sumă 
impresionantă de ipoteze de lucru. 


Dilemele cu care se confruntă Lovinescu nu sunt însă numai dileme 
ale criticii şi teoriei literare. Există o literatură de specialitate substanţială 
care tratează avatarurile acestora în biologie, în ştiinţele reale, în 
epistemologia clasică şi modernă, în tradiția gândirii categoriale, pe fondul 
diferendelor continuu reinterpretate dintre realism şi nominalism, finalism 
si antifinalism, reducționism şi holism etc. Operația de sistematizare a unui 
domeniu - oricare ar fi acesta — si de trasare a unor linii de fugă se 
confruntă cu dificultăți până la un punct similare. 


Arheologia contradictiei generice lovinesciene: subiectiv vs. 
obiectiv. Cum a fost posibilă instaurarea acestor parametri contradictorii de 
discurs în critica şi istoriografia lui E. Lovinescu? Aparent, criticul nu 
moşteneşte mistificările tradiţiei clasice a genurilor”, fiindcă lasă teatrul 
de-o parte (deşi admite, în linia Hegel-Hugo, că teatrul, respectiv drama, 
reprezintă un gen al culturilor mature, pe care literatura română, neformată 
încă, nu şi-l poate încă permite — opinie curioasă la un ideolog al 
sincronismului şi al formelor creatoare de fond). Totuşi, chiar această 
decizie de a scoate teatrul din discuţie pare a juca un rol important în 


%7 Atent investigate de Gerard Genette, în Introduction à l’arhitexte (Genette 1994), cu 
concluzia că teoria existenţei încă din Antichitate a celor trei genuri literare, liric, 
epic și dramatic, este o ficțiune a poeticienilor nu mai veche de două secole. 

destinul schemei lovinesciene: Lovinescu lasă de-o parte genul cel mai 
neproblematic din toată istoria genurilor — dramaticul —, şi se lasă cucerit 
tocmai de genul-problemă — liricul”* —, aşezat, la el, în antiteză cu „proza 
literară” (nenumită „epică” probabil din lipsa tradiţiei acestui termen în 
Franţa — v. Genette 1994: 71). Beneficiile sistemului binar aristotelian — două 
„moduri”: mimesis (tragedia şi comedia) vs. narațiune (epopeea şi parodia); 
două tipuri de „obiecte”: superior (tragedia şi epopeea) şi inferior (comedia 
şi parodia), aşadar un careu format în combinări de două (moduri) luate 
câte două (obiecte) —, sistem considerat de Gerard Genette superior triadei 
romantice, nu se transmit însă schemei lovinesciene. Sistemul binar 
lovinescian se dovedeşte mult mai recalcitrant decât bătrânul careu 
aristotelician, care opunea tragedia epopeii şi imitatia naraţiunii. Trebuind 
să obţină două structuri antagonizabile, altele decât mimesis şi narațiune, 
Lovinescu nu găseşte decât soluţia reducerii triadei romantice a genurilor 
(liricul = subiectiv, epicul = obiectiv, dramaticul = subiectiv-obiectiv) la 
dubletul subiectiv vs. obiectiv (fără interes pentru genul tert, sintetic), care, 
din păcate, nu sunt, în sursa lor de import, filosofia idealistă germană, linia 
Schlegel-Schelling-Hegel”, componente atât de net „modale”, ca la 
Aristotel (apud Genette 1994), şi trimit discuţia într-un esentialism rigid, 


% V., în aceeaşi lucrare a lui Genette, o sinteză a dificultăţilor de sistematizare a 
genurilor literare, odată cu adoptarea liricului, ca gen distinct, în secolul al 
XVIII-lea: virtuțile sistemului binar aristotelian (dublu modal şi tematic, fără 
includerea a ceea ce epoca modernă numește poezie lirică) au fost abandonate în 
favoarea unei scheme triadice, dialectice, ierarhice, inflationiste sau rapsodice, 
fără consistenţa explicativă a genurilor din Poetica; v., în acelaşi sens, lucrarea lui 
J.-M. Schaeffer, Qu'est-ce qu'un genre littéraire? (Schaeffer 1989). Genul liric tinde 
să fie factorul discordant în orice încercare de sistematizare a genurilor literare. 

® V, August şi Friedrich Schlegel, Despre literatură; F. Schelling, Filosofia artei [1802- 
1805/ 1859]; G.W.F. Hegel, Prelegeri de estetică [1837-1838]. Succesiunea istorică a 
genurilor fusese prezumată în ordinea epic-liric-dramatic — la Schelling şi Hegel, 
cu amendamentul că Hegel antepune celor trei genuri, în Prelegeri..., existenţa 
unui „lirism” primitiv (echivalat uneori cu poezia populară), anterior scindării 
subiect-obiect, care asistase naşterea genurilor literare, şi că în Fenomenologia 
spiritului imaginase apariţia „imnului” şi a „ditirambului” înaintea epopeii); sau 
în ordinea liric-epic-dramatic (Victor Hugo, în prefața la Cromwell). (Pentru un 
comentariu pertinent asupra concepțiilor estetice ale idealiştilor germani, 
v. Szândi 1975.) 

foarte vizibil în contradictia de la care am pornit, aceea dintre volumele al 
treilea şi al patrulea ale Istoriei... (poezia e prin esenţă subiectivă, dar se 
supune obiectivizärii generale a literaturii — conform Poeziei noi şi 
volumului al treilea al Istoriei...; dar şi: poezia este prin esență subiectivă şi 
aşa va rămâne, opunându-se prozei, care merge tot mai decis spre 
obiectivare - conform volumului al patrulea al Istoriei...). Din fericire, 
există unele argumente pentru decriptarea mai degrabă modală a 
conceptelor de subiectiv şi obiectiv, în utilizarea lor lovinesciană. 
„Subiectiv” şi „obiectiv” acoperă, în multe dintre analizele criticului român, 
retorica gradului de implicare a locutorului (autorului) în discurs, nu 
neapărat raportarea subiectului-constiintä la obiectul mundanului empiric 
şi supraempiric, ca la idealişti. Parametrul emoție intelectualizatä, din analiza 
făcută de Lovinescu poeziei moderniste, de pildă, deşi poate fi înţeles şi la 
modul tematic (ca echivalent al tematicii urbane, în proză), atestă, în critica 
lovinesciană, mai degrabă o percepție modală, ţinând de ceea ce Mallarme 
numise „dispariţia elocutorie a poetului” din textul său (Mallarme 1970: 
366). Dar asta nu marca o diferenţă specifică a poeziei modern(ist)e — căci si 
poezia gnomică sau didactică şi-au putut „ascunde” locutorul -, diferența 
modernistă stând în aceea că poezia didactică, de pildă, nu exprimă emoții, 
ci cognitii. 

Tensiunea aparatului generic lovinescian rezidă, pe de altă parte, şi în 
imposibilitatea de a concilia viziunea dialectică intergenerică (totul, în 
problema genurilor, reprezentând o dinamică a polilor subiectiv şi obiectiv) 
cu viziunea intragenerică, liniară şi univocă (unde, iarăşi, se poate constata 
o continuă punere în abis a antagonismului subiectiv vs. obiectiv). Aşa se 
face că, atunci când nu e judecată explicit în raport cu proza, respectiv 
dincoace de rigorile intergenerice, poezia (= liricul) evoluează, ca întreaga 
literatură de altfel, de la subiectiv la obiectiv (de la exprimarea „nemijlocită” 
a sentimentului la exprimarea lui mediată, „intelectualizată”, aşa cum 
atestă Poezia nouă şi volumul al treilea al Istoriei..., unde „antisimbolismul” 
devine un sinonim al desprinderii „poeziei noi” de subiectiv) — prin 
urmare, aşa cum evoluează şi proza, a cărei contaminare de lirism e 
frecvent repudiată de Lovinescu. Intrageneric, aşadar, fiecare gen merge pe 
linia lui, de la subiectiv la obiectiv; abia la nivel intergeneric, acest mers în 
paralel şi în acelaşi sens se modifică în evoluţii de sens opus (poezia — spre 
subiectiv, proza — spre obiectiv). 

Problema este deci că tentatia agonală se manifestă si la nivel 
intrageneric (aşa se construiesc, în genere, conceptele lovinesciene: prin 
polarizare), poezia devenind şi ea o dispută permanentă între diferite 
moduri „subiective” şi „obiective”. Poezia „de concept”, de pildă — cu 
rădăcini în opera lui Gr. Alexandrescu —, se dovedeşte, ca şi poezia 
modernistă, a fi o specie obiectivă, neavând în prim plan expunerea 
sentimentelor autorului. Plasat între cele două tipuri de poezie — poezia de 
„concept” şi poezia „modernistă” —, simbolismul nu poate ilustra, în logica 
lovinesciană, decât un fief al subiectivitätii, al „adâncirii lirismului” — aşa 
explicându-se, de altfel, anacronismul „antiintelectualismului” simbolist, 
plasat istoric, de către Lovinescu, înainte de apariţia „intelectualismului” 
modernist, guvernat de emoția cerebrală. Acelaşi antagonism intern 
caracterizează şi proza — ca dispută continuă între forme obiective şi forme 
non-obiective (după cum aceeaşi dispută scindează şi „modernismul” în 
sine, criticul constatând, cu surpriză, în Evoluţia „prozei literare”, că 
modernismul — nota bene, postulat ca un curent eminamente poetic! — s-a 
strecurat şi în proză, prin forma hibridă a prozei poetice, influentând-o tot 
atât de negativ ca şi „obstacolul sămănătorist”1%). Disconfortul generic — si 
logic — îşi face însă apariţia îndată ce ne amintim că — eminamente poetic — 
modernismul, încă de la primele sale conceptualizări ca „poezie nouă” 
fusese imaginat totuşi de Lovinescu drept ,disolutie” a lirismului (i.e. a 
subiectivului) sau „refulare” a lirismului, în Evoluţia poeziei lirice — prin 
urmare contaminarea prozei de modernism n-ar fi trebuit să-i afecteze 
acesteia esența obiectivă)". 


1% „În afară de obstacolul sămănătorist, evoluţia poeziei epice a mai întâlnit în cale 
şi obstacolul «modernist», adică obstacolul poeților lirici modernişti, care, 
urmând panta talentului lor, au crezut că pot împinge şi evoluţia poeziei epice în 
acelaş sens cu evoluția poeziei lirice. Nu talentul literar le-a lipsit acestor poeți 
modernişti, ci cunoaşterea conditiunilor interioare ale genurilor literare: cum 
«modernismul» epic este cu totul altceva şi opus «modernismului» liric, 
literatura lor nu se putea prezinta decât sub forma unei specii hibride, şi, cu ori 
câtă strălucire stilistică s-ar împodobi, e principial condamnabilă” (Lovinescu 
1928: 378). 

101 Într-o lucrare consacrată potrivnicului lui E. Lovinescu, G. Ibrăileanu, Antonio 
Patraş polemizează într-o notă de subsol cu Liviu Petrescu, care în a sa Poetică a 

Dincolo de aceste meandre agonale, Lovinescu este deprins să 
distingă însă, peste tot — în linia Schelling-Hegel-Hugo -, o evoluţie de la 
subiectiv la obiectiv, dar fără încoronarea sintezei, i.e. fără presiunea 
realizării dialectice a triadei. Genurile sunt, la Lovinescu, imuabile 
categorial, dar un tip de poezie poate deveni mai dezirabil/ recomandabil 
într-o epocă dată decât altul, în sensul că nu există un gen superior, însă 
există o tentatie irepresibilă pentru genul... actual. Pasiunea pentru 
modernism — în fond, o atitudine mai curând antiesentialistä, în măsura în 
care ,esenta” modernităţii este noul, ca devenire continuă şi imprevizibilă — 
surclasează fidelitatea lovinesciană față de teoria genurilor, însă niciodată 


postmodernismului reînnoia mai vechile reproşuri aduse lui Lovinescu: criticul 
n-ar fi intuit cum trebuie sensul romanului, prin mersul de la subiectiv la 
obiectiv, de unde şi pricina contradictiei instalate la frontiera celor două volume 
din Istorie. Patraş amendează reproşul lui Petrescu (şi implicit al întregii tradiții 
de contestare a verdictului lovinescian în cauză) cu argumentul că vocabula 
„Subiectiv” nu înseamnă la E. Lovinescu ceea ce înseamnă în naratologie 
(,«subiectivismul» de care vorbea mentorul «Sburătorului» nu se referea la 
modificarea perspectivei narative, în sensul centralizării eului narativ, ca la 
Camil Petrescu”, „subiectivism”, la Ibrăileanu şi Lovinescu, însemnând 
„implicare efectivă la nivelul atitudinii auctoriale şi al discursului narativ; [...] ca 
metodă de analiză psihologică, introspectia presupune maximă obiectivitate” — 
Patraş 2007: 75). Precizările exegetului lui Ibrăileanu sunt juste, însă nu ajută la 
surmontarea contradictiei semnalate, lämurirea  semanticii conceptului 
lovinescian de subiectiv nelămurind şi paradoxul utilizării lui contradictorii. 
Viciul argumentatiei lovinesciene este de a fi susținut concomitent că X (poezia) 
e caracterizată de transformarea lui A în B (a „subiectivului” în „obiectiv”) şi că 
Y (proza) e caracterizată, de asemenea, de transformarea lui A în B (a 
„Subiectivului” în „obiectiv”, indiferent de semnificația acestor termeni), în 
condițiile în care X şi Y sunt postulate în poziții antagonice (discriminarea genurilor 
literare). Or, nu semantica noțiunilor implicate în caracterizarea lui X şi Y 
contează în acest caz (anume ce înțelege criticul prin obiectiv şi subiectiv), ci 
paradoxul caracterizării în termeni identici a unor entități postulate în 
antagonism. Pentru evitarea acestui paradox, criticul avea de ales între a schimba 
postulatul şi a schimba caracterizarea itemilor poezie şi proză: a ales schimbarea 
caracterizării unuia dintre itemi (în loc de evoluţie de la A la B, evoluţie de la B la 
A) şi păstrarea postulatului genericitätii. 

în chip explicit asumat, ca teorie. Lovinescu nu se revendică explicit de la o 
direcție anume, în teoria genurilor, însă predilectia receptării peiorative a 
„lirismului”, ca subiectivitate (,emotie”) nemediată, confesie nudă a 
locutorului, se întâlneşte cu predilectia identificării acestuia cu o formă 
primară (primitivă) de discurs literar (de unde şi militantismul său constant 
şi explicit pentru obiectivarea scrisului, indiferent de gen, şi inexistența 
unui militantism simetric, pentru subiectivarea lui (când observă mersul 
poeziei lirice spre „subiectiv”, în Evoluția „prozei literare”, Lovinescu obţine 
două consecinţe: una activă — îşi mai creează o ocazie pentru militantismul 
pro-obiectivare, de această dată, prin obiectivarea „prozei literare” în 
contrast cu poezia lirică, dar face asta cu concursul unei antiteze pur 
formale — consecinţa pasivă —, căci volumul tratând poezia lirică fusese deja 
scris, iar acolo eforturile teoretice ale criticului nu merseseră spre ideea 
adâncirii poeziei lirice în subiect, ci spre exonerarea poeziei moderniste — 
„Sincer sincronizată” — de culpa imitatiei fără diferenţiere). 


În aceste condiţii, în speța teoriei genurilor, se poate vorbi la istoricul 
Lovinescu mai degrabă de un simplu antagonism -— de virtuțile meto- 
dologice ale unui sistem de opoziții, oricare ar fi acesta —, decât de o viziune 
autentic dialectică (şi, implicit, de o atitudine mai curând instrumentalistă 
decât esentialistä). Triada genurilor s-a redus la diadă, iar sublimarea 
sintezei se suspendă pe fondul unei perpetue reflectäri agonale a 
subiectivului în obiectiv. De unde şi inflația punerii în abis (subiectiv şi 
obiectiv în interiorul genului subiectiv; subiectiv şi obiectiv în interiorul 
genului obiectiv, ad infinitum), cu viciul suplimentar al indeciziei între o 
dinamică circulară, fixistă şi anistorică, a literaturii şi a genurilor (unde 
orice operă nou apărută s-ar înscrie într-un proiect, individul confirmând 
legile eterne ale speciei, i.e. proza — legile obiectivului, poezia - legile 
subiectivului) şi tentatia unei evoluţii ,evolutioniste” (istoriste), antiesen- 
tialiste şi non-teleologice: de la epopeea antică până la poezia modernistă (o 
evoluţie în care valoarea estetică se câştigă, dar mai ales se pierde în funcție 
de priza receptorului la contextul genetic al operei — v. teoria mutatiei 
valorilor estetice). 


Subsecvent acestei poziţii indecise între teoria romantică a genurilor şi 
un evolutionism non-teleologic, neasumat cu fermitate, Lovinescu nu se 

pronunţă pozitiv în ce priveşte controversata discuţie a progresului în artă şi 
literatură — anume asumând că există un progres în literatură —, ci negativ, 
afirmând că operele mai vechi nu sunt mai involuate, mai rudimentare 
estetic decât cele mai noi, ci îşi pierd capacitatea de a obţine o receptare 
pozitivă („valoarea de sugestie”) din partea unui cititor care nu mai e 
familiar cu sistemul lor de reprezentări (v. supra, cap. „Selecţie şi mutație...”). 


În concluzie, la nivel intergeneric, Lovinescu gândeşte esentialist- 
realist (organismul — opera literară — adecvându-se proiectului/ esentei/ 
genului său, imaginat ca universal), în siajul triadei romantice a genurilor 
(perpetuul antagonism subiectiv vs. obiectiv, ca dialectică amânată). 
Intrageneric, când judecă în interiorul poeziei sau al prozei, criticul tinde 
întrucâtva spre evolutionism — însă nu unul tipic darwinian, non-teleologic, 
ci mai degrabă lamarckian, transformist şi, doar în anumite limite, 
progresist — asta putându-se deduce din puternicul normativism 
lovinescian intrageneric, care nu încurajează ideea progresului în literatură, 
dar pretinde adecvare la „normele” prezentului (normativismul nefiind, pe 
de altă parte, întrutotul exclus în darwinism, căci Darwin însuşi pleacă de 
la selecţia artificială, creatoare de „esenţe” inexistente în natură, însă fără 
ideea unei finalitäti anume; astfel văzând lucrurile, criticul literar ar 
propune şi el ,esente” noi, ca un cultivator artificial, rezervându-şi apoi 
plăcerea de a le compara cu „rezultatele” naturii). 


Contradictia dintre volumele al treilea şi al patrulea ale Istoriei 
literaturii române contemporane poate fi deci redusă la o ciocnire a 
epistemelor aristoteliană (cu descendenţii săi clasici şi romantici, atât în 
filosofia ştiinţei, cât şi în poetică) şi darwiniană, aşadar, prin prisma unei 
filosofii esentialiste şi finaliste a genurilor naturale şi a unei filosofii non- 
finaliste, deschisă hazardului şi evoluţiei randomizate — i.e. care acceptă 
imprevizibilul, irelevanta normativului si a rigidităţii conceptuale în 
abordarea fenomenului literar. 


Formalismul rus şi travestiurile vechii poetici 


Alături de contemporanii lor ruşi din şcoala formalistă, criticii români 
Lovinescu, Ibrăileanu, Călinescu par, la o primă abordare, posesorii unui 
aparat conceptual rămas în urmă. Modelul vitalist-organicist, care 

influențează istoriografia românească din prima jumătate a secolului al 
XX-lea, de sorginte occidentală, în special franceză, dar şi germană şi 
italiană, începe să fie concurat de un nou model evoluționist, organicismul 
fiind deturnat spre sistemic („structural”) şi spre un monism sui generis 
(conceptul formalist de literaritate în locul dicotomiei fond-formă; sau de 
liricitate — la Croce). În acest context, formalismul rus se desparte de 
conținutul „viciat” al poeticilor romantice şi postromantice pentru a 
redobândi, aparent, privilegiile structurii tabulare recunoscute de Genette 
Poeticii lui Aristotel. 

Concurența între modelul vitalist (Gustave Lanson, estetica şi 
filosofia germană a istoriei) şi modelul formalist (strategiile jocului de şah, 
transplantarea conceptului saussurian de „semn lingvistic” în teoria literară 
surmontând dicotomia fond-formă aflată la baza poeticilor occidentale de 
până atunci) induce aparenţa unui evident progres în judecarea realităţii 
literare. Însă modelul vitalist-organicist împărtăşeşte cu marxismul şi 
„materialismul” viziunii formaliste o moştenire importantă — finalismul — 
pe care lingvistica saussuriană şi descendenţii săi au ştiut să o convertească 
în abordări mult mai nuantate. 

Finalismul formalist reprezintă, ca şi finalismul marxist, o întoarcere 
mascată a formaliştilor spre centrii de greutate ai vechii poetici organicist- 
vitaliste (y compris a teoriei genurilor şi a dicotomiei fond-formă, pe care 
I. Tînianov, în Despre evoluția literarului, 1927, o va redistribui în dicotomia 
formä-functie: „funcţia îşi caută forma” — Tinianov 2001: 131), în pofida 
alurii de stiintificitate superioară a doctrinei formaliste. Evolutionismul 
„structural” al formaliştilor se apropie însă mai mult de transformismul 
lamarckian decât de evoluționismul chance-friendly al lui Darwin. Roman 
Jakobson va pomeni şi el, ca Brunetiere sau, la noi, ca Lovinescu şi 
Ibrăileanu, de genuri pure şi „genuri tranzitorii” (v. Dominanta, 1935), în 
logica unui evident esentialism finalist, care concepe istoria literară drept o 
serie de produse înalt reprezentative pentru anumite esente/ tipuri ideale 
(Dostoievski — o culme a romanului, de pildă), în vreme ce altele, 
considerate nereprezentative, mai putin apropiate de tiparul „esenţei”, ar fi 
deci şi mai puţin valoroase (similar receptării nefavorabile a prozei poetice 
argheziene, de către Lovinescu). 

În altă ordine de idei, sondarea actului literar până la materia sa 
primară — lexemul şi fonemul, deşi pare a se înscrie într-o filozofie 
antiesentialistä şi antifinalistă, ratează depăşirea decisivă a vechii şcoli de 
poetică şi istorie literară. La întrebarea „Ce face dintr-un text o operă de 
artă?”, răspunsul formaliştilor este poeticitatea, literaritatea („obiectul ştiinţei 
literaturii nu e literatura, ci literaritatea”, susținea Jakobson). Un răspuns a 
cărui primă calitate, în raport cu vechiul dualism fond-formă, este o mai 
rezolută simplitate. În loc de a manipula opere şi a autori în diferite 
configurații, cum procedau vechile concepte de familie de spirite sau de 
specie literară, ori alte tipuri de rationalizare proprii poeticilor organicist- 
vitaliste, sunt avansate aceste entități colective — poeticitatea, literaritatea, 
scontate ca inovatoare. A căuta „forma” romanului sau ,esenta” poeziei ori 
a literaturii denotă însă aceeaşi situare în interiorul unei gândiri finaliste. Şi 
dacă vechiul idealism e răsturnat în materialism, atunci e vorba - la 
formalişti, ca si la marxisti - de un materialism finalist, non-darwinian, 
care, pe de o parte, pare a respinge gândirea genealogistă, vitalistă, 
tradiționalistă asupra operelor şi scriitorilor pentru a ajunge, pe de altă 
parte, la un nou finalism — cel al formei. Unica diferență este aceea că 
vitalismul şi organicismul înscriau faptul literar într-o istorie, în vreme ce 
formaliştii sunt finalişti în afara istoriei, respectiv a coordonatei temporale 
(esenţială în teoria darwiniană). 


Conceptul jakobsonian de dominantă. Istoria literară occidentală 
contemporană (în special de sursă franceză) recunoaşte în teoria 
dominantei, lansată de Roman Jakobson în anii 30 ai secolului trecut, un 
concept operator important, un progres clar față de poeticile anterioare. 
Pretentiile fondatoare şi cauzaliste ale dominantei în raport cu un text literar 
— pe care, în viziunea lui Jakobson, îl determină şi îl justifică — precum şi în 
raport cu aspectul global al „evoluţiei literare”, par a acorda acestui 
concept o soliditate ştiinţifică incontestabilă, în comparaţie cu finalismul 
organicist care patrona istoriografia occidentală a momentului: „Cercetările 
formaliste privind dominanta au avut consecințe însemnate asupra 
conceptului de evoluţie literară. În evoluţia formei poetice, e vorba mai 
putin de dispariția unor elemente si de apariţia altora, cât de unele 
alunecări în relaţiile mutuale ale diverselor elemente ale sistemului, altfel 

spus, de o schimbare de dominantă. [...] Evoluţia poetică este astfel o 
schimbare în această ierarhie” (Jakobson 1973: 148, trad.m., T.D.). 

Problema este că noţiunea jakobsoniană de dominantă se obţine 
printr-un raționament circular. Atestând, de pildă, că „dominanta” simbo- 
listă este reprezentată de elementul muzical, Jakobson dă curs unei 
elucidări post factum (în genul „necesităţilor a posteriori”, din jargonul 
realiştilor anglo-saxoni) — măcar pentru simplul fapt că nu Jakobson este 
acela care a constatat primul legătura dintre simbolism şi muzică. 
Dominanta n-ar ajuta, prin urmare, decât la descoperirea/ recontextualizarea 
unor „adevăruri” deja demonstrate şi înscrise într-o istorie şi o tradiţie. O 
altă circularitate: poeticitatea (esenţa literarului) este, susține Jakobson, 
acordată de această dominantă — care, la rândul său, e dictată de ceea ce e 
perceput drept poetic la un moment dat, în istoria literaturii. Există însă o 
tensiune evidentă între esentialismul incumbat de noțiunile de poeticitate şi 
literaritate şi relativismul dominantei (care, în plus, nu poate fi dedusă decât 
cu condiţia istoricizării faptului literar, printr-un soi de selecţie naturală 
operată de mediu si travestită în aparențele dialecticii). Noţiunea de 
poeticitate pare o entitate stabilă (esenţială) în vreme ce dominanta e mobilă, 
schimbătoare şi „exterioară chiar esenței operei poetice” (Jakobson 1973: 
146). Rămâne atunci întrebarea: este posibil ca o esenţă tare — poeticitatea — 
să poată fi instaurată prin intermediul unui principiu vagant, relativizant — 
ca dominanta? Sub incidenţa dominantei, conceptul de istorie literară şi teoria 
genurilor se conturează astfel în cel mai pur discurs finalisto-esentialist: 
„lerarhia procedeelor artistice se modifică în cadrul unui gen poetic dat [...] 
Genuri care erau, la origine, surse de interes secundare, variante minore, au 
ieșit acum la rampă, în vreme ce genurile canonice au fost împinse spre 
zonele de fundal. [...] Imaginea istoriei literare a Rusiei se modifică 
substanţial; ea devine incomparabil mai bogată si, în acelaşi timp, mai 
unificată, mai sintetică si mai ordonată decât acele membra disjecta ale criticii 
literare anterioare” (Jakobson 1973: 148). Dialectică marxistă, s-ar putea 
conchide parcurgând acest pasaj, nu influență darwiniană, deşi formaliştii 
ruşi au mizat puternic pe soluţia unei evoluţii strict interne a literaturii şi a 
genurilor. Astfel, în termenii lui Jakobson, dacă în artă schimbarea se face 
numai în termeni dialectici, prin „rotirea cadrelor” deja existente pe spirala 
dialectică, dacă deci noul înseamnă substituirea dominantului prin 

secundar (similar substituirii tezei prin antiteză, la Hegel) atunci 
intruziunea noului — a unui nou imprevizibil, care n-a existat din start în 
datele problemei, adică evoluţia în termeni darwinieni şi kuhnieni!?, nu în 
termeni hegeliano-marxişti — devine o imposibilitate. „Noutatea” formalistă 
nu se imaginează aşadar ca alteritate majoră, ca limbaj incomensurabil, ci se 
obține prin şifonarea vechiului puzzle. (Derivarea lui Rimbaud din Homer 
ar fi conținută, aşadar, dintru început în puzzle-ul literaturii universale, iar 
faimosul „efect de înstrăinare” formalist n-ar fi decât o rotitä într-un 
mecanism dialectic; nu există inexplicabil, non-structurabil şi mai ales nu 
există individ în afara sistemului. Plauzibil pentru o filozofie marxistă.) Caz 
în care chiar poeziei de avangardă i se refuză legitimarea ca limbaj al 
alteritätii radicale. 

Se deduce, apoi, din teoria dominantei că receptarea (sistemul de 
valori ca sistem de valorizare) precedă arta: altfel spus, că selecţia precedă 
esența — unghi destul de relativist pentru a nu intra în conflict cu 
esentialismul/ autonomismul incumbat de conceptul de poeticitate. Survine 
astfel întrebarea: cum îşi face apariţia noul? În hainele secundariatului sau 
ale dominantei? (O dilemă de tipul celei privind promovarea geniului qua 
revoluţie de către un juriu inerent conservator — v. supra cap. „Selecţie si 
mutație...” ) În absenţa hazardului obiectiv, pe unde se strecoară noul în 
sistem, admițând că sistemul poate fi regândit din mers şi că nu este o 
structură fixă (v. Tinianov, Despre evoluția literară)? Evolutionismul 
darwinian are o percepţie diferită a noului — selecţia naturală operând atât 
de lent încât schimbarea speciilor şi a indivizilor nu poate fi apreciată decât 
după perioade mari de timp; inovaţia radicală există doar în logica unor 
relativişti ca Thomas S. Kuhn sau a mutationismului lovinescian (noul ca 
salt în evoluţie) — pentru care noul se poate pune în termeni de 
incomensurabil. Notoriul concept de  „înstrăinare” (ostranenie), ca 
aptitudine specifică a literarului teoretizat de formaliştii ruşi, nu este însă 
de tip incomensurabil, ci dialectic: înseamnă a împrumuta jargonul partidei 
adverse (a dominantei) pentru a accede, în locul ei, la putere. Revoluţia lui 
Marx (sau cea a formaliştilor ruşi) şi revoluţia lui Kuhn sunt, în orice caz, 
de principii diferite. 


1% V, infra, cap. ,«Paradigma» kuhniană...”. 

Aşadar: logica formalistă a lui Jakobson refuză ideea noutätii radi- 
cale, în termeni saltationisti. Dacă imaginarea evoluţiei ca suită de 
„schimbări continue” (Jakobson 1973: 150) ar putea trimite la Darwin (dar 
şi la interventionismul pseudo-revolutionar invocat de G. Ibrăileanu, v. 
supra, cap. „Între marxism şi darwinism... ”), ideea de dialectică, de 
finalitate şi respingere sistemică a hazardului sunt „sechelele” unei gândiri 
care n-a depăşit finalismul vechiului istorism!%. În aceste condiţii, logica 
(re)distribuirii continue si întrucâtva sigure a poeticității devine, la 
Jakobson, subtil anti-revolutionarä — măcar în ce priveşte o posibilă 
paralelă cu conceptul kuhnian de „revoluţie ştiinţifică”, deşi, chiar în 
context marxist, s-ar situa mai aproape de o revoluţie fără revoluție, à la 
Kautsky sau, pe terenul criticii literare românești, à la Ibrăileanu. 


Revenind la contradictia lui Lovinescu — care expune, în fond, o 
contradicție inerentă a criticului reconvertit profesional în istoric literar —, 
dominanta lui Jakobson pare a oferi un nou spaţiu de manifestare 


103 Pe de altă parte, se cere studiată relația dintre darwinism şi dialectică (respectiv 
modalitatea în care dialectica asimilează sau respinge hazardul), precum şi 
relația dintre moştenirea evolutionist-darwinianä şi conceptul saussurian al 
limbii ca „sistem de semne”. Dialectica pretinde diacronie, sistemul de semne — 
sincronie; sunt două forme de opoziţie pe care Jakobson încearcă să le aducă la 
un acord. Conflictul dintre evolutionistul Darwin şi „fixistul” Saussure şi-a găsit 
însă în teoria lingvistică soluții mai prompte şi mai edificatoare decât în teoria 
literaturii — v. o expunere succintă a acestei problematici în Röllin 1981: 99-114: 
sistemul limbii nu tolerează deviatiile (i.e. transformările), încercând să le 
regularizeze — prin apelul la analogie, de exemplu; se pot însă identifica unele 
similitudini între adoptarea deviatiei în sistemul limbii şi selectarea naturală a 
variației — a acelui „accident” favorabil supravieţuirii, în viziunea lui Darwin. În 
consens cu darwinismul este, apoi, şi refuzarea, în unele teorii lingvistice, a 
teleologiei, a unor legitäti fixe şi universale, pancronice, valabile în sincronie şi 
diacronie, precum și imaginea reticulară a limbii ca fapt social, i.e. supus unui act 
de selecţie supraindividual. În aceeaşi ordine de idei, presiunea regularizatoare a 
limbii poate fi apropiată de logica circulară a „ştiinţei normale” în termenii lui 
T.S. Kuhn, respectiv a traducerii noului în vechiul limbaj (v. infra., cap. 
„«Paradigma» kuhniană...”). 

tensiunilor ce marcheazä relatia dintre ipostaza de critic a lui E. Lovinescu 
(studiul Poezia nouă reprezentând eminamente un efort al trierii şi concep- 
tualizării producţiei literare curente — prin delimitarea oarecum indistinctă, 
dar ofensivă, de „poezia veche”) şi cea de istoric literar (respectiv încercarea 
de a regândi literatura „nouă” într-un puzzle mai complex decât antago- 
nismul nou-vechi, care nu poate ocoli problema genurilor literare). 
„Imaginea istoriei literare a Rusiei se modifică substanţial; ea devine 
incomparabil mai bogată şi, în același timp, mai unificată, mai sintetică şi 
mai ordonată decât acele membra disjecta ale criticii literare anterioare”, 
scrisese Jakobson. Presiunile finaliste ale istoriei literare (obligată să ofere o 
imagine mai coerentă şi mai consistentă — unificată, sintetică, ordonată — i.e. 
mai apropiată de ideea de proiect unitar şi rațional) sunt receptate pozitiv 
de Jakobson, în comparaţie cu „lipsa de proiect” („membra disjecta”) ce pare 
a caracteriza domeniul criticii, cauzată tocmai acea mecanică perpetuă a 
opunerii noului şi vechiului. Ca producător de membra disjecta, criticul 
E. Lovinescu imaginase soluţia inedită a unei poezii „noi” care, spre deosebire 
de poezia „veche”, tindea spre obiectivare; ca producător al unei imagini 
„mai unificate, mai sintetice, mai ordonate”, istoricul cu acelaşi nume 
revenea la vechile surse de certitudine ale genurilor literare: ca atare, 
poezia „nouă” redevine poezie pur şi simplu, adică adâncire în subiect. 
Dincolo de chestionarea, la nivel teoretic, a acestei contradicții si de încer- 
carea de surmontare a ei, tot la nivel teoretic, prin lămuriri introductive sau 
concluzive (în volumul al patrulea al Istoriei...), Lovinescu nu întreprinde 
însă nici un efort practic de convertire istoriografică (i.e. de ordonare 
finalistă) a acelor membra disjecta livrate de el în calitate de critic: poezia 
modernistă continuă să fie analizată şi conceptualizată, în Istorie..., ca 
„emoție intelectualizată” sau ca ,disolutie a lirismului” — respectiv cu 
arsenalul analitic şi conceptual care acompaniase, în Poezia nouă, convin- 
gerea că poezia lirică se îndreaptă spre obiectivare. Deghizarea criticului în 
istoric e imperfectă, şi tocmai aceste reminiscente vizibile ale „lipsei de 
proiect” fac din Istoria lovinesciană un produs mai puţin sensibil la atacul 
deconstructiei antiesentialiste decât teorii şi demersuri contemporane 
criticului sburătorist considerate astăzi mult mai moderne, precum unele 
dintre ideile-forţă ale formalismului rus. 

Modernitatea — evoluţie sau revoluție? 
E. Lovinescu vs. istoria modernităţii poetice 
europene 


Dacă în capitolele anterioare am urmărit relevanta esentialistä sau 
antiesentialistä a conceptelor de mutație, gen literar, scriitor reprezentativ în 
jargonul criticului literar E. Lovinescu - ca itemi teoretici, strategizati însă 
pentru configurarea unei realități a prezentului literar — conceptul de 
modernitate (cu subspecia modernism) este în primul rând un instrument al 
istoricului literar. - Nu al unui istoric literar descins din familia 
esentialistilor, ci al unuia care decide să construiască prezentul în pofida 
trecutului, şi implicit a logicii sale taxinomice impuse de instituţia istoriei 
literare. Modernitatea şi modernismul lovinesciene - deşi elemente de 
contrast polemic în raport cu un fond anterior cvasi-indistinct — pierd 
statutul esentialist deținut, în genere, de curentele şi mişcările literare în 
istoriografia europeană a literaturii şi a artei (de sursă franceză şi germană, 
îndeosebi) pentru a se confunda cu logica unui prezent perpetuu. 
Modernitatea este literatura zilei şi — în acelaşi timp - reacția față de un 
trecut resimţit ca fiind constitutiv acestui act de opoziție1. 


În cele ce urmează, mă interesează aşadar relaţiile ce se pot stabili 
între opera critico-istorică a lui E. Lovinescu şi două dintre exegezele 
paradigmatice ale modernităţii — De la Baudelaire la suprarealism (1933; 1940) 
a lui Marcel Raymond şi Structura liricii moderne (1956) datorată lui Hugo 
Friedrich. Alegerea acestor etaloane se explică, pe de o parte, prin cvasi- 
contemporaneitatea primului dintre volumele amintite cu sintezele poetice 
sau cu istoriile literare ale românului E. Lovinescu (Evoluția poeziei lirice, al 


14,[MJodernitatea estetică trebuie înțeleasă ca un concept de criză aflat într-o triplă 
opoziție dialectică: faţă de tradiţie, față de modernitatea civilizaţiei burgheze (cu 
idealurile ei de raționalitate, utilitate, progres) şi, în sfârşit, față de ea însăşi, în 
măsura în care se percepe pe sine drept o nouă tradiție sau formă de autoritate” 
(Călinescu 2005: 24). 

treilea volum al Istoriei literaturii române contemporane, apărând cu şase ani 
înaintea primei ediţii a lucrării lui Raymond despre poezia franceză) şi, pe 
de altă parte, prin valorificarea comună lui Lovinescu şi lui Friedrich (chiar 
dacă la două-trei decenii distanţă) a etimonului „modern” (modernist) — cu 
referire la poezia pornită din Baudelaire, Rimbaud, Mallarme, dar şi printr-o 
mai accentuată afinitate structurală dintre Lovinescu şi Friedrich - amândoi 
mai apropiaţi de profilul criticului decât de acela al istoricului literar. 


Cum problematica acestei puneri în oglindă e destul de vastă, voi 
limita discuţia la câteva chestiuni punctuale, notamente la ideea 
modernităţii imaginată în termeni de ruptură sau de continuitate în raport 
cu ceea ce prin convenţie poartă numele de tradiție. 


Elocvente sunt, pentru această conceptualizare a tradiţiei, prelimi- 
nariile sintezei De la Baudelaire la suprarealism, care aşază poezia post- 
romantică franceză în termenii unei false (ori incomplete) desprinderi de 
tradiţie. Simptomatic pentru felul lui Marcel Raymond de a privi lucrurile 
se dovedeşte pasajul următor: „E o mare distanţă între acea poezie-pictură, 
aşa cum o realizează Gautier, de pildă, care se străduieşte să ajungă la 
obiectivitate, şi poezia căreia Rousseau şi Chateaubriand îi deschiseseră 
calea, întemeiată pe sentimentul unei întrepătrunderi între natură şi spirit. 
Dar şi aceste două deviații ale romantismului se aseamănă în câteva 
privinţe” (Raymond 1970: 66), privinţe lămurite în continuare preţ de o 
pagină. Ductul demonstraţiei — de la diferență la similaritate — trebuie 
reținut, căci tocmai invers va proceda Hugo Friedrich în a sa Structură a 
liricii moderne, unde similaritatea funcţionează doar ca antecameră a 
diferenţei irevocabile. 


Apariția poeziei moderne este, la Marcel Raymond — poate chiar mai 
acut decât ar dori autorul să arate —, în cel mai înalt grad debitoare unei 
tradiţii (în aceeaşi măsură în care Raymond însuși nu poate ocoli 
precedenta lui Albert Thibaudet în chestiunea tradiţiei şi viziunea acestuia 
asupra istoriei literare franceze). Concepţia rationalistä şi pozitivistă asupra 
universului şi asupra vieţii, scrie deci criticul genevez, a dus, în poezie, la 
un „soi de refuz la adresa inconştientului [...] Despärtind omul de univers 
şi de o parte din el însuşi, de acea parte unde sălăşluiesc forțele nesupuse 

rațiunii (şi aceasta tocmai când creştinismul, pierzând din autoritatea lui 
asupra sufletelor, înceta de a le mai oferi calea unei mântuiri individuale), 
ea a exagerat până la un grad cu greu tolerabil discrepanta naturală dintre 
exigenţele totale ale spiritului şi existența limitată a omului” (Raymond 
1970: 62). Ca atare, „actul poetic” începe să fie imaginat ca „o acţiune 
vitală”, cu o „funcţie compensatorie”, iar practicantii lui se proclamă anti- 
moştenitori ai Aufklärung-ului realist şi rationalist, dar şi ai unei întregi 
tradiţii retorice şi intelectuale plecate din cartezianism şi din secolul de aur 
francez. Dar însuşi faptul de a „învinge” acel „dualism eu-univers” postulat 
prin tradiţie pare, citindu-l pe Raymond, o izbândă colaterală a acelei 
tradiţii care, împingând la delimitare, continuă mersul dintotdeauna al 
literaturii. Baudelaire, de pildă, oricât de acut inovativ, fusese precedat de 
căutările lui Rousseau şi Chateaubriand... 


Cum arată, însă, sub acest aspect, Evoluția poeziei lirice a lui 
E. Lovinescu? Vocabularul în care se analizează poezia este în mare parte 
apropiat de al genevezului (,fiziologie”, „cenestezie”, „alămuri”, „solubil”, 
„vag”, „dezorganizat”, „contrarii”, ,dualism”, dubletul spirit-materie, 
„intelectualism”, „anti-intelectualism”, „imagine”, ,senzatie” sunt concepte 
care apar la ambii autori); ariile semantice sunt comune, la fel şi o 
accentuată propensie spre metafora critică şi nu spre analiza de text. Dacă 
Raymond vorbeşte de nonexistentä, tăcere, absență, Lovinescu aduce în scenă 
elipsa, insuficiența, disoluția. Măcar la nivel lexical, dacă nu cumva şi 
conceptual, sincronizarea pare deplină. 


Dar Lovinescu n-are apetentä pentru direcția spiritualistă (educată pe 
filieră germană) care jalonează demersul istoricului genevez; pare mai 
degrabă un pozitivist taxinomist, un discipol nemărturisit al lui Lanson şi 
Brunetière. Lupta sa anti-formalistä şi pentru autonomia esteticului se 
înfăţişează ca un simptom al marginalitätii în comparaţie cu Raymond, care 
lasă problema formei în seama esteticienilor (de vreme ce estetica are, şi ea, 
în cultura occidentală, o tradiţie solidă, cum au gramatica sau retorica). 
Apoi, Lovinescu nu e un „critic al profunzimilor” (cum e calificat Raymond 
în studiul introductiv al ediţiei românești — v. Martin 1970), deşi definiţia sa 

predilectă a poeziei e ambalată simbolist — efluviile muzicale, stările „vagi 
şi inconştiente” etc. 


Diferenţa dintre cei doi critici nu stă însă numai în educaţie, în apetenta 
față de anumite curente sau în gust. Sunt şi o serie de factori obiectivi insur- 
montabili care o alimentează — cel mai evident fiind acela că E. Lovinescu nu 
are baza de asociere/ disociere care motivează demersul lui Marcel 
Raymond. Ce tradiţie a ,rationalismului” are de combătut Lovinescu? 
Raționalismul unor Cerna şi Vlahuţă, „intelectualismul” conceptist al lui 
Gr. Alexandrescu? Dimpotrivă, Lovinescu militează tocmai pentru elaborarea 
unui limbaj abstract, intelectualizat, a unei literaturi urbanizate. Neortodoxă 
este, apoi, şi traficarea conceptelor de intelectualism şi anti-intelectualism în 
critica (în special a poeziei) operată de E. Lovinescu. În primul rând, criticul 
nostru importă aceste concepte din realitatea literară franceză, căutând între 
timp un câmp de aplicaţie autohton. Numai că importatorul de concepte 
critice Lovinescu intră în conflict cu premisele ideologului sincronist 
omonim: în vreme ce criticul literar e obligat să urmărească, conform doxei 
occidentale a momentului, purificarea limbajului poetic, deşurubarea lui din 
compostul rationalist-iluminist-pozitivist, 1e. refuzul unui limbaj prea 
rafinat, tributar unei conştiinţe intelectuale, în tot acest timp, ideologul 
sincronist al „Sburătorului”, dezolat de lipsa unui vocabular şi a unei 
conştiinţe abstracte în literatura patriei, e, din contră, imperios mânat să 
ceară „intelectualizarea literaturii” româneşti. Aşa se explică strania relație 
de succesiune a conceptelor „antiintelectualism” — ,intelectualism” în 
analizele şi sistematizările criticului român, unde ultimul îi succedă istoric 
primului — „intelectualismul” modernist opunându-se (ca succesor, deci) 
„antiintelectualismului” simbolist (pentru aprofundarea contextului ce a 
favorizat această ocurentä, v. şi supra, cap. „E. Lovinescu şi teoria 
genurilor...”). De unde această nenaturală consecutie? E vorba, în primul 
rând, de disconfortul unei omonimii în limbajul criticii româneşti a 
momentului — prin „antiintelectualism simbolist” Lovinescu înțelegând un 
curent împotriva poeziei „de concepţie” a unor Cerna şi Vlahuţă, poezie 
debitoare unei dispuneri ratiocinante a discursului liric, retorică şi didactică. 
Fatalitatea lipsei unor concepte precise aplicate unor realități convingător 
delimitate face însă ca acest intelectualism conceptist să intre într-o omonimie 
păguboasă cu intelectualismul modernist, provocând, în jargonul lui 

E. Lovinescu, anacronismul acestui „anti-intelectualism” sui generis, anterior 
„intelectualismului” care — măcar la nivel logico-semantic, dacă nu şi istoric — 
ar fi trebuit să-l preceadă. Omonimia cu pricina s-a insinuat însă probabil sub 
presiunea modelului francez: Lovinescu este informat în privința faptului că 
simbolismul de expresie franceză reprezintă un anti-intelectualism, o reacţie 
împotriva unei tradiţii seculare de abstractizare şi rationalizare a limbajului, 
împotriva autocrației conştiinţei etc., şi doreşte să ataşeze acest concept şi 
simbolismului românesc, de asemenea obţinut pe filieră de import. Sincro- 
nizarea conceptuală îi comandă însă şi o încercare de sincronizare a 
realitätilor româneşti cu cele franceze — iar de aici tot disconfortul: criticul 
face eroarea de a dibui simboliştilor români intenţii de reacțiune față de 
fenomene „raționaliste” autohtone (recte, față de poezia „de concepţie”) — 
Săvescu ar scrie, înțelegem, pentru a-l detrona pe Vlahuţă, iar Minulescu, 
pentru a se opune lui Cerna etc. Or, e puţin probabil că lucrurile vor fi stat 
aşa, i.e. că pot fi identificate asemenea relații de adversitate, chiar în termenii 
unei dialectici, care să-i opună pe Vlahuţă şi Cerna unor Şt. Petică, I. Săvescu, 
I. Minulescu ş.a.; termenii sunt mai degrabă ai unor realități incomensu- 
rabile, care se succed nu dialectic, ci saltationist, fără verigi de legătură. Căci 
aşa-numitul anti-intelectualism simbolist românesc se opune, de facto, nu 
unui fenomen românesc istoricizat, ci... tot tradiției franceze a limbajului, ca 
şi anti-intelectualismul simbolismului francez. Altfel spus, se importă nu 
numai conceptul, dar şi sentimentul, revolta care i-a stat la bază, simbolistul 
român opunându-se şi el — din inerția importului — tradiției unei limbi sleite 
de atâtea veacuri de „intelectualizare”, tradiţie pe care limba şi cultura sa 
nativă n-o experimentase însă. Situaţia e aici mai complicată decât o exprimă 
ideea lovinesciană a formei creatoare de fond schitatä în articolul „Simulare- 
stimulare” (1922) şi dezvoltată în Istoria civilizației române moderne (1924-1925). 
În cazul simboliştilor români, „fondul” (reacţia de respingere a constientului 
dominator în favoarea muzicii interioare, iraționale, ca reacție de respingere 
a unui limbaj prea îndatorat secolelor carteziene şi pozitiviste) nu putea fi 
decât copiat (i.e. imitat fără ,diferentiere”)!®, transformarea formei în fond, 


15 Interesant este că — văzuţi în paralel cu „refluxul” neoclasicismului francez, cu 
întoarcerea poeţilor romanişti, naturişti, provensali etc. la francitate, galicitate, 
latinitate, aticism, mediteraneitate şi alte embleme de esentialism identitar, aşa 

în acest caz, fiind cu neputinţă de imaginat în viitorul apropiat al limbii 
române; pentru ca forma reacției simboliste franceze la pozitivism şi 
rationalism să se transforme în fond românesc, ar fi fost necesar ca 
simbolismul românesc să aştepte câteva secole până ce limba română va fi 
acumulat acea tradiţie a ,intelectualismului” care justifica reacţiunea 
simbolistă franceză. În aceeaşi ordine de idei, şi aspiraţia lui E. Lovinescu 
spre „poezia pură” se dovedeşte tot un simplu gest de sincronizare cu 
dezideratele franceze ale epocii, necerută de realitățile româneşti, care, 
înainte de a purifica, trebuiau să deţină obiectul destinat purificării, anume 
o tradiţie lirică apăsătoare şi sterilă. Fenomenul poeziei pure ilustrează şi el, 
în spaţiul românesc, un act pur de saltationism, iar ermetismul lui Ion 
Barbu - evident tributar lui Mallarmé şi neoclasicismului francez de la 
începutul secolului al XX-lea - o poezie valoroasă chiar și fără 
infrastructură autohtonă. Saltationismul produce, se poate spune, valori 
literare autentice, viabile, iar teoria lovinesciană a formei care stimulează 
(dar o literatură, nu neapărat un fond!) s-a văzut, cel putin prin Ion Barbu, 
confirmată. (Conceptul formei creatoare de fond ar trebui aşadar 
resemantizat: forma simulează şi stimulează, însă nu apariția unui fond 
civilizational sau cultural, ci coagularea unei literaturi, care — împotriva 
teoriilor absolut logice şi rezonabile ale unui Maiorescu sau ale unui 
Ibrăileanu din „Influențe străine şi realități nationale”, 1925 — demonstrează 
că n-are nevoie de ipoteza organicistă a substanţei autohtone. Pe scurt: a 
lega istoria literaturii de istoria limbii şi a culturii unei naţiuni se revela a fi, 
în acest caz, o eroare.) 


Ca fenomene istoric-genuine, simbolismul, „poezia pură” şi avan- 
garda din plan european şi în special francez intră, prin urmare, în conflict 
cu dezideratul lovinescian al intelectualizării emotiei şi a literaturii în 


cum se arată în De la Baudelaire... — nici sămănătoriştii, poporaniştii sau traditio- 
naliștii nu mai par atât de „ai noştri”. În relație cu ,modernismul”, sincronismul 
„reacţionar” al acestor opţiuni literare (un sincronism „anacronic”, cum spune 
Lovinescu în concluziile Evolutiei poeziei lirice) atestă contaminarea de un cadru 
ideologic global, în care nu „fondul” sau „forma” se imită, ci mai degrabă 
întreaga dispoziţie dialectică a actorilor si mecanismelor culturale ale 
momentului. 

genere, ele urmărind, a contrario, să dez-intelectualizeze, să debarce prima- 
tul conştientului asupra inconştientului, consolidat în secolele rationa- 
lismului clasicist şi iluminist. Aceeaşi eliberare de cultură, de rațiune, de 
literatură în cazul românesc? Pentru a le nega/ a ne elibera de ele, aceste 
concepte ar trebui mai întâi create ad hoc; actul de creare ar coincide atunci 
cu actul de eliberare, iar neologismul abia introdus în limbă s-ar cere îndată 
respins, ca insuportabilă tradiţie. Situaţia e absurdă, însă dacă mersul 
literaturii se poate dispensa de exigenţele rațiunii, discursul criticii n-o 
poate face, căci ceea ce în literatură se cheamă sfidare a limitelor, în critică 
îmbracă haina contradictiei şi a conflictului de idei — iar opera critică a lui 
E. Lovinescu o probează din plin. 


Pe de altă parte, s-ar părea că nici Marcel Raymond nu e prea riguros 
conceptual, de vreme ce, după ce vorbise de ,anti-intelectualismul” 
simbolist, pomeneşte, în altă parte, de „intelectualismul” lui Mallarme sau 
Valery (un „clasic al simbolismului” în optica istoricului genevez), care 
atestă tocmai despărţirea de alt „intelectualism” — raționalismul ratiocinant 
cartezian, luminist, ori limbaj al conştiinţei pozitiviste!%. Abstractia 
mallarméanä sau valéryanä însemnând aici, dimpotrivă, căutare a 
primitivului, nu neologizare şi import de idei, ca la Lovinescu, unde 
„intelectualismul” are strict valoare civilizatorie — de upgrade necesar al 
limbii şi culturii literare, smulgere din primitivism şi ruralitate!”. 

Paradoxal, citindu-i pe Raymond şi Lovinescu, s-ar putea spune că şi 
literatura franceză, şi literatura română de la începutul secolului al XX-lea 
suferă de aceeaşi obsesie a originalității aflată sub presiunea imitatiei. 
Numai că dacă autorii români caută să se diferentieze de imitarea servilă a 


1% Impresie, la urma urmei, afară din chestie, căci mai curând se poate spune că 
„antiintelectualismul” şi „intelectualismul” nu sunt la Raymond nişte diferențe 
specifice, ca la Lovinescu, ci două concepte vagante, dispuse să intre în orice 
relație. 

17 De remarcat ponderea redusă pe care o are conceptul de urban în modernitatea 
descrisă de Raymond, în favoarea laitmotivelor spiritual şi mistic. E. Lovinescu, 
dimpotrivă, excedat de spiritualitate şi misticism à la roumaine (elaborarea 
Istoriilor sale din veacul al treilea şi al patrulea mergând în paralel cu impunerea 
„Gândirii” pe scena literară interbelică), cere discursului literar în primul rând 
urbanitate şi intelectualitate. 

Occidentului şi în special a Franţei, scriitorii francezi suportă bolovanul 
propriei tradiţii (,invincibila fatalitate”, zice Raymond), pe care, 
vrând-nevrând, ajung să o imite (v. abhorarea livrescului, dezideratul 
de-stilizării, al „barbariei” — „a deveni barbar printr-o dezintelectualizare 
lentă şi progresivă”, Raymond 1970: 252 —, al eului integral, acest deziderat 
al unităţii survenind legitim într-o cultură cu o genealogie hiperstratificată 
precum cea franceză). Nimic nu începe de la zero în poezia analizată de 
Raymond: totul a mai fost spus, cu alte cuvinte, în altă epocă. Nici războiul 
— nota bene, Primul Război Mondial - nu produce modificări de proporții în 
blocul literaturii franceze, în opinia istoricului genevez: „Oamenii nu s-au 
schimbat în urma răsturnărilor, dezamăgirilor aduse de război. [...] 
«Lecţiile istoriei» sunt invenţii ale istoricilor şi mai ales ale literaţilor. În 
pofida aparentelor, războiul nu a transformat [...] decât putin dintre aceia 
care nu gândesc prin procură” (Raymond 1970: 265). (Lovinescu 
dimpotrivă, vorbise în acelaşi context istoric, de „războiul generator de 
literatură” — v. Lovinescu 1928, şi cu atât mai mult se va simţi îndrituit să 
vorbească despre literatura produsă de mentalitatea de după război.) 


Revolta liricii franceze post-romantice pare, în aceste condiţii, tocmai 
expresia suspendării ideii de originalitate: s-a ajuns la fundul sacului, ori, 
cu o altă expresie celebră, la „sfârşitul istoriei”. Iar „declinismul” francez — 
aşa cum se prefigurează el în cartea lui Raymond -nu e cu nimic mai putin 
împovărător decât adamismul românesc. Dacă românii par perpetuu prinși 
în faza aurorală a literaturii naţionale, francezii nu încetează să-i tot pună 
puncti®, 


18 Epilogul datat 1939 şi introdus de Marcel Raymond în a doua ediţie a cărții sale 
apărute cu un an mai târziu dezvăluie, în schimb, certitudini şi nelinişti similare 
Istoriei din 1937 a lui E. Lovinescu: condiţia literaturii sub angoasa contextului 
politic. Profesorul genevez îi mustră — în felul său elegant, eufemistic, gracil — 
atât pe „bunii francezi” care organizează „campanii” împotriva suprarealiştilor 
(„a «artei moderne» în general”, scrie Raymond în „Epilog”, aşa cum, cu doi ani 
înainte, şi Lovinescu se văzuse pus în situaţia de a ţine partea „modernismului” 
blamat ca fenomen „iudaic” — v. Lovinescu 1937: 391), cât şi pe unii dintre 
suprarealiştii care dăduseră poezia în schimbul ,revolutiei”. Scepticismul marcat 
al „Epilogului” (accentuând parcă scepticismul ultimului Thibaudet în faţa unui 
literaturi franceze intrate în deflatie — v. „Atenţie la unic!”, 1936) e consolat de 
promisiunea revenirii la lirica veche, sesizată de Raymond în opera de până 

Autorii care se detaseazä din magma traditiei franceze (pentru a se 
cufunda apoi mai bine în ea) sunt vizibili nu prin valorizare explicitä, ci 
prin faptul că le sunt rezervate subcapitole separate. Raymond nu 
drămuieşte avansul unuia în raport cu altul, ci doar pune în lumină 
raporturi de continuitate difuză, de comunicare în sus şi-n jos pe axa 
istoriei. Acest istoric nu pare, apoi, a discuta o listă de autori a sa, ci o 
ierarhie deja impusă — o tradiţie; oasele tinere ale poeziei noi se pietrifică pe 
măsură ce sunt trecute „în carte”. Voluntar sau nu, Raymond însuşi 
vorbeşte mai empatic despre autorii care subscriu, nu care se împotrivesc 
unei tradiții; iubit mai presus de toți e Paul Claudel, un poet care „se opune 
spiritului veacului” — nota bene, nu tradiţiei! —, un autor care a dat el tradiţiei 
Franţei ceea ce-i lipsea: barocul („preclasic şi în primul rând, precartezian — 
repudiind prin întreaga lui ființă poezia spiritului pur — el [Paul Claudel] 
pare a aduce astăzi literaturii franceze ceea ce destinul nu i-a dăruit la 
timpul cuvenit, aşa cum i-a dăruit Spaniei [...] şi, de asemenea, în alt fel, 
Angliei elisabetane” — Raymond 1970: 245). Apoi, despre Valery: „Nu mai e 
nevoie să revelăm faptul că Paul Valery nu este un iniţiator, că nu a deschis 
drumuri către o poezie nouă. El a venit, ca şi clasicii, să desăvârşească. [...] 


atunci a doi evrei români francofoni: Ilarie Voronca („poet român” — ce „cântă 
aproape singur”, binecuvântând „împăcarea omului cu omul”) şi Benjamin 
Fondane, care, în al său Faux traité d'esthétique, întoarce poezia de la „metafizică” 
înapoi la „cântec”. Dacă însă Primul Război nu modificase, în opinia lui Raymond, 
cu aproape nimic literatura franceză, care continua să mărşăluiască imperturbabilă 
pe drumul ei, lucrurile se schimbă radical în 1939: „Aşteptare şi mocnire a 
catastrofei, lunecare a tuturor clipelor, ca într-o clepsidră inexorabilă, spre aceste 
zile de început de septembrie... Cum să te întorci către trecutul de ieri, atât de total 
sfârşit, suprimat astăzi de timpurile noi, fără a-l vedea spulberându-se în 
irevocabilul «înainte de război»?” (Raymond 1970: 424). Viziunea ciclică a tradiției, 
a trecutului — acea imposibilitate a scriitorului francez de a nu deveni ecou al unei 
tradiţii, care alimenta substratul primei ediții a De la Baudelaire... — e părăsită în 
fatidicul 1939, când aparent imperturbabila (dar şi atât de reconfortanta) ciclicitate 
— sursă de angoasă, dar şi de sentiment plenar, de „sân al tradiţiei” — se transformă 
în „inexorabilul” unui trecut „atât de total sfârşit” (sublinierea autorului). 

Nu se poate merge mai departe decât a mers Valéry” (Raymond 1970: 
226)!” etc. 


Semnificativ este însă şi felul în care alege Marcel Raymond să 
încheie periplul său de la Baudelaire la suprarealism: „Să considerăm că 
această poezie, căreia i-am evidenţiat câteva trăsături esenţiale [...] e mai 
degrabă un mit decât o realitate istorică. Numeroase opere sugerează ideea, 
în nici una ea nu se întrupează cu certitudine, rămâne vis aerian, miraj 
chemând spre orizont pelerini fără toiag; să o privim ca pe unul din acele 
semne ale epocilor de odinioară, în care oamenii credeau că citesc destinul 
veacului lor” (subl m., T.D.) (Raymond 1970: 413). 


.Miraj chemând spre orizont pelerini fără toiag. Raymond pare a 
intui primejdia sedentarizării formulei moderne şi a transformării ei în 
tradiție prin fixare în categorii şi ierarhii (de comparat cu obsesia 
lovinesciană — simetrică — a „fixării” unui autor). Prin soluţia ,mitizärii” 
poeziei pornite din Baudelaire, Raymond evită elegant angajarea ei în 
contingent; mai de folos îi este acea realitate „lichidă” de care pomenea 
Mircea Martin în studiul introductiv la ediţia românească, acea realitate 
fără contur, ţinută la distanță de cheagul tradiţiei. Inutil a insista asupra 
faptului că, în cazul literaturii române şi al programului lovinescian, 
strategia mitizării modernismului n-avea niciun sens; aici nu de aburii 
mitului era nevoie, ci de satisfacerea unei urgente: o listă de valori care se 


19 E însă cât se poate de transparent faptul că „intelectualistul” dezabuzat Valéry e 
gustat mai puţin decât misticul radios Claudel — „poetul cel mai viguros al Franţei 
de la Victor Hugo încoace” (Raymond 1970: 246), afirmaţie care, oricâtă admiraţie 
şi empatie ar suscita formula lirică claudeliană, este totuşi discutabilă. (Mutatis 
mutandis, situaţia seamănă cu receptarea profesionist-pragmatică a poeziei lui lon 
Barbu si larg empatică a poeziei lui Camil Baltazar, în critica lui Lovinescu.) 
Intelectualismul „simbolistului” Valery („asceza intelectuală”, văzută în termeni 
de exces: „atât de intelectualistă”) nu-l convinge însă pe Raymond. Mai credibilă îi 
pare ipostaza crepusculară a lui Valery, aceea de client al tenebrelor, mistificat de 
propria poezie. Raymond face din „apolinicul” Valery un obscur cvasi-mistic (de 
altfel, toți poeţii mari sunt raportați, în acest volum, la mistic/ misticism), atrăgând 
atenţia asupra dimensiunii lui iraționale, reprimate; Valery-intelectualistul ar fi 
mai degrabă un impostor sau produsul unei critici literare prea influențate de 
filosofia explicită a poeticianului cu acelaşi nume. 

cere validată şi pusă în circulaţie, intrată în manuale. Raymond se fereşte 
să-şi proclame demersul o istorie; Lovinescu nu poate procura însă 
identitate fermă produsului său decât dacă îl înscrie într-o stare civilă, i.e. 
într-o istorie. 


Marcel Raymond nu dezvăluie — în De la Baudelaire... — aproape nimic 
din profilul combatant al unui critic; nu cerne valori, nu face un canon, ci 
abordează unul deja creat — nu are deci nevoie de polarizări, ca Lovinescu; 
conceptele sale sunt permeabile, se strecoară unul într-altul. Nu e vizibil cu 
uşurinţă, la Marcel Raymond, ce anume îi desparte pe factionari şi nici 
măcar pe reprezentanţii curentelor mari. Simptomatic este poate şi faptul că 
vorbeşte de moderni, de spiritul modern, nu şi de modernişti — ca grup aparte. 
Este, apoi, extrem de generos cu autorii minori. Nu se vede, în cartea lui 
Raymond, de ce sunt minorii minori — toţi autorii invocati fiind cuprinşi cu 
aceeaşi căldură. Se lucrează cu gradatii mici si cu disocieri gentile, aproape 
imediat retractate şi topite în cântul secular al tradiţiei — Verhaeren e găsit, 
bunăoară, ca sursă pentru cutare poet contemporan; însă Verhaeren este un 
succesor al lui Victor Hugo - astfel poetul contemporan amintit intră în 
rezonanță cu Hugo şi cu întreaga poezie franceză. În De la Baudelaire..., totul 
se asociază, poeţii (şi deopotrivă conceptele, clasele, categoriile) îşi 
„corespund”, intră în sinestezii, se contaminează!!9; ruptura nu va fi afişată 
niciodată en plein soleil, legea tranzitivitätii funcționează la maximum, 
coagulând entități aparent autonome. Cea mai simplă chestiune de filiatie 
se pune, prin urmare, la Raymond, în termenii unei zdrobitoare genealogii. 


Abia Hugo Friedrich, în sinteza sa din 1956, începe să distingă 
sisteme de opoziții între moderniştii francezi şi să aşeze modernitatea 
franceză în termeni concurentiali de „incomensurabilitate”, nu de 
contiguitate anomică, de etern tribut adus tradiţiei; să descrie, cu o 
sintagmă a lui Mircea Martin din prefața ediţiei româneşti a Structuri liricii 
moderne, modernismul ca „diferenţă radicală” (Martin 1998). lată câteva 


10 Dacă initial Claudel era văzut ca sinestezist şi lucra cu „simboluri“, cu 
„corespunderi”, el e alăturat mai încolo fără probleme lui Duhamel, pentru care 
„Sursa poeziei nu este visul, vagul, imaginarul [simboliste], ci realitatea” 
(Raymond 1970: 253). 

esantioane caracteristice pentru optica adversativä a lui Friedrich 
(sublinierile în italice îmi aparţin): „Baudelaire nu poate fi conceput fără 
creştinism. Dar el nu mai e creştin. E un fapt pe care nu-l infirmă satanismul 
său, descris adeseori.” (Friedrich 1998: 42); „Idealitatea goală e de prove- 
nienţă romantică. Dar Baudelaire o dinamizează, dându-i o forță de atracţie 
care, provocând o încordare excesivă spre înalt, îl face să se präbuseascä pe 
cel încordat” (Friedrich 1998: 45); „În ochii lui Baudelaire, anorganicul îşi 
atinge semnificația supremă atunci când e materialul travaliului artistic: 
pentru el, statuia înseamnă mai mult decât trupul viu, decorul silvestru de 
pe scenă mai mult decât pădurea naturală. Desigur că şi aici avem de-a face 
cu un mod latin de gândire. Dar împingerea până la extrem a acestei idei e 
modernă” (Friedrich 1998: 51-52). Sau: la Rimbaud, „Nu mai avem de-a face 
cu un creştinism în ruină ca la Baudelaire” (Friedrich 1998: 64); despre Le 
Bateau ivre: „Critica obişnuieşte să sublinieze câteva împrumuturi din alți 
poeți. Dar aceste împrumuturi — care oricum sunt reelaborări — nu pot să 
disimuleze faptul că poemul are un centru de forță întru totul propriu” (Friedrich 
1998: 70). Sau: „Pentru Mallarme, a face poezie înseamnă a reînnoi atât de 
radical actul originar de creaţie al limbii, încât exprimarea să fie mereu o 
exprimare a neexprimatului de până atunci. E drept că asemenea idei mai 
fuseseră formulate în câteva rânduri până la el. Dar Mallarme le continuă — 
atât teoretic, cât şi practic — astfel încât prima exprimare a neexprimatului 
să-şi păstreze caracterul primordial, pentru ca, făcută parcă pentru 
totdeauna inaccesibilă înţelegerii limitative, să rămână ferită de o 
reîntoarcere în contingent” (Friedrich 1998: 114) etc. 


Însă nu soluţia unei tipologii (unităţi structurale) a poeziei moderne 
ca diferență radicală (i.e. ca „tip stilistic unitar” — „categoriile negative” 
apărând „deasupra diferentierilor individuale ori de grup, ca rezultat al 
unei «constrângeri de ordin stilistic si structural», al unui «tipar al epocii»” 
— Martin 1998: IV) interesează aici. Dimpotrivă, diferența radicală e de 
remarcat nu (doar) ca gen proxim al poeziei moderne, ci mai ales ca praxis 
al cercetării — toate soluţiile lui Friedrich, inclusiv această arcadă structu- 
rantă a „categoriilor negative”, ilustrând o punere în abis a habitudinilor 
sale de critic (respectiv a unui specialist în euristica diferentierii) aplecat 
asupra unui puzzle de istorie literară. Pulsiunea asocierii e precedată, la 
Hugo Friedrich, spre deosebire de Raymond, de urgenţa disocierii: 

Baudelaire, Rimbaud, Mallarme si ceilalți stau împreună (sub auspiciile 
categoriilor negative ale modernităţii) tocmai fiindcă ilustrează exemplar, 
în ochii criticului Hugo Friedrich, complexul unei schizoidii perpetue — 
diferenţa față de predecesori, dar şi față de contemporani sau față de sine 
însuși (Baudelaire se desparte de romantism, dar Rimbaud se desparte nu 
numai de romantism, ci și de Baudelaire; iar Mallarme se desparte la infinit 
de limbaj, de orice formă experimentată a sa, inclusiv de propria operă). 
„Modernitatea” lui Friedrich nu descrie, ca atare, un efect stilistic de grup; 
dacă există o structură/ tipologie a liricii moderne, ea se recomandă, în 
primul rând, prin simptomele anti-coagulării, indiferent de conceptele ce ar 
configura-o. Dar inaderenta la contur (unitate, ordine, sinteză, apud 
Jakobson) nu e doar o proprietate a poeziei moderne; sau e o proprietate a 
ei întrucât e consecința unei optici a cercetării literare deprinse să livreze 
diferitul, i.e. ineditul. 


Mai aproape de tipologia ilustrată de Hugo Friedrich, Lovinescu este 
în Istoriile sale eminamente critic: el judecă în logica schimbării de para- 
digmă, respingând cu putere „vechiul” — mai ales în ipostaza minoratului!!! 
—, creând unghiuri cât mai prielnice punctelor noi de vedere, într-un mediu 
concurential, de incomensurabilitate a valorilor (noul depăşind fără echivoc 
şi ireversibil vechiul; în termenii lui Thomas S. Kuhn din Structura 
revoluțiilor ştiinţifice, s-ar putea spune că Lovinescu funcţionează mai 
degrabă ca un paradigm tester decât ca un puzzle solver — v. şi infra, cap. 
„“Paradigma» kuhniană...”). Mai apropiat de profilul de istoric al lui 
Raymond decât de disociationismul critic al lui Friedrich va fi însă 
G. Călinescu, a cărui Istorie s-a făcut suma unor contiguitäti „de la origini 
până în prezent”, sub cupola unei tradiţii pe care, spre deosebire de 
istoricul genevez, a trebuit, în bună parte, să o instituie ad hoc. 


11 A se revedea, în acest caz, spectacolul etalării pe zeci de pagini a minorilor 
sămănătorişti şi poporanişti în Istoria literaturii române contemporane (Lovinescu 
1927-1928) — o generozitate pe care, în economia strictă a unei istorii literare, n-o 
explică decât intenţia ironică a autorului. 

G. Călinescu şi dualitatea poeziei. 
Soluţia orfismului ca enunţ performativ. 
Statutul genului liric după modernism 


Capitolul de față dezbate o dilemă importantă în concepţia despre 
poezie a lui G. Călinescu (căreia îi oferă o rescriere pe două filiere: orfismul 
ca atitudine specifică poeziei moderne, în viziunea istoricului literar Marcel 
Raymond, şi conceptul de enunț performativ preluat din filosofia limbajului 
a lui J.L. Austin), rescriere utilizată apoi ca pretext pentru deschiderea unei 
discuţii privind statutul genului liric în teoria literară contemporană. 


În monografia G. Călinescu. A cincea esență, discutând concepţia 
despre poezie a criticului, Andrei Terian exploatează dicotomia „liturgic” 
(o acceptie eminamente muzicală a poeziei — „poezia pură” a lui Henri 
Bremond -, o poezie ,nonreferentialä”, exprimată principial de formă) vs. 
„hieroglific” (accepţia plastică, în linia Claudel-Vico, o poezie plină 
referential, un „limbaj motivat, de sorginte divină”), văzând în aceasta un 
punct conflictual al esteticii călinesciene: incompatibilitatea dintre viziunea 
non-referenţială („liturgică”), afişată în Curs de poezie (1938), şi viziunea 
referentialà („hieroglifică”), expusă în Universul poeziei (1948) sau în „Magie 
şi alchimie” (1943), ca şi în praxisul criticii călinesciene curente. 


Astfel disputată poezia — între referential (continutistä) şi nonrefe- 
rential (poezie pură), între plastică şi muzică (înainte de Claudel sau 
Bremond, ar fi de amintit, aici, Estetica lui Hegel) —, singurul resort 
responsabil de această dispunere antinomică rămâne mult-hulita sciziune 
fond-formă: „tentativa de a compatibiliza «liturghia» cu «hieroglifa» se 
lovea, la rândul ei, de câteva dificultăţi”, scrie Terian. „Prima dintre acestea 
era de ordin principial: dacă am accepta că poezia e în acelaşi timp şi 
muzică, şi plastică, ar trebui ca pentru înțelegerea şi evaluarea ei să 
recurgem la două seturi de criterii paralele. Or, dat fiind că muzica tindea 
către o exaltare a «expresiei», iar plastica spre o aprofundare a 
«conţinutului», un astfel de dispozitiv ar fi implicat o revenire la dualismul 

formă vs. fond, adică tocmai la stadiul critic pe care Călinescu se sträduia 
din răsputeri să îl depăşească” (Terian 2009: 117). Exegetul lui Călinescu 
caută el, în locul criticului, o soluţie pentru depăşirea antinomiei şi, 
negăsind nicio pistă favorabilă, se consolează cu decenta maestrului de a 
nu-şi afişa antinomiile simultan, ci „în alternanță”. 


Privite mai îndeaproape însă, „liturgicul” şi „hieroglificul” par a avea 
mai multe aspecte în comun decât lasă logica adversativă constatată de 
Andrei Terian. Cel mai vizibil dintre ele este caracterul „ritualic” al 
amândurora: şi liturghia, şi hieroglifa îl presupun. lar dacă în cazul poeziei 
liturgice ideea de ritual e inerentă, interesant este că nici hieroglifa nu-l 
respinge: ,hieroglifele, simbolurile nu sunt simple semne convenţionale, ci 
asemeni legilor ştiinţifice, raporturi reale, însă nu între fenomenalitäti, ci 
între momentele de pe scara cosmică” (Călinescu 2008: 166-167); 
hieroglifele „arată structura reală a unui lucru, locul lui în ordinea 
spirituală” (subl.m., T.D.), „caracterul simbolurilor, utilizate ritual, e de a fi 
necesitante”, „în magie, posedând simbolurile, ajutaţi şi de faptul că omul- 
microcosm e o monadă concordantă în totul Divinitätii [...], putem provoca 
schimbări de poziţii cosmice”, afirmă în continuare criticul. Toate aceste 
lămuriri sunt atrase de Terian spre o concluzie bicefală, care alimentează 
ideea de raport antinomic al hieroglificului cu liturgicul: „Pe de o parte, în 
cazul de față e vorba de un cosmos «plin» (sub aspect referential) şi 
structurat ierarhic — mai exact, despre o lume organizată după tiparul 
Marelui Lant al Fiintei, care a constituit baza ontologiei occidentale din 
Antichitate până la apariţia darwinismului. Pe de altă parte, regula de 
funcţionare a «universului poeziei» o reprezintă, ca şi în alchimie, 
«hermetismul hieroglific», potrivit căruia obiectele mundane nu ar fi decât 
nişte semne ale unei ordini transcendente. În fine, «hieroglifele» au, atât în 
lumea alchimiei, cât şi în cea a poeziei, un rol «necesitant», manipularea lor 
generând mutații şi deplasări în ordinea Cosmosului” (Terian 2009: 115). 
Prin urmare, „ritual”, caracter „necesitant”, „manipulare”, „deplasări în 
ordinea Cosmosului”. 


Cu doi ani înainte de apariția Universului poeziei, filosoful britanic 
John Langshaw Austin consolida, în Other Minds (1946), fundamentele unei 

noi filosofii a limbajului (întemeiate deja de Wittgenstein), pornind de la 
disocierea tipurilor de enunturi din limba comună în ,enunturi 
performative” şi „enunţuri constative”, în locul vechii teorii care limita 
limbajul la capacitatea lui asertivă, de emitere a unor propoziții adevărate 
sau false în raport cu realitatea obiectivă, fără să ţină cont de variabilitatea 
contextului de enuntare, a unor „situaţii de vorbire”. Austin arată, în prima 
formă a teoriei sale, că, pe lângă enunturile cu capacitate descriptivă 
(constativele de tipul „Afară plouă”, descendente ale teoriei adevărului 
corespondenţă), există în limbile naturale enunturi dotate cu forța de a 
institui ele însele realități — prin şi din momentul pronunțării lor (e vorba 
de performativele de tipul a promite, a boteza, a interzice, a abroga etc.). Austin 
a considerat ulterior că dubletul performativ-constativ nu ilustrează 
adecvat întreaga problematică a limbajului şi a elaborat, în How to Do 
Things with Words (1962), o nouă taxinomie a actelor de vorbire, într-o 
formulă tripartitä (locutionar-ilocutionar-perlocutionar), reinterpretatä 
critic de John R. Searle, în Speech Acts (1968; 1970) şi într-o serie de lucrări 
ulterioare. Enunturile performative din faza inițială a teoriei lui Austin se 
vor înscrie, la Searle, în clasa actelor de vorbire de tip ilocutionar-declarativ 
(păstrând în esență descrierea austiniană, enunturi cu capacitatea de a 
declara noi realități prin simpla lor pronunțare, sub auspiciile îndeplinirii 
unor condiții de reuşită). 

Care este rostul invocării filosofiei lui Austin şi a descendenților săi 
aici, într-o expunere plecând de la un articol al lui G. Călinescu abordabil ca 
încercare de ontologizare a poeziei qua gen literar distinct, caracterizat de 
acea tensiune constantă între ,hieroglific” şi „liturgic”? Motivele sunt două: 
primul priveşte raportul gen (literar) — limbaj (unele direcţii ale teoriei 
literare postbelice vor renunța progresiv la reprezentarea poeziei ca gen 
literar distinct, aglutinându-o tot mai decis în categoria mai cuprinzătoare a 
literaturii/ literaritätii, gândite global, ca tip de limbaj specific, în opoziţie 
cu limbajul comun — obiect al filosofiei limbajului). Urmărirea traseului gen 
- limbaj e utilă în reconstituirea relației de vasalizare progresivă a studiilor 
literare (îndeosebi a teoriei literare) în raport cu o filozofie a actului de 
comunicare sau a limbii comune, care îi furnizează cu generozitate 
instrumentele şi cadre conceptuale, deşi pretinde că fundamentele ei exclud 
producţiile langajiere de tip literar (v. premisa austiniană a tratării 

literaturii ca limbaj „parazitic” în raport cu limbajul comun). Al doilea motiv 
este intenţia de a deconstrui această dinamică a îndatorării, care a slăbit tot 
mai mult prestigiul genurilor literare ca forme date şi, în genere, al concepției 
esentialiste asupra literarului, în beneficiul contestării concertate a 
autonomiei literaturii ca artă specifică şi a dizolvării reperelor acesteia în 
mecanismele universale ale limbii. Deconstruirea o sprijin pe revelarea 
faptului că, în bună parte, noile instrumente livrate teoriei literare postbelice 
de filosofia limbajului făceau deja parte, într-o altă formă, din arsenalul 
metalimbajului literar interbelic — meritul decisiv al filosofiei limbajului în 
descendență austiniană fiind, în ce priveşte implicarea ei în cercetarea 
literară, acela că a creat un discurs suficient de complex şi de elaborat încât 
vechile ,cunostinte” conceptuale n-au mai fost recunoscute de teoria literară 
şi, ca atare, au fost importate ca soluţii considerate novatoare (stimulând 
dezvoltarea cercetării literare pe alte baze decât embrionii lor esentialisti din 
teoria şi estetica literară a primei jumătăţi de secol XX). 


Dualitatea teoriei călinesciene asupra poeziei semnalată de Andrei 
Terian serveşte, aşadar, reconstituirii şi, într-o oarecare măsură, elucidării 
acestor (false) raporturi de subordonare dintre teoria literară şi filosofia 
limbajului. Şi, nu în ultimul rând, privind lucrurile dinspre celălalt capăt, al 
unei posibile conlucrări fericite între teoria şi critica literară, pe de o parte, 
şi filozofia limbajului, de cealaltă parte, se poate admite că aceasta din 
urmă oferă unele soluţii dilemelor mai mult sau mai putin definitorii ale 
primelor. (Asta cu condiţia să fie acceptată postura realist-finalistă conform 
căreia impasurile din sfera esteticii, de-a lungul istoriei sale, sunt reale şi îşi 
pot primi/ trebuie să-şi primească rezolvarea odată cu progresul continuu 
al cercetării.) 


Revenind la speța călinesciană şi abandonând disocierea referential/ 
nonreferenţial!?, „liturgicul” şi ,hieroglificul” pot fi totuşi aduse la un 
acord: prin haloul ritualic comun, ambele sunt forme de instituire a unor 


12 Lăsând la o parte şi faptul că non-referentialitatea „poeziei pure” e discutabilă, 
prin urmare şi non-referentialitatea acceptiunii liturgice a poeziei în estetica lui 
G. Călinescu — căci de ce n-ar fi, la urma urmei, non-referentialitatea însăşi o 
referință? 

realități (referentialitäti etc.). Liturgicul cälinescian se apropie, fără mari 
rezerve, de ceea ce filosofia limbajului (pe filiera J. L. Austin — J. Searle) 
înţelege printr-un enunț „performativ” şi un act de limbaj ,ilocutionar- 
declarativ”: prin pronunţarea acestui cuvânt, se instituie direct o realitate. 
N-ar mai fi vorba aşadar, în accepţia „liturgică” a poeziei, de formă verbală 
pură (goală), de abolirea referintei ş.cl., ci de logosul generator de realitate, 
de cuvântul ale cărui sens şi referință coincid cu pronunţarea (invocarea) 
sa; ori, cu o expresie a lui Călinescu din „Magie şi alchimie”, de „Verbul 
divin, operant”. Hieroglificul (simbolul), la rândul lui, nu instituie, prin 
simpla pronunțare, o realitate, dar — ca analogon — trimite la o realitate 
(ideală), face servicii de mediumitate (arată, cheamă). Diferenţa majoră între 
liturgic şi hieroglific ar calchia, prin urmare, diferența dintre logosul 
creator (cuvântul divin creator de lumi noi ex nihilo, respectiv imitatia 
acestuia în poezia imaginată ca act demiurgic) şi logosul revelator 
(cuvântul ca mediator între noumen şi fenomen, între lumea ideală şi 
contingent; altfel spus, cuvântul ca emisar al unei ordini superioare, deci al 
unei creaţii deja instituite) — ambele concepte tributare unui esentialism 
idealist în sens larg. Însă, după cum afirmă Călinescu, chiar şi hieroglifele 
au un rol „necesitant” (i.e. performativ, stările de fapt, realităţile neluând 
ființă decât prin evocarea hieroglifelor, a criptogramelor, simbolurilor etc.) 
— sau, cum vede Andrei Terian lucrurile, hieroglifele, prin chiar 
„manipularea lor”, generează „mutații şi deplasări în ordinea Cosmosului”; 
ca atare, logosul creator şi logosul revelator pot fi aşezate, în poezie, sub 
acelaşi contur al accesării unei alte ordini, direct, prin cuvânt. 


Un omolog al acestei aptitudini performative a discursului liric 
(deopotrivă „liturgic” şi „hieroglific”), care ar anula tensiunea antinomică 
identificată de Terian în concepţia lui G. Călinescu, fără a aboli totuşi 
distinctiile dintre cele două concepte, este conceptul de orfism — utilizat de 
Marcel Raymond în De la Baudelaire la suprarealism. Orfismul — ca instituire/ 
revelare a lumii prin cuvânt — descrie mai puţin antinomic statutul poeziei, 
diferența majoră față de Călinescu fiind aceea că Raymond are o soluţie 
istoricizantă, limitată la poezia modernă de expresie franceză — „de la 
Baudelaire la suprarealism” —, în vreme ce criticul român oferă o viziune 
anistorică a poeziei qua „natură” liturgică sau hieroglificä. 


132 


În lucrarea pomenită, Raymond are meritul de a fi integrat acest 
concept unei solide viziuni critico-istorice asupra poeziei franceze mo- 
derne!!, conceptul fiind dezvoltat, de altfel, pe suportul oferit de poeții- 
teoreticieni Rimbaud şi îndeosebi Mallarme'!*. Istoricul genevez vorbeşte 
aici de „criza conceptului de realitate” la nivelul întregii modernitäti, de 
„credinţa că aceste imagini [din poezia suprarealiştilor, de pildă, n.m., T.D.] 
au o valoare intrinsecă, că ele «vor să spună» ceva, că sunt indicii, semne 
ale unei realități absolute” (Raymond 1970: 285), distingând între „funcţia 
expresivă” şi „funcţia creatoare” a cuvintelor. În aceeaşi arie semantică se 
înscrie ideea poetului-mag-taumaturg („Interpres deorum — Orfeu, Museu”), 
„imaginea poetului pur, a magului care nu-şi poate accepta limitele şi care 
doreşte să-şi extindă neîncetat câmpul conştiinţei” (Raymond 1970: 81), a 
poetului-demon (Rimbaud) şi chiar ideea demiurgică în sine (Mallarmé — 
care, depăşind statutul mediator al acelor interpres deorum, aspiră la 
„prerogativele divine ale verbului”). Istoricul nu se limitează însă la 


15 Conceptul ca atare a dobândit, în critica şi teoria literară postbelică, o rezistență 
sporită, verificată de pildă prin invocarea lui, cu sau fără actualizare nominală 
directă, în volumul lui Hugo Friedrich, Structura liricii moderne: „Ca majoritatea 
liricilor moderni, Mallarmé e pătruns de convingerea că există în cuvânt forte 
care sunt mai puternice decât ale ideii” (subl.m., T.D.) (Friedrich 1998: 103). 

14,A învinge ar însemna a compune, în sfârşit, Opera, Cartea — unica — a triumfa, 
deci, asupra fatalitätilor şi legilor lumii, asupra a tot ce gândirea nu poate supune 
imperiului ei, asupra Hazardului. lar această carte la care Mallarme s-a gândit 
mereu nu va fi altceva decât «explicarea orfică a Pământului, unică datorie a 
poetului şi joc literar prin excelență» [Scrisoare către Verlaine (1885), citată de 
]. Royere în cartea sa, Mallarme (Kra), nota autorului]. A explica un lucru înseamnă 
a-l cunoaşte, înseamnă a-l raporta la tine. Cuvântul orfism se află însă aici pentru a 
ne aminti că, deşi sarcina poetului e paralelă cu a savantului, ea nu se confundă cu 
aceasta din urmă [...] În orice caz, niciodată în literatura franceză un scriitor nu 
avusese ambiţii atât de înalte si nu încredintase Artei această misiune ultimă de a 
rezuma, ca să spunem aşa, Creaţia şi de a o justifica totodată în faţa spiritului 
uman” (Raymond 1970: 82); „Nu exagerăm susținând că Mallarme încearcă aici 
să-şi asume câteva din prerogativele verbului divin; dacă nu creează ex nihilo, se 
străduieşte cel putin să restabilească, prin virtutea cuvintelor «incantatorii», 
lucrurile alterate şi deviate de la integritatea lor primordială” (Raymond 1970: 83). 

relevanta strict estetico-literară a fenomenului liric moderni; dimpotrivă, 
vorbind de orfism, Raymond vorbeşte şi de gnoseologie, de poezie „ca act 
de cunoaştere”, ca metafizică, mistică!!* etc. (O proprietate însemnată a 
abordării lui Raymond este poate tocmai această generoasă disponibilitate 
de a pleca urechea la surse din afara comunităţii sale profesionale, de a 
transforma fără rezerve „explicarea orfică a Pământului”, din scrisoarea lui 
Mallarme către Verlaine, într-o vertebră conceptuală pentru articularea 
teoretică a unei întregi modernitäti lirice.) 


Şi dacă G. Călinescu se situează plauzibil în raza soluţiei 
raymondiene a orfismului, gândirea contemporanului său E. Lovinescu 
gravita într-o galaxie ceva mai îndepărtată. Concepţia lovinesciană asupra 
poeziei nu pare a avea nevoie de „ipoteza” orfismului, poezia rămânând la 
el strict o artă supusă dialecticii genurilor, nu o metafizică, nu o nouă 
religie, nu un proces de cunoaştere. Orfismul este o soluţie pe care 
Lovinescu n-a avut-o în vedere — nu neapărat „la care n-a avut acces”, 
fiindcă nu de progres conceptual e vorba aici, ci de o dispoziţie structurală, 
de o anume aplecare lovinesciană spre soluţiile non-ezoterice, chiar dacă nu 
neapărat rational(ist)e. (Altminteri, Lovinescu depistează cu acuitate falsul 


15 Raymond nu pare interesat, de pildă, în analiza poeziei, de multdiscutata 
problematică a fuziunii fondului și a formei. Monismul crocean şi Croce sunt 
referințe absente la Raymond, care preferă ancorajul în filosofia lui Nietzsche şi 
Bergson. Estetica e receptată ca o disciplină aparte de critică: ea se ocupă de forma 
produsului artistic, de aceea criticul/ istoricul trece repede peste formă (apelând, 
când e cazul, la autoritatea esteticii — şi citând, de pildă, opinia unui Pius Servien), 
pentru a se opri la fond (Raymond narează, de pildă, filosofia lui Valery, iar poezia o 
abordează preponderent continutist). 

116,[P]oezia tinde să devină o etică sau un mijloc neobişnuit de cunoaştere 
metafizică” (Raymond 1970: 61); „Apare deci o nouă concepţie asupra literaturii 
— care nu a fost clar înțeleasă decât în zilele noastre: devenind rudă apropiată a 
simțului mistic şi profetic, simțul poetic nu mai e mijloc de exprimare, ci de 
cercetare, instrument subtil, cel mai fin ascutis al spiritului, capabil a-şi trimite 
antenele până în miezul inconştientului” (Raymond 1970: 92); „Viziunea estetică 
şi viziunea mistică se identifică [...] credința l-a îndemnat pe Claudel să 
întărească toate lanţurile care îl leagă de pământ. Misticismul şi realismul se 
topesc într-un realism mistic” (Raymond 1970: 231). 

misticism al „poeziei noi” — la Tudor Arghezi sau Ion Pillat, de pildă.) 
Apoi, definiția simbolismului - care la Raymond nu ocoleşte doxa 
mallarméanä, respectiv supravegherea strictă a compoziţiei, „abolirea 
hazardului” limbii comune etc. — la E. Lovinescu atinge mai mult côté-ul 
verlainian al poeticii simboliste, diagrama sentimentului „solubil”. 


Prea puţin aderent la temperamentul critic lovinescian, orfismul, ca 
sinteză virtuală a „liturgicului” şi ,hieroglificului”, probează însă afinitatea 
certă dintre mai dedatii cu faţa ocultă a lucrurilor Marcel Raymond şi 
G. Călinescu. 


Un contemporan al lor, cercetătorul român Liviu Rusu, avansa în 
Estetica poeziei lirice (1937; 1944) o ipoteză similară privind specificitatea 
acestui gen literar, obținută via Filosofia formelor simbolice (1923-1929) a 
neokantianului Ernst Cassirer. Spre deosebire de Raymond, al cărui orfism 
se înscrie într-un discurs care istoricizează poezia (legând-o, dar şi rupând-o 
de romantism), Liviu Rusu împărtăşeşte cu G. Călinescu o viziune 
detemporalizată asupra genului liric (cu deosebirea că — dacă esentialismul 
liric călinescian ar putea fi considerat idealist, Rusu — şi el un esentialist 
radical — preferă soluţia „realistă” a poeziei văzută ca expresie a unei 
atitudini existenţiale specifice, esența poeziei stând în relaţia sa cu factorul 
uman chintesentiat într-un „eu originar”, nu cu o dimensiune 
transcendentă ori cu rațiunea pură), precum şi opțiunea apropierii poeziei 
(lirice) de ,competentele” limbajului magic. Limbajul, este de părere 
esteticianul român, are „două funcții fundamentale: o funcție magică şi o 
funcţie logică. Aceste două funcţii reprezintă în acelaşi timp două stadii 
succesive în evoluţia limbajului în general. Primul stadiu este dominat de 
funcţia magică şi este caracteristic lumii primitive, în care mentalitatea 
omenească este stăpânită de vraja miturilor. [...] În acest stadiul magic, 
cuvântul nu este numai un semn pentru un lucru oarecare, ci este lucrul 
însuşi; stăpânirea cuvântului înseamnă în acelaşi timp şi stăpânirea 
lucrului. Cuvântul şi obiectul formează o unitate strânsă, reprezintă una şi 
aceeaşi realitate. E evident că funcţia magică vizează interioritatea, fiindcă 
numai sub stăpânirea interioritätii se poate produce această identificare a 

cuvântului cu obiectul însemnat!” [...] Acest stadiu primitiv este depăşit de 
stadiul logic al limbajului. [...] Cuvântul devine semnul, simbolul unui 
lucru exterior lui [...] În esenţa lor deci, cele două funcţii ale limbajului se 
combat: funcția magică vizează interiorul, în timp ce funcţia logică vizează 
în primul rând exteriorul, adică mijloceşte înțelegerea cu lumea externă. 
PA prima categorie (magică) intră limbajul poetic, în a doua (logică), 
limbajul obişnuit şi limbajul ştiinţific. Primul este un limbaj intuitiv, al 
doilea, un limbaj notional, abstract [...] cuvântul poetic nu ne mijloceşte un 
sens, ci îl conţine, nu ne transmite numai o lume, ci o întrupează” (Rusu 
2011: 96-97). 

Teoria unei dualitäti a limbajului, la confluenţa dintre vechile poetici 
romantice, emergenta psihologiei actului creator şi a lingvisticii moderne, 
începuse să fie explorată masiv, sub diverse forme, la începutul secolului 
trecut. Dualitatea limbaj „al semnelor” (notional)/ limbaj „de sugestie”, 
abordată de Fr. Paulhan în lucrarea La double fonction du langage (1929), de 
pildă, tinde să fie receptată ca discriminare generică de Lovinescu (în 
sensul unei disocieri a prozei-limbaj notional de poezia-limbaj de sugestie), 
pe fondul ambiguitätii noţiunii de poetic, inteligibil şi ca literatură în 


17 Pentru paternitatea acestor idei, Rusu face aici o trimitere directă la Cassirer, 
Philosophie der symbolishen Formen, vol. I, Die Sprache, 1923. Viziunea dicotomiei 
magic-logic e păstrată şi în sinteza Eseu despre om. O introducere în filozofia culturii 
umane: astfel, pentru omul primitiv, „natura şi societatea nu numai că sunt strâns 
unite între ele prin legăturile cele mai strânse; ele formează un întreg, coerent şi ale 
cărui părți nu pot fi distinse una de alta. [...] Din acest punct de vedere putem 
înțelege cu uşurinţă întrebuintarea şi funcția specifică a cuvântului magic. Credin- 
ta în magie se bazează pe o convingere profundă în solidaritatea vieţii. [...] Nimic 
nu rezistă cuvântului magic, carmina vel coelo possunt deducere lunam [...] Atunci 
când omul a început să-şi dea seama pentru prima dată că această încredere era 
zadarnică — că natura era implacabilă nu pentru că se opunea îndeplinirii 
cerințelor lui, ci pentru că nu înţelegea limbajul său — descoperirea trebuie să fi fost 
pentru el un şoc. [...] Dar ca o consecinţă, omul a început să vadă legătura dintre 
limbaj şi realitate într-o lumină diferită. Funcţia magică a cuvântului a fost 
eclipsată şi înlocuită prin funcţia lui semantică. [...] Logos-ul devine principiul 
universului şi primul principiu al cunoaşterii umane” (Cassirer 1996: 156-157). 

general, şi ca gen literar distinct, desemnând producţia lirică!!8. Fără a 
suspenda cu totul ambiguitatea poeticului în sens larg, ca literar, sau în sens 
restrâns, ca liric, Rusu pare convins că descrierea limbajului magic făcută 
de Cassirer poate fi aplicată fără rest limbajului poeziei, ca gen literar 
distinct. Cu unele ajustări, teoria filosofului german ar îngloba — ca limbaj 
magic — şi dubletul călinescian liturgic-hieroglific!!?, după cum ar fi si un 
companion conceptual perfect al orfismului mallarméano-raymondian. 
Cuvintele/ sonoritätile care instituie realităţi şi caracterul lor „necesitant” 
(acest cuvânt instituie această realitate) apropie teoretizarea poeziei din 
epoca modernităţii interbelice de reflectia asupra actelor de limbaj de sursă 
austiniană. Nu e greu de remarcat că baza de formare a dicotomiei 
performativ-constativ, la Austin, coincide cu principiul disocierii limbajului 
magic de cel notional, la Cassirer. Diferenţa capitală dintre cele două teorii, 
dincolo de faptul că Austin se limitează la sfera limbajului comun, iar 
Cassirer urmăreşte câmpul mai vast al filosofiei culturii, este aceea că 
filosoful german are o abordare genetic-evolutionistä (în stadii succesive de 
dezvoltare a umanităţii, magicul fiind înlocuit de notional), în timp ce 
Austin elaborează o tipologie atemporală a actelor de vorbire, care 
presupune simultan abilitățile de a construi enunturi performative şi 
constative. În ce-l privește, Rusu detemporalizează schema lui Cassirer, 
delegând funcția magică a limbajului nu doar poeziei primitive, ci făcând 


118 Pentru detalii asupra preluării şi adaptării acestei teorii în Mutatia valorilor 
estetice, v. Dumitru 2010. 

119 Eventualele dificultăți de adaptare a teoriei lui Cassirer la dubletul călinescian 
sunt date de uzul distinct al conceptului de simbol. Dacă la filosoful german 
simbolul este caracteristic limbajului notional, raţional (Logos-ul), posterior celui 
magic şi, deci, separat de el, la Călinescu simbolul (identificabil şi ca hieroglifă), 
deşi disociabil de liturgic (corespondent al magicului, în accepţia lui Cassirer), 
are în comun cu acesta proprietatea de a reflecta relația nearbitrară, necesară, 
solidară, dintre două ordini: cea umană şi cea cosmică. În termeni saussurieni, la 
Cassirer simbolul funcționează mai degrabă ca semn (lingvistic), caracterizat de 
arbitrar şi convențional, în vreme ce, la Călinescu, simbolul păstrează atributele 
necesitare ale cratylismului (cât despre Rusu, la el simbol şi semn sunt cvasi- 
sinonime). Ca atare, aşezarea dubletului călinescian liturgic-hieroglific în sfera 
limbajului magic nu suscită inconveniente majore. 

din ea o constantă esenţială a genului liric — aşa cum, în sfera limbajului 
comun, se poate conchide că dubletul performativ — constativ răspunde, în 
sincronia limbii, unui dispozitiv teoretic (magic — notional) gândit initial 
într-o viziune diacronică!2. 


12 Apropierea — imposibil de evitat, în opinia mea -— dintre filosofia lui Cassirer şi 
cea a lui Austin e confirmată chiar în unele tentative de reducere involuntară a 
teoriei unuia la teoria celuilalt. Astfel, relocarea succesiunii magic-notional în 
sistemul anistoric al genurilor literare, la Rusu, se înscrie în aceeaşi paradigmă 
detemporalizată din care face parte şi filozofia limbajului a lui Austin. 
Dimpotrivă, tentativele ulterioare de a include într-o istorie a devenirii umane 
tipologia performativ-constativ a filosofului britanic conduc, în linii mari, la 
imaginea asupra limbajului pe care o desenase deja Cassirer. Fără a se raporta la 
filosoful german, cercetătorul contemporan Richard van Oort reuşeşte, de pildă, 
să revină la soluţia lui Cassirer — în intenţia de a reexamina tipologia abstractă a 
dubletului austinian dintr-o perspectivă istorico-genetică şi antropologică, unde 
performativul (ie. magicul, la Cassirer) este imaginat la „originea limbii”, 
precedând constativul, respectiv formele evoluate ale limbajului. După Richard 
van Oort, actul de naştere a limbajului uman coincide cu o formă minimală, 
primitivă şi ostensivă de enunț performativ (de tipul avertismentului „Foc!”), 
formele constative (limbajul abstract) reprezentând o fază ulterioară de evoluție: 
„The error of traditional metaphysical is to grant this capacity for abstract 
model-building — and hence truth/ falsity conditions — an ontological status. 
Implied in this metaphysical ontology is the belief that conceptual thought, and 
with it the categories of truth and falsity, is concomitant with the origin of 
language. But this implied model of origin, as we will see, is dependent on an 
anterior, more minimal model of language-use, one that does not require 
developed declarative sentences but is rather simply an ostensive (or indicative) 
use of language (as in the nominal utterance «Fire!» which indicates the 
presence of fire). [...] It is only with the advent of the declarative, a later 
development of linguistic evolution, that language can divorce itself from its 
context, and thus appear to be wholly independent of its scene of production” 
(van Oort 1997). Deşi urmăreşte o „umanizare” a modelului austinian (receptat 
deja, în anii 90 ai secolului trecut, ca prea apropiat de fixismul modelelor 
metafizice), prin raportarea tipologiei discursive a limbajului la ipotezele 
antropologiei generative (şi raliindu-se criticilor lui Eric Gans la adresa 
„modelelor” austiniene atemporale, similare, în opinia acestuia, „clasificărilor 
aposteriorice specifice biologiei pre-darwiniene” -— soluţia trecerii „de la 

Dacä am exploatat, asadar, posibilitatea descrierii poeziei ca enunt 
orfic (anistoric sau înscris într-o epocă sau curent anume) şi, deci, 
performativ, n-am făcut-o pentru a îmbogăţi prestigiul deja masiv al 
filosofiei limbajului în teoria literară prin concluzii de tipul: Austin, 
Searle&Co. dezleagă enigmele lui Călinescu, Lovinescu sau Rusu. 
Dimpotrivă, problematicile cu pricina par nu rezolvate de teoriile 
ulterioare, ci rescrise în alt cod, care le conferă un start şi o şansă nouă pe 
piaţa ideilor. Miza expunerii de faţă este însă tocmai de a arăta că, înaintea 
importurilor din lingvistică şi filosofia limbajului, genul liric dispunea de 
proprietăți autodescriptive similare celor oferite mai târziu de disciplinele 
cercetării limbajelor extra-literare?!, proprietăţi care nu se bucurau de 
complexitatea aparatului teoretic al acestora din urmă, dar aveau în plus un 
„instinct” al diferentierii generice mai accentuat. Mai mult încă, dacă teoria 
literară postbelică acceptă, în linie austiniană, o definiție globală a 
literarului ca act ilocutoriu „suspendat”, „pretins”, „imitat”, „parazitic” ş.a. 
(incluzând aici şi poezia), modernismul poetic european şi teoreticienii din 
prima jumătate a secolului XX judecau deja, avant la lettre, poezia în logica 


Linnaeus la Darwin” reprezentând-o „ipoteza antropologică”, i.e. evoluționistă), 
logica antropologicä a lui van Oort nu ajunge totuşi la relaxarea 
evolutionismului darwinian din pricina determinismului excesiv, care, ca şi în 
cazul psihanalizei freudiene, reduce toate aspectele unei evoluții (inclusiv 
„alegerile” operate de hazard) la punctul său de plecare, mizând exclusiv pe 
calităţile atotedificatoare ale originii. În orice caz, trecut prin modelul genetico- 
antropologic, Austin e întors — fapt evident în compararea fragmentelor din 


Rusu, Cassirer şi van Oort citate mai sus — la Cassirer. 
12 


5 


„[N]oua abordare poetică aspiră să demonstreze, în fond, că şi «uzul poetic» 
ţine de dimensiunea internă a interacțiunii verbale şi, ca atare, el poate fi descris 
prin reguli constitutive de natură ilocutionarä” (Borcilă 1981: 72). Anii 70 — 80 ai 
secolului trecut abundă în asemenea tentative de rejuvenare a teoriei literare 
prin scheme conceptuale extrase din filosofia limbajului (v. antologia lui 
A.T. van Dijk, Pragmatics of Language & Literature, 1976). Remarcabilă, în sensul 
particular al receptării genurilor literare prin teoria actelor de comunicare, este 
lucrarea lui Jean-Marie Schaeffer, Qu'est-ce qu'un genre littéraire? (1989). 

performativului/ ilocutoriului-declarativ (prin aceste cuvinte, creez o lume/ un 
nou univers122). 


Identificarea poeziei cu o nouă gnoză, cu revelarea unităţii primare a 
lumii sau chiar cu instituirea unui nou univers, în descendența ambiguă a 
moştenirii mallarmeene (poezia este creare de lumi noi sau întoarcerea la 
puritatea pierdută a singurei lumi posibile — creaţia originară?; este, adică, 
revelaţie sau creaţie?) a avut consecințe impresionante pentru destinul 
acestui gen literar în secolul XX. Pe de o parte, poziția de sacerdot/ nou 
Orfeu a poetului modern(ist) tinde să accentueze specificitatea generică a 
liricului (poezia modernistă manifestând acest elitism al însingurării, care 
n-o desparte numai de „limba tribului”, ci şi de atingerea celorlalte genuri 
literare), pe de altă parte, acest exclusivism acerb ameninţă să scoată cu 
totul genul liric din sfera literarului. Pe de o parte, modernismul liric arogă 
poeziei un statut transgeneric (şi reconfirmă, într-un fel, inaderenta ei 
structurală la sistema genurilor literare!%), solicitând din partea criticii şi 
teoriei literare un aparat conceptual mult mai „poetizant”, în bună măsură 
calchiat după artele poetice şi declaraţii ale poetilor'#. Pe de altă parte, 
pretenţia liricii de sursă mallarmeană de a fi mai-mult-decât-literatură îi 
legitimează pe interpreţii săi să renunţe la a-i mai căuta specificitatea ca gen 
literar distinct în cadrul genurilor literare şi să apeleze la hermeneutici şi 


12 Un univers pretins sau autentic, căci e greu de elucidat dacă poetul mallarméan 
se pretinde mag, taumaturg, orfeu, sau chiar crede cu sinceritate că ilustrează o 
asemenea ipostază. A paria însă pe ipoteza unui orfism pretended (a unui 
Mallarmé/ eu liric mallarméan fals profet, fals demiurg etc. şi, în plus, conştient 
de „impostura” sa) contrariază întreaga ideologie modernistă de sursă franceză, 
care — în termenii pragmaticii lui Searle — ar putea fi descrisă ca profund 
„serioasă” şi gravă, condiţiile sale de „reuşită” excluzând ipostaza histrionică a 
autorului şi parodierea statutului poeziei. 

15 V, dificultăţile identificării unei taxinomii generice omogene sincronic si 
diacronic la cei mai mulți dintre teoreticienii şi istoricii genurilor literare 
(Northrop Frye, Kăte Hamburger, Tzvetan Todorov, Gerard Genette, A. Fowler, 
J.-M. Schaeffer ş.a.). 

14 Ergo, un limbaj critic mai putin ştiinţific (i.e. care tinde să se confunde cu 
limbajul studiat), bazat preponderent pe metafora critică, pe parafrazarea ori 
pastişarea involuntară a stilului autorilor avuti în vedere. 

jargoane tot mai putin interesate de ontologia literară a liricului şi mai 
apropiate de proprietätile limbajelor metafizic, teologic, antropozofic etc. 
(Poziţia radical anti-generică şi anti-taxinomistă a lui Benedetto Croce, de 
pildă, de la Estetica la scrierile de maturitate — v. Nuovi saggi di estetica: 
Breviario di estetica şi urm. —, dublată şi de de-specializarea conceptului de 
liric liricitate şi trecerea lui de la denominarea unui gen literar la 
desemnarea întregii sfere a artei — v. L'intuizione pura e il carattere lirico 
dell'arte —, a contribuit, paradoxal, la diluarea consistentei ontologice si a 
pulsiunii combative a liricului.) 


Literaritatea a ajuns, în aceste condiţii, un fief lăsat la dispoziţia 
ficţiunii literare!%, a prozei şi a romanului, până acolo încât poeticile 


15 Naratologia, de pildă, a facilitat importurile din filosofia austiniană a limbajului 
în teoria literară — distinctiile autor-narator (extinse, de la Wayne Booth la Jaap 
Lintvelt, în tipologii cât mai rafinate ale autorilor şi naratorilor) mergând mână 
în mână cu acreditarea ideii de literatură ca act de vorbire pretins, ca discurs 
simulat (autorul pretinde că povesteşte ceva; în realitate, cel care povesteşte este 
un narator/ personaj etc. — devoalarea confuziilor de „voci” naratoriale făcându-se 
tot pe terenul mimesisului, al distinctiei autentic/ imitat, care separă şi actele de 
vorbire reuşite de cele nereuşite, în filosofia limbajului comun, după Austin și 
Searle). Însă naratologia este eminamente o infrastructură a studierii prozei. În 
mare parte din teoriile literare postbelice, poezia a intrat, s-ar putea spune, pe 
uşa din spate, la comun, alături de alte manifestări literare, în maşina 
explicativă specializată pe arta prozei via speech acts. Chiar încercările de 
teoretizare cu originea în spete strict poetice — metafora, de pildă, din teoriile 
„metaforizării ca act de vorbire” — sfârşesc prin a travesti performativul în 
aceeaşi veche soluție a mimesisului: poetul pretinde x pentru a atinge efectul y 
(„în enuntarea metaforică şi poetică, «locutorul încearcă să acționeze asupra 
receptorului şi să-l determine să facă ceva», dar acest «ceva» nu constă în 
înscrierea lui într-un context referential dat — el nu este îndemnat «să dreseze 
vulturi sau să încerce să prindă stele»! —, ci în «a vedea lumea într-un fel nou» 
sau, mai exact, a «construi noi lumi posibile» (vezi de ex., Dorothy Mack, 1975 
[...]; Ted Cohen, 1975 [...])”, Poetica americană 1981: 70; v., de asemenea, cap. 
„The Metaphor” în John R. Searle, Expression and Meaning, unde statutul 
metaforei e discutat, alături de „discursul indirect”, „discursul ironic” şi 
„discursul literal”, prin raportare la condiţiile de realizare a actelor verbale — 
deci nu în cadrul unei teorii a genurilor literare distincte). De altfel, încă din 

ultimelor decenii ale secolului trecut au ajuns sä includä si poezia sub 


specia limbajului de tip mimetic, ergo, a ficțiunii!?. Chiar o încercare de 

CN 


1957, înainte de invazia austiniană în teoria literară, Charles L. Stevenson 
anunţa că articolul-studiu „Ce este un poem?” [,What is a Poem?”] se putea 
intitula foarte bine „Ce este o pictură?” sau „Ce este o operă de artă?”, tendința 
teoriei literare mergând spre identificarea unei (în jargon chomskyan) 
competenţe estetice globale şi atemporale, nu spre diferenţe specifice de tipul 
celor dintre genuri, specii sau alte forme de clasificare (departe aşadar de modul 
în care Estetica lui Hegel, de pildă, angaja dialectic poezia — cu cele trei genuri 
ale sale — în sistemul artelor). Ironic sau nu, tendinţa spre nediscriminare în 
interiorul unei arte sau a unui gen ar putea fi citită în paralel cu discursul 
corectitudinii politice. 

Poeticieni şi teoreticieni ai literaturii, de la Richard Ohmann („Literatura ca 
act”), Samuel R. Levin („Concerning what kind of speech act a poem is”) şi John 
R. Searle („Statutul logic al discursului ficțional”) la Thomas Pavel (Lumi 
ficționale), Lubomir Dolezel (Heterocosmica) sau Terry Eagleton (The Event of 
Literature), sunt preocupaţi preponderent sau exclusiv de redefinirea/ 
rechestionarea relaţiei dintre fictiune-ca-mimare-a-actelor-de-vorbire şi limbajul 
comun (i.e. de ontologia literarului — ontologia poeziei ca gen distinct de proză 
nemaiconstituind un subiect de interes; ce interesează sunt raporturile cu 
limbajul comun ale poeziei qua literatură/ literaritate). Intensitatea preocupării 
pentru relaţia ficțiune — limbaj comun merge până acolo încât reduce chiar relația 
literatură — limbaj comun la o subspecie a primeia (pe temeiul identităţii 
imperfecte dintre ficțiune şi proză/ literatură, ficțiunea existând şi în afara 
literarului, după cum şi „«literarul» este continuu cu «nonliterarul»”, v. Searle 
1981a: 211). În acest context, opţiunea separatistă a lui G. Genette, din Ficțiune şi 
dictiune (1991), de a rescrie, pe vechile fundaţii ale dicotomiei fond-formă şi cu o 
viziune critică asupra poeticilor ilocutionare, o nouă taxinomie a literarului, în 
care ficțiunea este „genul” plenar al literaritätii „constitutive” („Dacă există deci 
un mijloc, şi unul singur, pentru limbaj de a deveni cu siguranță operă de artă, 
acest mijloc e fără îndoială tocmai ficțiunea”, Genette 1994: 96), iar dictiunea e 
„genul” hibrid compus din poezie — beneficiara unei literaritäti de asemenea 
constitutive — şi formele literaritätii conditionale (texte non-fictionale de tipul 
autobiografiei/ autofictiunii, memoriilor etc.) această opţiune separatistă, 
aşadar, deşi desparte proza de poezie, urmând aparent frontierele tradiționale 
ale genurilor, în realitate atacă tot atât de vehement autonomia liricului. Refuzul 
lui Genette de a accepta, direct sau ocolit şi cumva involuntar (ca Ohmann şi 

tipul „Concerning what kind of speech act a poem is” (Levin 1976), cu baza 
ferm ancorată în discursul liric, dezvoltând o concluzie ce are meritul de a 
puncta explicit raportul dintre performativ şi poetic (Levin postulează 
existența unui enunț performativ global — „a higher sentence” — de tipul „I 
imagine myself in and invite you to conceive a world...”, respectiv lumea poe- 
mului — enunţ ce supervizează întreaga reţea de acte ilocutionare imaginate 
într-un poem), chiar o astfel de încercare are, aşadar, din punctul de vedere 
care interesează aici, cusurul că „performativul” poetic, aşa cum îl descrie 
Levin, se aplică la fel de bine şi celorlalte genuri literare, în special 
epicului!?. Spre deosebire de cel propus de Levin, „performativul” orfic, 


Searle, de pildă), omnipotenta mimesis-ului aristotelian ca descriptor necesar şi 
suficient al literarului, deci şi al poeziei (Genette fiind de părere că sistemul 
antic al genurilor n-a „prevăzut” genul liric şi nu mai e utilizabil în prezenţa 
acestuia, v. Introducere în arhitext, 1979), îl determină, evident, să rezerve genuri 
separate ficţiunii şi poeziei. Însă tot ce câştigase, odată cu pierderea identităţii 
generice, teoria ilocutionarä a poeziei sub umbrela cuprinzătoare a mimesis-ului 
(fie şi numai faptul că multe dintre studiile fertile privind specificitatea 
literarului în raport cu actele de vorbire pleacă de la citirea naratologică a unor 
poeme lirice) se anulează în noua dihotomie propusă de Genette. Poezia/ genul 
liric îşi regăseşte frontierele dinspre domeniul ficţiunii, dar si le pierde pe cele 
dinspre „genurile” literaritätii conditionale. Una peste alta, autonomia sa 
generică are din nou de suferit. 

27 În aceeaşi ordine de idei, Richard Ohmann este convins că soluţia obţinută pe 
baza analizei poemului lui R. Eberhart, de la care pleacă poetica sa ilocutionarä, 
se poate generaliza fără probleme la nivelul romanului (Ohmann 1981a). După 
cum şi că: „Mimesis-ul literar îl implică pe cititor într-o societate imaginară, 
făcându-l co-participant la actele care o determină [...] poemul pune în joc 
imaginația politică a cititorului, îl obligă la o opţiune politică”, de vreme ce 
„chiar şi lirica cea mai simplă introduce cititorul într-o interacțiune epică” 
(Ohmann 1981b). Asta pentru a decupla complet cercetarea literară de tradiția 
idealistă a discriminării epicului-obiectiv de liricul-subiectiv. Soluţia unui act 
performativ al imaginării — cu varianta actului de a produce o ficțiune — apare, la 15 
ani după articolul lui Levin, si la Genette, în Ficțiune şi dictiune — de această dată 
împotriva reductionistului Searle, care, deconstruind acest mit al criticii şi 
teoriei literare, nu crede că, în chip obiectiv, există diferențe de substanţă între 
limbajul curent si (opera de) ficțiune (v. Searle 1981). „A spune că enunturile de 

„liturgic-hieroglific” şi „magic” — aşa cum pot fi decriptate astăzi soluţiile 
tatonate de Raymond, Călinescu şi Rusu — constituia o diferență specifică a 
poeziei. 


ficțiune sunt nişte asertiuni prefăcute”, susține, în schimb, Genette, „nu exclude, 
cum pretinde Searle, posibilitatea ca ele să fie în acelaşi timp altceva [...] 
prefăcându-se că emite asertiuni (despre făpturi ficționale) romancierul face 
altceva, adică creează o operă de ficțiune. Posibilitatea unui astfel de cumul nu- 
mi pare că ar depăşi capacitățile omeneşti, şi la urma urmei chiar definiția 
prefăcătoriei presupune ca, prefăcându-te că faci un lucru, în realitate să faci din 
el altceva. Faptul de a produce nişte asertiuni prefăcute (sau de a te preface că 
produci nişte asertiuni) nu poate deci exclude a priori faptul că, producându-le 
(sau prefăcându-le că le produci) săvârşeşti în realitate un alt act, care e acela de 
a produce o ficțiune” (Genette 1994: 119-120). Intenţia lui Genette este, aici, de a 
salva prestigiul teoriei şi criticii literare, împotriva dominaţiei pragmaticii 
limbajului, dar soluţia găsită e neconvingătoare, lăsând la o parte faptul că, 
înainte chiar ca Searle să-şi formuleze obiecția, Ohmann dăduse deja un 
prototip al soluţiei întrebuințate acum de Genette, vorbind de actul de a scrie o 
povestire ca de un act specific literarului: „un autor desigur, înfăptuieşte actul 
ilocutionar de a scrie o operă literară” (Ohmann 1981a: 193). Astfel, revenind la 
poziţia lui Genette din Ficțiune si dictiune, pactul implicit dintre autor(-ul 
ficţiunii literare) şi cititor — „Binevoiţi a vă imagina împreună cu mine că a fost 
odată o fetiță etc.” (formulare similară versiunii performativului poetic-liric 
lansat de Levin!) — n-ar mai constitui un act de vorbire trucat/ neserios, cum 
crede Searle, ci unul autentic — de autenticitate literară. Pe de altă parte, „Dacă 
lăsăm la o parte fictionalitatea contextului lor, actele de limbaj ale personajelor 
de ficțiune, dramatică sau narativă, sunt acte autentice, pe de-a-ntregul 
înzestrate cu caracteristicile lor ilocutorii, cu «punctul» şi cu forţa lor ilocutorie, 
şi cu eventualele lor efecte perlocutorii, urmărite sau nu” (Genette 1994: 116). Ce 
nu convinge însă nici la Ohmann şi nici la Genette este ceea ce s-ar putea numi 
mirajulul holist: faptul că suma unor micro-acte de vorbire imitate (pretended) 
poate transcende condiţia de falsitate a părților sau, dimpotrivă, faptul că suma 
unor micro-acte de vorbire serioase poate suspenda necesitatea condiţiilor de 
reuşită ilocutionarä a părților; faptul că, în fond, „nişte asertiuni prefăcute”/ ori 
„serioase”, pe de o parte, şi „opera de ficțiune”, pe de altă parte, deşi stau, 
ontologic, pe paliere diferite si nu pot fi reduse unele la altele, pot ajunge cumva 
la un acord în care diferenţa ontologică dintre ele să dispară. 

Anexarea poeziei în paradigma mimesis-ului (dupä atâtia ani de high 
theory ne întoarcem la preromanticul abate Batteux, care, din exces de 
fidelitate aristoteliană, definea poezia drept imitare a sentimentelor, așa cum 
epopeea și tragedia imită acţiuni, v. Genette 1994)! este un gest extrem, ce 
explică, pe de o parte, consecințele excesului izolationist al poeziei — care nu 
şi-a creat un criteriu generic puternic, preferând să concureze cu metafizica 
în loc să concureze cu proza!” —, dar, pe de altă parte, reflectă deopotrivă 
incapacitatea teoriei genurilor literare de a mai opune rezistență presiunii 
unificatoare venite din partea filosofiei limbajului şi atracției față de 
pattern-ul ei conceptual (perechea limbaj comun — limbaj literar fiind, în plus, 
mai uşor de manipulat teoretic decât combinatorica dictată de opunerea 
limbajului comun mai multor tipuri/ genuri de limbaje literare). 


Dincolo de inconvenientele punctuale sau de fond, pesimismul sau 
scepticismul unora dintre poeticienii deceniilor opt şi nouă ale secolului 
trecut privind succesul teoriilor austiniene în dezbaterea ontologiei 
literarului a sucombat într-o fascinatie crescândă şi, în bună măsură, 
„necritică” pentru problematizarea relației dintre actele de limbaj şi 
literatură, eliminarea limbajului artistic/poetic din sfera de interes a 
filosofiei limbajului dictată anterior de Austin lucrând, se pare, ca o 


128 Dacă la abatele Batteux se imită sentimente, la Ohmann, Searle & Co., se imită 
actele de vorbire. Impresia, la urma urmei, nu e că filosofii limbajului 
emancipează teoria literară, ci că toate cuceririle pragmaticii se întemeiază, ca 
veritabile ancillae, pe un origo aristotelician — imitatia, simularea —, singurul aport 
modern fiind generalizarea acestui principiu de la „actul de literatură” la întregul 
sistem al actelor de limbaj. În altă ordine de idei, imitarea actelor ilocutorii (prin 
care Ohmann crede că se desparte de Aristotel, la care se imită doar ,actiuni” — v. 
Ohmann 1981a) nu are în plus decât avantajul de a face implicitul explicit: 
imitarea ,actiunilor”, în tragedie şi epopee, se făcea, evident, tot via limbaj — o 
premisă nebuloasă, însă fără doar şi poate existentă şi la Aristotel). Searle şi 
Ohmann vând, prin urmare, castraveți grădinarului Aristotel. Unica lipsă de 
viziune a magistrului pare aceea de a fi oferit descendenților o teorie susceptibilă 
de mult mai multe întrebuințări decât imaginase el. 

1% Pe teren românesc, într-un recent studiu despre „natura poeziei”, Un alt 
Bolintineanu — gânduri despre natura poeziei, Mihai Dinu menţine acelaşi 
izolationism generic cvasi-metafizic al poeziei (v. Dumitru 2012). 

interdicţie care stârnește apetitul!®. În aceste condiţii, echivalenta act poetic 
= act mimetic devine o constantă a ultimelor decenii de teorie literară via 
filosofia limbajului, semiotică ş.cl. Discursul sau limbajul poetic ajunge să 
însemne, în aşa-numita „poetică ilocutionarä”, preponderent sau 
eminamente un discurs literar — comportamentul „ilocuționar” al poemului 
putându-se extinde cu uşurinţă la cel al prozei. Genul liric pare a-şi fi risipit 
recalcitranta sistemică, înregistrându-se, din acest punct de vedere, o 
revenire la statutul pre-romantic al taxinomiei literare, în care poeticul şi 
poezia acopereau, în linii mari, tabela „modurilor” şi a „obiectelor” trasată 
de Aristotel în Poetica, având tragedia şi epopeea în prim-plan (schemă la 
care liricul va fi cooptat şi adaptat cu anevoie, acţionând ca un agent 
dizolvant!*!). Astăzi, poeticul desemnează întreaga sferă a unei literaritäti 
post-generice, conglomeratul indistinct al claselor şi speciilor literare — deci 
nu, în chip particular, genul liric, al cărui punct maxim de discriminare 
generică l-a constituit perioada modernistă. 


Admitând acest temei comun de definire a poeziei ca act performativ 
sui generis, deosebirea capitală între modul pre-austinian de descriere a 
poeziei şi modul post-austinian de descriere a literaturii este tocmai aceea 
dintre aroganță şi concesie (sau dintre modul aristocrat, imperial chiar, si 
modul egalitarist, democrat): emfaza supra- şi trans- generică a poeziei de 
după Baudelaire şi îndeosebi de după Mallarme este constrânsă, după 
contactul teoriei literare cu filosofia limbajului, să se coboare până la a 


130 L, Doležel nu mai are, de pildă, nici un „scrupul” de inadecvare atunci când îşi 
intitulează un capitol din Heterocosmica (1998) „World construction as a 
Performative force”, după cum o teoreticiană recentă a poeziei, Angela 
Esterhammer, vorbeşte, în Creating States: Studies in the Performative Language of 
John Milton and William Blake (1994), despre „performativul fenomenologic” 
conţinut în operele acestor autori englezi (volumul reprezintă însă o falsă ocazie 
de resuscitare a discriminării generice poezie-proză), iar exemplele de rescriere 
(= violare) a premisei austiniene de limitare la limbajul comun pot continua. În 
toate aceste exemple se remarcă pasiunea extragerii soluţiilor dintr-un domeniu 
ce refuza din start conceptualizarea actului literar şi a produselor sale, şi 
adaptarea lor la cele mai diverse feluri de a imagina şi teoretiza literarul. 

131 Încercările de asimilare a acestuia ca gen cu drepturi (şi criterii) egale impunând 
modificarea până la anulare a arhitecturii istorice a genurilor. 

împărţi acelaşi criteriu explicativ cu toate celelalte genuri literare şi chiar cu 
discursul nonliterar (glumă, reclamă, fabulă politică etc.), criteriu care, 
oricum, pune literarul însuși într-o poziție secundă, defavorabilă, ca sumă a 
unor acte de vorbire „diminuate şi incomplete” (Ohmann), „nereuşite”, 
„pretinse” (Ohmann: 1981; Searle: 1981a, 1981b), „imitate”, plus alte 
calificative care, mai mult sau mai puţin voit, atacă dreptul la diferenţă al 
literarului şi îndeosebi al liricului. Toate acestea, lăsând de-o parte faptul că 
noua definiţie — negativă — se bucură de toate metehnele întemeierii 
negative: i.e. serveşte mai mult teoria actelor de vorbire decât „natura”/ 
ontologia literarului, căci „nu utilizăm atât teoria ilocutionarä în folosul 
studierii textului literar în general, cât mai degrabă ne folosim de o 
categorie particulară de texte pentru a aduce unele clarificări teoriei”, 
susținea Mircea Borcilă în studiul său introductiv la antologia Poetica 
americană (Borcilă 1981: 69). Acelaşi teoretician sintetiza însă pozitiv 
randamentul tezei ,deviantei ilocutionare” sau a mimetismului ilocutionar 
ca specificitate a literarului, la Ohmann şi Searle: „a nu se confunda situația 
enuntiativä poetică cu cea empirică este o «regulă constitutivă» generală a 
discursului literar (sau a «actului mimetic»), pentru că orice violare a 
acestei reguli — de ex. prin formularea unor întrebări privind statutul 
empiric al vorbitorului etc. etc. — nu produce o înţelegere (sau o lectură) 
mai mult sau mai putin proastă a textului literar, ci pur şi simplu îl 
desființează pe acesta, producând un alt tip de activitate de sens (non- 
literară)” (Borcilă 1981: 75). Un raţionament care, de fapt, cade în aceeaşi 
tentatie a circularitätii acuzate în pasajul citat anterior: „regula constitutivă 
generală” a unui discurs literar cere să fie... literar! Cum altfel putem 
discerne tipul de lectură adecvat unui text ori situaţia sa ,enuntiativä” dacă 
nu recunoaștem în prealabil „natura” acelui text qua poetic sau literar? 
Poetica ilocutionarä n-a produs — prin teoria literarului ca act de vorbire 
„mimetic” — un argument autentic de ontologie a literarului, de vreme ce se 
sprijină deja pe axioma existenţei prealabile a acestuia. Altfel spus, acea 
„regulă constitutivă” a discursului literar, în loc să îl întemeieze ca atare, se 
întemeiază ea însăşi pe proprietatea de a exista a literarului — după cum, la 
G. Călinescu sau la Liviu Rusu, aptitudinile liturgic-hieroglifică sau magică 
nu se distingeau decât în cazul unor texte codate dinainte drept poetice. 

Prin prisma acestei circularitäti, „regula constitutivă” a literarului identi- 
ficată cu concursul teoriei actelor de vorbire nu ajută la producerea şi/sau 
deducerea literarului, ci doar la identificarea lui a posteriori, calitate care n-o 
face superioară modalitätilor mai vechi de tatonare a ontologiei poeticului/ 
literarului, inclusiv teoriei genurilor. 

B. CONCEPTUL DE EVOLUTIE A LITERATURII 
ÎN PRACTICA CERCETARII LITERARE 


«Paradigma» kuhnianä între critică 
şi istorie literară. 
Comensurabilitate vs. incomensurabilitate 
a valorilor literare 


Judecând după titlu, aceasta este o nouă tentativă de transferare în 
sfera cunoaşterii literarului a unor concepte din practica sau din filosofia 
ştiinţei, în buna tradiţie a fascinatiei stiintiste care, din postromantism 
încoace, a patronat transportul de jargon şi metode din ştiinţă în cercetarea 
fenomenului literar. — O tradiţie a îndatorării pe care critica şi teoria artei 
au căutat s-o conteste prin varii probatorii de exaltare a autonomiei artei în 
sfera producţiilor intelectuale şi de singularizare a cercetării actului artistic 
şi a produselor sale. 


Pe de altă parte, tentativa mea ţine să nu omită faptul că, simetric, 
spectrul contaminării de un limbaj venit dinspre ştiinţele slabe a stimulat 
noi discursuri de identificare şi autentificare în interiorul comunităților 
ştiinţifice. În postfata ediţiei a doua a Structurii revoluțiilor ştiinţifice (1969), 
de pildă, între alte lămuriri şi disocieri menite să-i clarifice terminologia şi 
poziţiile, Thomas S. Kuhn divulgä una dintre mizele lucrării: 
decontaminarea gândirii asupra ştiinţelor tari de presiunea locurilor 
comune venite dinspre disciplinele umane, dar și originalitatea convertirii 
unor „instrumente” din zona umanistă în concepte cu aplicaţie restrânsă la 
istoria ştiințelor!?. O decontaminare ce nu excludea influenţa, dar încerca 


1% „Istoricii literaturii, muzicii, artelor, dezvoltării politice si ai multor altor 
activități umane descriu de multă vreme aceste subiecte în acelaşi gen. 

în acelaşi timp să limiteze subordonarea ştiinţei față de un limbaj extern; 
Kuhn accepta, prin urmare, că tiparul dialecticii tradiţie vs. inovaţie 
(revoluţie) are o veche tradiţie în istoria disciplinelor umane (de la istoria 
artei şi a literaturii la politică, de unde împrumută conceptul de 
„revoluţie”), dar îşi propune, în acelaşi timp, prin intermediul conceptelor 
de paradigmă! şi incomensurabilitate!* a paradigmelor, să creeze un profil 
radical distinct al „revoluţiei ştiinţifice”! (şi al întregului ethos ştiinţific, de 
la filosofia hard la cel din urmă practician), netransferabile în sfera cercetării 
ştiinţelor slabe şi a artelor, care, după Kuhn, au o relaţie mai cordială decât 


Periodizarea în termeni de breşe revoluționare în stil, gust şi structură 
instituțională fusese unul dintre instrumentele lor tipice. Dacă am fost original 
în privinţa acestor idei, aceasta s-a datorat mai ales aplicării lor la ştiinţă, despre 
care se credea că evoluează altfel [i.e. cumulativ, n.m. T.D.]” (Kuhn 2008: 277). 

133 „Paradigmele sunt acele realizări ştiinţifice universal recunoscute care, pentru o 
perioadă, oferă probleme şi soluții model unei comunităţi de practicieni” (Kuhn 
2008: 58). Concept redefinit ulterior ca „matrice disciplinară”. 

1%, Asemenea alegerii între instituţii politice rivale, cea dintre paradigme rivale se 
dovedeşte a fi o alegere între moduri incompatibile de viață comunitară. 
Întrucât are acest caracter, alegerea nu este şi nu poate fi determinată numai de 
procedurile evaluative, caracteristice ştiinţei normale, pentru că acestea depind, 
în parte, de o anumită paradigmă şi tocmai acea paradigmă este pusă în 
discuţie. Când paradigmele intră (aşa cum trebuie să se întâmple) într-o 
controversă asupra alegerii paradigmei, rolul lor este inevitabil circular. Fiecare 
grup foloseşte propria sa paradigmă pentru a argumenta în favoarea ei” (Kuhn 
2008: 159). Ca atare, „diferenţele dintre paradigme succesive sunt atât necesare, 
cât şi ireconciliabile. [...] Tradiţia de ştiinţă normală care apare dintr-o revoluţie 
ştiinţifică este nu numai incompatibilă dar, de multe ori, realmente incomen- 
surabilă cu ceea ce fusese înainte” (Kuhn 2008: 168). De la incompatibilitate de 
natură lexicală până la incompatibilitate ontologică, între două viziuni asupra 
lumii şi chiar între două realități diferite („after a revolution scientists are 
responding to a different world” — „după o revoluție, oamenii de ştiinţă 
lucrează într-o lume diferită” — Kuhn 2008: 200), cercetătorul a revenit constant, 
pe parcursul întregii sale cariere, asupra conceptului de incomensurabilitate. 

15 ,[RJevolutiile ştiinţifice sunt inaugurate de conştiinţa tot mai acută [...] că 
paradigma existentă a încetat să mai funcționeze adecvat în explorarea unui 
aspect al naturii pe care însăşi paradigma îl dezvăluise anterior” (Kuhn 2008: 157). 

ştiinţele cu trecutul, ca moştenire culturală comensurabilă, traductibilă în 
limbajul prezentului!*. O pasiune a contrastului care l-a singularizat pe 
Kuhn nu numai în accepţia largă a culturii, prin deschiderea unui nou front 
de problematizare a relației dintre artă şi ştiinţă, ci şi în comunitatea închisă 
a filosofilor ştiinţei, care au găsit cu predilecție contestabil în Structura 
revoluțiilor ştiinţifice tocmai acest element discriminator al evoluției ştiinţei 
în raport cu orice alt domeniu de activitate intelectuală: dispunerea 
non-teleologică şi incomensurabilă a paradigmelor pe axa istoriei, invali- 
dând viziunea ortogenetică, de progres prin cumul de cunoştinţe, 
acreditată până atunci în istoria ştiinţei (invalidare care readuce ştiinţa în 
proximitatea artei — şi ea non-progresistă —, dar pe un traseu niciodată 
imaginat în acest fel şi cu o nouă definiție a conceptului de progres). 


În pofida disocierilor mai mult sau mai puţin explicite ale autorului 
său, conceptul de paradigmă - ca şi elementele filosofiei lui J.L. Austin — a 
făcut o carieră de invidiat în ştiinţele umane, trecând fără probleme în 
jargonul cercetării literare, de la specialiştii intratabili ai esentialismului 
literar până la vulgata de manual, încât astăzi se vorbeşte mai des de 


1% „Când repudiază o fostă paradigmă, comunitatea ştiinţifică neagă în acelaşi 
timp, ca obiect adecvat al examenului profesional, majoritatea cărților şi arti- 
colelor în care era materializată acea paradigmă. Educaţia ştiinţifică nu foloseşte 
vreun echivalent al muzeului de artă sau al bibliotecii de lucrări clasice, rezultatul 
fiind uneori o distorsionare drastică în înţelegerea de către omul de ştiinţă a 
trecutului disciplinei sale. În mai mare măsură decât practicienii altor discipline 
creatoare, el ajunge să vadă acest trecut ca ducând în linie dreaptă la punctul de 
vedere actual al disciplinei sale. Pe scurt, el ajunge să îl vadă ca progres. Nici o 
alternativă nu îi este disponibilă atâta vreme cât rămâne înăuntrul disciplinei” 
(Kuhn 2008: 232). Dacă repudierea arhivelor este atât de radicală în ştiinţe, la fel 
de adevărat este şi că ea nu s-a folosit totuşi de trâmbita voluntară a avangardelor 
literare şi artistice, după cum, în bună măsură, se poate spune că ceea ce au 
învățat mai bun artiştii de la maeştrii lor a fost nu o manieră sau o filosofie a artei, 
cât pulsiunea uciderii simbolice a părinţilor. Din acest punct de vedere, remarca 
lui A.N. Whitehead conform căreia „O ştiinţă care ezită să-şi uite fondatorii este 
pierdută”, invocată de Kuhn în ideea accentuării diferențelor dintre ştiinţele tari şi 
restul disciplinelor (în special artele), face, involuntar, şi serviciul invers, 
apropiind evoluţia artelor de cea a ştiinţelor. 

„paradigma modernistă” sau „romantică” decât de ,modernism” sau 
„romantism” tout court. 


Încercând, în cele ce urmează, o problematizare a transferului 
conceptului de paradigmă dinspre istoria ştiinţelor spre istoria şi critica 
literară, încep prin îndepărtarea din start a unor piste false — m-aş înscrie, 
de pildă, într-un cerc vicios dacă m-aş grăbi să arăt că produsele artei sau 
ale literaturii urmează, ca si în ştiinţe, dialectica traditie-revolutie, 
întorcându-mă la punctul pe care tocmai încercase Kuhn să-l depăşească, în 
dorinţa de a desprinde specificul „revoluției științifice” de uzul conceptului 
de revoluţie în disciplinele umaniste. Ce rămâne de făcut? 


În primul rând, trebuie evitată modificarea sau extinderea ad hoc a 
conceptelor avute în vedere, care, prin metaforă, analogie şi alte procedee 
de concubinaj semantic, pot fi determinate să acopere arii de semnificaţie 
străine de definiția lor. Ca atare, noţiunile de paradigmă, revoluție, 
incomensurabilitate ş.a. trebuie înţelese aici cât mai aproape de felul definirii 
şi utilizării lor de către Kuhn. 


În al doilea rând, se impune adoptarea unei ipostaze omoloage celei a 
lui Kuhn - care nu s-a recomandat drept un filosof al ştiinţei, ci un istoric al 
ştiinţelor şi al formelor de validare în acest domeniu. Voi încerca, prin 
urmare, să întocmesc o tipologie, mai mult sau mai puţin euristică, a cercetării 
fenomenului literar pe model kuhnian, nu o hermeneutică a literaturii în 
sine, ca succesiune de paradigme. Nu voi discuta aşadar despre 
oportunitatea abordării modernismului sau romantismului ca paradigme 
(nu ştiu dacă există o „paradigmă modernistă” aşa cum există, la Kuhn, o 
paradigmă copernicană sau una newtoniană, căci nu-mi propun să fac aici 
ontologia literarului), ci despre plauzibilitatea descrierii agenţilor concreti ai 
cunoaşterii şi validării literare - criticul şi istoricul literar — în termeni de 
puzzle solver şi paradigm tester, conform tiparului kuhnian al validării teoriilor 
în comunităţile ştiinţifice confruntate cu dialectica „ştiinţă normală!*/ 


137 „Cercetarea normală, care este cumulativă, îşi datorează succesul capacității 
oamenilor de ştiinţă de a alege regulat probleme care pot fi rezolvate cu tehnici 
conceptuale şi instrumentale asemănătoare celor deja existente. [...] Cel care se 
străduieşte să rezolve o problemă, definită de cunoaşterea şi tehnica existentă, 
nu caută pur şi simplu la întâmplare. El ştie ce vrea să obțină, astfel încât îşi 

„Ştiinţă extraordinară”15%. Ca atare, demersul meu se va concentra asupra 
abilităților de solver şi tester ale practicienilor din câmpul cunoaşterii 
literarului, imaginati în ipostaze ideal-disociate de istoric şi critic literar, 
lăsând pe cât posibil deoparte spinosul aspect al (in)compatibilitätii esenţiale 
dintre obiectele şi finalitätile artei şi ştiinţei în sine, prea complex pentru a fi 
angajat în această discuţie, care, din fericire, se poate purta şi pe deasupra lui, 
ca scrutare în paralel a două comunități profesionale angajate într-un demers 
cognitiv!*. 

Totuşi, deşi am convenit suspendarea problematizării în termenii 
dicotomiei ştiinţă vs. artă, discutarea abilităţilor de solver şi tester nu se 
poate face fără o minimă descriere/ conventionalizare a obiectelor „de 
rezolvat”, respectiv „de testat”. În cazul de față, apare evident că, global, 
obiectul „de rezolvat” şi „de testat” este reprezentat de producţia literară a 
unei epoci sau a unui moment dat, aşa cum, pentru Kuhn, de testat şi de 
rezolvat sunt anume provocări ale ştiinţei, foarte general spus. Totuşi, ceea 
ce face ca bipartitia solver — tester să fie cu deosebire operaţională şi 
exportabilă dincolo de sfera ştiinţei este tocmai ingenioasa scindare a 
percepţiei asupra obiectului numit convenţional ştiinţă: pe de o parte, o 
viziune de tip puzzle 1%, instalată îndeobşte în acalmia de după adoptarea 


proiectează instrumentele şi îşi orientează ideile în mod corespunzător. 
Noutatea anticipată, noua descoperire, poate surveni numai în măsura în care 
anticipările sale în privinţa naturii şi instrumentele sale se dovedesc greşite” 
(Kuhn 2008: 161). 

18 Specifică momentelor de punere sub semnul întrebării a vechii paradigme, de 
febrilitate a căutării şi pregătire a unei revoluţii ştiinţifice. 

1% Este şi motivul pentru care am renunţat deocamdată la implicarea artistului 
creator în acest binom — deşi binomul artist qua paradigm tester vs. critic/ istoric 
qua puzzle solvers era cu mult mai atrăgător —, şi am limitat discuţia la sfera 
cunoaşterii literarului, nu şi la sfera producerii lui, aşa cum ar fi recomandat 
teoria lui Kuhn pentru care oamenii de ştiinţă întrunesc in potentia ambele 
abilităţi: cunoaştere, rafinare şi producere de (noi) teorii ştiinţifice — „producers 
and validators of scientific knowledge”. 

1% „A rezolva o problemă de cercetare normală înseamnă a obţine anticipatul într-un 
chip nou şi, pentru aceasta, trebuie rezolvate tot felul de puzzles complexe, de 
natură instrumentală, conceptuală şi matematică. [...] Calitatea unui puzzle nu 

unei noi paradigme, când practicienii nu fac decât să sporească dovezile de 
fidelitate față de noul idol şi să rafineze traseul ajungerii la o soluţie deja 
conținută de paradigma în care lucrează (o viziune conservatoare, ostilă 
oricărei alte inovaţii decât pura dexteritate a dibuirii de noi trasee către 
aceeaşi soluţie), pe de altă parte, o viziune de tip revoluționar, de 
contestare a vechii paradigme şi de testare a noului, caracteristică epocilor 
de criză şi de conflict inter-paradigmatic, când presiunea fidelității față de 
vechea paradigmă e slăbită de incapacitatea acesteia de a integra anomaliile 
nou apărute în comparaţie cu oferta noii paradigme. O scindare a 
obiectului care poate fi transportată fără probleme şi în sfera literarului, 
odată ce nu angajează discuţii de ontologizare a literarului qua puzzle sau 
qua revoluţie, ci doar diferențe de optică venite dinspre zona practicii 
concrete, care comandă raportarea la corpusul literar ca la un puzzle de 
rezolvat sau ca la o succesiune de momente revoluţionare. 


Se poate conveni deci că criticul literar (ca paradigm tester) constru- 
ieşte un discurs al rupturii, în vreme ce istoricul, teoreticianul, poeticianul 
(ca puzzle solvers) construiesc o arhitectură, un organism, o naraţiune, care 
nu se poate funda pe aporii şi salturi inexplicabile (acele membra disjecta ale 
criticii repudiate de Roman Jakobson, în teoria sa despre dominantă); că în 
istorie totul tinde să obţină o cauză şi o explicaţie (o imagine „mai unitară, 
mai sintetică, mai ordonată” — tot Jakobson); că misiunea criticului nu e, în 
schimb, arhitectura, evidenţierea lanțului cauzal etc., ci urgenţa depäsirii, 
într-o logică aproape publicitară de privilegiere a noului. Că istoricul face 
evoluţie, iar criticul — revoluţie. Istoricul s-ar înscrie, aşadar, în ceea ce 
Kuhn numeşte „ştiinţă normală” (normal research), iar criticul, în „ştiinţa 
extraordinară”, în măsura în care orice act de depistare şi acreditare a 
inovației unui autor e similar confruntării cu anomalii şi eventual cu o criză 
a instrumentelor de aprehendare a realității, din ştiinţe. (La fel de bine se 
poate spune însă că un autor care se pliază orizontului de aşteptare al 
epocii sau un critic care promovează o operă conformă orizontului de 


rezidă nicidecum în importanţa sau relevanta intrinsecă a soluţiei lui. [...] Dacă 
valoarea intrinsecă nu este un criteriu definitoriu al unui puzzle, existența 
garantată a unei soluţii a lui este un astfel de criteriu. [...] Trebuie să existe, de 
asemenea, reguli care limitează atât natura soluţiilor acceptabile, cât şi etapele 
prin care sunt obţinute” (Kuhn 2008: 98-100). 

aşteptare fac, amândoi, „ştiinţă normală”.) Sainte-Beuve repudiind „ano- 
malia” Balzac continua, de pildă, să oficieze în litera vechii paradigme, ca 
puzzle solver, pe când mult mai puţin ilustrul Champfleury, raportat la 
acelaşi autor şi distingându-l ca inovaţie, nu ca anomalie, dovedeşte virtuți 
de paradigm tester (istoria literaturii franceze abundă, altminteri, în poeţi şi 
jurnalişti literari cu virtuţi de paradigm tester şi în faimoşi critici care nu sunt 
altceva decât excelenți puzzle solvers); ca paradigm tester acţionează, de pildă, 
si Roger Caillois atunci când îl descoperă pe J.L. Borges pieţei franceze si 
occidentale. 

Trebuie spus apoi că istoricul şi criticul literar reprezintă, în 
premisele de la care plec, funcţii, nu persoane; că nu este exclus ca un 
individ, printr-o poziție anume, să bifeze funcţia de critic-paradigm tester, 
iar prin alta funcția de istoric-puzzle solver (Maurice Nadeau, de pildă, cu 
Historie du surréalisme, intră în tipologia puzzle solver; atunci când îl 
promovează pe tânărul Michel Houellebecq, căruia îi şi publică, de altfel, 
primul roman - face însă operă de paradigm tester; alt exemplu: criticul şi 
istoricul literar englez Edmund Wilson — receptându-l favorabil pe James 
Joyce, la doar câţiva ani după apariţia romanului Ulise — se prezintă ca un 
paradigm tester; acelaşi critic însă, desfiintând în anii 50 literatura lui 
J.R.R. Tolkien, acționează ca un prizonier al vechii paradigme). Este, în 
aceeaşi măsură, posibil — în genul istoriei borgesiene a lui Pierre Ménard -— ca 
acelaşi text să-l recomande pe autor o dată drept paradigm tester, iar în alt 
context drept puzzle solver (este cazul receptării lucrării lui Albert Thibaudet 
La poésie de Stéphane Mallarmé în două epoci diferite: aproape nevândută în 
1912, când Mallarmé nu pătrunsese în conştiinţa publică, monografia lui 
Thibaudet era un instrument de testare a paradigmei critice; la a doua 
ediție, în 1926, buna primire a cărţii arăta că volumul se înscria în orizontul 
de aşteptare al pieţei literare, trecând în staza de puzzle solver). 


În fine, echivalentele critic-paradigm tester/ istoric-puzzle solver ilus- 
trează o polarizare forțată, fireşte, o reducere la absurd, căci nu există istoric 
absolut inert în faţa provocărilor prezentului şi nici critic fără o viziune mai 
amplă asupra literaturii — dar în genere se poate conchide că istoricul şi 
criticul literar impersonează acea „tensiune esenţială” imaginată de Kuhn: 
divergent thinking (criticul) şi convergent thinking (istoricul). 

Odată stabilit scenariul distributiv, respectiv mai probabila 
disponibilitate a criticului pentru profilul paradigm tester şi a istoricului 
literar pentru prototipul puzzle solver, apare provocarea de a afla care dintre 
ei lucrează cu valori incomensurabile. Şi asta tocmai pentru că, la Kuhn, 
răspunsul e fără echivoc: numai paradigm tester-ul are privilegiul de a asista 
la turnirul limbajelor incompatibile, puzzle solver-ul fiind închis în 
circularitatea paradigmei pe care o serveşte. 


Teză: critica literară lucrează cu valori incomensurabile; istoria 
literară lucrează cu valori comensurabile. Conform teoriei kuhniene a para- 
digmei, între incomensurabilitatea paradigmelor şi ipostaza lor concurentialä 
nu există nicio contradicție, însăşi starea de concurență dintre paradigme, 
apărută pe fondul înmulțirii anomaliilor inexplicabile, determinând 
incomensurabilizarea vocabularelor lor. O adoptare fără amendament a 
conceptului kuhnian de incomensurabilitate în sfera cercetării literare s-ar 
putea face însă numai în cazul criticii de întâmpinare, obligată să judece 
neîncetat în logica progresului, a înnoirii si substitutiei definitive: deţinere 
temporară a capului de afiş, urmată de substituție deplină (trenul detronează 
diligenta). Critica literară, căutând să promoveze mereu-noul, situează tot 
restul sub spectrul revolutului. Principial, critica nu are voie să rateze noul. 
Criticul e obligat — prin convenţie profesională — să lucreze în regim de 
necesitate a progresului, să depisteze şi să convertească inovaţia în valoare, 
să distingă vechiul „adevăr” de noul „adevăr”, respectiv să aducă producţia 
literară a momentului în stare de incomensurabilizare şi concurenţă radicală 
a „paradigmelor”; istoricul literar, în schimb, este educat să producă liantul 
comun, co-mensurabilizarea valorilor, în absenţa urgentei agonale ce 
determina poziţiile celui dintâi; să judece, altfel spus, în termeni de evolutie- 
expansiune, să adauge, nu să substituie, teritorii (Dante nu-l detronează pe 
Homer în felul în care Copernic îl invalidează pe Ptolemeu etc.). 

Antiteză: critica literară lucrează cu valori comensurabile; istoria 
literară lucrează cu valori incomensurabile. Pe de altă parte (şi criticii lui 
Kuhn n-au întârziat să o facă), se poate obiecta că doar între vocabulare co- 
mensurabile (care dispun de structuri şi segmente de vocabular comune) se 

poate institui o stare de concurență!“ şi că dialectica, în principiu continua 
redispunere a valorilor prin sisteme de opoziții, exclude incomensura- 
bilitatea. Ca atare, critica producţiilor literare ale zilei, şi nu istoria literară, 
căreia obiectul de studiu nu-i permite, în prea multe situaţii, accesul la 
situații de concurenţă in actu, doar critica, deci, ar fi terenul de manifestare 
al acestor entități comensurabile. Incomensurabilitatea s-ar putea instala, în 
aceste condiţii, în istorie, acolo unde vocabularele şi poeticile nu s-ar mai 
afişa în stare de concurență imediată, fiind cuprinse într-un continuum de 
realități îngheţate, ca o suită de vignete fără scop şi cauză!*?, lipsite de 
cimentul unor certitudini care să ateste „de unde vine” şi „spre ce se 
îndreaptă” literatural#. O modestie darwiniană pe care Kuhn a căutat-o cu 
asiduitate şi a recomandat-o istoricilor ideilor, dar pe care n-am întâlnit-o — 


141 Conceptul kuhnian de incomensurabilitate se cere însă abordat şi prin prisma 
lămuririlor suplimentare sau al aprofundărilor întreprinse în lucrări mai târzii 
precum  „Commensurability, Comparability, Communicability” (1982) sau 
„Afterwords” (1993); este de luat în calcul, de pildă, amendamentul unei 
incomensurabilitäti „locale”, care nu afectează complet vocabularele teoriilor 
imaginate în stare de concurenţă. 

12 Teoria romantică a geniului indică exact simptomul perplexitätii unei gândiri 
finaliste aflate în faţa unor realităţi incomunicabile: în condiţiile în care hazardul 
şi discontinuitatea sunt persona non grata în proiectul unei literaturi, diferența 
radicală reprezentată de un Shakespeare, un Goethe sau un Eminescu în 
comparaţie cu contemporanii, predecesorii şi succesorii lor a trebuit convertită 
în diferenţă de natură (v. şi supra, cap. „Clasă şi individ...”). 

18 De incomensurabilitate genuin-kuhniană, în termeni de completă discontinuitate, 
se poate vorbi mai pertinent în situația comportamentului saltationist, a 
importului de formule (imitatia). La nivel conceptual, de pildă, simbolismul 
românesc nu are ce căuta în stricta vecinătate a romantismului eminescian 
(lipsind veriga parnasiană şi, în genere, tradiţia rationalistä seculară a Franţei, 
împotriva căreia s-au ridicat curentele zise spiritualiste), aşa cum şi revolta 
avangardiştilor români împotriva „tradiţiei” e tot un răspuns la un stimul fictiv, 
literatura română neavând ,realitätile” şi tradiţia poetică a Franţei. Dacă 
noțiunile cu pricina apar — în uzul criticii — ca incomensurabile, scriitorii care le 
ilustrează sunt însă cât de poate de „mensurabili” şi, în răstimpul unei singure 
cariere, reuşesc să înnoade crezuri şi formule teoretic incomunicabile. 

în formă practică — la nici un istoric al literaturii“. E greu de imaginat, de 


14 Poate cel mai apropiat de acest deziderat metodologic este Benedetto Croce — în 
unele dintre teoriile sale asupra istoriografiei literare care problematizează 
tensiunea dintre critică, istorie şi estetică, de pildă din La riforma della storia 
artistica e letteraria (1917-1919; v. Croce 1991: 147-181), unde, între altele, Croce 
refuză istoriografiei literare pulsiunea deterministă şi/ sau finalistă a istoriilor 
literare, ca naratiuni sociologizante sau nationalizante (pe teren românesc, ca 
proiect național, Istoria lui G. Călinescu ar ilustra cu brio obiectul unei astfel de 
respingeri): „la vera forma logica della storiografia letterario-artistica è la caratteristica 
del singolo artista e dell’opera sua, e la corrispondente forma didascalica, il saggio e 
la monografia” (Croce 1991: 162). În aceeaşi ordine de idei, interpretarea oferită 
de René Wellek istorismului crocean e făcută chiar în spiritul istorismului 
kuhnian, al incomensurabilității paradigmelor: „Croce totally rejects the 
possibility of an evolutionary history of poetry. There are only poets — persons 
and their work — and they do not form an order, a chain or series. Only 
monographs and essays are allowed. Literary histories are kept alive only by 
the need of students and scholars for encyclopedic information” (Wellek 1992: 
200). Si tot despre il storicismo crocean: „History, the only reality, move on with 
no utopian or final stage in sight” (Wellek 1992: 189). Interpretare dublată de o 
serie de lămuriri oferite, în regim informal, de Croce însuși: „In a letter 
summarizing a conversation I had with Croce in the year of his death, he 
reasserted his rejection of literary history. If one asked to put a series of 
monographs and critical essays into some order, he [Croce] would answer: 
"Everyone can put them in whatever order pleases him’ (letter to René Wellek, 
5 June 1952). There is no real continuity (except an external one) between Dante, 
Boccacio, and Petrarch, or even between Pulci, Boiardo, and Ariosto. Each is 
completely different, unique” (Wellek 1992: 200). Pe de altă parte, această formă 
de istorie-naratiune nefinalistă, deşi un progres în raport cu formele deja 
experimentate şi mai aproape de profilul darwinian al istoriei ca evoluţie fără 
proiect, intră în conflict cu o altă convingere a lui Croce, aceea conform căreia 
orice istorie literară e o istorie contemporană — i.e. inevitabil dirijată dinspre şi 
înspre paradigma prezentului, circularitate inerentă perioadelor de „ştiinţă 
normală”, după Kuhn (un argument în plus, aşadar, pentru identificarea 
istoricului literar cu ipostaza de puzzle solver a cercetătorului ştiinţific). O 
circularitate de aceeași natură se poate detecta, mai aproape de cercetarea 
actuală pe teren românesc, în gestul sesizării acelor „generalizări întâmplătoare 
[...] inconsistente și inconsecvente, total inapte să facă serie” imputate de 

altfel, o asemenea istorie a literaturii — minată de asumarea hazardului, de 
discontinuitate şi de lipsa finalitätii. E încă şi mai putin probabil ca o istorie 
literară să poată fi propusă explicit ca un demers nefinalist, ca o sumă de 
„membra disjecta” — aşa cum, fără mare exagerare, se poate spune că arată 
istoria ştiinţelor la Kuhn. Şi asta nu pentru că relația mai cordială a 
disciplinelor umaniste cu trecutul ar comanda o gratitudine mai mare față 
de valori revolute; nici pentru că trecutul literar reprezintă tentatia unui 
puzzle ajustabil la infinit, ci pentru că... În loc de sinteză voi încerca să ofer 
două variante de răspuns. 


1. Varianta teoretică. Extirparea tentatiei finaliste din alcătuirea unei 
istorii literare ar implica un lanţ întreg; de deconstructii care vor pretinde 
extirparea finalismului din orice demers istoric/ istoriografic şi, consecutiv 
acesteia, extirparea finalismului din orice formă de naraţiune sau discurs, 
ajungând cu reductia până la chestionarea predispozitiei intelectului uman 
de a gândi asociativ şi analogic, de a grupa informaţia în clase, familii, 
structuri etc. şi de a imagina relaţii (naratiuni — genealogii — istorii) între 
aceste categorii, respectiv de a extirpa tentatia finalistă din fundamentele 
gândirii umane — pentru care procesarea unei mari cantități de informaţie 
cere un tipar cauzal şi finalist. 


(Se poate riposta însă că însuşi exemplul de istorie nefinalistă propus 
de Kuhn în Structura revoluțiilor ştiinţifice contrazice scenariul meu fatalist. 
Cea mai facilă soluţie de respingere a acestei riposte ar fi să arăt că 
exemplul lui Kuhn nu priveşte şi specialitatea literară din pricina 
incompatibilitätii obiectelor literatură şi ştiinţă. Cum însă mi-am propus să 
judec lucrurile la nivelul comunităţilor de practicieni şi nu la nivel de 


LB. Lefter Istoriei lui G. Călinescu (Lefter 2000: 157) — respectiv unei naratiuni 
deja gândite ca proiect (istoriografic), i.e. guvernat de paradigma prezentului, 
nu ca o sumă de membra disjecta (critic). Pledoaria pentru o „nouă istorie a 
literaturii române” executată de I.B. Lefter nu aduce însă nimic nou câtă vreme 
noutatea e reprezentată doar de o altă distribuire a „inconsecventului” și a 
„întâmplătorului” în interiorul aceluiași contur finalist moștenit de la Călinescu 
şi sub ghidajul unor (alte) imperative ale prezentului — în cazul lui Lefter, 
construirea unui etalon ferm al modernismului românesc, căruia să i se poată 
opune un postmodernism autohton la fel de consistent. 

ontologie a disciplinelor, trebuie să găsesc o soluţie care să arate de ce o 
istorie nefinalistă este de imaginat în ştiinţele tari şi de ce ea este improbabilă 
în disciplinele care studiază fenomenele artistice. Răspunsul la care mă 
opresc deocamdată este următorul: comunitatea practicienilor din ştiinţe a 
identificat — prin chiar cutuma scoaterii din uz a vocabularului înfrânt de 
noua paradigmă - un mijloc de a inactiva un surplus de informaţie care 
altminteri s-ar fi cerut integrat într-o formă de naraţiune curtată de tentatia 
finalistă. În cazul istoriei literare şi a artelor, în genere, nu există practica 
transformării fostelor valori în deşeuri ori substanţe inactive, dimpotrivă, 
bună parte dintre ele sunt (şi se cer) recuperate şi reintegrate în noi proiecte, 
până si în speța paricidelor avangardiste. În aceste condiţii, spectrul 
influențelor, al aerului de familie, al arhitecturilor organice va marca 
probabil întotdeauna condiţia istoriei literare (dialectica tradiţie vs. inovatie/ 
revoluție ilustrând, după Hegel, în cercetarea literară, o anumită necesitate, 
deosebită de acea succesiune a paradigmelor marcată de aleatoriu şi 
imprevizibil, constatată de Kuhn în istoria ştiinţei). 

2. Varianta pragmatică. Istoria literară, mai ales în varianta unei 
istorii literare naționale, rămâne un factor eficient de persuadare a 
prezentului, respectiv de manipulare psiho-ideologică, iar realizarea unei 
istorii lipsite de vertebratia finalistă n-ar folosi, pragmatic spus, niciunuia 
dintre potenţialii beneficiari ai acestui tip de naraţiune. În fapt, orice tip de 
istorie literară (a unor genuri anume, a literaturii pe regiuni, curente, 
concepte, perioade istorice, micro/ macro-grupuri umane etc.) şi-ar rata — ca 
volum descurajant de acumulări „inexplicabile” şi supuse hazardului — 
contactul cu un receptor educat în tradiția narațiunii. 

Forme de validare a noului. Aspecte 
ale evoluţiei gustului ca relaţie de adevăr-eroare 
în critica românească din prima jumătate 
a secolului al XX-lea 


Discutia din capitolul anterior, privind relaţia globală dintre cercetarea 
ştiinţifică şi cea literară, se concentrează acum asupra modalitätilor de 
validare din ştiinţe versus validarea valorii estetice în critica şi istoria literară. 
Este o teză care chestionează seculara disociere a artei de ştiință!* (inclusiv în 
ce priveşte metodologia validării, în cazul de faţă, metodologia criticii 
literare), argumentele împotriva identificării unui perimetru comun acestora 
având o tradiţie copleşitoare. Cum nu-mi propun să dezbat aici nexurile 
majore ale problematicii respective — anume dacă teoria, critica şi istoria 
literară pot aspira sau nu la statutul de ştiinţă —, interesul meu trece spre 
particularitätile validării în critica literară. Nu mă preocupă, altfel spus, 
statutul criticii sau al istoriei literare ca discipline, ci anumite aspecte (să 
convenim a le numi) de metodologie a lor. 


În pofida delimitării emfatice a obiectului şi a cercetării critice de 
obiectul si de cercetarea ştiinţifică, critica literară urmează totuşi 
îndeaproape, după cum voi arăta mai jos, formele validării din ştiinţe. 
Conversia noului în valoare estetică se propagă şi se instalează în 
habitudinile acestei discipline după o traiectorie similară dialecticii adevăr 
(confirmare)/ eroare (infirmare) la care a fost redusă practica ştiinţifică, noul 


15 Epoca modernă cunoscând mai multe avataruri ale acestei disocieri, de la cearta 
şcolii pozitiviste şi a curentelor rationaliste cu impresionismul, bergsonismul, 
diltheysmul ş.a., până la cearta celor „două culturi” ilustrată în anii 60 ai 
secolului trecut de polemica dintre C.P. Snow şi F.R. Leavis, şi până la 
nesfârşitele dezbateri dintre epistemologi, filosofi ai ştiinţei, ai limbajului şi 
teoreticieni literari, din imediata noastră contemporaneitate. Pentru o sinteză 
recentă a fenomenului, a se vedea eseul lui Christopher Norris, „Translation to 
Tralfamadore: Images of Science in Literary Theory” (Norris 2007). 

fiind perceput în primă instanţă ca eroare, ca abatere sau insuficientă 
adecvare la normele vehiculate prin consensul criticii la momentul 
respectiv. Sunt vizate, prin urmare, modalităţile criticii literare de a 
percepe, descrie, evalua si valida inovația în textul literar (nu neapărat 
originalitatea, întrucât calitatea acestui concept de a fi aplicat îndeosebi 
obiectelor artei va incomoda paralela cu validarea ştiinţifică, unde 
originalitatea unei teorii nu e, în sine, un criteriu de validare). 


Materialul utilizat în acest scop este cronica de întâmpinare negativă 
(de „respingere”), iar pentru brevitatea expunerii am ales cronica de 
poezie. 


Baza de raport din metodologia ştiinţei este reprezentată aici de 
teoriile lui Karl R. Popper (Logik der Forschung, 1934; Logic of Scientific 
Discovery, 1959; Popper 1981), Thomas S. Kuhn (Structure of Scientific 
Revolution, 1962; Kuhn 2008) şi de critica acestor teorii. 


Ideea tezei de faţă a prins contur într-un caz concret, de confruntare 
cu un text lovinescian de analiză a unui poet minor: e vorba de tratamentul 
primit, în Istoria literaturii române contemporane. Evoluţia poeziei lirice (1927), 
de poetul G. Gregorian, poet care, anterior, în studiul Poezia nouă (1923) al 
aceluiaşi E. Lovinescu, fusese vecin de secţiune cu nimeni altul decât lon 
Barbu. Căutam, citind Istoria lovinescianä, date pentru conturarea 
conceptului de modernism şi a unui canon aferent în teoria şi în practica 
criticului, dar am fost deturnată de un aspect nu într-atât de sesizabil în alte 
părţi ale Istoriei: tot ce aducea nou în sintaxă, semantică şi stilistică poetul 
G. Gregorian era taxat de Lovinescu drept „improprietate”, „insuportabilă 
improprietate”. Diferentierea — un concept lovinescian pasiv în acest caz — 
era percepută ca eroare comună: poetul nu ştie să scrie, e parcă insuficient 
alfabetizat, nu cunoaşte sensul cuvintelor. Orice discuție despre 
competitivitatea estetică a poetului îşi pierduse fondul; odată strecurată 
suspiciunea de eroare, problema nu se mai punea în termeni estetici sau, 
dacă se punea, viza un estetic ratat. 

Speţa invocată e cu atât mai complicată cu cât criticul, avocat al 
modernismului şi promotor al „celor ce vin”, flagela un — fără îndoială — 
poet minor, dar modernist. Simptomele moderniste apărându-i însă aici ca 
erori, criticul nu mai pierde vremea cu descifrarea potenţialului lor estetic. 

(E vorba, desigur, în acest caz nefericit, si de un orgoliu al tezei moderniste, 
care — pentru a fi promovată cu succes — avea nevoie de valori majore, nu 
de încercările rizibile ale unor minori ca Gregorian.) 


Există însă şi situații mai transparente de traducere a noului prin 
eroare — poate şi mai putin spectaculoase decât la Lovinescu, i.e. mai 
coerente cu premisele ideologice ale autorilor lor —, anume unele luări de 
poziţie ale criticilor G. Ibrăileanu şi G. Călinescu pe tema „poeziei noi” 
(Ibrăileanu, față de poezia simbolisto-modernistă, Călinescu față de poezia 
de avangardă şi ermetică). Alături de E. Lovinescu, aceşti critici vor oferi 
materialul demonstraţiei mele. 


A. Delimitări teoretice 
1. Concepte de metodologie a ştiinţei avute în vedere 


Teoria adevărului corespondent cu realitatea (adequatio intellectu rem) 
este probabil cea mai veche formă de întemeiere a cercetării ştiinţifice. 
Abordarea inovației ca eroare nu e nici ea un fenomen recent: bătrânul 
Vitruvius credea nici mai mult nici mai puţin că, în arhitectură, a inova 
însemna a greşi. Până în secolul al XVIII-lea, cercetarea ştiinţifică se baza pe 
proceduri similare procedurilor juridice, care acordau pondere docu- 
mentului, fals ori autentic, şi mărturiei — adevărate sau mincinoase (v. DIFS 
2005: 1282-1283). De aici până la ideea că istoria şi critica literară judecă şi 
ierarhizează tot pe temeiul unor „mărturii” false ori autentice, s-a conturat 
un traseu plauzibil. Hegel a oferit apoi sublimarea erorii (i.e. a contradictiei) 
prin dialectică; pe filieră biologist-lombrosiană, s-a insinuat asocierea erorii 
cu patologicul (anatemizarea  „erorii” simboliste în  Degenerarea lui 
M. Nordau e un exemplu), pentru ca neo-empirismul logic al Cercului de la 
Viena să substituie, în primele decenii ale secolului al XX-lea mult-uzatei 
căutări a adevărului ideea identificării unor „criterii de acceptabilitate”. 

Apariţia Logicii popperiene a cercetării (1934, reeditată în 1959, într-o 
versiune engleză adăugită) a influenţat în bună măsură cadrul epistemo- 
logiei moderne, propunând în locul pozitivistei verificabilitäti a teoriilor 
ştiinţifice, criteriul falsificabilității lor pe cale experimentală şi conceptul de 
„teorie coroborată” în locul aceluia de „teorie adevărată” sau „confir- 

matä”1#, Un considerabil aport popperian la regândirea metodologiei 
ştiinţei a fost şi dinamitarea mitului inductivismului (al fundării unei teorii 
plecând de la observaţie spre concluzie şi generalizare; respectiv spre 
predictie şi ordonare a realității), precum şi ideea că teoria (axioma) 
precedă observaţia, că descoperirea legii gravitaţiei a lui Newton, de pildă, 
a fost consecinţa „inventării iraționale a unor ipoteze improbabile”1#. 

Un alt concept întrebuințat în demonstraţia de față este acela de 
paradigmă, avansat de Thomas S. Kuhn, în Structura revoluțiilor ştiinţifice şi 
definit, grosso modo, ca un corpus de norme ale unei colectivități ştiinţifice 
într-o epocă dată. Calitatea care individualizează conceptul lui Kuhn, dând 
totodată seamă de relativismul acut al teoriei sale, este, amintesc, 
incomensurabilitatea paradigmelor, respectiv abandonarea completă a 
vechii paradigme/ tradiţii de cercetare odată impusă succesoarea ei 
(v. supra. cap. ,«Paradigma» kuhniană...”)!%. Criticii acestei teorii au 


1% O sinteză a tipului ştiinţific de validare oferă Popper în Conjecturi şi infirmäri: 
„Fiecare teorie ştiinţifică «bună» este o interdicție: ea interzice ca anumite lucruri 
să se întâmple. Cu cât o teorie interzice mai multe, cu atât este mai bună”; 
„O teorie care nu poate fi respinsă de nici un eveniment posibil este nestiintificä. 
Caracterul neinfirmabil al unei teorii nu este o virtute (cum se crede deseori), ci 
un viciu”; „Fiecare test autentic al unei teorii este o încercare de falsificare sau de 
infirmare a teoriei. Testabilitatea înseamnă falsificabilitate. Dar există grade de 
testabilitate: unele teorii sunt mai testabile, mai susceptibile de respingere, decât 
altele. Aşa fiind, ele îşi asumă riscuri mai mari”; „Unele teorii testabile cu adevă- 
rat, dacă se dovedesc false, sunt totuşi susținute în continuare de adepţii lor, de 
exemplu, prin introducerea unor ipoteze suplimentare ad hoc sau printr-o reinter- 
pretare ad hoc a teoriei în aşa fel încât să se evite infirmarea ei. Un asemenea proce- 
deu este întotdeauna posibil, dar el salvează teoria de la infirmare numai cu prețul 
distrugerii, ori cel puţin al diminuării statutului ei ştiinţific” (Popper 2002: 55). 

147 Teoria popperiană şi-a găsit adversari, dar în aceeaşi măsură protectori sau 
descendenţi — un epistemolog contemporan, David Deutsch, susținând, de 
pildă, cu doar un deceniu în urmă, că „teoriile se nasc ca ipoteze nejustificate în 
mintea cuiva, precedând de regulă observaţiile care elimină teoriile rivale” 
(subl.m., T.D.) (Deutsch 2006: 95). 

18 Am contestat, acum câțiva ani, demersul lui Alexandru Muşina din Paradigma 
poeziei moderne (2004) de a aplica fără rezerve modernismului poetic principiile 
paradigmei kuhniene — cu argumentul inadecvării unui curent literar la 

observat însă faptul că, în condiţiile incomensurabilitätii paradigmelor, deci 
în condiţiile revoluțiilor ştiinţifice, progresul intelectual prin transfer de 
limbaj şi informaţie devine imposibil, aducând celebrul contraargument al 
„însumării” teoriei gravitaţiei newtoniene în teoria relativității a lui 
Einstein, iar nu negarea (substituirea completă) a acesteia. Kuhn, tocmai el, 
care găsea inacceptabilă la Popper ideea iruptiei unei intuitii geniale în 
mintea descoperitorului, era constrâns să împingă imaginarea felului în 
care se întâmplă schimbările de paradigmă spre sfera iraționalului!*. 


2. Metodologia validării în critica literară se sustrage doar parţial 
fatalităţilor din domeniul ştiinţelor. În primul rând, trebuie spus că 
exigenta validării textului literar implică şi ea forme de autovalidare a 
„metodei” critice: i.e. posibilitatea confirmării/ infirmării propriului sistem 
de percepere şi evaluare la contactul cu „realitatea” literară. Voi apela, în 
acest sens, la conceptul popperian de ipoteză auxiliară! — util în 


definiţia propusă de fizicianul american conceptului de paradigmă ştiinţifică 
(v. Dumitru 2007). Îmi menţin opiniile de atunci, cu un amendament în ce 
priveşte posibilitatea reversibilitätii unei „paradigme” literare, pe care acum 
n-aş mai sustine-o în acelaşi mod. Dacă însă Alexandru Muşina regăsea în 
paradigma kuhniană un prototip conceptual aplicabil modernismului literar — 
respectiv unui limbaj al artei —, în expunerea de față, invocarea paradigmei lui 
T.S. Kuhn se face strict pentru sondarea strategiilor de validare ale criticii 
literare, disciplină care poate suporta — cu mai puţine contestaţii decât literatura 
— apropierea de ştiinţă sau măcar de noțiunea de sistem normativ, ce implică 
premisele unei validări. 

1% A se vedea în acest sens critica lui Imre Lakatos, din „Methodology of Scientific 
Research Programmes” (1970). 

15 „Se poate recurge întotdeauna la anumite expediente pentru a scăpa de o 
falsificare, — de exemplu prin ipoteze ajutătoare introduse ad hoc sau prin definiții 
modificate ad hoc”, (Popper 1981: 84); „De câte ori un sistem «clasic» este 
ameninţat de experimente care pot fi interpretate, din punctul meu de vedere, ca 
falsificări, conventionalistul [adversar al teoriei popperiene a falsificabilitätii, com- 
bătut în capitolul din care citez, n.m., T.D.] va spune că sistemul rămâne neclintit. 
El va explica contradicţiile care apar prin incapacitatea noastră de a utiliza 
sistemul în mod adecvat şi le va înlătura prin ipoteze auxiliare, introduse ad hoc, 

metodologia ştiinţei, dar şi în sesizarea mecanismelor de „imunizare” a 
unei teorii de critică literară confruntate cu argumente care o pot falsifica. 
Se poate constata, apoi, măcar în ce priveşte critica literară românească din 
prima jumătate a secolului al XX-lea, nervozitatea coabitării habitudinilor 
inductivist-predictive, care proliferează nestingherite sub fanionul tehnic al 
adevärului-corespondentä (teorii care pretind că pleacă de la studiul 
empiric al ,realitätilor noastre” adecvându-se acestora şi arătând încotro se 
îndreaptă literatura), lângă strategii difuze şi neasumate de validare 
„ipotetico-deductivă”. Cu menţiunea că niciunul dintre criticii literari nu e 
dispus să admită că sistemul său de validare priveşte realitatea literară de 
pe meterezele teoriei, a acelor ipoteze „improbabile” şi cvasi-irationale care 
ar precede noua reprezentare a realității literare. (A se vedea, de pildă, la 
E. Lovinescu, odiseea adecvării crezurilor simboliste franceze la realitățile 
româneşti şi apoi cristalizarea ideii de modernism - aplicată aceleiaşi 
realităţi literare, respectiv aceleiaşi liste de poeți; e greu de stabilit aici dacă 
strategia lui Lovinescu va fi fost inductivă, piaţa literară — realitatea — 
comandând conceptul — adevărul modernist — ori, dimpotrivă, dacă va fi fost 
o strategie deductiv-explicativă, criticul dezvoltând sensibilitate în direcţia 
unui anumit tip de poezie — „poezia nouă” — tocmai pentru că era locuit de 
forma goală, pre-logică, a teoriei moderniste, căreia îi căuta un conţinut.) 
Unele dintre contradicţiile lui E. Lovinescu pot fi explicate tocmai prin 
această coliziune dintre o viziune de tip explicativ (teoria precedă cumva 
observaţia şi o predispune) şi o viziune inductiv-pozitivistă, bazată pe 
observaţie, generalizare şi predictie. La un moment dat, procesul 
observaţiei întâlneşte un fapt neaşteptat, neconform limbajului în care se 
realizează descrierea, si naratia nu se mai poate face. Atunci e nevoie de 
amendarea/ ameliorarea teoriei, de ipotezele auxiliare (revizuiri asumate) 
sau pur şi simplu de abandonarea unor întregi segmente de argumentatie 
(celebrele revizuiri tacite lovinesciene). 


Cât despre abandonul poziţiei de superioritate în ştiinţa modernă şi 
mărginirea la näzuinta descrierii şi a livrării unor criterii de acceptabilitate, 
lucrurile sunt mult mai simple în critică (sau cel putin în cea românească): 


sau prin anumite corecturi aduse instrumentelor de măsură” (Popper 1981: 112- 
113; v. si pp. 114-115). 

criticul nu acceptă — mai ales în condiţii de militantä — să cedeze 
suveranitatea adevărului său în schimbul unor ,acceptabilitäti” care, chiar 
dacă-i fortifică teoria, îi pot leza autoritatea. 


Există însă şi trasee ireconciliabile între metodologiile de validare 
din ştiinţă şi critică literară. Experimentul — care poate întări, la Popper, 
calitatea de „coroborată” a unei teorii sau dimpotrivă o poate falsifica — nu 
poate fi organizat pe terenul criticii literare. Aici nu există posibilitatea 
falsificării prin experiment, după cum nu e de imaginat validarea prin 
experiment a teoriei evoluționiste. Transformările petrecute în milioane de 
ani în organismele vii sunt imposibil de verificat prin scenariu 
experimental, după cum e improbabilă calitatea criticului de a provoca şi 
evalua experimente în câmpul literaturii — nota bene, din poziţia de critic, nu 
de critic-scriitor („experimentul” rămânând un fief al scriitorilor, rareori 
conformat proiectiilor criticii). Criticii nu-i mai rămâne, prin urmare, decât 
ipoteza clasică a observaţiei, dependentă de oferta hazardului, a unor 
parametri inguvernabili şi incompatibili cu experimentul, care, în ştiinţe, e 
un fenomen provocat şi dirijat în mediu controlat. În critică n-ar exista 
aşadar respingere pe cale experimentală, „respingerea” realizându-se doar 
cu concursul istoriei literare. Experimentul, ca formă de confirmare/ 
infirmare a unei teorii apud Popper, rămâne aşadar invalid în aria criticii 
literare — sau, în altă ordine de idei, precara falsificabilitate a teoriilor critice 
le condamnă pe acestea la statutul de ,pseudostiintä”. 


În critică şi literatură, e greu de imaginat, spuneam, o testare experi- 
mentală. ,Teoria” modernismului lovinescian, de exemplu, nu e nici 
verificabilă, în sistem pozitivist, nici falsificabilă, în jargon popperian, nici 
depăşită în jargon kuhnian. Deşi premisele false cu concluzii corecte nu fac 
doi bani în aria ştiinţei, „teoria” lui Lovinescu -— care, în opinia multor 
exegeti, descrie deficitar modernismul — are concluzii (i.e. o tablă de valori) 
până astăzi cvasi-infailibile. Chiar dacă dotată cu premise instabile, chiar 
dacă modernismul purcede din obscuritate conceptuală, teoria lui Lovi- 
nescu — în latura ei empirică, observabilă, a ,realitätii” descrise şi a cano- 
nului propus — a fost confirmată („coroborată”, pentru strictețe popperiană) 
prin regăsirea ei, cu amendamente care n-o afectează substanţial, în opera 
criticilor și istoricilor literari post-lovinescieni, primul dintre aceştia — 

G. Călinescu. Concluziile au fost aşadar acceptate fără cercetarea valorii de 
adevăr a premiselor (bagajul conceptual, limbajul criticii), care au fost 
consolidate pe parcurs. E dubitabil însă dacă lista de autori promovată 
trebuie tratată ca o confirmare a teoriei lovinesciene a modernismului (î.e. 
cutare listă de poeţi indică existența modernismului, conceptul precedând 
verificarea) şi nu mai degrabă ca o întemeiere a ei (verificarea instituind 
conceptul). Operația are aspect inductiv, de onestitate pozitivistă a 
demersului — realitatea poeziei comandă conceptele criticii —, însă lucrurile 
nu vor fi stat chiar aşa, toată saga modernismului şi a canonului aferent 
părând a pleca, la E. Lovinescu, de la pura uimire, fără clara et distincta 
perceptio şi mai degrabă autogenerată, în fața unei anume „insuficiențe 
lirice“ 5x, 

În ce priveşte conceptul kuhnian de paradigmă, sintagma „depăşire a 
paradigmei” e un transfer problematic în metalimbajul artelor, întrucât, aşa 
cum am arătat în altă parte (v. Dumitru 2007), a discuta, de pildă, despre 
modernitatea literară în termeni de paradigmă kuhniană este excesiv; 
neputându-se vorbi de substituție absolută a unei „paradigme” literare prin 
alta, se provoacă relaxarea semantică ad hoc a conceptului — fapt echivalent cu 
revenirea la punctul de plecare al lui Kuhn, anume la accepţia laxă, necritică, 
metaforică a ,revolutiei” pe teritoriul disciplinelor umane, În cele ce 


151 Cf. afirmaţia lui David Deutsch: „procesul argumentatiei [ştiinţifice] nu porneşte 
de la axiomă, ci de undeva de la mijloc” (Deutsch 2006: 228 şi urm.). 

15 O soluţie terminologică ar fi revenirea la epistememul ruptură (o reorganizare 
procesuală a câmpului cunoaşterii care nu se dispensează cu totul de vechile 
achiziţii) în locul kuhnienei rezoluții ştiinţifice (reorganizare bruscă). Între corifeii 
modernităţii literare, Marcel Raymond (De la Baudelaire la suprarealism, 1933) şi 
Hugo Friedrich (Structura liricii moderne, 1956) instaurează prin excelență 
discuţia despre modernism în termeni de ruptură față de limbajele anterioare — o 
ruptură mai atenuată, topită în tradiţie, în concepția lui Raymond şi mai acută 
în analizele lui Friedrich. (De o superioritate a opțiunii cuplului Raymond- 
Friedrich în comparaţie cu opțiunea lui Alexandru Musina, din Paradigma poeziei 
moderne, de pildă, nu poate fi totuşi vorba decât într-un scenariu contrafactual, 
în care teoria lui Kuhn ar fi anterioară sintezelor lui Raymond, Friedrich şi 
Musina, dând fiecăruia posibilitatea raportării la acelaşi sistem de referințe). 
Argumentul substitutiei imperfecte a paradigmelor (în genul unei incomen- 

urmează, voi apela totuşi la sintagmele „depășire a paradigmei” sau 
„paradigmă depășită” cu referire la specificul cercetării literare, chiar cu 
riscul de a părea că încalc pactul fidelității conceptuale față de Kuhn la care 
mă obligasem în precedentul capitol, si implicit cu aparenţa revenirii la 
vechile soluţii din tradiţia istoriografiei literaturii şi artei. Dacă accept acest 
simili-compromis este însă pentru că nu consider că anulează consistenţa 
kuhniană a schemei mele de plecare, i.e. că regimul euristic pe care e grefat 
nu întoarce reflectia asupra fenomenului literaro-artistic la fazele ei pre- 
kuhniene, si asta pentru simplul fapt că: 1. păstrez tipologia cercetătorilor 
stabilită de Kuhn în raport cu teoria paradigmelor şi cu conceptul foarte 
particular de (in)comensurabilitate a valorilor (criticul-paradigm tester; 
istoricul-puzzle solver); 2. menţin parametrii discuţiei în zona tehnică a 
validării şi promovării unor produse ale intelectului uman, nu în zona creării 
lor efective sau în zona ontologizării acelor produse ca artă sau literatură 
revoluționară ori normală. Între a echivala brut romantismul sau modernitatea 
cu o „revoluţie” în raport cu tradiţia si a discuta, de pildă, despre aptitudinile 
de paradigm tester ale criticului literar se conservă o diferență confortabilă, 
care permite îndepărtarea prezumtiei de circularitate (revenire la faza pre- 
kuhniană a problematicii) şi/ sau de infidelitate conceptuală. 


Pe de o parte, criticii literari nu „cred”, precum profesioniștii 
disciplinelor investigate de Kuhn, în epuizarea radicală a „paradigmelor” 
literare, ci doar în sleirea forţei lor de reprezentativitate — o diferență notabilă 
fiind aceea că „paradigmele” depäsite, i.e. literatura trecutului, nu sunt 
abandonate ca deșeu/ sumă de erori, chiar când se cere depăşirea lor; mai 
mult, în cercetarea literară, spre deosebire de ştiinţe, unde paradigma in actu 
sau „de depășit” e recunoscută si propagată în mod cvasi-universal, 


surabilitäti locale, nu al substitutiei radicale) ar îndepărta, în acelaşi timp, 
inconvenientul anulării ideii de progres, de transfer de informaţie şi vocabular 
dintr-o paradigmă în alta — poziţie care-l determinase la un moment dat pe 
Kuhn să susțină că superioritatea unei paradigme nu se poate dovedi prin 
„discuţie”. Din păcate (sau din fericire), în critica literară singura posibilitate de 
înfruntare a tradiţiilor critice prezumate aici ca paradigme rămâne discuţia, iar 
unicul test de confirmare al verdictelor criticii îl poate oferi istoria literară — i.e. 
tot o formă de expunere verbală. 

comunitatea criticilor literari nu trăiește în consensul unei singure paradigme 
in actu, fiecare acţionând în virtutea propriei paradigme in actu, care 
întruneşte nexuri comune, ale epocii, dar si opțiuni individuale. 


Cu toate aceste notabile diferenţe, pe de altă parte, profilul combativ si 
propulsiv al criticii literare (spre deosebire de apolinicul istoriei, educată să 
justifice, nu să judece) e absolut dependent de doza inovației, în aceeaşi 
măsură în care cercetătorul lui Kuhn e totodată validator şi producer de teorii 
ştiinţifice. Ajunşi în acest punct comun, cercetătorul ştiinţific și criticul literar 
se despart iarăși fiindcă, spre deosebire de ştiinţe, unde o paradigmă rămâne 
în vigoare atâta timp cât e capabilă să producă rezolvări satisfăcătoare si nu 
se confruntă cu anomalii severe, în sfera cercetării literare, îndeosebi în zona 
criticii, lipsa „anomaliilor” (1e. a afișajului de eroare dat de paradigma 
prezentului) înseamnă producere „pe stoc”, epuizarea potenţialului creator 
al generaţiei in actu. Criticul e somat prin urmare să caute „anomalia”, 
diferenţa, „eroarea” față de valorile paradigmei in actu şi să se confrunte cu 
ea, să producă cunoaștere literară, i.e. premisele unei noi paradigme. Când îşi 
pierde facultatea diferentierii sur le vif, criticul (re)cade în istoric, adică în 
condiţia cercetătorului satisfăcut de potenţialul reprezentativ al unei 
paradigme stabile, propice unei perpetue justificări a trecutului prin prezent 
şi a prezentului prin trecut (adică unei viziuni finaliste), deci implicit propice 
mecanismelor de efasare a erorii/ anomaliei/ diferenței. 

În concluzie, un transfer mai putin problematic al „paradigmei” 
kuhniene s-ar putea obţine în aria criticii de întâmpinare (v. si supra, cap. 
„“Paradigma» kuhniană...”). În cazul istoriei literare, aporeticul relaţiei 
dintre incomensurabilitate şi continuitate — respinsă, cum am văzut, de Kuhn 
— devine extrem de palpabil, v. Istoria literaturii române de la origini până în 
prezent a lui G. Călinescu, unde individualitätile manifestă o puternică 
autonomie, ce nu exclude însă ideea unui fluid comun pe axa istoriei — idee 
favorabilă decodării unui „proiect etnocentric” călinescian (v. Martin 1981; 
Terian 2009). În istoriile literare lovinesciene, curentele şi indivizii manifestă, 
dimpotrivă, un distinct caracter concurential, discontinuu, chiar în interiorul 
aceleiaşi categorii — a se vedea inflamările stârnite în interiorul „speciei” 
moderniste de apariția volumului al treilea al Istoriei literaturii române 
contemporane — Evoluţia poeziei lirice, fie şi numai din acest punct de vedere 

Istoriile lui E. Lovinescu vădindu-se opere ale unui critic, nu ale unui istoric 
literar. 


3. Eroarea intenționată! 


Stabilind aşadar în zona criticii spaţiul preeminent al confruntării cu 
eroarea, e necesară o detaliere a modurilor în care criticul se poate raporta 
la ceea ce global am numit „eroare”, fiindcă nu orice tip de eroare primeşte 
validarea criticii, dar procesul validării e condiționat de prezumția, în 
primă instanţă indistinctă, de eroare. Voi încerca să fac mai evident felul în 
care înțeleg relația dintre validarea ştiinţifică şi validarea în critica literară 
printr-un concept întrucâtva paradoxal: inovaţia ca eroare intenționată, ca o 
contestare polemică a „paradigmei” critico-literare in actu, demersul meu 
urmărind nu numai să identifice un mecanism de validare în critica literară, 
dar, prin aceasta, şi să reabiliteze un parametru compromis prin variate 
forme de contestare: intenția autorului. 


Recunoaşterea sau respingerea inovației ca eroare intenționată, i.e. ca 
raportare conștientă, polemică, la un sistem de valori dat, subîntinde şi 
condiționează, în opinia mea, verdictul de inovaţie dat unui autor (eroarea 
devenită aşadar noul adevăr — cu concursul unei receptări care decide să o 
ateste drept eroare fericită, intenționată, şi nu eroare pur şi simplu); după 
cum rezistența criticului în fața erorii intenţionate a poetului sau 
romancierului şi refuzul de a o accepta ca atare ar fi de aceeaşi natură cu 
rezistența cercetătorului în fața unei eventuale schimbări de paradigmă, 
respectiv cu convingerea că actuala paradigmă reuşeşte totuşi să rezolve cu 
succes toate problemele (este cazul formulei balzaciene preferate de 
Călinescu în locul proustianismului, sau al „poeziei vechi”, dacă vorbim de 
Ibrăileanu). 


15 Similitudinea paronimică dintre sintagma pe care o propun şi eroarea 
intențională/ intentionalistä („The Intentional Fallacy”), teoretizată de William 
Wimsatt şi Monroe C. Beardsley în The Verbal Icon (1954), trebuie tratată ca pur 
accident. În fapt, ideile mele merg aici într-un sens divergent, pledând pentru 
reconsiderarea intenţiei auctoriale în actul validării obiectului estetic, mai 
aproape, aşadar, de poziţia lui E.D. Hirsch din Validity in Interpretation (1967). 

Sintagma pe care o propun are strictă aplicaţie în aria criticii de artă şi 
a celei literare şi mai puţin în istoria acestor discipline, care, am văzut deja, 
caută să respingă hazardul incumbat de eroare şi anomalie, asimilându-l 
unui proces finalist de evoluţie, care exclude accidentul. În ştiinţă, pe de 
altă parte, tradiţia identificării şi a coabitării cu eroarea e bine reprezentată 
— însă nu se înregistrează fenomenul erorii intenționate: cel mai adesea, 
eroarea e descoperită 4 posteriori, nicidecum provocată ori postulată ca 
principiu generator!%. În literatură, dimpotrivă, se poate spune că eroarea e 
căutată qua eroare, ca finalitate ultimă, sursă perpetuă a noului adevăr — 
fără a pretinde însă reordonarea ori anularea vechiului adevăr, care rămâne 
pe culoarul său. 


Tipologia erorii intenționate se prezintă astfel: 


Eroarea intenționată fericită obţine statutul de inovaţie când coincide cu 
o contestare polemică a unei paradigme pe care o epuizează prin forța 
persuasivă a contestatiei (exemplu: „intelectualizarea” barbianä a emotiei, 
„concretizarea” argheziană a abstractului — în critica lui E. Lovinescu). 


Eroarea intenționată ratată nu accede la statutul de inovaţie fiindcă nu 
reuşeşte să epuizeze paradigma pe care şi-a propus s-o conteste („poezia 
nouă” în cazul lui G. Ibrăileanu; romanul proustian, poezia lui Bacovia, 
literatura avangardei, în optica lui G. Călinescu; cazul lui E. Lovinescu e, 
iarăşi, complicat: criticul sesizează mărcile modernismului literar în 
termeni de ratare — insuficiență, disolutie a lirismului etc. —, dar mecanica 
acestei sesizări e însoțită preponderent de pulsiunea inversă, a promovării, 
nu a respingerii). 

Eroare neintentionatä (comună) ilustrează forma banală a erorii, efect al 
ignoranței, al necunoasterii limbajului de raport (în cazul, literaturii — 
cunoașterea precară a limbii în care se scrie, erorile gramaticale și de grafie 
etc.), ie. nu al unui demers polemic, conştient. Aici se înscrie tratamentul 
aplicat de E. Lovinescu unor poeţi ca G. Gregorian — găsit vinovat de 


15 A nu se confunda cu ideea „ipotezei îndrăzneţe” pe temelia căreia apare „ştiinţa 
eroică”, în concepţia lui K.R. Popper, calificată mai degrabă ca tatonare indefi- 
nită, şi nici cu noțiunea de „falsificabilitate”: cel provocat — respectiv intenționat 
— fiind, în acest caz, experimentul, eroarea fiind identificată post-experimental. 

necunoasterea sensului propriu al cuvintelor folosite. Un caz mai complex, 
însă cel putin la fel de elocvent îl reprezintă, în istoria criticii literare şi a 
esteticii, contestarea de către T.S. Eliot a valorii poeziei lui E.A. Poe, 
considerat supraevaluat pe filieră franceză — i.e. via un public nevorbitor 
nativ de engleză, care n-a putut sesiza erorile fine de expresie (v. Eliot 1974). 
Dar nu numai autorii sau operele individuale pot fi supuşi — cu aceste 
consecințe — confruntării cu prezumția de eroare comună; experiența s-a 
făcut şi la nivel de categorii/ clase/ colective reprezentative. Astfel, istoria 
esteticii înregistrează dilema considerării sau nu a genurilor literare 
inexistente în poeticile antice — poemul cavaleresc, de pildă — drept genuri noi 
sau specii degradate, eşuate, ale genurilor (esentelor) antice (degenerarea ca 
formă de eroare şi viceversa): „Adevărul este că unii rigorişti n-au încetat să 
protesteze că poemele cavalereşti nu sunt o specie de poezie diferită de cea 
eroică, ci doar «un eroic prost alcătuit»” (Croce 1970: 495). Prezumția de 
eroare — ca pseudo-inovatie — merge deci până la a schimba ontologia 
obiectului avut în vedere (v. şi supra, în cap. „Selecţie şi mutație...”, discuţia în 
jurul existenţei sau non-existentei qua literar a unui „poem prost”). 


Evident că tipurile de „eroare” avansate aici nu trebuie înțelese în 
mod realist, ca având o existenţă obiectivă, care explică promovarea unora 
în dauna altora și de care criticul ar lua act cu necesitate, consultând tabela 
erorilor; dimpotrivă, ele nu servesc decât unei descrieri a posteriori a unui 
mecanism de validare mai bună, în opinia mea, decât alte descrieri a 
posteriori (decât, de pildă, o teorie esentialistä a valorilor, conform căreia 
unele opere s-ar impune fiindcă sunt etern valoroase). Această tipologie a 
erorilor arată că poezia lui lon Barbu e susţinută de Lovinescu, de pildă, 
fiindcă a fost validată ca eroare intenţionată fericită, dar nu oferă soluţii de 
predictie universale, nici măcar în cariera unui singur critic — de ce prima 
fază a poeziei barbiene e receptată de același E. Lovinescu mai entuziast 
decât următoarele? —, sau trucuri despre cum ar putea un poet să scrie așa 
încât să fie receptat favorabil. Tot ce poate, în acest caz, teoria erorii 
intenționate este să spună cum 4 funcționat mecanismul de validare al 
criticului, fără să-și pună problema coerentei universale sau a justetii unei 
alegeri. E poate important să repet că tot ce mă interesează aici e 
mecanismul practic al criticii, i.e. fenomenul de receptare a operelor ca erori 
intenționate, nu faptul că operele ar fi cu adevărat erori intenționate, 

respectiv un tip de valori în sine. De altfel, faptul că unii critici promovează 
inovaţii (erori intenționate fericite) pe care alții le consideră fără valoare 
(erori intenționate ratate sau erori comune) nu face decât să confirme că 
teoria erorii intenționate nu implică o teorie esentialistä a valorilor. Altfel 
spus, orice critic/ specialist al cercetării literare e legitimat să distingă 
„erori” şi să le decreteze drept valori sau nonvalori, atâta vreme cât e 
capabil să-şi argumenteze opţiunea. 

Diferenţele dintre cercetarea critică şi cercetarea istorică se preci- 
zează, în aceste condiţii, şi mai bine: criticul tinde să omologheze ceea ce 
am numit „eroarea intenționată” prin contrast cu eroarea comună 
(diletantismul, lipsa dexteritätii lingvistice sau chiar agramatismul etc.), în 
timp ce istoricul tinde să recupereze şi să încadreze într-un proiect rațional 
orice tip de eroare. Roman Jakobson reușește să redea perfect această 
diferenţă, accentuat în favoarea aplanării „anomaliei”, i.e. în favoarea a ceea 
ce am considerat aici drept tipologia istoricului-puzzle solver: „Ceea ce, din 
perspectiva vechiului sistem, era minimalizat sau considerat imperfect, 
sinonim al diletantismului, al aberatiei sau pur şi simplu al erorii; sau ceea 
ce era considerat drept eretic, decadent, lipsit de valoare poate apărea — si, 
în lumina unui nou sistem, poate fi adoptat — ca valoare pozitivă” 
(Jakobson 1973: 150, trad.m., T.D.). Aparent mai adecvat unei decodări strict 
în câmpul criticii (critica reacționară, care nu vede în inovaţie decât eroarea 
comună vs. critica revoluționară, care sesizează în aparenta eroare valoarea 
pozitivă, i.e. eroarea intenționată), fragmentul citat e, în realitate, mai 
elocvent pentru tipologia disociată a criticului si a istoricului: așa cum 
istoricul nu are privilegiul confruntării live cu ,aberatia”, „ereticul”, 
„diletantismul” unor fenomene literare din trecut — în cazul său „sistemul” 
precedând si aglutinând eroarea —, criticul nu are, în schimb, privilegiul 
raportării la un „nou sistem” — în cazul său confruntarea cu eroarea 
precedând si conditionând instituirea inovatiei-ca-nou-sistem. , Aberatia” 
nu devine „valoare pozitivă” prin reconversie bruscă, prin iluminare, decât 
dintr-o perspectivă post factum, a istoricului, în același mod în care 
fenomenul adaptării, în biologia evoluționistă, se poate descrie doar a 
posteriori. În momentul manipulării ei la cald, contează tocmai valența 
negativă a ,aberatiei”, de produs împotriva sistemului, tot efortul criticului 
stând apoi în promovarea acelor „aberaţii” la baza cărora detectează o 

intenţie a delimitării care presupune familiarizarea până la saturatie cu un 
sistem de raport dat, nu pura ignoranță (necunoasterea limbii în care se 
scrie sau insuficienta educaţie estetică). 


B. Studii de caz 


Cea mai vehementă si mai bine orchestrată poziţie împotriva „erorii” 
simbolisto-moderniste o expune G. Ibrăileanu într-un articol din 1922, 
„Poezia nouă” (Ibrăileanu 1979a), text dotat cu un dublu obiectiv: invali- 
darea poeziei „noi” şi autovalidarea concomitentă a teoriei avansate în 
Spiritul critic în cultura românească (1909), anume profilul antagonic al 
literaturii române în funcţie de variabila regională a „mediului”: revolu- 
tionar vs. reactionar, sau muntenism vs. moldovenism. 


Paragraful de debut al pomenitului articol pare scris de un adversar 
al criticului de la „Viaţa românească” — un N. Davidescu, bunăoară, sau un 
E. Lovinescu: ,[«Poezia nouă» este] un anumit fel de poezie, ale cărei 
caractere sunt senzaţia şi impresia rară, curioasă, stranie, uneori morbidă, 
disociatia ori asociaţia extraordinară şi epatantă, eliberarea de logică, 
sugerarea inexprimabilului, evitarea poeticului tradițional şi poetizarea 
nepoeticului, exotismul, satanismul, confuziunea, obscuritatea, primiti- 
vismul rafinat, naivitatea subtilă, intelectualizarea impresiei” (Ibrăileanu 
1979a: 202). La un moment dat însă, vectorul frazei se schimbă şi solemni- 
tatea enumerării atributelor poeziei noi se alterează prin apelul la 
calificative ca „imbecilitatea, gângureala, ori numai afectarea tuturor acestora 
(sper că în privința imbecilitätii e afectare întotdeauna!5)”. Apoi, „din 
neputinţă sau voluntar, ori ca efect natural al fondului, [poezia nouă 
înseamnă] lipsa de vers ori versul «liber» sau pur şi simplu greşit” (subl.m., 
T.D.). Transferul de voci e o strategie familiară lui G. Ibrăileanu: vorbește, 
pentru început, în jargonul teoriei rivale, pentru a dovedi că logica acesteia e 
conținută de logica ta şi nu invers; „poezia nouă” începe, ca atare, prin a fi 
definită sobru, în stil cvasi-lovinescian, pentru a fi apoi deşirată ironic spre 


155 În aceeaşi ordine de idei poate fi citit şi verdictul ezitant dat de Ibrăileanu, în 
primul deceniu al secolului al XX-lea, poeziei lui Tudor Arghezi: opera unui 
„geniu” sau a unui „dezaxat”. 

gângăveală, imbecilitate etc. Eroarea intenționată a simbolisto-moder- 
niştilor nu depăşeşte, în concepţia lui Ibrăileanu, stadiul erorii comune 
(deşi, galant, criticul speră că „în privinţa imbecilitätii e afectare [i.e. intenție, 
n.m., T.D.] întotdeauna”). Dacă însă criticul literar e îndrituit să judece în 
termeni de adevăr/ eroare, poetul — deşi nu e îndrituit să judece producţia 
altui poet, scrie Ibrăileanu în descendență maioresciană — o face totuşi, 
calchiind procedura de validare a criticului, însă dintr-o poziţie subiectivă, 
nelegitimă: „Poetul vechi vede o aberaţie în poezia celui nou, iar cel nou 
vede exact acelaşi lucru în poezia celui vechi. Orice istorie literară confirmă 
acest adevăr” (subl.m., T.D.) (Ibrăileanu 1979a: 205). 


Respingerea inovației ca eroare intenționată ratată sau ca eroare comună 
cheamă imediat în scenă argumentul inexistentei progresului în artă, spre 
deosebire de ştiinţă (dar nimic despre progresul în critică, pe care 
Ibrăileanu îl aprobase ori de câte ori avusese ocazia). Poziţia e esentialist- 
universalistă, criticul apărând un concept peren de poezie şi combătând 
„defectul de ştiinţă şi de logică al celor care cred «poezia nouă» e 
superioară celei vechi prin definiție” (Ibrăileanu 1979a: 204). Însă nu Estetica 
lui Croce însoţeşte ostilitatea față de inovaţie ca refuz al progresului în artă, 
ci vocea ştiinţei — printr-un argument materialist-evolutionist: „inteligența 
nu a progresat în omenire de la începutul timpurilor istorice pănă azi” 1%. 
„«Nou» nu este egal cu «mai bun» şi «vechi» cu «mai rău»”, scrie în 
continuare Ibräileanu!”, „e vorba despre o confuzie între schimbare şi 


15 Alți critici preferă să vorbească de „suflet” sau „psihologie” în loc de „inte- 
ligență” (Lovinescu, de pildă), însă Ibrăileanu păstrează termenul pozitivist. 
Rămâne curioasă totuşi — în bagajul unui materialist ca Ibrăileanu -, disocierea 
între ,inteligenta” artei si ,inteligenta” ştiinţei. După cum e de remarcat 
accentul „în poezie totul e individul” — prea „individualist” la un critic care 
făcuse din adecvarea la mediu sau la clasă un criteriu de reprezentativitate, deci 
de validare estetică. 

157 Simptomatic pentru ,stiintificitatea” acestui argument este însă faptul că 
Ibrăileanu i-ar fi putut replica în acelaşi fel şi unui Hugo Friedrich — ironizând, 
prin montaj antifrastic, definiția propusă de acesta poeziei moderne, aşa cum a 
făcut în pasajul citat mai sus cu definiţia „poeziei noi”, şi arătând apoi că noul e 
vechi, din perspectiva inerentelor locuri comune dintre Structura liricii moderne şi 

progres” etc. Optica pare atipică pentru îndeobşte progresistul Ibrăileanu, 
mai apropiată de radicalismul kuhnian al paradigmelor incomensurabile. Şi 
totuşi, la Ibrăileanu, forma de validare se desparte într-un punct crucial de 
modelul relativist al paradigmei, căci criticul ieşean nu ar fi admis ceea ce 
Kuhn propune prin ideea depäsirii paradigmelor, a substitutiei complete, a 
cezurii între verigile lanțului paradigmatic: „considerând lucrurile în 
general, literatura epocii mele îmi va vorbi mai mult sufletului decât alta, 
nu pentru că e superioară, ci pentru că-mi e rudă [circularitatea intra- 
paradigmatică — argument kuhnian, n.m., T.D.]. Dar se poate, totuşi, ca un 
foarte vechi scriitor să-mi fie mai rudă decât unul din mahalaua mea. Se 
poate ca Frangois Villon să-mi fie mai aproape decât mulți poeţi de azi, sau 
poate decât toți [reversibilitatea paradigmelor — argument anti-kuhnian, 
n.m., T.D.]” (Ibrăileanu 1979a: 204). 


Pentru universalistul Ibrăileanu, victoria înseamnă a demonstra că 
noul e o ceartă de cuvinte, un argument inconsistent, cu valoare ontologică 
nulă, care nu atacă si nu îmbogățește prin nimic esența poeziei. În acest 
articol din 1922, fostul militant socialist nu acceptă progresul în literatură 
şi, implicit, nici în critică — v. presupusa afinitate electivă pentru Villon; trei 
ani mai târziu, avea să admită totuşi progresul în literatură, legându-l 
circular de cauza poporanistă (v. „Influențe străine şi realități nationale”, 
1925; v. si supra, cap. „Clasă şi individ...”). Invers, pentru relativistul 
Lovinescu, numai noul are consistență ontologică, trecutul sau deja-trecutul 
expiind în „columbariile istoriei literare”, iar noutatea devenind unicul 
criteriu de întemeiere ontologică, de demarcare a inexistentului de existent 
(trecutul aşezat sub spectrul mutatiei valorilor, prezentul rămâne singurul 
apt să suscite lectura estetică). 


„Poezia nouă” este invalidată, în articolul lui G. Ibrăileanu, din trei 
direcții concertate: 1. ştiinţifică: dacă poetul descrie şi în acelaşi timp explică 
realitatea, conform vechiului criteriu al adevärului-corespondentä, atunci 
„necorespondenţa” poeziei noi „cu ceea ce am numit realităţile noastre” e 
demonstrată, în opinia criticului ieşean (Ibrăileanu 1979a: 209). Supusă 
exigentei popperiene a falsificării, ar fi putut criticul continua, „poezia 


alte scrieri despre poezie. În lumina logicii popperiene a cercetării, argumentul 
noului-vechi nefiind „falsificabil”, este lipsit şi de valoare. 

nouă” nu rezistă: „semnul material [empiric, observabil, experimental sau 
pragmatic, n.m., 1.D.] al necorespondentei [...] cu ceea ce am numit 
realitățile noastre se vede în faptul că această poezie, cu cât este mai 
«nouă», cu atât este mai puţin cetită. La rândul lor, poeţii cei foarte «noi» 
dispretuiesc din inimă publicul. E cea mai reconfortantă atitudine. Ei, 
dealtmintrelea, scriu mai mult pentru cenaclele lor. Această adaptare, fie şi 
inconstientä, la exigenţele unui cenaclu este una din cauzele uniformităţii!* 
poeziei nouă” — Ibrăileanu 1979a: 209); 2. morală: „poezia nouă” e „rea”: 
îndrumă publicul cetitor pe căi greşite; 3. ontologică: „poezia nouă” nu are, 
după Ibrăileanu, altă identitate decât poziţia de „intermezzo” între două 
epoci, situarea-între în tabelul necesităţii istorice, poziție ignară de muşchi 
tolerat între două stânci, între doi „arbori stufoşi” etc. Ea nu reprezintă o 
„epocă”, o „destinaţie”, ci o cheltuire haotică a energiilor scriitoriceşti până 
la noi directive „epocale”. Deficitul de reprezentativitate (via aspectul ei 
hibrid, tranzitoriu) este un deficit de valoare şi chiar un deficit de realitate 
(pentru funcția reprezentativitätii la G. Ibrăileanu, v. şi supra, cap. „Clasă şi 
individ...”). De unde şi efectul alienant!*” şi lipsa de vitalitate (flori 
„delicate”, scrie Ibrăileanu, contaminând „poezia nouă” de imaginarul 
ftizic şi clorotic al autorilor ei). Respingerea estetică — implicită — trebuie 
înțeleasă ca o rezultantă a celor de mai sus. 


155 „Uniformitate” în care N. Davidescu, în articolul său de răspuns (v. Davidescu 
1975) vede „singura noastră literatură” de până atunci. Ceea ce pentru Ibrăileanu 
e o eroare intenționată ratată, pentru Davidescu devine una de succes. 

15 „Poate nu e cu totul lipsit de interes să amintim constatarea unor critici din 
Franţa că printre reprezentanții «poeziei nouă» franceze, de acum patruzeci de 
ani, erau multi veniţi din alte țări, belgi, scoțieni, americani, greci etc.”, scrie 
Ibrăileanu în acelaşi articol (Ibrăileanu 1979a: 207). Altfel spus, şi pentru străini 
„poezia nouă” e tot străină; străinătatea sau înstrăinarea ar ilustra, în fond, 
quidditatea ei. Un Macedonski român care se preschimbă în poet francez — ră- 
mânând totuşi străin în Franţa (exemplu exploatat de Ibrăileanu); un Moréas 
grec care se înstrăinează de Grecia străbunilor pentru a face program simbolist 
în Franţa — unde grecitatea nu i se dizolvă în francitate —, iată noi ipoteze auxi- 
liare care „confirmă” dimensiunea alienantă şi autocontradictorie a „poeziei 

Cât despre argumentul etnic, acesta e criteriul ferm de validare si, în 
acelaşi timp, argumentul care se cere în permanentä verificat şi confirmat. 


Cauza moldovenismului pe spezele „poeziei noi”. Invalidarea 
„poeziei noi” e gândită în paralel (în relaţie tautologică mai degrabă) cu 
confirmarea (,coroborarea” apud Popper) mai vechii teorii din Spiritul critic 
în cultura românească. Teoria reacţiunii ca simptom critic al moldove- 
nismului ar fi putea fi serios clătinată dacă s-ar dovedi că răceala critică 
moldovenească este de fapt o inaptitudine pentru modernitate, i.e. pentru 
prezent; că e anti-progresistă, că se opune necesităţii care cere sincronizare 
etc. — argument predilect al adversarilor teoriei lui Ibrăileanu, îndeosebi al 
lui E. Lovinescu. Pentru a contracara posibilitatea refutatiei, Ibrăileanu îşi 
îmbunătăţeşte teoria printr-o sumă de ipoteze auxiliare; vechilor strategii 
de imunizare a teoriei moldovenismului ca „spirit critic” prin variabilele 
temperament, mediu, raliere (toate, din nefericire, argumente „nefalsificabile”) 
le sunt adăugate unele noi: articolul „Poezia nouă” este dotat cu un post 
scriptum care „coroborează” o ipoteză auxiliară din Spiritul critic în cultura 
românească (1909) — specificul muntean şi moldovean, pe de o parte, şi teoria 
„Talierii”, care face posibil transferul/ dobândirea unui „specific”, altul 
decât cel „originar”!% — şi una din „Literatura şi societatea” (1912): perso- 
nalitatea puternică a geniului vs. personalitatea conformistă a artistului 
mediocru. Post scriptum-ul sună astfel: „Prin munteni şi moldoveni nu 
înțelegem  numaidecât oameni originari dintr-o regiune sau alta. 
Moldovanul care trăieşte o bună bucată de vreme în Muntenia, devine de 
obicei muntean, dacă nu are o personalitate prea puternică şi deci refractară 
mediului. Ceea ce am numit muntenism se datoreşte în primul rând 
împrejurărilor, şi nu «rasei» munteneşti” (Ibrăileanu 1979a: 209). 


Aşadar, lăsându-se influenţat de modele străine, „muntenismul” 
dovedeşte o personalitate/ un temperament mai slabe, în acelaşi fel în care 
scriitorul mediocru se dilua sub amprenta mediului, în „Literatura şi 
societatea”; „moldovenismul” se apropie, în schimb, de profilul geniului — 
caracter neatins de influenţa mediului. În lumina noilor ipoteze, inapetenta 
moldovenismului pentru noutate implică inconsistenta „poeziei noi”. 


160 În genul posibilităţii de transmitere a caracterelor dobândite, din teoria transfor- 
mistă a evoluţiei. 


181 


„Răceala” moldovenistä opunându-se ,fierbintelii” muntenesti (mai 
dispusä asadar la alienare, prin imitatia simbolistä), spiritul ,critic” 
moldovenesc primeste, iatä, o nouä confirmare. 

Articolul lui G. Ibrăileanu de invalidare a „poeziei noi” va suporta în 
acelaşi an replica filo-simbolistului N. Davidescu: „Critica veche despre 
«poezia nouă» (D-l G. Ibrăileanu şi poezia simbolistă)”. Lui Davidescu nu-i 
mai răspunde Ibrăileanu, ci, surprinzător, Lovinescu — tocmai unul dintre 
adversarii avuti în vedere de criticul ieşean - răspunsul lui Lovinescu 
uzând din plin de argumente ale şcolii poporaniste! (v. seria „Există o 
literatură română?”, „Sburătorul literar”, nr. 41-44, 6-27 oct. 1922; reluată în 
preliminariile studiului Poezia nouă, 1923; v. si supra, cap. „Clasă şi 
individ...”). Ironizatä de Ibrăileanu, sintagma „poezia nouă” va fi 
reabilitată însă de acelaşi E. Lovinescu, într-un studiu omonim care va 
apărea la un an după articolul criticului ieşean. 


La strategii de imunizare şi ipoteze auxiliare apelează, în cariera sa de 
critic, şi E. Lovinescu. Relevantă pentru discuţia de față este însă atitudinea 
de care pomeneam în deschiderea capitolului: refuzul de a valida un poet 
minor ca modernist, pe criteriul identificării în poezia sa a erorii comune. 
Repulsia în fața unui text inabil condus îi comandă criticului 
insensibilitatea la posibilii indici de „modernism” continuti de acest text. 
Modernismul neputându-se legitima prin eşecuri, ci prin valori, 
presupozitia că poetul X e atât de slab încât nu poate fi modernist devine o 
ipoteză ad hoc care confirmă modernismul. 


Reacţia lui G. Călinescu la producţiile poeţilor suprarealişti şi a 
unora „hermetici” sau „barbişti” e concludentă: criticul remarcă frecvent 
„disonanţa”, „absurdul”, „anarhia”, „trivialitatea”, ,contradictia”, „greşit”- 
ul, „falsitatea”, „strâmbătura” şi alte deviații ori încălcări de standarde. La 
Bacovia, de pildă, Călinescu distinge „simularea” şi „voita stricare a 
limbii”: „Se întâmplă aci un fenomen asemănător cu simularea, în care se 
complac unii repatriați după câţiva ani de şedere în străinătate, de a nu mai 
şti româneşte. Este aci o voită stricare a limbii, un ce dezlânat şi absurd: 
aspiraţiile s-au dus «la vânt», «orice» au trăit!” (Călinescu 2007a: 723). În 

cazul altui poet, mai ,nou” decât Bacovia, criticul subliniază 
„artificialitatea”, identificând erorile de adecvare la real si la regulile limbii 
române, printr-o strategie critică a sa recurentă în interpretarea producţiilor 
de avangardă: refuzulét decodării textului altfel decât în manieră pur 
denotativă, fidelă unei viziuni realiste, crescute pe temelia adevărului 
corespondenţă: „Lângă stoguri de trecut,/ Priponită de zăgazuri,/ Noaptea ronțăie 
tăcut/ Orzul stelelor din iazuri. Noaptea e deci un cal care priponit lângă 
stoguri rontäie orzul stelelor, deci stelele. Însă dacă noaptea este un cal, noi 
fiind în noapte, înseamnă că suntem în cal, fiindcă numaidecât noțiunea de 
cal se asociază cu aceea de imensitate [...] Profund artificial!” (Călinescu 
2007d: 1239-1241). 


„Simulare”, „inaptitudine”, „stângăcie”, „silnicie” şi „nicio compati- 
bilitate” denotă şi poezia lui N. Davidescu: „În loc de a se abandona leal 
versului clasic, d. Davidescu simulează (de nu va fi chiar inaptitudine!?) o 
stângăcie şi un prozaism cu atât mai bătătoare la ochi cu cât strofele vor să 
fie variate şi savante [...] Nevoia rimärii cu «barzii» i-a scos poetului în cale 
imaginea leoparzilor pentru ideea de fugă, fiindcă altfel nu e nicio 
compatibilitate. Leoparzii nu aleargă cu miile printre oameni ca să putem 
simboliza în ei ştirile: Ştafete pretutindeni au început să zboare! Şi ştirile prin 
țară goneau ca leoparzii. Tot silită, deşi nu pretindem că e numaidecât 
intolerabilă, este compararea spre a rima cu «arabi» a mâinilor strânse cu 
picioare de crabi (să lăsăm că musculatura acestora e interioară): Treizeci şi 
trei, la număr, de cavaleri arabi/ [...]] Aveau musculatura picioarelor de crabi. 
Sunt alte note esenţiale la piciorul unui crab: coloarea, forma de cleşte, încât 
pare straniu ca atâția oameni să aibă mâinile astfel” (Călinescu 2007c: 977- 
979). Sunt însă mai aproape de adecvarea la real — şi, deci, mai pe placul 
criticului — „mâinile strânse” a pumn (nu a „crab”) din poezia lui Zaharia 
Stancu, comentată în acelaşi articol: „[poezie] tumultuoasă, îndrumată spre 
sublim. [...] Poetul revoltat împotriva destinelor scoate un strigăt spre 
Dumnezeu: Când strâng pumnii spre slăvi vezi-mü,/ [...] Auzi-mă, auzi-mă când 


151 Atât de obstinat însă, încât pare mai degrabă histrionism - poză a obtuzitätii 
perpetuu ratiocinante. 

12 Călinescu pare, aici, la fel de generos ca Ibrăileanu, care spera şi el că în „poezia 
nouă” este „afectare”, nu „imbecilitate”. 

te sudui [...] Oricum, d. Zaharia Stancu e un poet adevărat si asta e rar” 
(Călinescu 2007c: 983). 


Călinescu remarcă, altfel spus, în acest gen de poezie, eroarea comună 
sau eroarea intenționată ratată — în fine, tipurile de eroare care nu încurajează 
validarea estetică. Culpele invocate sunt dictate în numele bătrânului 
esentialism al adevărului corespondenţă, căci „ordinea poeziei”, ca si 
ordinea limbajului, trebuie să urmeze realitatea. La fel „ordinea” criticii 
literare, care, pentru a preveni eroarea, trebuie să creadă în realitate(a 
estetică) şi să respingă relativismele — „nu mutabilitatea valorilor, ci eroarea 
critică” înalță sau coboară operele pe cântarul valorii, arătase viitorul istoric 
într-un articol de primă tinereţe (Călinescu 2006: 131). 


Raporturile criticului cu „erorile” unui text literar sunt bine eviden- 
tiate de un fragment comentat, în G. Călinescu. A cincea esență, de Andrei 
Terian. E vorba de o cronică făcută poeziei lui Barbu Brezianu (un poet 
nou”, fireşte) şi de interpretarea unui vers anume: „Curată făptură de lapte/ 
Dospită în leagăn de şoapte”. Redau mai întâi textul cälinescian, secondat de 
comentariul lui Terian, pentru a reliefa poziţia față de „eroare” a criticului, 
precum şi pe aceea a exegetului său: „«Curată făptură de lapte/ Dospită în 
leagăn de şoapte.» [...] Poetul a lăsat să täcäneascä ceasul şi a pierdut 
minutele cu vorbe. Din curată făptură de lapte eu tai întâi, ca Boileau, pe 
făptură ca fiind inutil întrucât ideea de ființă este de la sine înţeleasă. Aleg 
curată, pentru că laptele sugerează tocmai imacularea: rămâne deci lapte. 
[...] Făptura de lapte e dospită. Nici asta nu se potriveşte. Laptele e substanță 
simplă, inalterabilă, câtă vreme se găseşte în stare pură. În tot cazul copilul 
reprezintă stadiul cel mai vital al vieţii organice. Însă dospirea va să zică 
fermentație, descompunere de ordinar fetidă a organismului, vulgar 
clocire. O făptură curată care dospeşte e contradictoriu” (G. Călinescu, 
„Barbu Brezianu”, 1947; reprodus apud Terian 2009: 122). 


„Două sunt [...] deficienţele cele mai frecvente ale discursului poetic”, 
punctează apoi Terian: ,redundanta inutilă (încălcarea principiului 
economiei textuale, privită ca o eroare de natură sintactică) şi incoerenta 
imaginilor (încălcarea principiului reprezentării, adică o eroare de natură 
referentialä). Acestea sunt defectele pe care criticul le semnalează” în 

analiza versurilor lui Brezianu citate mai sus. lar exegetul său continuă: 
„Nu m-aş grăbi să spun că G. Călinescu are întrutotul dreptate. [...] făptură 
e o apariție necesară, care oricum, nu alterează sensul poetic. Dimpotrivă, 
dacă ar fi ceva de suprimat în expresia «făptură de lapte», atunci termenul 
care ar trebui sacrificat e «lapte», de vreme ce versul următor («Dospită în 
leagăn de şoapte») ne indică suficient de clar faptul că obiectul distihului îl 
constituie un copil [...] Pe de altă parte, cea de-a doua obiectie călinesciană e 
perfect justificată: [...] ar apărea o discontinuitate în planul semnificatiilor. 
Fireşte, am putea presupune că intenția [subl.m., T.D.] poetului ar fi fost ca 
textul să suscite o lectură alegorică, una în care imaginile să fie decodate 
convergent, dar într-un singur sens. Or, potrivit acestui criteriu, cele două 
versuri s-ar afla într-o relație de opoziție (nu şi de contradictie!), generată 
de distincţia între stare şi proces; mai exact, ar fi vorba aici despre intrarea 
copilului în lentul şi inevitabilul ritm al devenirii. Însă Călinescu supune 
poezia unei lecturi simbolice, arătând că opoziția dintre stare şi proces este 
traversată — şi, implicit, subminată — de o alta, şi anume de aceea dintre pur şi 
impur. De unde şi «contradictia». Prin urmare, meritul criticului este de a 
sesiza că, mai ales în poezie, un simbol nu-şi actualizează o singură valență, 
ci mai multe [...] lar compatibilitatea sau incompatibilitatea dintre feluritele 
conotaţii ale simbolurilor determină coerenţa semnificatiilor şi, într-o 
anumită măsură, chiar valoarea textului [subl.m., T.D.]” (Terian 2009: 122-123). 


Prin urmare: valoarea aceluiaşi distih creşte sau scade pe măsură ce i 
se descoperă adecvări sau inadecvări la un sistem de raport dat. Ca alegorie, 
e un distih bun, „coerent“; ca simbol, e nereușit. Altfel spus: dacă Hamlet s-a 
vrut comedie, atunci e ratată; dacă s-a vrut tragedie, e un succes. În fond, 
acesta e sistemul de validare al criticii — vizibil nu numai în citata analiză a 
lui Călinescu, dar şi în comentariul exegetului său (care, pentru a „valida” 
interpretarea criticului, are nevoie să reconstituie întregul eşafodaj al 
presupozitiilor acestuia): ferma raportare la (un parametru atât de putin 
„verificabil” ca) intenția autorului si la conştiinţa actului de a scrie, pentru a 
se putea discerne, pe această bază, eroarea comună (în absenţa intenţiei) de 
inovaţie (eroare conştientă, intenționată)!&. Un autor căruia nu i se poate 


163 Un neobişnuit caz de eroare a erorii se poate distinge într-un alt caz prezentat de 
Andrei Terian în lucrarea citată (Terian 2009: 137-138). Este vorba de o 

depista (reconstitui) o intentie este pentru critic o cauzä aproape pierdutä, 
căci adevărul operei nu poate fi raportat decât la realitatea intenţiei, altfel 


suspiciune de eroare strecurată în comentariul călinescian al primei strofe din 
postuma eminesciană Memento mori, publicată şi editată de Călinescu în 1932: 
„Turma visurilor mele eu le pasc ca oi de aur/ Când a nopții întunerec înstelatul 
rege maur/ Lasă norii lui molatici înfoiati în pat ceresc [...]/ Când în straturi 
luminoase basmele copite cresc” (subl.m., T.D.). În Opera lui Mihai Eminescu (vol. 
V, ed. 1934-1936, pp. 19-20), criticul converteşte probabila eroare de tipar sau de 
editare în sumă pozitivă („Basmul este văzut ca un animal fabulos în continuă 
generare [...] prin chiar greşeala prefacerii lui cresc în verb tranzitiv, din raţiuni 
poetice, fiindcă metric se putea foarte bine zice «basmelor copite cresc»”, 
Călinescu 1934-1936: 19-20; reprodus apud Terian), prin prisma a ceea ce Terian 
numeşte „izotopia simbolică” a strofei: ,Lectiunea şi lectura criticului nu sunt 
deloc absurde. În fond, oricât deranj acustic ar fi produs copite, el ar fi avut 
măcar avantajul de a fi unificat cele două imagini într-una singură. Descriind 
basmul ca pe un «animal fabulos în continuă generare», Eminescu ar fi contopit 
astfel cele două izotopii simbolice (ale oilor şi a somnului), unificând imaginea 
basmului într-un tablou [...] de o coerență metaforică ireproşabilă” (Terian 2009: 
138). Spre deosebire de nefericitii poeţi Brezianu, Davidescu sau Bacovia, care, 
spune Călinescu pe şleau, „nu ştiu” să scrie şi parcă nici să vorbească 
româneşte, eroarea de lectiune din poemul eminescian beneficiază în schimb de 
clementa şi, mai mult decât atât, de entuziasmul criticului, care produce o 
suprainterpretare inteligent exploatată de Andrei Terian în favoarea ideii de 
sistem critic cälinescian. Ipotetica greşală a poetului generează, aşadar, un 
raționament critic absolut convins de existența unei motivații implicite a erorii. 
Spre deosebire de suprarealişti, hermetici ş.cl., unde erorile sunt constatate de 
Călinescu, dar ,neïntelese”, cum consideră I.B. Lefter (respectiv sunt tratate ca 
erori comune: tratamentul călinescian denotând ,neïîntelegerea procedeelor 
elementare ale avangardei”, Lefter 2000: 97, Terian 2009: 129), în cazul lui 
Eminescu, eroarea comună beneficiază de hiper-întelegerea criticului si de 
prezumția a ceea ce am numit eroare intenționată: Eminescu nu putea scrie greşit, 
Eminescu a vrut anume să aleagă această variantă neortodoxă de expresie... 
(Întrucât posibilitatea unei erori comune — a editorului, a tipografului sau chiar a 
poetului, într-una dintre variantele redactării poemului — nu a fost luată în 
calcul şi demontată explicit de Călinescu, scenariul erorii intenționate, în cazul de 
față, poate fi tratat ca pură mistificare, incongruentă cu realitatea originalului 
eminescian). 

spus, fără raportarea la (ceea ce se imaginează a fi) intenţia autorului, nu se 
întrunesc condiţiile metodologiei de validare. Practic, orice demers critic 
presupune, într-un fel sau altul, o reconstituire a intenției autorului. (Pe 
acelaşi temei al intenţiei auctoriale, atât soluţia hermeneutului Călinescu, 
cât şi cea a exegetului său Andrei Terian, în speța poeziei lui Barbu 
Brezianu, pot fi judecate ca inadecvate în raport cu lejeritatea condiţiei 
avangardiste în genere — şi n-am făcut, pentru a conchide asta, decât să 
opun intenţiei alegorice, pe care miza soluţia alternativă a lui Terian, o 
„intenţie” a proiectului avangardist, care nu e metafizică de grele rezonanţe 
baroce sau romantice. Astfel, nu văd de ce discuţia s-ar purta numai în 
coduri sumbre: descompunere (Călinescu) vs. „inevitabilul ritm al 
devenirii” (Terian); „dospire” ar putea fi tradus şi în termeni de imagine ori 
de instantaneu, i.e. de denotare a caracteristicilor imediate ale dospirii — 
crescut, alb, cald etc.; un argument în favoarea imaginii, şi nu a simbolului 
sau a alegoriei, este ethosul vitezist al avangardei, care mizează pe efectul 
scurt, fulgurant, nu pe reflectia procesuală, elaborată). 


„Adamismul” românesc sau circularitatea 
paradigmei neepuizate 


În privinţa avangardei, G. Călinescu reacţionează precum Ibrăileanu la 
contactul cu „poezia nouă” sau cu ideea unui Baudelaire „al nostru” (v. 
Ibrăileanu 1979b): literatura în cauză e primită ca o eroare, atât la nivel 
macroscopic şi cât şi la nivel de detaliu, căci nu avem „realitățile naționale” 
care să stimuleze revoluţii de limbaj şi de atitudine. Neavând o tradiţie lirică, 
ideea depăşirii acestei retorici prin revolta limbajului devine, se înţelege, 
absurdă, ca un efect fără cauză — „Suprarealismul irită şi interesează în 
Franţa [...] fiindcă acolo există un exces de cultură şi de artă. [...] Aici o 
trecătoare anarhie, oricât de violentă, este salutară. Dar poezia română nu se 
desfăşură în curente decât foarte de curând şi foarte aparent” (Călinescu 
2007b: 923). Criticul semnalează cu alte cuvinte, absența unei paradigme 
epuizate (,depäsite”, în jargon kuhnian), care să justifice pulsiunea 
substitutivă a avangardelor, obsesia purificării limbajului, sentimentul 
legitim al revoltei față de o tradiţie calcifiată. Or, constatarea lipsei unei 
paradigme „de înlocuit” nu înseamnă decât confirmarea faimosului 

„adamism” românesc, arătat cu degetul de Cioran şi invocat, într-o formă 
sau alta, în toate demersurile critico-eseistice de contestare a ideii de tradiție 
românească — de la G. Ibrăileanu (care, în afara poeziei populare, nu găsea 
tradiție pur românească nici măcar în afirmarea lui Creangă) la E. Lovinescu 
— adamism pe care G. Călinescu va încerca să-l atenueze, în Istoria sa, prin 
strategia „lecturii inverse” (v. Terian 2009). Ceea ce explică totuşi poziţiile 
antagonice ale primilor doi — Ibrăileanu şi Lovinescu — în chestiunea tradiției 
este nu numai dezbătuta problemă a etnicului şi esteticului, ci şi raportarea 
diferită la ceea ce am numit „paradigmă epuizată”: în vreme ce Ibrăileanu 
respinge căutările noii poezii cu argumentul implicit al unei paradigme încă 
neepuizate — literatura „veche”, zisă aşa prin comparaţie cu cea „nouă” (şi nu 
e vorba doar de cauza naţională, criticul aducând exemplul poeziei lui 
Villon), Lovinescu, militant pentru literatura prezentului, are nevoie de 
argumentul paradigmei epuizate — care să lase loc/ să incite simptomele unei 
noi literaturi. Însă Lovinescu nu crede mai mult decât Ibrăileanu în ideea 
unei tradiții autentice româneşti, ie. a unei paradigme gata de a fi 
„epuizată”. În aceste condiţii, îşi confecţionează — printr-un sistem de 
contraste — câteva obiective punctuale „de epuizat”, care, chiar dacă nu obţin 
ponderea unei tradiţii, se bucură totuși de masa critică a fenomenul 
sămănătorist ori a traditionalismului interbelic. Raportarea la tradiție, ca 
paradigmă epuizată (Lovinescu) sau in actu (G. Ibrăileanu — pentru care 
cauza poporanistă nu înseamnă recuzarea trecutului, ci clădirea unei 
literaturi originale pe temelii organice) poate fi, prin urmare, înţeleasă ca o 
ficțiune instrumentală a criticii. (Cazul lui G. Călinescu iese cumva din 
cadrele acestui antagonism: deşi, prin prisma „proiectului etnocentric”, pare 
asociat cauzei lui Ibrăileanu, paradigma neepuizată la care se întoarce mereu 
G. Călinescu este o formulă de import: romanul balzacian — un „Balzac al 
nostru”, aşadar!*.) Şi dacă traditionalismul românesc a fost deja „reabilitat” 


164 Nu trebuie uitat totuși că dezideratul romanului balzacian fusese exprimat tot de 
Ibrăileanu, în tonul aceleiași logici evolutionist-organiciste care-i caracterizează în 
mod constant viziunea. Absența acestui tip de roman în literatura română era 
documentată (motivată) pe mai multe paliere: romanul balzacian nu apăruse 
fiindcă „literatura română nu era coaptă pentru acest gen superior”, fiindcă nu 

exista un public („un număr suficient de cetitori”), o „viaţă literară”, un „câmp 

ca modernism (în linie mai mult sau mai putin asumat călinesciană, 
v. N. Manolescu, Metamorfozele poeziei, 1968; Despre poezie, 1987; I.B. Lefter, 
Recapitularea modernității, 2000), şi sămănătorismul românesc poate fi 
reprezentat retroactiv drept o formă a modernității — cum este poezia 
neoclasică franceză a începutului de secol XX; critica si istoriografia unui 
E. Lovinescu nu îl putea aborda însă decât ca anti-canon (ie. ca la o 
paradigmă ce se cere depăşită), așa cum, simetric, pentru ideologii 
sămănătorişti, „poezia nouă” ilustrase o falsă criză de paradigmă. 


În loc de concluzie. Pe fondul cazurilor descrise mai sus, prinde 
contur următoarea aporie: pentru a acorda un verdict, criticul ar trebui să 
posede aprioric, în acelaşi buzunar, atât grila de validare, cât si retetele 
tuturor inovatiilor poetice (ale erorilor intenționate) din istoria scrisă şi 
nescrisă a literaturii; altfel spus, imprevizibilul inovației poetice ar trebui să 
fie conţinut latent în grila criticului. Or, e limpede, umanamente, ipoteza 
acestei omnisciente ubicue şi pancronice a criticului nu se poate susţine. În 
lipsa posibilităților decisive de confirmare/ infirmare pe cale experimentală, 
validarea critică — în special în cazul criticii de întâmpinare —, rămâne, 
principial şi teoretic, necreditabilă: criticul nu poate poseda concomitent cu 
poetul cheia inovației, grila de validare a criticului e mereu cu un pas în 
urma invenţiei poetice etc. Mutatis mutandis, critica literară îşi manipulează 
obiectul după tiparul antropologic al exploratorului confruntat cu 
aborigenii: pentru a supraviețui contactului cu alteritatea (i.e. cu inovaţia ca 
„eroare”), cercetătorul e nevoit să-şi înece obiectul în formol. Asta fac 


vast de recrutare a scriitorilor, din care, după calculul probabilităților să răsară și 
romancierul social” (Ibrăileanu 1975: 307), şi criticul recomanda -— și prezuma, în 
virtutea necesităţii — ivirea acestui tip de roman în peisajul literelor române, 
pentru a ocoli pericolul unei dezvoltări nefiresti, i.e. în salturi. Paradigmă epuizată 
în literatura franceză, romanul „balzacian” trebuia recuperat în literatura română 
nu ca intenţie de sincronizare cu piaţa străină a momentului (dominată altminteri 
de Proust), ci ca prototip literar general-uman (recte, nu doar francez) specific unui 
context psiho-social determinat și actualizabil („cerut”, spune Ibrăileanu) — cu 
necesitate şi în virtutea probabilității — oriunde si îndată ce sunt întrunite condițiile 
sale de existenţă. 

Ibrăileanu, Lovinescu sau Călinescu în ipostaza lor de critici ai zilei: ucid 
obiectul, dezamorsează fitilul inovatiei-ca-inovatie, reducându-l în primă 
instanţă la precedent, la eroare față de un sistem familiar de valori. Istoria 
literară schimbă apoi valența situării, transformând eroarea în evoluţie. 
Validarea critică — oferind o bază primară de selecţie — devine însă un gest 
evanescent, resorbit în anonimat, dacă nu e susținut de (re)validarea 
istorică, adică de acel tip de validare care are de-a face cu obiectul complet 
dezactivat şi scos din contextul său genetic ireproductibil (incluzând 
intenția producerii sale ca text literar — element ce asigura, într-o bună 
măsură, consistenţa validării critice). Dacă validarea critică e un martor mai 
„credibil” prin apropierea de explozia inovației, ea este, în acelaşi timp, 
extrem dependentă de validarea istorică, adică de un joc obscur şi hazardat 
al suprapunerilor de naratiuni care, în lipsa condiţiilor ferme de verificare 
sau contestare, caută, conform legii minimului efort, matca celui mai mic 
numitor comun — i.e. convertirea tuturor „erorilor” din literatura trecutului 
în valori ce flatează grila prezentului. 


Dacă Andrei Terian descoperă, de pildă, o cantitate însemnată de 
„erori” în aparatul criticului G. Călinescu („eroarea dualistă”, a utilizării 
mascate a dicotomiei fond-continut, „eroarea” subvalorizării poeziei 
hermetice şi suprarealiste ş.a.), tot el găseşte „surprinzător” că aparatul 
funcţionează în pofida afişajului de eroare. Erorile constatate nu 
invalidează, prin urmare, sistemul criticului, după cum „erorile” semnalate 
de acesta în poezia modernă n-au împiedicat-o pe aceasta să se producă. În 
artă, şi nu mai putin în literatură, fetişul erorii — î.e. obsesia de a face altfel — 
reprezintă fundamentul sistemului, pe când în ştiinţe, un sistem neprotejat 
împotriva erorii se descalifică. Dimpotrivă, un mecanism care nu produce 
erori e inert în artă şi, fireşte, în literatură; aici nu se cere inhibarea erorii, ci 
instalarea ei în rangul de nou adevăr, detectarea şi asimilarea acesteia fiind 
chiar motorul criticii şi al teoriei literare. Căci o artă care nu mai produce 
„erori” înseamnă omniscienta criticului, iar omniscienţa criticului înseamnă 
moartea artei. Însă nu în virtutea acelui optimism hegelian care lega 
moartea artei de victoria filosofiei şi a Spiritului absolut, ci a unei socoteli 
banale care arată că, atunci când nu mai e nimic de greşit, nu mai rămâne 
nimic de inventat. 

Concluzii 


În cele expuse până acum, am căutat să arăt că teoria genurilor si, în 
genere, a formelor literare, imaginate ca esențe imuabile sau evoluând în 
datele unui proiect inițial, pe un parcurs normat, ca genuri/ clase naturale, 
şi, pe de altă parte, abordarea nominalistă a acestora, ca structuri 
convenţionale, obţin, pe fondul trendului evoluționist (post)darwinian — 
conform căruia traiectoria producţiilor literare nu coincide cu circuitul 
prescriptibil al unor esențe —, o bază de discuţie sau de contestare pe care 
n-o avuseseră în contextul unei perspective esentialiste fixiste sau 
dialectice, unde orice produs artistic era gândit în termenii unor esențe 
ideale, imuabile sau evolutorii în limitele unui traseu al necesităţii. 


Deşi principial autoexclusive, cele două episteme — cea clasică, esen- 
tialistä a genurilor si a dinamicii literare şi cea evolutionist-antiesentialistä — 
au convietuit însă surprinzător în cercetarea literară, într-un climat al 
contradictiei imposibil de acceptat în cercetarea logico-filosofică ori 
ştiinţifică. 

Cercetarea întreprinsă până acum conduce la două concluzii: 

1. O proprietate care diferenţiază cercetarea literară de cercetarea 
ştiinţifică este imunitatea la efectul invalidant ori inhibitor al 
contradicţiei!*. Cei mai multi dintre criticii şi istoricii literari abordati în 


165 Opera critică şi istorică a lui E. Lovinescu e un exemplu optim (v. supra, cap. 
„Selecție şi mutație...” şi „E. Lovinescu si teoria genurilor...”): asimilabil 
paradigmei antiesentialiste prin deconstruirea teoriei maioresciene a formelor 
fără fond şi prin teoria mutatiei valorilor estetice, Lovinescu rămâne aparent un 
ferm protector al esentialismului generic literar, chiar cu prețul afişării unor 
contradicții vizibile în aparatul teoretic al Istoriei sale. După cum am arătat însă, 
opțiunea simultană pentru ambele episteme şi riscul asumării acestui gest 
contradictoriu se explică, la E. Lovinescu, printr-o intuiție tactică remarcabilă — 
criticul valorificând potenţialul explicativ al ambelor surse. Din clasica teorie a 
genurilor, de pildă, din „mistica” esentialistä a credinţei în existența unor 
entități literare ferme de la Aristotel încoace, E. Lovinescu păstrează în primul 

lucrarea de față îşi extrag instrumentele teoretice din „paradigme” şi 
ideologii reciproc ostile, când nu vehement incompatibile, însă formula lor 
de cercetare funcționează — adică reuşeşte să propună piste fertile, să creeze 
descendență —, lucru care, în mod hotărât, nu se întâmplă în cercetarea 
ştiinţifică. 

În teoria şi practica literară, coerenţa ideologică pe distanţă lungă e o 
iluzie: dintre criticii avuti în vedere, niciunul nu rămâne fidel premiselor la 
care-l obligă sursele sale filosofico-estetice. G. Ibrăileanu cochetează, de 
pildă, şi cu darwinismul, şi cu marxismul; este esentialist în teoria geniului 
şi antiesentialist în teoria „selecţiei literare”; la fel se comportă, în variate 
situaţii, şi E. Lovinescu (v. teoria genurilor literare vs. mutatia valorilor 
estetice). Conceptiile contradictorii nu dăunează mersului înainte al teoriei 
artistice, tensiunile ideologice pur şi simplu nu sunt un instrument al 
invalidării unui discurs, în critica şi teoria literară. Provocarea pare, 
dimpotrivă, a căuta şi a explica mecanismul mersului înainte prin 
contradictie/ tensiune (şi nu mă refer aici la contradictia hegeliană — 
condiție fundamentală a devenirii —, ci la cea kuhniano-popperiană, din 
filosofia ştiinţelor, fondată pe principiul aristotelian al noncontradicției) 16. 


Mai mult decât atât: multe dintre vechile soluţii repudiate şi înlocuite 
cu altele, considerate mai performante în sondarea fenomenului literar, 
continuă să se manifeste undercover, scoase din contextul lor genetic, chiar 
în interiorul acelor noi „opţiuni metodologice” care le atacă dreptul la 
existență. Dicotomia formă - conţinut, de pildă, tributară dualismului 
idealist de la Platon la Hegel, continuă să reprezinte, în prima jumătate a 


rând scheletul metodologic — sistemul opozitiv binar, modul şi momentul în 
care trebuie gestionat/ regizat un fenomen de adversitate pentru a pune în 
evidenţă o idee, un concept. 

166 Şi totuşi, aşa cum am încercat să arăt în cap. „Forme de validare a noului...”, 
critica literară abordează evoluţia literaturii calchiind mecanismele de validare 
din ştiinţe: critica arată unde „greşeşte” şi unde e „adecvat scriitorul — 
decretarea valorii estetice depinzând semnificativ de convingerea criticului că la 
originea inovației nu stă o formă de greşeală (nepricepere, lipsă de gust, chiar 
necunoaşterea limbii în care scrie etc.), adică un act involuntar, ci o „eroare 
intenționată” — adică o distantare („înstrăinare”) asumată faţă de paradigma in 
actu. 

secolului trecut, baza de reducere reală a unor critici care altminteri făceau 
propagandă monismului crocean. Lucrurile nu s-au schimbat în chip 
fundamental până astăzi: niciun teoretician literar respectabil nu mai 
invocă eficiența dicotomiei formă - conţinut, în schimb nimeni nu va fi 
discreditat dacă defineşte poezia ca formă de discurs subiectiv, deşi 
dicotomia subiect(iv) — obiect(iv) reprezintă, ca şi antagonismul formă — 
conţinut, o soluție eminamente tributară unei gândiri idealiste, unei 
filosofii istoricizate, considerate depăşite — pe segmente variabile — de noile 
poetici ale secolului al XX-lea. Chiar dacă criticul literar poate ilustra cu 
succes postura de paradigm tester a cercetătorului inovator, după Kuhn, 
schimbările de „paradigmă” nu devin, în praxisul cercetării literare, scena 
unor entități în mod real incomensurabile, cum vede lucrurile T.S. Kuhn în 
lucrarea sa de istorie a cercetării ştiinţifice. Unele componente ale vechilor 
structuri de interpretare sunt, într-adevăr, înlăturate cu violență din 
prim-planul cercetării literare, în schimb altele sunt reabilitate — dacă nu 
teoretic, atunci prin apelul intens şi evident la ele. 


2. Din prima concluzie s-ar putea deduce o instigare la scepticism în 
ce priveşte progresul în cercetarea literară! — cel putin în maniera forjării 
ideii de progres în cercetarea ştiinţifică de la Popper încoace, respectiv prin 
coroborarea unor teorii necontradictorii, sau, după Kuhn, prin substituirea 
unor paradigme prin altele. În cercetarea literarului însă, teoriile revolute 
nu sunt complet destituite de cele noi (progres prin substituire) — de vreme 
ce componente semnificative ale primelor sunt relocate în noile structuri; 
dar nici coroborate celor noi (în sensul unui progres prin acumulare) — de 
vreme ce, teoretic, eficienţa sau plauzibilitatea le este negată din premise de 
teoriile nou intrate în prim-planul sistemului de cercetare. 


Dacă este un scepticism la mijloc, în mod clar e un scepticism relativ 
la forma definirii conceptului de progres în cercetarea literară. Indiscutabil 
că, în decursul deceniilor şi al secolelor, corpusul tehnic al acestei discipline 
a câştigat în amploare şi în complexitate; nu sunt însă convinsă că el ajută 


18 Problema nedetectării contradictiei şi a insensibilitätii față de ea vine şi din 
specializarea galopantă a teoreticienilor şi criticilor, aceștia pierzând progresiv 
contactul cu marile direcţii de gândire de la care, mai mult sau mai putin 
voluntar, se reclamă. Revendicările se produc cel mai adesea de la colportori şi 
interpreţi, nu de la surse prime, filierele devenind astfel tot mai obscure. 

mai bine la descrierea sau la explicarea obiectului säu de cercetare, în felul 
în care fizica lui Einstein are soluții mai bune pentru descrierea universului 
decât Fizica lui Aristotel; şi aceasta pentru simplul fapt că — în mai mare 
măsură decât în ştiințe!e — în cazul cercetării literare, s-ar putea spune că 
metoda creează obiectul!*. Din punct de vedere formal, Iliada lui Aristotel 
şi Iliada studiată de cercetători ai literarului ca Gerard Genette ori de filosofi 
ai limbajului ca autorii poeticilor ilocutionare coincid: în linii mari, e acelaşi 
discurs, aceeaşi poveste. Însă ontologia obiectului e diferită: pentru 
filozoful grec, Iliada există ca epopee, pentru ceilalți doi, Iliada semnifică, în 
primul rând, un eşantion de literatură/ literaritate; sau un tip de limbaj 
comun „pretins”. Teoreticianul de azi al literaturii sau filozoful 
contemporan al limbajului nu descrie mai bine decât Aristotel epopeea 
Iliada: pur şi simplu o suprimă ca realitate nenegociabilă, utilizând 
„reziduul” în vederea instituirii unor mereu alte stări de fapt (edificarea 
unor „stări de fapt” diferite de ale predecesorilor conferind cercetătorului, 
în cercetarea literară ca şi în ştiinţe, dreptul la identitate, prestigiu şi acces 
privilegiat la resurse). Simptomatică pentru cercetarea literară, spre 
deosebire de cea ştiinţifică, îmi pare, de altfel, mai degrabă decât 
schimbarea metodelor de investigare a aceluiaşi obiect, energia investită în 
schimbarea obiectului, cu perpetuarea, într-o formă sau alta, a vechilor 
metodei”. 


Obiectul de studiu al modernilor este, deci, în mare măsură, altul — 
chiar când e vorba de opere antice — şi această politică a alter-izärii 
obiectului devine singura formă de atestare a progresului într-un domeniu 


168 Kuhn fiind, de altfel, de părere că (si) în cercetarea ştiinţifică schimbarea de 
paradigmă îl proiectează pe cercetător într-o lume diferită. 

19 V, cap. „Forme de validare a noului... ” şi „Modernitatea — evoluţie sau revo- 
luţie?...”, unde cuplurile G. Călinescu şi Marcel Raymond versus E. Lovinescu şi 
Hugo Friedrich îndreptățește concluzia că sesizarea progresului/ a unei 
dinamici a câmpului literar este apanajul celor educați să instituie ad hoc nu 
continuitäti, ci diferenţe esenţiale între scriitori, să depisteze „erori” în regim de 
trucaj euristic (nemaifiind, prin urmare, sensibili la profilul contradictiei reale, 
aşa cum o văd logica şi ştiinţele). 

17 V., în cap. „G. Călinescu şi dualitatea... 
telian într-un tipar definitional pentru „actul literar” ca „act de vorbire 
prefăcut”, în poeticile ilocutionare ale anilor 70-80 din secolul trecut. 


[22 


, metamorfozarea mimesis-ului aristo- 


197 


în care avansul prin depistarea contradictiei sau a traseelor conceptuale 
neconvergente nu acționează restrictiv sau invalidant. Reproşului că 
vehiculează instrumente tributare unor poetici considerate perimate, ca 
„Ssubiectiv” sau „imitat”, teoreticianul de astăzi îi răspunde cu argumentul 
unui alt fel de „subiectiv” sau de „imitat”. Teoria clasică a genurilor literare, 
de pildă, devine irelevantă ca instrument de cercetare odată cu declinul 
esentialismului în teoretizarea literaturii şi, în genere, a artei. Poezia însăşi 
nu se mai descrie ca gen literar autonom, cu particularități ireductibile, care 
să o poată disocia nu doar de alte arte, ci şi de alte forme ale discursului 
literar. Tehnica modernilor descrie, mai degrabă, literaritatea (în accepţia 
variabilă a acestui concept), decât literatura ca arhitectură cumulativă de 
clase (genuri) şi indivizi (opere): când sunt întrunite unele condiţii (dar nu 
aceleaşi, „suficiente şi necesare”, cum comandă o gândire de tip esentialist), 
un text poate funcţiona ca literatură, devine literar, dar el nu este astfel din 
premise sau nu devine cu necesitate literar, aşa cum, de pildă, e conditio- 
nată clasica teorie a genurilor literare de inerența şi universalitatea 
raporturilor dintre subiect şi obiect. Antiesentialismul care respinge 
existenţa reală genurilor literare nu-şi exersează însă curajul până la capăt. 
Riscul de a afirma că nu există genuri literare, dar că există literarul/ 
literaritatea (deşi rafturile librăriilor nu-şi expun marfa în funcţie de 
literaritate, ci de genurile ei) e totuşi semnificativ mai putin spectaculos 
decât riscul de a susţine că nici literarul/ literaritatea nu există în chip 
esenţial, ci numai ca acte de limbaj „pretinse” (deşi bugetul editurilor nu 
finanţează acte de vorbire pretinse). lar acest risc, la rândul lui, e strivit de 
realitatea că, teoretic, în pofida miilor de limbi şi dialecte existente, nu 
avem încă o definiție universală a limbajului. În aceste condiţii, temeiul de 
pe care se face negarea esenței genurilor, just şi acceptabil pe distanță 
scurtă (deconstruirea teoriei esentialiste a genurilor trebuind acceptată ca 
un pas înainte faţă de convingerea nestrămutată în existența autarhicä şi 
autonomă a genurilor), dacă este întrebuințat în scopul dez-esentializarärii 
unor entități din ce în ce mai largi, devine tot mai irelevant: căutând, mai 
departe, o definiţie a limbajului, vom ajunge să ne întrebăm ce e omul, ce e 
existenţa ş.a.m.d. 


Dizolvarea în gen proxim (nu există genuri literare, fiindcă mai 
degrabă există literarul în sine; nu există literar, fiindcă mai degrabă există 

acte verbale etc.) îşi probează utilitatea şi absurdul în același timp; la fel, 
gestul invers, dizolvarea în diferență specifică (nu există genuri literare, 
fiindcă mai degrabă există opere literare; nu există opere literare, fiindcă 
mai degrabă există fragmente, fraze, combinaţii sonore sau scriptice etc.), 
nu e lipsit de impasul reducerii invariabile la „literarul” pe care tocmai 
pretinde că-l deconstruieşte. În acest caz, unde e progresul? Ca şi în cazul 
genurilor, al literaritätii, al limbajului — progresul, aici, nu există. Există 
doar o intensă şi multiseculară activitate de cercetare critică, istorică şi 
teoretică — tot atât de palpabilă ca un teanc de romane polițiste. 


Scepticismul concluziilor de mai sus vine, în mare măsură, dintr-un 
soi de narcisism declinist al umanioarelor, care în lumea de astăzi preferă 
să se imagineze marginalizate, sub presiunea disciplinelor reale. O angoasă 
de aceeaşi natură s-a insinuat însă si pe terenul biologiei evoluționiste, 
punctul nevralgic constituindu-l tocmai refuzul acesteia de a se lăsa redusă 
la ştiinţele fizico-chimice şi încercarea de a-şi păstra o identitate proprie 
care să-i asigure, în acelaşi timp, calitatea de ştiinţă, dar şi dreptul de a se 
întemeia, ca ştiinţă, altfel decât prin caracterul legic şi predictibil impus 
ştiinţelor tari. Soluţia paleontologului Stephen Jay Gould (v. The Mismeasure 
of Man, 1981; Wonderful Life. The Burgess Shale and the Nature of History, 1989) 
fost să arate că evoluţia vieții pe pământ este mai degrabă inteligibilă în 
termeni de eveniment unic şi irepetabil, de lumi posibile, de impredictibil, 
insistând „în mod deosebit asupra relației dintre caracterul contingent al 
evoluţiei formelor vii şi preeminenta naraţiunii, ca principal vehicul al 
explicatiei în biologia evoluţiei” (Flonta 2010: 303). - O perspectivă care, 
într-adevăr, aruncă o lumină nouă asupra biologiei evoluţiei. Dar este o 
perspectivă cel puţin la fel de fastă privind lucrurile dinspre partea 
literarului şi a evoluţiei sale: dacă o știință poate — şi cere — să fie decriptată 
ca naraţiune, văzută drept unica metodologie adecvată unui obiect 
contingent şi impredictibil, atunci, reciproc, şi narațiunea, actul de a nara — 
epicul, ca gen — obţin, prin chiar faptul de a le fi solicitate astfel de servicii, 
o nouă întemeiere. Sigur, scenariul unei astfel de fundamentări trimite la 
„istorisirea adevărată”, la „naraţiunea istorică”, nu la naratiunea-ca-fictiune 
— însă nu-i mai putin adevărat că adevăratul şi istoricul se instituie, în mare 
măsură, nu ca adecvare la real, ca experiment verificat, ci printr-un efect de 
persuasiune: ceea ce se povesteşte trebuie să convingă. În fond, acestea sunt 


199 


şi legile fictiunii — de la Aristotel la Searle. Apelul la virtutile întemeietoare 
ale epicului (Hegel, cu teoria epopeii ca discurs cvasi-primordial, nu stă 
prea departe de acest scenariu) nu înseamnă însă şi o „întărire” a 
disciplinei literare, ca structură înglobând epicul; dimpotrivă, e un motiv în 
plus pentru acest gen de a-şi revoca statutul literar şi a pretinde unul 
superior, în virtutea detinerii unor calități care-l fac ireductibil la literar şi 
în care literarul însuşi se include. Din moment ce literatura (y compris 
liricul) e judecată preponderent ca act de naraţiune (mimesisul antic, 
ficțiune, discurs simulat etc.), dar naraţiunea nu e înţeleasă exclusiv ca 
literatură, atunci genul epic, recrutat pentru justificarea ştiinţelor vieţii şi a 
disciplinelor istorice în genere, devine o structură superioară, care-şi 
subordonează literarul, alături de istorie, de biologia evoluţiei şi alte 
discipline ce râvnesc un statut ştiinţific diferit de al disciplinelor fizico- 
chimice. Este aceasta o demitere a conceptului de literatură şi gen literar, 
aşa cum erau ele înţelese de la Aristotel si până în modernitatea ultimă? 
Cu siguranță. Dar satisfacția literarului de a se descoperi furnizor de 
metodologie şi soluţii al unor discipline ştiinţifice aflate în căutarea 
fundamentelor merită probabil efortul reconsolidării propriului statut. 

ADDENDA 


Résumé 


Le syndrome évolutionniste 


La Théorie des genres, la tradition de la pensée categorielle 
et le concept d'évolution dans la critique et l'histoire littéraire roumaine 
de la première moitié du XX” siècle 


L'enjeu de cet ouvrage est d'identifier, de décrire et d'offrir une 
explication plausible aux tensions et aux contradictions engendrées par 
l’indécision épistémologique qui gouverne les synthèses historico-littéraires 
roumaines de la première moitié du siècle précédent: d’une part, la 
préservation d'une vision essentialiste et finaliste du fait littéraire (la 
théorie classique des genres littéraires, par exemple) et, d’autre part, 
l'intérêt croissant pour les nouvelles théories de l’évolution de la littérature, 
i.e. pour une approche antifinaliste et anti-essentialiste. 


Le premier chapitre — « Entre marxisme et darwinisme... » — 
surprend le contexte ideologique particulier (theorie darwinienne de 
l’évolution vs. dialectique marxiste), contexte qui forge l’idée d'évolution 
dans les premières étapes de la pensée du jeune militant socialiste G. 
Ibrăileanu (notamment l’idée d'une évolution sociale et politique graduelle 
— de l’état bourgeois vers l’état socialiste). Un concept poursuivi par G. 
Ibrăileanu, en ce qui concerne ses données fondamentales — rapports des 
classes/ milieux/ entités ethniques —, dans la représentation du fait littéraire 
(œuvres, auteurs, directions, courants). 

« Classe et individu... » suit le fil du précédent chapitre : le critique 
littéraire ex-socialiste G. Ibräileanu passe du concept marxiste de classe, à 
travers le concept de milieu, vers le concept du spécifique ethnique ou 
national, toujours en promouvant l’idée d'une littérature et d'un auteur 

représentatifs (de la classe, du milieu, de son peuple etc.) et, en même temps, 
tentant de garder le juste milieu entre les vues d’un Ferdinand Brunetière 
(qui pensait qu’un écrivain représentatif pour une époque ne pouvait être 
qu'un esprit mediocre) et la nécessité idéologique du moment réclamant un 
auteur représentatif qui soit, en même temps, un grand écrivain, voire un 
génie. 

« Sélection et mutation... » s'attache à deux concepts-clé appartenant 
à deux critiques littéraires roumains en renom, qui ont beaucoup influencé 
— par leurs positions antagoniques — le climat et la scène des idées de la 
culture roumaine de la première moitié du XX: siècle. Il s’agit du concept 
de sélection littéraire, proposé par G. Ibräileanu selon le modèle darwinien 
de la sélection naturelle, et celui de mutation des valeurs esthétiques, illustré 
par E. Lovinescu à partir du concept de mutation du biologiste Hugo de 
Vries. Témoignant d’une pensée critique et historiographique en voie de 
quitter l’essentialisme traditionnel des valeurs littéraires, ces concepts 
relèvent, de manières différentes et cependant complémentaires, 
d'approches idéologiques cohérentes, dont les similarités et les divergences 
systémiques ont été souvent manquées ou sous-interprétées. 


« E. Lovinescu et la théorie des genres littéraires... » met en 
évidence les tensions épistémologiques qui jalonnent l’œuvre critique et 
historiographique de l’auteur roumain : d'une part, la préservation de la 
théorie des genres littéraires comme entités préétablies et figées, émanée de 
lidealisme allemand (la poésie lyrique exprimant l'attitude subjective du 
poète, tandis que „la prose littéraire” — l'attitude opposée, objective, les 
deux genres suivant a priori des voies opposées), d'autre part, la promotion 
des concepts ayant un fort potentiel anti-essentialiste, comme le 
synchronisme et la mutation des valeurs esthétiques. 


« La modernité: évolution ou révolution ?... » aborde l'attitude 
critique et historiographique de E. Lovinescu, auteur de l'Histoire de la 
littérature roumaine contemporaine (1926-1929), à travers deux synthèses 
fondamentales du modernisme littéraire européen - De Baudelaire au 
surréalisme (1933) de Marcel Raymond et La structure de la poésie moderne, 
(1956) de Hugo Friedrich. L'idée de modernité est ici disputée en tant que 


relation dis-continue avec ce qu’on nomme, généralement, tradition. En 

essayant de „synchroniser” le champ de la littérature et de la recherche 
littéraire roumaine avec les acquis occidentaux de l’époque, Lovinescu 
importe des idées et des perspectives étrangères (et surtout françaises) pour 
décrire et conceptualiser des réalités autochtones dépourvues d'une 
tradition littéraire solide. D'où l'aspect de bricolage ad hoc, ingénieux, 
paradoxal, et voire contradictoire, des solutions qu'il met en place. Malgré 
ses affinités pour le génie et la tradition française, l'attitude du critique- 
historien E. Lovinescu s'avère, en tant que pulsion differenciatrice, plus 
proche de la vision discontinue de la modernité réclamée par Hugo 
Friedrich que de la vision unificatrice, continuelle, de Marcel Raymond. 


Le chapitre « G. Călinescu et la dualité de la poésie... » dispute de 
la conception théorique de la poésie du critique roumain G. Călinescu et 
propose en tant que solution surmontant l’une de ses plus difficiles 
dichotomies — d’après Andrei Terian, la dichotomie d’entre la poésie 
comme langage «liturgique» et la poésie comme langage «hiéroglyphique» — 
le concept d'orphisme, présent chez son contemporain Marcel Raymond. 
Prétexte pour étudier ensuite la capacité de l’orphisme, item spécifique au 
genre lyrique, de fonctionner aussi comme prototype de „l'enonce 
performatif” (le concept de J.L. Austin) „par ces mots, moi, le poète, 
jinstitue un monde” —, i.e. la capacité de se transférer du domaine du 
littéraire et du genre lyrique à la philosophie du langage commun et à la 
théorie de la communication. 


« Le paradigme kuhnien entre critique et histoire littéraire... » 
rapproche la typologie du critique et de l'historien littéraire (réduits à des 
types heuristiques) de la théorie de la validation scientifique développée 
par Thomas S. Kuhn dans La Structure des révolutions scientifiques (1962 ; 
1970) et dans ses écrits ultérieures. L'enjeu collateral de cette entreprise est 
de montrer que, même si les théories de l’art et de la littérature réclament 
autonomie méthodologique et conceptuelle de leurs acteurs-créateurs par 
rapport au discours scientifique, ces disciplines s'avèrent bien plus 
perméables à une herméneutique via l'histoire des idées scientifiques 
qu'elles ne le pensent. Les concepts-clé de cette mise en balance sont la 
notion de changement de paradigme (paradigm shift) et l’incommensurabilité 
des langages impliqués dans ce changement. Un aspect connexe de la 

discussion porte sur la pertinence d’un remplacement des paradigmes 
aussi radical dans le domaine du littéraire que celui présumé par Kuhn vis- 
à-vis des sciences et, simultanément, la question de Lirreversibilite des 
langages (paradigmes) révolus dans la littérature et surtout dans les 
théories du littéraire. C'est par rapport à ce concept controversé 
d'incommensurabilite que la typologie bipolaire du critique et de 
l'historien littéraire est donc mise en avant. Le chapitre a une disposition 
agonale (thèse, suivie d’une antithèse et d’une synthèse ouverte, 
négociable). Thèse : la critique repose sur une vision concurrentielle et 
souvent dialectique des valeurs du jour par rapport aux valeurs du passé 
(et notamment d'un passé récent), valeurs qui, par le simple fait d’être 
combattantes, s'avèrent « commensurables », tandis que l'histoire littéraire, 
purifiée de ces contingences concurrentielles, arrange ses valeurs dans des 
suites incommensurables, et donc non-agonales. Antithese: La critique, 
cherchant à promouvoir le nouveau, situe tout le reste sous le spectre d'un 
advenu irrecouvrable dans le nouveau langage, c'est-à-dire dans 
l’incommensurable kuhnien. Le travail de l'historien se place dans la 
«science normale » (il est un «puzzle solver »), tandis que le critique, 
confronté avec les « anomalies » de la littérature prise sur le vif, est plus 
proche du « paradigme tester » propre à la « science extraordinaire » et au 
changement paradigmatique. Le critique favorise et augmente les 
prémisses de la rupture (pensée divergente), tandis que l'historien, habité 
d'une pensée convergente, construit un organisme, une architecture du 
passé qui ne saurait pas admettre les césures et les sauts propres à 
l’incommensurable. Le critique fait la révolution, quant à l'historien, il en 
fait la lecture post factum. 


« Formes de validation du nouveau... » questionne la possibilité 
d'un parallèle entre la méthodologie de la validation scientifique et la 
validation esthétique opérée par la critique littéraire. Mon propos et de 
montrer que la réception d’une innovation littéraire et sa validation 
subséquente comme valeur littéraire (esthétique) se rapproche de la 
validation des théories scientifiques (selon la dialectique vérité/ erreur, la 
nouveauté étant perçue — en première instance et rapportée à un système 
de valeurs donne — comme erreur). 

En conclusion, les concepts et les auteurs choisis exposent les 
impasses et les solutions contingentes à une vision historico-littéraire 
fondée sur l’idée que les „biens symboliques” — i.e. les productions 
littéraires — peuvent être quantifiées en termes essentialistes de nécessité 
catégorielle et/ ou générique et, en même temps, d'entites doués d'une 
autonomie imprescriptible, sous les auspices d’une évolution imaginée 
comme non-téléologique. 

